
Naujas dešimties aukštų pastatas Komercinio bulvaro 
pietuose Federaliniame plente Fort Loderdeile. Langai 
tokie tamsiai žali, kad darbuotojai, žiūrintys į vandenin- 
gą pasaulį, gali pasijusti lyg Žuvys, žiopčiojančios akva- 
riume. 

Du viršutiniai aukštai išnuomoti Narako eksporto 
bendrovei, prekiaujančiai bjauriais niekučiais, tokiais kaip 
Laisvės statulėlės su lemputėmis degle, Miloso veneromis 
su pilve įtaisytais elektroniniais laikrodžiais, mažomis 
chromuotomis valtelėmis mėlynuose veidrodžiuose. 

Prekybos centrui vadovauja išstypusi Floridos blon- 
dinė su saulės nubalintomis garbanomis iki krūtų ir ma- 
žiukas putnus libanietis, kurio oda panaši į biliardo sta- 
lo medžiagą. Jie eksportuoja vitrinose rodomus niekučius 
ir neblogai iš to pelnosi. 

Už Narako patalpų yra užrakintos pušies spalvos du- 
rys — fanera apklijuotas colio storumo neperšaunamas 
plieno lakštas. Galvos aukštyje akutė. Maža telekamera 
nukreipta į lankytojus. Prie stalo su monitoriumi sėdi 
ginkluotas sargas. 

Įėjęs pro tas skliautuotas duris (elektrinis užraktas — 
bzzzz), patenki į didžiulę patalpą su stalais, zyziančiomis 
kompiuterių juostomis, skambančiais telefonais, tratan- 
čiais teletaipais, mirksinčiais teleekranais. Ant sienos di- 
džiulis PIETRYČIŲ REGIONO žemėlapis, kuriame yra 
Floridos, Džordžijos, Pietų ir Šiaurės Karolinos, Tenesio, 
Misisipės ir Alabamos valstijos. 


Spalvoti smeigtukai žemėlapyje rodo Departe- -nto 
veiklą: balti — valstybinių padalinių, mėlyni — didesnių 
miestų, žali — satelitinių skyrių provincijose. Raudoni 
smeigtukai rodo vietas, kur dirbama šiuo metu. 

Temperatūra šiame didžiuliame kambaryje, neper- 
skirtame jokių sienų ar pertvarų, yra pastovi — 72 laips- 
niai pagal Farenheitą. Oras visuomet kvepia laukinių vyš- 
nių dezodorantu. Prie stalų ir aparatų vyrai ir moterys, 
einantys trečią ar ketvirtą dešimtį. Vadovai vyresni. Dar- 
bas čia verda nuolatos, trimis pamainomis, dvidešimt ke- 
turias valandas per parą, septynias dienas per savaitę. 

Platūs kilimu iškloti laiptai veda į viršutinį valdybos 
aukštą. Čia kiekvienas turi atskirą kabinetą su sienomis 
iki lubų ir durimis. Balsas čia niekad nekeliamas, vienin- 
teliai garsai — tai mašinėlių tarškėjimas ir ant stogo 
esančio kondicionieriaus gaudesys. 

Regiono direktoriaus būstinė — trys kambariai: sek- 
retorės priimamasis, kuriame telpa odinė sofa, kelios kė- 
dės, kompiuterio stalas, L raidės formos stalas; iš čia du- 
rys veda į paties direktoriaus kabinetą; šalia, už dvigubų 
durų, yra konferencijų salė su stalu dvidešimčiai žmonių. 

1985 metų balandžio 17-tos popietę regiono direk- 
toriaus sekretorė Norma Greivsend sėdi priešais IBM se- 
lektorių ir greitai tvarko krūvelę korespondencijos. Ji 
spausdina kruopščiai, tiksliai. Vienintelė jos daroma klai- 
da — kad vietoje tiekti rašo teikti. 

Greivsend yra keturiasdešimt ketverių metų kone li- 
guistai liesa moteris. Vieni kaulai, raumenys ir sausgys- 
lės. Veido oda panaši į pergamentą, kietai aptempta. 
Plaukai pilki, netankūs, kieti, ant pakaušio suimti į ne- 
didelį mazgą, susegtą smeigtukais. 

Bet... ji nėra visiškai bjauri. Akys šiltai rudos, žvilgs- 
nis tiesus ir nuovokus. Jos juokas gali būti viliūgiškas. 
Apie ją ir direktorių sklinda kalbos — gandai, būdingi 
kiekvienos didelės korporacijos būstinei, — tačiau niekas 
niekada nebuvo įrodyta ir nebus. 


-ahng, darbą sutrukdo jauna moteris su pagal užsakymą 
siūtu pelenų spalvos kostiumėliu. Rankose laiko rudą 
veršiuko odos aplankalą. Greivsend pakelia galvą nuo 
klaviatūros. 

— Klausau. Kuo galiu padėti? š 

— Aš esu Selė Abadon iš Atlantos biuro. — Silta 
šypsena. — Trečią valandą man paskirtas susitikimas su 
direktoriumi. Atėjau keliomis minutėmis anksčiau. 

— Nieko, panele Abadon. Prašau sėstis. Pažiūrėsiu, 
ar jis jau pasiruošęs. 

Sekretorė pasibeldžia į duris, paskui įeina. Tuojau 
sugrįžta. 

— Direktorius jus priims dabar. — Ji prisiartina prie 
lankytojos, pauodžia. — Ar jūs kartais neišsikvėpinusi, 
mieloji? 

— Tiktai leidžiamais kvepalais. Ir tai labai nedaug. 

— Gerai. Direktorius yra alergiškas kitiems kva- 
pams. Prašau čionai. 

Stambus vyras, storo sprando ir plačių pečių. Balti 
plaukai dailiai sušukuoti. Veidas rausvas. Dantys pana- 
šūs į mažus antkapius. Kostiumas ir liemenė iš šiurkštaus 
šilko. Jo kaklaraištyje jaustas departamento simbolis — 
kraujo raudonumo pentinas. 

Jis atsistoja, krumpliais pasiremia į stalą, palinksta 
priekin. Abadon:prieina arčiau, jeigu jis norėtų paspausti 
ranką. Jis nenori. Jie nusišypso, pasisveikina. Jis parodo 
jai į fotelį šalia stalo. 

— Tas atvejis su Mileriu... — staiga sako jis. — Ar 
prievarta buvo būtina? 

— Taip, direktoriau, būtina. 

— Mes su kita puse turim nerašytą susitarimą. Mes 
nešalinam jų, jie nešalina mūsų. 

— Išskyrus ypatingus atvejus, — primena jam Aba- 
don. — Mes veikėm pagal instrukcijas. Mileriui buvo iš- 
kilusi grėsmė. Jie būtų užklupę jį prieš mums randant 
progą. Jų agentas buvo gana žiaurus. Mes padarėme tai, 
ką privalėjome. 


— Tai atlikot jūs? 

— Ne. Mano tiesioginis vadas Briskas. 

— Gerai. Aš sutinku. Šiaip ar taip, Mileris dezerty- 
ravo. Viskas gerai, kas gerai baigiasi. Ar esat buvusi Flo- 
ridoje? 

— Ne, sere. 

— Gerai. Mums reikalingas svetimas žmogus tenykš- 
tei užduočiai, Floridos agentai gali būti atpažinti. Objek- 
tas yra šviežias našlys. Haris Danceris. Ne Henris ar Ha- 
roldas. Haris. Mūsų informatorius yra jo draugas ir 
kaimynas. Jo žodžiai verčia mane tikėti, kad turime ne- 
blogą progą perimti Harį Dancerį. Jūsų tiesioginis vadas 
bus Selbis Jama. Jūs pažįstat jį? 

— Ne, nepažįstu. 

— Netrukus supažindinsiu. Jis instruktuos jus. Tuo 
tarpu, manau, galėtume susipažinti artimiau. 

— Taip, direktoriau. 

Jis pakelia ragelį. 

— Panele Greivsend, — sako jis, — prašau manęs 
netrukdyti. 


i 02 vakarą Norma Greivsend išeina iš savo buto Pom- 
pano Byče. Nešasi nedidelį plastikinį maišelį. Jame dvi 
knygos. 

Atlanto bulvaro bibliotekoje ji atsargiai apsidairo. 
Pamato reikalingą žmogų. Ji žino tik jo vardą — Leonar- 
das. Jie dingsta tarp lentynų. 

„— Ar skaitėt šitą? — klausia ji. Ima iš maišelio kny- 
gą. Carlzo Dikenso „Sunkūs laikai“. 

— Įdomi? — klausia Leonardas. 

— Labai, — atsako ji. 

Po valandos Leonardas su „Sunkiais laikais“ jau na- 
mie. Panaudojęs paprastą knyginį šifrą, iššifruoja Greiv- 
send pranešimą. Paverčia jį serija penkiaženklių skaičių. 

Įsijungia savo radijo siųstuvą. Ima transliuoti. Ypač 
atidžiai renka pavardę „Dancer“. Pakeitus vieną raidę, 
išeitų „danger“ — pavojus. 


I arsorsčijas būstinė yra neišvaizdžiame pastate Va- 
šingtone Šiaurės Vakarų H gatvėje. Blausioje varinėje 
plokštėje parašyta: PASAULINIO KOMITETO DRAU- 
GIJA. 

Leonardo pranešimas radijo ryšio kambaryje viršuti- 
niame aukšte gaunamas 1985 m. balandžio 18 d. 1.24 
nakties. Juosta naktiniam koduotojui nunešama 1.43. Kai 
8.00 atvyksta operacijų šefas, jam ant stalo padedamas iš- 
koduotas tekstas. 

Nedidukas, susitraukęs žmogutis. Veidas išvagotas rū- 
pesčių raukšlių. Resvi plaukai sušukuoti skersai plinkan- 
čios galvos. Nervingas, kamuojamas virškinimo sutrikimų. 
Vilki tvido kostiumu, per storu tokiai gležnai figūrai. 

Perskaito Leonardo pranešimą iš Floridos. Šefas ne- 
mėgsta Pietryčių regiono Departamento direktoriaus. 
Pernelyg dažnai tas žmogus laimi. Selės Abadon pasky- 

Nueina prie kompiuterių stalo. Įsijungia aktyvių 
agentų asmens bylas. Įveda fizinius, intelektualinius, 
emocinius reikalavimus. Ima tarškėti printeris. Trys pa- 
vardės. Antrą valandą po pietų Evelina Heimdal jau sė- 
di operacijų šefo kabinete. 

Jis negaišta laiko, kalba tiesiai. 

— Ar esate kada veikusi Floridoje? 

— Ne, šefe, neteko. 

— Gerai. Objektas yra ten. Neseniai našliu tapęs vy- 
ras, Haris Danceris. Jūsų tiesioginis vadas bus Entonis 
Glitneris. Jis jus instruktuos. Nuvykit į Floridą kaip ga- 
lėdama greičiau. 


— Šefe, — sako Evelina, — rugpjūtį man priklauso 
atostogos. 

— Smulkmena. Iki to laiko Haris Danceris bus lai- 
mėtas arba pralaimėtas. 


Elas Danceris. Liūdesys graužia jo vidų lyg žiurkė. 
Džiaugsmo nė pėdsako. Nemiga. Neteisybė! Toks mažas 
daiktas, kad matytųsi tik pro mikroskopą. Bet pakanka- 
mai galingas, kad nužudytų šitą puikią moterį. 

Dar blogiau, kad skausmas nyksta. Traukiasi į pa- 
kraščius. Skausmo liekanos virsta prisiminimais. Kiek lai- 
ko gali žmogus kraujuoti? Jis prisimena jos grožį, bet turi 
žiūrėti į senas fotografijas. Puikūs laikai. Juokas. Bet pri- 
siminimus atmiešia graužatis. Jis stengiasi iš sielvarto pa- 
sisemti tvirtybės. Bet negali. 

— (Gyvenimas eina sava vaga, — rimtai sako jam 
Džeremis Bleinas. 

Antausis. Pasaulis privalėjo sustoti. Bet nesustojo. 

Jis funkcionuoja. Po aštuoniolikos valandų nuo lai- 
dotuvių jis jau prie savo darbo stalo. Dancerio investici- 
jų valdyba. Išklauso užuojautas. Linkčioja. Tada išbalęs 
paima telefoną. Dirba. Toliau gyvena. 

Draugai stengiasi. Pakvietimai. Vakarienės. Koktei- 
liai. Supažindinimai su naujomis moterimis. Visas atstu- 
mia. Slankioja po savo namus pajūryje į pietus nuo Bo- 
ka Ratono, kurie dviem buvo nepakankamai dideli, o 
vienam per erdvūs. 

Alkoholis nepadeda. Tabletės irgi. Nei žolytės. Pade- 
da tik vandenynas. Jo mirgėjimas. Plaukimas mėnesieno- 
je į amžinybę. Plaukti ir nuskęsti. Burna pražiota. Kyla 
burbulai. Bet jis visada grįžta į krantą. Su banga. Per 
smėlį nuklampoja į tuščius namus. Pasaulis tuščias. 

Jis lieknas. Raumeningas. Akys tamsios, oda varinio 
atspalvio. Bruožai griežti. Kiek nublukinti tragedijos. 
Vaikšto tenisininko grakštumu. Ryžtas kiek prislopintas. 
Bet tebeglūdi jame, laukia. 

— Aš noriu viso to! — pasakė jis savo Žmonai. 

Bet viskas išslydo. Nebėra poreikio. Nebėra troški- 
mo. Dabar jis be jokio skonio vangiai pėdina per gyve- 
nimą. Jo vidus suterštas. Jis pūva. 

— Klausyk, seni, — sako Džeremis Bleinas, — mums 
reikia kaip nors tave ištraukti. Važiuojam šįvakar abu į 
miestą. 

— Ne, — sako Haris Danceris. 

— Gana gailėtis savęs. 

— Tai tu manai, kad aš gailiuosi? 

— Žinoma, tai savigaila. 

— Gerai, — sako Haris Danceris. — Važiuojam. 

Jiedu geria. Nuvažiuoja į vakarinį Palm Byčą paval- 
gyti keptos Žuvies pompano. Geria. Važiuoja namo. Dar 
sustoja senose vietelėse išgerti. Ir naujose. Šūkauja. Dai- 
nuoja. Ir Haris Danceris nekenčia savęs. Išdavystė. 

Po vidurnakčio kažkur prie Švyturio kyšulio. Gerklin- 
gas Džeremis Bleinas surinka: 

— Valio! Žinai, seni, čia netoliese atidaryta liuks 
nauja skylė. Gal patikrinam? 

— Kokio velnio? — klausia Danceris. — Nuogų 
mergšių esu matęs tiek ir tiek. 

— Važiuojam! Tik nesakyk, kad nieko nepajusi, kai 
jaunas viščiukas prikiš tau prie nosies nuogą užpakalį. Iš- 
gersim po porą, pabūsim pusvalandį, na daugiausiai va- 
landą, pasijuoksim. 

— Daugiausiai valandą, — sako Danceris. — Rytą 
man seminaras Majamyje. 

„Kaušo“ baras. Panašu į daržinę, staliukai ne dides- 
ni už skarelę. Baras be kėdžių. Trys aukštos scenos. Ant 
kiekvienos po dvi merginas. Penkiolika minučių šoka ro- 
kenrolo popuri. Paskui jas pakeičia kita šokėjų pora. 

Padavėjos apsirengusios griežtai. Dėl kontrasto. Jie- 
du užsisako. 

— Čia tai bent! — sako Bleinas. Krumpliu persi- 
braukia per rudus ūsus. — Pažiūrėk, kas per krūtinytė 
kairėje. Stebiuosi, kaip ji nenugriūva kniūpsčia. 

Šokis baigiasi. Merginos nulipa nuo scenos, ateina 
nauja pamaina. Patronai moja. Šokį baigusios merginos 
lipa ant staliukų ir atlieka privačius užsakymus. Jos tik 
su siaurais diržais ant klubų susidėti arbatpinigiams. 

— Trys ar keturi šimtai nakčiai, — sako Bleinas. — 
Be muito. Na kaip, negundo? 

Danceris neatsako. 

Kvapai. Pigūs kvepalai. Prakaitas. Išsivadėjęs alus. 
Šlapimas. Ašaras traukiantis dezodorantas. 

— Klausyk, seni, pasiimam vieną. Nuosavą nuogaliu- 
kę. Kaip tau ta blondinė nuo centrinės scenos? Man pa- 
tinka ta jos nuskusta vietytė. 

— Kaip nori, — sako Danceris. 

Muzika nutyla. Bleinas atsistoja. Pamoja blondinei. 

Ji atvingiuoja tarp staliukų. Sunkiai kvėpuoja. 
Blizga. 

— Sveiki, ponai, — sako ji. — Privatus seansas? Mi- 
nimum dvidešimt. 

— Pamatysi, — sako Bleinas ir išsitraukia piniginę. 
Įkiša jai į diržą dvidešimt dolerių. — Šauniai atrodai. 

— Kuo šauniau atrodai, — sako ji, — tuo smarkiau 
griūni. 

Jiedu padeda jai užlipti ant stalo. Padavėja neprašy- 
ta atneša naujų gėrimų. Vėl prasideda muzika. Jų nuo- 
goji šokėja ima spragsėti pirštais. Rangosi. Judina pilvą. 
Drebina krūtis. 

Jiedu sėdi, geria. Žiūri į ją ir kvailai šypsosi. Ji pa- 
linksta viršų jų. Amazonė. Išskečia kojas. Prikiša nuskus- 
tus plaukus Hariui Danceriui prie veido. Keistas jaudi- 
nantis kvapas. Beveik kaip pelenų. Užgesusio laužo. 
Smilkalų. 

Ji šoka aistringai. Kūnas tarsi traukomas konvulsijų. 
Bleinas ištiesia ranką. 

— Žiūrit, bet neliečiat, — sako ji. Uždususi. 

Muzika nutyla. 

— Dar vieną seansą, ponai? — klausia ji. Rankos ant 
klubų. Kojos pražergtos. Akys įsmeigtos į Harį Dancerį. 

— Žinoma, — sako jis. Išsiima piniginę. 

— Kuo tu vardu? 

— Selė, — atsako ji. 


Abentai iš Korporacijos į Fort Loderdeilą atvažiuoja 
balandžio 20. Vadovaujami Entonio Glitnerio. Jis viską 
organizuoja. Butą ir dokumentus Evelinai Heimdal. 
Kambarį motelyje ryšininkams. Slaptumas nereikalingas. 
Kol kas. 

Glitneris išskrenda į Vašingtoną. Raportuoja opera- 
cijų šefui. Jie peržiūri Hario Dancerio biografiją. Supla- 
nuoja žaidimą. Atrodo neblogai. Jiems. Bet šefas kažko 
neramus. Gurkšnoja „Maloksą“. 

— Toni, tai pasiutiškas darbas, — sako jis. Baikštus 
Žmogus. 

— Padarysim, — sako Glitneris. Jis išvyksta į Loder- 
deilą. 

Balandžio 25 dieną Evelina Heimdal paskambina į 
Dancerio investicijų valdybą. Paprašo pono Hario Dan- 
cerio. 

— Gal galiu sužinoti, kas prašo? — klausia sekre- 
torė. 

— Aš ponia Evelina Heimdal. Ponas Danceris ma- 
nęs nepažįsta, bet galit jam pasakyti, kad man paskam- 
binti patarė tėvas Peris Stounas. 

(Tėvas Stounas informuotas, kad jam gali paskam- 
binti Danceris. Vadas Glitneris moka apsidrausti.) 

— Luktelkit. 

Spragt. 

— Haris Danceris. Kuo galiu būti naudingas? 

— Ponas Danceri, mano pavardė Evelina Heimdal. 
Apsilankyti pas jus man patarė tėvas Peris Stounas. 

— Ak taip. Kaip laikosi dvasiškasis tėvas? 

Juokas. 

— Vis dar teberūko tuos baisius cigarus. Prašė per- 
duoti jums linkėjimų. Ponas Danceri, prieš šešis mėne- 
sius mirė mano vyras, aš neseniai atvažiavau į Fort Lo- 
derdeilą iš Niu Džersio. Noriu perkelti čionai savo 
nuosavybę, taip pat vyro palikimą. Stengiuosi perprasti 
tuos finansinius reikalus, bet turiu pripažinti, kad vis dar 
painiojuosi. Kas, pavyzdžiui, yra Džinė Mae? Pagalvojau, 
kad būtų gerai susitikti su jumis ir paprašyti kai kurių pa- 
tarimų. 

— Žinoma, ponia Heimholc. Galėtume... 

— Heimdal. 

— Heimdal. Prašau atleisti. Galėtumėt ateiti į mano 
kontorą, ponia Heimdal, bet man iš pradžių labiau pa- 
tiktų neoficialus susitikimas... jei jums tai patogu. Gal ga- 
lėtume kartu papietauti, kaip manot? 

— Puiku. Bet aš šiame mieste naujokė, ponas Dan- 
ceri. Gal jūs pats galėtumėt pasiūlyti kokią jaukią vietą? 

— Ar turit mašiną? 

— Taip. 

— Yra vienas puikus pajūrio restoranas važiuojant 
A1A Pompano Byče. Jis vadinasi „Vachta“. Gal galėtu- 
me susitikti ten rytoj pusę pirmos? 

— „Vachta“. ALA. Pompano Byčas. Rytoj pusę pir- 
mos. Būsiu. Ačiū, ponas Danceri. 

— Ačiū jums, ponia Heimdal. 

Zvalgybos skyrius kaip visada šauniai pasidarbavo. 
Pasitelkęs parūpintus dosjė, Glitneris kelias valandas in- 
struktuoja Heimdal. Daug dėmesio skiria velionei Dan- 
cerio Žmonai Silvijai. 

— Tamsiaplaukė, — sako jis. Skaito dokumentą, pa- 
žymėtą ITIN SLAPTAS. — Nuostabiai įdegusi. Rudi 
plaukai nukirpti trumpai. Akys rudos. Baisiai mėgo te- 
nisą. 

— Kaip aš, — sako Heimdal. 

— O kodėl mes pasirinkom jus, kaip manot? Štai 
vienintelė nuotrauka, kurią pasisekė gauti. Daryta tada, 
kai laimėjo moterų vienetą savo klube. Išspausdinta Sun- 
Sentinel. 

— Gražios kojos, — sako Heimdal. Apžiūrinėja. 

— Tavo irgi neblogos. Pastebėjau. Tu maždaug tokio 
pat ūgio ir svorio. Tiktai tavo priekis kiek didesnis, bet 
tai tik į naudą. Ir plaukai ilgesni už jos. Ar gali patrum- 
pinti? 

— Žinoma. Ir susišukuosiu kaip ji. Sportiškai. 

— Puiku. Ji mėgo degtinės ir citrinų kokteilius. Bai- 
siai mėgo Cezario salotas ir meilės romanus. Kosmetikos 
naudojo labai mažai. Kojos visada nuogos. Rūkė ilgas 
Benson and Hedges su mentolu. Ar viską įsikalei? 

— Taip. Kaip ji rengėsi? 

— Daugiausia siūdavosi pas siuvėją. Kiekvieno dra- 
bužio etiketėse vis nauji vardai. 

— Aha. Gerai, manau, kad susitvarkysiu. Dešinia- 
rankė ar kairiarankė? 

— Dešiniarankė. Nori pasakyti, kad gali ir taip, ir 
anaip? 

— Toni, aš turiu gabumų, kurių tu net neįsivaizduoji. 

— Tikiu. Tikriausiai turėsi progų juos pademonst- 
ruoti. Šita Silvija Dancer buvo laikoma lovos liūte. 

— Kaip, po galais, žvalgyba iškniso ir šitą? 

— Lengvai. Asmeninis Hario Dancerio gydytojas yra 
muūsiškis. Jis pranešė, kad Haris turėjo šiek tiek rūpesčių 
aptarnaudamas žmoną. Leidosi B12. 

— Leidosi? Neseniai? 

— Ne. Tų rūpesčių buvo prieš keletą metų. A, dar 
vienas dalykas. Silvija Dancer labai mėgo arklius. Pasiu- 

tusi lošikė, atrodo, nebuvo, statydavo po kelis dolerius. 
Bet labai mėgo pasižiūrėti, kaip jie bėga. Kolderyje, Golf 
Stryme, visur. Kai buvo maža, turėjo ponį, gal nuo to ir 
prasidėjo. 

— Kas dar? 

— Dar liko aplinka. Tėvai, išsilavinimas ir taip to- 
liau. Bet kol kas aš labiau noriu pakalbėti apie tavo pir- 
mą susitikimą su Hariu Danceriu. Pakartokim viską. 

Evelina Heimdal pietums „Vachtoje“ apsirengia la- 
bai kruopščiai. Blyškios drobės suknelė. Plaukai patrum- 
pinti. Kiek pašviesinti. Be kojinių. Beveik be kosmetikos. 
Rankinuke Benson and Hedges. Šį rytą ji dvi valandas pa- 
buvo saulėje. Oda rusva. 

Visa tai veikia. Kai šeimininkė nuveda ją prie Dan- 
cerio stalo, ji išvysta jo apstulbusias akis, kai stojasi jos 
pasitikti. 

Staliukas mažas. Šnekasi. Abu žiūri į vandenyną. 

— Kas kitoje pusėje? — klausia ji. Parodo į vande- 
nį. — Kur nuplauktum, jei plauktum tiesiai į rytus? 

— Į Portugaliją, — sako jis. Tikriausiai. 

Jai atrodo, kad į Vakarų Afriką, bet ji to nesako. Iš- 
siima iš rankinuko ilgas mentolines cigaretes. Jis užde- 
ga Žžiebtuvėlį. Laiko jį drebančioje rankoje. 

Prieina padavėja. 

— Kokteilių? 

— Degtinės su citrina, — sako Heimdal. 

Jis užsisako gryno martinio. Kai jį atneša, vienu 
gurkšniu nugeria pusę. Ji patenkinta. 

— Ko jūs norėtumėt? — klausia jis Žiūrinėdamas me- 
niu. Į ją nežiūri. — Čia gera žuvis. Ir puikūs hamburgeriai. 

— Įdomu, ar jie čia turi Cezario salotų? 

— Žinoma, — sako jis. Balsas įtemptas. Paskui už- 
sisako dar vieną martinį. 

Ji nenori priblokšti jo staiga, per smarkiai. Nukrei- 
pia kalbą į finansus. Sako apytikriai turinti aštuonis šim- 
tus tūkstančių. Kaip juos geriau panaudoti? 

— Investuokit, — pataria jis. — Fiksuotos investici- 
jos duoda keturiasdešimt penkiasdešimt procentų. Man 
reikės daugiau sužinoti apie jūsų mokesčių padėtį, išlai- 
kytinius, išlaidas ir taip toliau. Aš esu gana konservaty- 
vus. Nenorėčiau įvelti jus į riziką. 

Ji šypsosi. 

Jiedu aptaria jo sąlygas, nuosavybės pervedimo pro- 
blemas, akcijų tipus, draudimą. Jis tuos dalykus išmano. 
Išmano ir ji. Tik neišsiduoda. 

Malonūs pietūs. Vėliau kava su ledu ir Beilio airiš- 
ka grietinėlė. Neskubrus pokalbis apie pietų Floridą. Jos 
įspūdžiai. Kur galima nuvažiuoti. Ką pamatyti. 

— Man reikėtų nuvažiuoti į hipodromą, — sako 
ji. — Labai mėgstu lenktynes. Lažintis nelabai. Man pa- 
tinka pats reginys. 

Jis nuduria galvą. 

— Jūs taip panaši į mano žmoną, — sako. Taip tyliai, 
kad ji vos išgirsta. 

— (O? Norėčiau susipažinti su ja. 

— Ji mirusi. — Pakelia galvą ir žiūri jai į akis. — 
Maždaug prieš mėnesį. 

— Viešpatie, — sako ji. Susikrimtusi. Uždeda delną 
ant jo rankos. — Atsiprašau. Nežinojau. Aš pati tą išgy- 
venau prieš šešis mėnesius. Tai sunku, ar ne? 

— Taip. Sunku. 

— O visų blogiausia, — sako ji, — ir baisiausia yra 
tai, kad skausmas pamažu pasitraukia. Manai, kad ken- 
tėsi visą likusį savo gyvenimą. Bet neviltis pamažu blės- 
ta. Net prisiminimai tolsta. Ir jauti tokią gėdą, kad be- 
veik negali su tuo gyventi. 

— Taip, — sako jis. Mąsliai Žiūri į ją. — Taip ir yra. 

Jis pasirašo sąskaitą. Užmoka kreditine kortele. Kol 
jie laukia jos grąžinant, ji nusprendžia galutinai jį pri- 
trenkti. 

— Beje, — sako ji. Lyg tarp kitko. — Aš labai mėgs- 
tu tenisą. Gal žinote kur netoli kotų kertą? 

Išsiskirdami jie sutaria kitą dieną pažaisti jo klube 
Bokoje. Šeštadienį. Heimdal palieka jam savo adresą ir 
telefono numerį. 

— Užsakysiu kortą, kai tik grįšiu į kontorą, — paža- 
da jis. — Paskambinsiu jums. Rytui tikriausiai viskas jau 
užsakyta. Jei Žžaistume po pietų, tai gal galėtume paskui 
kartu pavakarieniauti. 

— Puiku, — sako ji. — Kaip man apsirengti? 

— Kaip vakarienei, — sako jis. Linksmai. — Teniso 
aprangą atsivežkit krepšyje. Ten galėsit persirengti. Aš 
jus paimsiu. 

— Skamba šauniai, — sako ji. 

Jis paspaudžia jai ranką. 

Motelyje Entonis Glitneris ją išklausinėja. Apie visą 
susitikimą iš eilės. Ką jis sakė? Ką tu atsakei? Kokį kok- 
teilį užsisakei? Ką jis gėrė? Ką valgei? Ką valgė jis? Kaip 
jis atrodė? Kaip tau jis patiko? 

— Visai nieko, — sako Evelina Heimdal. — Netgi 
labai patiko. Dabar jis lengvai pažeidžiamas. Galiu pa- 
kreipti kaip noriu. 


IDE 5alanėnias Korporacijos būstinėje Vašingtone turi 
du agentus. Vienas jų — naktinis koduotojas. Departa- 
mentas jį užverbavo, kai įkliuvo su kokainu. Dabar tie- 
kia jam kasdienines dozes. Tiek, kad išlaikytų pririštą, 
bet ne tiek daug, kad nebegalėtų veikti. 

Kai iš Leonardo ateina pranešimas apie Harį Dan- 
cerį, naktinis koduotojas padaro jo dublikatą. Perduoda 
jį savo kokaino tiekėjui. Sis savo ruožtu perduoda jį De- 
partamento rezidentui Vašingtone. Agentas mikrofilmą 
persiunčia Departamento būstinėn į Klivlendą. 

Čia informacija išspausdinama, įvertinama, įvedama 
į kompiuterį. Žinia tučtuojau perduodama Pietryčių re- 
giono direktoriui Fort Loderdeile. 

Šis procesas trunka maždaug savaitę. Kai regiono di- 
rektorius gauna šią žinią, jis tikras, kad Korporacijos 
agentų brigada jau yra vietoje, sukasi aplink Harį Dan- 
cerį. 

Šis faktas jaudina jį nelabai, kur kas labiau jam rūpi 
klausimas, iš kur Korporacija sužinojo apie Departamen- 
to susidomėjimą Danceriu. Vienintelis atsakymas yra 
skylė, didelė skylė regiono būstinėje. Direktorius pasi- 
kviečia vidaus saugumo šefą Tedą Saroną. 

Jiedu susėda direktoriaus kabinete, surašo visą per- 
sonalą, kuris žino apie Dancerio operaciją: pats direkto- 
rius. Sekretorė Norma Greivsend. Agentė Selė Abadon. 
Vadas vykdytojas Šelbis Jama. Ir tuzinas kitų: kompiute- 
rių operatoriai, dokumentų saugyklos darbuotojai, žmo- 
nės, kurie padėjo Selei įsitaisyti „Kaušo“ bare. 

— Ir Džeremis Bleinas, — priduria direktorius. — 
Nepamiršk jo. Jis užvedė mus ant Dancerio, bet gal jis 
žaidžia dvigubą žaidimą. Patikrink jį. 

— Klausau, sere, — sako Šaronas. — Aš nujaučiu, 
kad skylė yra žemesniame lygyje, bet patikrinsim visus. 
Ar jūs turite supratimą, kokio dydžio komandą pasiun- 
tė Korporacija? 

— Paprašiau Klivlendą, kad apklaustų mūsų agentus 
Korporacijos būstinėje. Kol kas dar nieko, bet netrukus 
pradėsim gauti vardus ir skaičių. Vašingtono rezidentas 
išmano savo darbą. Bet kol laukiam duomenų, pasikvie- 
siu iš Atlantos Briską. 

— Briską? Ar tai ne tas pats, kuris sutvarkė Korpo- 
racijos agentą Milerio byloje? 

— Taip, tas pats. 

— Nežinau, direktoriau, — sako vidaus saugumo še- 
fas. — Šitas vyrukas tikriausiai yra karštakošis. Baisiai 
mėgsta pyškinti. 

— Kol visa tai baigsis, mums gali tokio prireikti, — 
sako regiono direktorius. Jis parodo savo antkapinius 
dantis. — Šitokioje veikloje visko atsitinka. 

S aikiaaciienio vakarai patys blogiausi. Kai buvo gyva Sil- 
vija, jie buvo geriausi. Malonus dykinėjimas. Tylus juo- 
kas, plekštelėjimai per užpakalį. Šalta vakarienė. Kreve- 
tės, omarai arba krabai. Butelis kokio atšaldyto gėrimo. 
Pasierzinimai. 

Jiedu valgydavo kiemelyje. Kartais pasiimdavo liku- 
sį vyną, du plastikinius puodukus ir leisdavosi pakrante. 
Sėdėdavo ant vis dar šilto nuo saulės smėlio. Žiūrėdavo, 
kaip kyla mėnulis. Klausydavosi bangų šnarėjimo. Kvė- 
puodavo sūrumu. Patenkinti. 

Paskui, apsikabinę vienas kitą per liemenį, pareida- 
vo namo. Lėtai užlipdavo į miegamąjį. Lėtai mylėdavo- 
si. Mieguistai ir tvarkingai. Vėliau kalbėdavosi. Pagaliau 
saldžiai užmigdavo. 

Visa dingo. 

Haris Danceris stengiasi. Tą sekmadienio vakarą pa- 
sidaro salotų. Su česnakinio saliami gabaliukais. Atsi- 
kemša butelį kalifornietiško šabli. Susiplanuoja rytdieną. 
Paskui padeda salotas į šaldytuvą. Vietoj vyno pasiima 
dvigubą porciją džino su ledu. Pasiėmęs plastikinį puo- 
duką, eina pasėdėti pakrantėje. Pažiūri į debesuotą dan- 
gų. Paskui nunarina galvą. 

Galvoja apie vakar dieną. Ponia Evelina Heimdal. 
Miela moteris. Imli. Ir tokia panaši į Silviją, kad jis ne- 
gali liautis spoksojęs. Puiki tenisininkė. Dailios kojos. 
Dailus kūnas. 

Jos vyras miręs. Ji irgi tai patyrė. Vakarieniaudami 
jie kalbasi apie skausmą ir kaip jis veikia žmogų. 

— Tada sužinai, — sako ji, — kad visos banalybės 
buvo tiesa. — „Gyvenimas eina toliau“. „Laikas užgydo 
visas žaizdas“. Ir panašiai. Bet netgi visa tai žinodamas 
lieki tuštumoje. Gyvenime atsiveria gili bedugnė. Ir ne- 
žinai, kuo ją užpildyti. Bet mėgini. 

— Ką darote jūs? — klausia jis. Su viltim. 

— Padeda religija. Tikėjimas. Ar jūs tikintis? 

— Ne itin. 

— "Taip, kas padeda man, gali nepadėti jums. Bet pa- 
galvoti apie tai verta. Jei ieškote paaiškinimo. Ne prie- 
žasties, bet paaiškinimo. Pagalvokite apie tai. 

— Pagalvosiu. 

— Pažadate? 

— Žinoma. Gal norėtumėte brendžio? 

Dabar, tamsiame pliaže su džinu, jis mėgina apie tai 
galvoti. Bet negali. Jis negali suvokti nei kokio paaiški- 
nimo, nei priežasties. Tiktai įvykį. Atsitiktinumą. Bepras- 
mybę. 

Jei gyvenimas yra be prasmės ir tikslo... Kas tada? 
Kas tada? Protingi žmonės skina rožės žiedus, kol gali. 
Ar yra koks kitas pasirinkimas? 

Pabaigęs džiną, jis sunkiai atsistoja. Nugūrina į tuš- 
čius namus. Kai tik įeina, suskamba telefonas. 

— Sveikas, seni, — sako Džeremis Bleinas. — Blan- 
šai vėl garsusis galvos skausmas. Klausyk, gal maunam į 
„Kaušo“ barą ir patikrinam tas paukštytes? 

— (Gerai, — sako Danceris. 

Jiedu susėda prie to paties staliuko. Užsisako alaus. 
Danceris dairosi į merginas, besiraitančias ant visų trijų 
scenų. 

— Ko nors ieškai? — klausia Bleinas. Šypteli. 

— Tikrinu aplinką. 

— Aha. Kaip tau ta brunetė dešinėje? Jai ant užpa- 
kalio tatuiruotė. Gali įsivaizduoti? 

Gal valandą geria alų. Keičiasi nuogų moterų pamai- 
nos. Tiksliau, merginų. Visos jaunos. Kūnai stangrūs. Su 
baltais bikinių ruožais. Tai pikantiška, nusprendžia Dan- 
ceris. Šviesu ir tamsu. Kaip šokoladinis tortas. 

Pagaliau pasirodo Selė. Auksinė mergytė. Bikinio 
ruožų nėra. Visa blizga. Ir ilgi šviesūs plaukai; gal peru- 
kas, bet atrodo natūraliai. Jos nuskustas nuogumas pro- 
vokuoja. Ji šiek tiek žvilga. Desperatiškas virpesys. Bet 
gracingas. Choreografiškas. 

— Pasiimkim ją vėl, — sako jis. 

— Žinoma, — atsako Bleinas, — kviesk. Man reikia 
truputį išeiti. — Jis išeina. 

Muzika baigiasi. Danceris atsistoja. Pamoja. Selė jį 
pamato. Nusišypso. Prieina. 

— Vėl norit privataus seanso? — klausia ji. 

Jis įkiša jai į diržą dvi dvidešimtines. Padeda užlipti 
ant stalo. Jos kūnas kaip plakta grietinėlė. 

— (Gal mudu galim susitikti? — klausia jis. Staiga. 

— Žinoma, — atsako ji. — Ar turit ratus? 

— Šįvakar ne. Atvažiavom draugo mašina. 

— Aš dviejų neaptarnauju, — sako ji. — Norit, kad 
surasčiau draugui kitą merginą? 

— Ne. 

— Tada paskambinkit rytoj. Paprašykit Solo. Jis duos 
jums mano numerį. 

— Taip ir padarysiu. Ačiū, Sele. 

— Nėra už ką, — atsako ji. Ir pradeda šokti. 

Jis sėdi ir žiūri į jos sutrumpėjusį kūną. Šlaunys ir 
krūtys atrodo milžiniškos. Ji glosto sau pilvą ir sėdmenis. 
Su slaptu pasimėgavimu. 

— Tau patinka? — klausia ji. 

— Taip. Labai. 

Jis vėl užuodžia degėsių kvapą. Jaudinantis. 

— Tu paskambinsi? — klausia ji. Žiūri tiesiai į jį. 

— Žinoma. 

— Aš tau būsiu gera. 

Jis irgi taip mano. Ir nori jai pasakyti. Bet tuo metu 
prie stalo grįžta Džeremis Bleinas. 

— Oho! — sako jis. 


Norma Greivsend per Leonardą Korporacijai pasiun- 
čia dar vieną pranešimą. Operacijų šefas studijuoja teks- 
tą. Pasikviečia į Vašingtoną Entonį Glitnerį. Jiedu kalbasi 

nuo garso izoliuotame ir nuo pasiklausymo apsaugotame 
kambaryje. 

— Toni, kilo problemų, — sako šefas. Įsideda į bur- 
ną antirūgštinį Tiums. 

— Be agentės Selės Abadon ir operacijos vado Šel- 
bio Jamos, anie iš Atlantos pervedė Briską. Tai jis sunai- 
kino mūsų agentą Milerio byloje. 

— Velnias! — sako Glitneris. 

— Atsargiau su žodžiais, — sako šefas. Griežtai. — 
Tai rodo, kokią svarbą jie teikia Dancerio akcijai. Ma- 
nau, kad mums irgi reikia kompensuoti savu muskulu. 

— Šefe, mes neturime nieko panašaus į Briską, — 
sako vadas. 

— Žinau. Siūlau pasisamdyti vietoje. Už didelius pi- 
nigus. 

— Manot, kad tai protinga? 

— Manau, kad būtina. Jis, be abejo, bus iš Anų, bet 
dieviškasis teisingumas reikalauja sudoroti juos, pasitel- 
kus jų žmogų. Apie užduotį muskului pasakyk kuo ma- 
žiau. Pavaizduok, kad tai susiję su narkotikais, skyrybo- 
mis ar panašiai. Esu tikras, kad tau pavyks jį apdorot. 

— Imsiuosi to, kai tik grįšiu. 

— Gerai. Mūsų antroji problema štai kokia: Depar- 
tamentas žino, kad mes sužinojome apie Dancerį per 
skylę jų regiono organizacijoje. Mūsų agentė iš ten pra- 
nešė, kad jie pradėjo vidinio saugumo tyrimą. 

— Tai skamba blogai. Ar ketinate atšaukti agentę? 

— Ne. Ji labai vertinga. Ji mums ten reikalinga. Kai 
ją verbavom, ji žinojo, kaip tai pavojinga. Bet ne tai man 
kelia didžiausią rūpestį. Jei Departamentui žinomas mū- 
sų susidomėjimas Danceriu, tai turi būti skylė ir čia, ši- 
tame pastate. Aš daviau nurodymus kontržvalgybai, ir jie 
pradėjo tyrimą. Toni, būk labai labai atsargus. Anie jau 
tikriausiai žino apie mus ir tavo komandą Fort Loderdei- 
le. Jų niekas nesulaikys. Tą įrodė Milerio atvejis. Tad 
saugok savo nugarą. Perspėk žmones. Ir sumažink iki mi- 
nimumo savo komunikacijas. 

— Bus padaryta, šefe. Dabar aš suprantu, kodėl ma- 
not, kad reikia pasisamdyti muskulą. 

Kurį laiką jiedu sėdi tyloje. Mąsto. Šefas, slopinda- 
mas negarsų raugulį, prideda prie lūpų krumplį. 

— Toni, kaip manai, ar Evelina Heimdal pajėgs? Kol 
kas ji kruta labai lėtai. 

— Pagal žaidimo planą, — sako Glitneris. — Viskas 
pagal grafiką. Ji užmezgė kontaktą. Praleido su Dance- 
riu visą dieną. Prisijaukino. Šiandien ji pas jį kontoroje. 
Planuoja savo investicijas. Manau, kad paskui susitiks su 
juo papietauti ar pavakarieniauti, ar dar ko. Šefe, ji la- 
bai talentinga, nuoširdi ir įtikinanti moteris. Ji tiki tuo, 
ką daro. Aš ja pasitikiu. 

— Viliuosi, kad tu neklysti. O kas per žmogus tas 
Haris Danceris? 

— Stambus. Turi tam tikro šiurkštaus grožio. Sutri- 
kęs. Abejojantis. Pasidarė niūrokas, ir tai suprantama. 
Devynerius metus išgyveno vedęs, ir štai dabar vienas. 
Evelina jam teikia užuojautą ir draugiją. Ji labai tvirta 
moteris ir, be abejonės, traukia jį. Jis skęsta, o ji siūlo 
jam gelbėjimosi ratą. Aš galutiniais rezultatais neabejoju. 

Bet skrisdamas lėktuvu į Fort Loderdeilą, Entonis 
Glitneris pripažįsta sau, kad vis dėlto nėra toks tikras. 

Jis pats aukštas, prakaulus vyriškis su didelėm krep- 
šininko rankom. Patraukliai negražus. Nosis kumpa. Bur- 
na plati. Didžiulės atlėpusios ausys. Bet visa tai nu- 
blanksta, kai jis šypsosi. Šypsena linksma. 

Jis žino, kad skausmo prislėgti žmonės kartais elgiasi 
ekscentriškai ir nenuspėjamai. Staigiai pakeičia gyveni- 
mo stilių. Atsisako įpročių. Pasikeičia jų asmenybė. Dro- 
vuolis pasidaro įžūlus. Įžūlėlis ima verkti. Ir kiekvienas 
ieško, kuo pridengti savo širdgėlą. 

Glitneris būgštauja, kad Danceris gali patekti kaip 
tik į šias pinkles: užsimiršimas per nesaikingumą. Jei ši- 
taip atsitiks, tai vadas nėra tikras, kad Evelinos Heimdal 
gelbėjimo ratas bus sugriebtas ar bent pripažintas. 


24 


Jis tą vakarą susitinka su ja Fort Loderdeile. Ji pa- 
pasakoja apie susitikimą su Hariu Danceriu. Nieko ypa- 
tingo. Danceris nuoširdus, užsiminė, kad būtų gerai vėl 
pažaisti tenisą, kartu papietauti, apsilankyti arklių lenk- 
tynėse. Bet nieko konkretesnio. 

Glitneris papasakoja Evelinai apie šefo perspėjimus. 
Primena jai asmeninį saugumą. Paskui išsako jai savo su- 
sirūpinimą dėl Dancerio emocinio stabilumo. 

— Jis gali nutraukti vadžias, — sako jis. — Tai gana 
įprasta reakcija į skausmą. Manau, kad tau verta spūste- 
lėti kiek smarkiau. Departamentas sutelkė kietą, patyru- 
sią komandą. Mums negalima atsilikti. Gal tu galėtum 
pereiti su Danceriu... hm... į intymius santykius? 

— Jei aš per daug spausiu, — sako Heimdal, — tai 
galiu jį nubaidyti. Neabejoju, kad prie jo šliejasi našlės 
ir išsiskyrusios. Arba tiesiogiai, arba per draugus. Na ge- 
rai, Toni, pasikviesiu jį pavakarieniauti namo. Jam nebus 
kaip atsisakyti; aš esu jo nauja klientė. Aš truputį atlei- 
siu varžtus, pamatysim, kuo tai baigsis. 

— Neturėtų pakenkti, — sako Glitneris. 


I irikidos vadas Šelbis Jama prieš paimamas Depar- 
tamento buvo teatro režisierius. Bet „paimamas“ — ne 
visai teisingas žodis. Jis pasisiūlė savanoriu. 

Jis nedidukas, putnokas, nesenas. Ir supergyvas. Ko- 
legos mano, kad jis ką nors vartoja, bet taip nėra. Tai tik 
jo nuosavas adrenalinas. Jis nenustygsta. Negali žiūrėti 
į bambą ir kontempliuoti. Jam nereikalingos jokios man- 
tros. Jis turi veikti. 

Hario Dancerio kampanija — pirmoji jo svarbi už- 
duotis. Jis nenori pralaimėti. Jis žino, kokia bausmė lau- 
kia už pralaimėjimą. Departamentas niekada neatleidžia. 
Bausmė būna amžina. 

Dėl savo išsilavinimo ir ankstesnės profesijos į Ha- 
rio Dancerio operaciją jis žiūri kaip į teatrą. Turi būti 
scenarijus, dekoracijos, kostiumai, butaforija. Ir, be abe- 
jo, rimta aktoriaus vaidybos analizė. Šelbis Jama jau Ži- 
no scenarijų. Jei pasiseks, atomazga bus jo naudai. 

Jis pasiima Departamento nuomojamą butą Pompa- 
no Byčo motelyje. Perdirba jį į trijų kambarių buduarą. 
Virš vandeninės lovos ant lubų veidrodžiai. Klostuotos 
šilkinės užuolaidos. Visur pilna minkštų pagalvių. Ant 
sienų prikabinėta nuogų moterų portretų, nutapytų alie- 
jiniais dažais ir pastele. Pornografinės videokasetės. 

— Štai čia tu jį atsivesi, — sako jis Selei Abadon. 
Aprodo jai viską. Pademonstruoja vonios prietaisus. 

— Jis pradės juoktis — sako ji. 

— Žinoma, pradės, — sutinka Jama. — Jis protin- 
gas žmogus. Jis juoksis, parodydamas, jog yra aukščiau 
šito seksualaus kičo. Bet jis užkibs ant šito, vaikuti. Pa- 
tikėk manim, užkibs. Jis pasakys sau: „O kodėl ne, po 
perkūnais?“ Jis neatsilaikys prieš tave. Tai suteiks jam 
užsimiršimą. Kaip tik tai jam ir reikalinga šiuo metu: 
užsimiršti. 

— Jis atrodo puikus, — sako Selė. Liūdnai. 

— Taip? Argi tai ką nors keičia? 

— Turbūt ne. 

— Dirbk savo darbą, ir mes laimėsim. Čia tiek mik- 
rofonų, kad užtektų miesto filharmonijai. Kai tik jis įeis, 
įsijungs televizijos kameros, todėl turi iš karto įjungti vir- 
šutinę šviesą. Supratai? 

— Taip. 

— Jeigu jis kartais būtų linkęs, tai viršutiniame stal- 
čiuje spintelėje prie lovos yra žolytės ir kokaino. Bet ne- 
manau, kad norės. Jis kibs į gėrimus. Garantuoju. Bare 
jų pilna, o vynas šaldytuve. 

— "Tu viską apgalvojai. 

— Tikiuosi, — sako Šelbis Jama. — Jei neapgalvo- 
jau, tai šitas spektaklis po vieno vaidinimo baigsis. Aš bū- 

siu mašinų aikštelėje su Brisku. Juodas „Mersedesas“. 
Jei kas nors blogai, tu žinai, kur mus rasti. 

— O kas gali būti blogai? 

— Niekas. Tikiuosi. Tik per daug neskubėk. Turiu 
galvoje — ramiai. Nespausk jo. Tegu būna čia kiek jam 
patiks. Nustato savo tempą. Daryk viską, ko tik jis norės. 

— Ar kartais nepradedi manęs mokyti mano ama- 
to? — griežtokai klausia Selė Abadon. 

— Ne, vaikuti. Tu pati žinai, kad esi meistras. Aš tik 
noriu, kad viskas eitų kaip patepta. 

— Eis, — pažada ji. 

Haris Danceris pasirodo tuojau po devynių. Atsine- 
ša butelį šampano. 

— Graikai neša dovanas, — sako jis. Ir kvailai šyp- 
sOSi. 

— Ar tu graikas? — klausia ji. Įjungia viršutinę 
šviesą. 

— Ne. Tai toks pasakymas. Galiu įeiti? 

Ji su ilgu juodo aksomo chalatu. Nuo kaklo iki pė- 
dų. Priekyje ilgas užtrauktukas. Rankovės ilgos. Tai Ša 
bio Jamos reikalavimas. 

— Klausyk, pupyte, — aiškino jis, — tas vyrukas ta- 
ve jau matė nuogą. Dabar tu visa uždengta. Tai jį pri- 
trenks. Jis pradės įsivaizduoti. Seksualinė įtampa augs. 
Kuo ilgiau tu būsi apsirengusi, tuo labiau jis įsiaudrins. 

— Įkaitinti? — klausia Selė. 

— Teisingai. Įkaitinti. Tegu net garas eina jam iš au- 
sų. Kol tegalės galvoti tik apie viena — kaip patraukti tą 
užtrauktuką. Masink jį. Kaip Žuvį. 

— Oho! — sako Haris Danceris. Apsidairo po butą. 
Juokiasi. — Tikras meilės lizdelis. 

— Tau patinka? 

— Na... neįprasta. Kas pozavo tiems paveikslams? 
Ne tu? 

— Draugės. Ir draugių draugės. Gal non išgerti? 

— Puiki mintis. 

— Šampano? 

— Ne. Sitas per šiltas. Ar turi džino? Arba degtinės? 

— Ir to, ir ano. Tai ko? 

— Būtų puiku džino su ledu. Tu irgi gersi? 

— Žinoma. 

Ji nueina į virtuvę. Jis dar kartą apsidairo. Jaučiasi 
prislopintas. Uždusintas. Oro kondicionierius veikia, bet 
bute atrodo šilta, tvanku. Visas tas šilkas. Klostės. Nuo- 
galės ant sienų. Minkštos užuolaidos. Viskas perkrauta. 

Ką aš čia veikiu? — klausia jis savęs. — Ką čia veikiu? 

Jį praryja fotelis. Toks minkštas ir gilus, kad jis pa- 
sijunta kone aukštielninkas. Ji atneša gėrimus. Susiran- 
go ant grindų prie jo kojų. Gracingai. Ji laiko stiklą vy- 
no. Pakelia jį. Uždeda šiltą ranką jam ant kelio. 

— Už nieką, — sako ji. 

— Sutinku, — sako jis. Drąsiai šypsosi. 

Jis siurbčioja. Ištiesia ranką, paliečia jos ilgus šviesius 
plaukus. 

— Tikri? — klausia. 

— Kuo tikriausi. Nori patampyti ir įsitikinti? 

— Ne. Tikiu tavim. 

— Ir nedažyti. Tokie pat ir kitose vietose. 

— Bet tu nusiskutusi. Ar neniežti, kai pradeda želti? 

— Zinoma, niežti, — juokdamasi sako ji. — Nori pa- 
kasyti? 

Šita intymi kalba jį užkaitina. 

— Kiek aš turiu laiko? — klausia jis. 

— Kiek tik nori. Aš neturiu skaitiklio. 

— Kiek kainuos? 

— Tiek, kiek duosi. 

— Tai negarbinga, — protestuoja jis. — Nei tau, nei 
man. 

— Nuspręsim paskui, — sako ji. Ranka juda aukštyn 
šlaunimi. — Aš pasitikiu tavim. 

Kai ji šoko „Kauše“ ant stalo, jis žiūrėjo į ją iš apa- 
čios. Dabar žiūri iš viršaus. Mato aiškius bruožus. Pla- 
čias, džinsų mėlynumo akis. Skaistumas. Jaunystė. 

— Kiek tau metų? — klausia jis. 

— Du šimtai keturiasdešimt šešeri, — sako ji. 

— Ne, aš rimtai. 

— Artėju prie trijų su nuliuku. 

— Netikiu, — sako jis. — Atrodai kaip devyniolikos. 

— Ačiū, pone, — sako. — Tai todėl, kad mano šir- 
dis tyra. 

— Kol kas patikėsiu, — sako jis. Palieka jai aiškin- 
tis savo žodžių prasmę. — Sele, man čia nepatogu. Ar 
nieko, jei persėsiu ant kietesnės kėdės? 

— Vandeninė lova gerokai kietesnė, — sako ji. — 
Nusivilk švarką, nusispirk batus. Jauskis kaip namie. Gal 
įjungti muziką? 

— Kaip nori. 

Ji uždeda kasetę. Ela Ficdžerald dainuoja Koulą Por- 
terį. Danceris nustebęs Žiūri į ją. 

— Iš kur tu sužinojai? Tai mano mėgstama. 

— Mano irgi. 

— Tu per jauna Ficdžerald ir Porteriui. 

Ji šypsosi. 

Lauke automobilių aikštelėje juodame „Mersedese“ 
pokalbio klausosi Šelbis Jama ir Briskas. 

— Atrodo, kad viskas einasi gerai, — sako Jama. — 
Kaip manai? 

— Kol kas, — sako Briskas. 

— Aš turiu pasiutiškų videokasečių, — sako Selė 
Abadon Danceriui. — Ar nenorėtum pažiūrėti? Sukur- 
tų tau nuotaiką. 

— Ne, — sako jis, — ačiū. Man jų nereikia. Mano 
nuotaika ir taip gera. 

— Taip ir maniau, — sako ji, sagstydama jam marš- 
kinius. 

— Ei, — sako jis. — Palik ir man darbo. 

— Kaip tau patinka, — sako ji ir lėtai brauko krum- 
pliais jam per skruostą. 

Jis atsega jos užtrauktuką. Pamažu. 

— O! — sako jis. — Ak! 

— Tu mėgsti šią prekę? 

— Tiesiog dievinu! 

Padeda į šalį savo gėrimą. Nuleidžia galvą. Lūpomis 
paliečia jos krūtis. 

— Dangaus mana, — sako jis. 

— Nebijok, kad man skaudės, — sako ji. — Aš ne- 
subyrėsiu. 

— O kodėl turėtų skaudėti? 

Jis netvirtai atsistoja. Nusirengia. Ji išsineria iš cha- 
lato. Griūva ant švelniai besilinguojančios lovos. Išdrie- 
kia ant pagalvių savo ilgus plaukus. Stebi jį. 

— Žiūrėk, kas tau pasidarė, — sako ji. 

— Atsiprašau. 

Ji tingiai šypsosi. 

— Dėl to niekada neatsiprašinėk. Tu tikras, kad no- 
ri darbuotis pats? 

— Tikras. 

— O ar paskui bus mano eilė? 

— Jei tau patinka. Pažiūrėsim. 

Jis randa ieškomą jos kūno vietą. Sielvartas slopsta. 
Atsiminimai blėsta. Jos kūnas jį narkotizuoja. Vienas su- 
standėjęs spenelis virsta visata. Jis trokšta būti joje. 

— Kokius tu kvepalus naudoji? — klausia jis. 

— Ypatingus. Ar tau jie patinka? 

— Neįprasti. Jaudina. 

— Pauostyk čia, — sako ji. Delnais suėmus palenkia 
jo galvą žemyn. — Čia. Aš buvau vonioje. Gerai? 

— O taip, — sako jis. Bet nėra tikras. Dirginantis 
kvapas. 

Jis yra švelnus meilužis. Nori suteikti jai džiaugsmo. 
Ji juda lėtai, su pasitenkinimu. 

— Gera, — sako ji. — Kaip gera. Aš myliu tave. 

— Ar taip yra scenarijuje? — griežtai klausia Bris- 
kas automobilių aikštelėje. 

— Na... ne, — pripažįsta vadas Jama. — Ne visai. 
Bet ji turi leidimą improvizuoti. Ji toje srity patyrusi. Ži- 
no, ką daro. 

Briskas neatsako. 

— Apsiversk, — sako Haris Danceris. — Leisk man 
pabučiuoti tavo gražią nugarą. — Jis glamonėja ją. Švel- 
niai masažuoja kaklą, pečius. 

— Nuostabios rankos, — murma ji. Užsimerkusi. 

Jis pasilenkia, perbraukia lūpomis jai per stuburą, 
šonkaulius. 

— Tu dieviškas, — sako ji. 

Jis to išmoko su Silvija. Silvija — jo mirusi žmona. 
Jis žino tas kūno vietas. Lytėjimus. Jis bučiuoja. Bučiuo- 
ja. Ir glosto. 

— Ak... — dūsauja ji. — Kur tu buvai visą mano gy- 
venimą? 

— Visus tavo du šimtus keturiasdešimt šešerius me- 
tus? — klausia jis. Jam atrodo, kad ji apsimetinėja. Pa- 
leistuvės kalbos. 

— Teisingai. Aš laukiau tavęs. 

— Man tas nepatinka, — sako Briskas juodajame 
„Mersedese“. — Ji per daug nukrypsta nuo scenarijaus. 

— Duok jai laiko, — sako Šelbis Jama. — Ji juk tai- 
kosi prie jo. 

— Man tas nepatinka, — pakartoja Briskas. — Man 
atrodo, ji netenka kontrolės. 

— Man atrodo, kad dabar jau metas, — sako Haris 
Danceris. — Kaip tu manai? 

— O taip, — atsako ji. Ir atsiverčia veidu į jį. — Pra- 
šau. 

Jos rankos tvirtai apkabina jo nugarą. Spaudžia rau- 
meningos šlaunys. Jiedu iš arti Žiūri vienas kitam į akis. 

Jis pamiršta visą techniką. Jis laisvas, sklando. Ati- 
trūkęs nuo racionaliojo savęs. Randa taip trokštamą už- 
simiršimą. Ji suspaudžia jo veidą delnais. Jo lūpų bučiuo- 

ti nemėgina. Jos kūnas liepsnoja. Kvapas stipresnis. Ji ju- 
da skausmingais trūksniais. Akys užmerktos. 

Jis miglotai suvokia jos karštį. Svilinanti liepsna. Žiū- 
rėdamas žemyn mato, kaip jos kūnas kietėja. Pasidaro 
stangrus. Ji keičiasi tiesiog akyse. Kvintesencinė aistra. 
Pro lūpas matyti blizgantys dantys. Krūtys kietos. Makš- 
ties raumenys siurbte siurbia. 

Jis staiga išsigąsta. Čia yra mirtis. Sudejavęs jis pa- 
siduoda. Ji kyla jo pasitikti. Jų skardūs riksmai... 

— Įkliuvo, — sako Šelbis Jama. Su pasitenkinimu. 
Dirsteli į laikrodį. — Truputį daugiau nei pusvalandis. Jis 
jau niekada nebebus toks, koks buvo. Ar ne, Briskai? 

— Pažiūrėsim, — sako anas. — Dar tik pradžia. 

Danceris nejuda. Guli ant jos. Glosto jai plaukus. 
Veidą. Glaustosi prie jos kaklo. 

— Sele, — sako jis. — Sele. 

Ji atsimerkia. Veidas ir kūnas atsileidžia. Mirtis pa- 
sitraukė. Su nuostaba žiūri į jį. 

— Ar tu tikrai esi tu? — klausia ji. 

Jis juokiasi. 

— Ne, aš Džekas Skerdikas. Žinoma, kad aš esu aš. 
Kas čia per klausimas? 

Ji neatsako. 

— Ar tau gera? — klausia ji. Nekantriai. 

— Jei jausčiausi geriau, tai būčiau be sąmonės. 

— Ar galiu dabar nueiti į dušą? 

— Ne, — sako jis. — Leisk, aš tave numaudysiu lie- 
žuviu. 

Du vyrai automobilių aikštelėje dar vieną valandą 
klausosi garsų ir kalbų. Paskui, kai Danceris išeina, Šel- 
bis Jama išjungia imtuvą. 

— Gerai, gerai, gerai, — sako jis. Trina delnus. — Jis 
užkibo. Dar sugrįš čia. 

— Nežinau... — sako Briskas. — Ne tas tonas. Kaž- 
kas čia negerai. 

— Negerai? Kas čia gali būti negerai? Juk ji veikė 
pagal nurodymus, argi ne? 

— Na taip. Darbą ji atliko. Bet kai kurie jos elgesio 
momentai man kelia nerimą. Ką reiškia tas klausimas: 
„Ar tu tikrai esi tu“? 

— Nežinau, — sako Jama. Susimąstęs. — Man tas ir- 
gi buvo neaišku. Reikės paklausti jos. 

— Būtinai paklausk, — sako Briskas. — Nenorėčiau 
prarasti tos paukštytės. 


V alias Entonis Glitneris suranda seklį, paprasčiausiai 
vartydamas Pompano Byčo „Geltonuosius puslapius“ ir 
ieškodamas detektyvų agentūrų. Pirmosios trys jo ap- 
lankytos nepriimtinos: jų organizacijos per didelės, per 
legalios. Jos mieliau teikia saugumo paslaugas, o ne 
verčiasi asmeniniais tyrimais. Ir jos nepakankamai alka- 
nos. 

Ketvirtu bandymu jis randa reikalingą žmogų. Her- 
manas K. Tišmanas. Pensininkas policininkas iš Niu 
Džersio. Bet pakankamai jaunas, tad Glitneris įtaria, kad 
jis buvo išprašytas į pensiją. Dėl kokios nors priežasties. 
Kresnas tvirtas vyras su tankiais antakiais. Lūpos paru- 
dusios nuo cigarų kramtymo. Ir alkanas. 

Jis Federaliniame greitkelyje turi vieno darbuotojo 
kontorą. „Mūsų specializacija — namų tyrimai“. Ima 
šimtą per dieną plius išlaidoms. 

— Jūs turit leidimą nešioti ginklą? — klausia jį Glit- 
neris. 

— Aha. Bet kam klausiat? Juk sakėt, kad tai dėl vy- 
ro neištikimybės. Kam man čia ginklas? 

— Ką gali žinoti, — atsako vadas vykdytojas. — To 
žmogaus pavardė yra Haris Danceris. Aš paliksiu jums jo 
namų adresą, darbo adresą ir nuotrauką. Pažiūrėkit, ką 


33 


jis veikia. Po kelių dienų susitiksime ir aptarsime, ką da- 
ryti toliau. 

. — Aha, — sako Tišmanas. Kramtydamas neuždegtą 
cigarą. — Būtų gerai trys kupiūros avanso. 

Jiedu susitinka po keturių dienų. 

— Taigi, — sako seklys. Ir ima versti bloknoto la- 
pus. — Tas vyrukas smaginasi. Motelyje. Paukštytės pa- 
vardė Selė Abadon. Nuoga šokėja iš „Kaušo“ baro. Nuo- 
mojama. 

— Puiku, — sako Tonis Glitneris. — Tą mes ir no- 
rėjom sužinoti. 

— Norit, kad dirbčiau toliau? 

— O taip. Nenorim sustoti vidury kelio. 

— Aha, — sako Hermanas Tišmanas. Tyrinėja šlapią 
apkramtyto cigaro galą. — Jūs man sakėt, kad tai dėl ga- 
limos skyrybų bylos. Ponia Dancer įtaria vyrą neištikimy- 
be. Jūs jos advokatas. 

— Teisingai. 

— Keista, — sako Tišmanas. — Juk Žmona jau du 
mėnesiai kaip mirusi. Jeigu jūs advokatas, tai neturite li- 
cenzijos verstis praktika Floridos valstijoje. Be to, kol tu- 
pėjau motelio aikštelėje, mačiau pasaloje kitus du vaiki- 
nus. Iš juodojo „Mersėdeso“. Kaip čia yra? 

— Jūs tikrai norit žinoti? — klausia Glitneris. 

— Žinoma, antraip galiu įmerkti uodegą. Tai narko- 
tikai? 

— Ne. Ne narkotikai. Tas Danceris yra šeimos fon- 
do globėjas. Aš atstovauju mirusiosios vaikams. Jie nori 
įrodyti, kad Danceris netinka vadovauti fondui dėl mo- 
ralinių savybių. Nori pradėti bylą. 

— Kas tie vaikinai „Mersedese“? 

— Neturiu supratimo. Gal jie laukė draugo? 

Seklys ilgai ir įdėmiai Žiūri į jį. 

— Du šimtai už dieną, — sako jis. — Plius išlaidoms. 

— (Gerai, — sako Glitneris. 

Vadas vykdytojas susitinka su Evelina Heimdal. Pa- 
kartoja, ką jam sakė Tišmanas. 

— Anie sužaidė pirmą partiją, — sako jis. — Eva, 
mums reikia paskubėti. 

— Nesijaudink, — sako ji. — Danceris šįvakar atei- 
na vakarieniauti. 

— Gerai. Tai apšilimas. Paprašiau būstinę, kad pa- 
teiktų informaciją apie šitą Selę Abadon. Seklys mėgina 
gauti jos nuotrauką. 

Heimdal pasilenkusi patapšnoja jam per skruostą. 

— Nesijaudink, Toni, — sako ji. — Tai tik pradžia. 

— Ji striptizo šokėja, — sako jis liūdnai. 

Agentė juokiasi. 

— Mes irgi turime savo ginklus. Ar ne? 

Haris Danceris pasirodo Evelinos Heimdal bute su 
buteliu Frangelico. 

— Graikai neša dovanas, — sako jis. 

— O kodėl aš turėčiau jūsų bijoti? — klausia ji. Šyp- 
sosi. — Jūs man visai nebaisus. 

— Nebaisus? Gerai. Koks puikus butas! 

Jis tikrai puikus. Penkiasdešimt jardų nuo pliažo. 
Langais į vandenyną. Svetainė, miegamasis, vonia, virtu- 
vė. Ir nuostabus balkonas į rytus, jame užtektinai vietos 
kėdėms, šezlongams, kokteilių stalui. Šeštas aukštas. 

— Puikus vaizdas, — pagiria jis. Stovi prie turėk- 
lų. — Taip ir traukia nerti į vandenį. 

— Ne, ačiū, — sako ji. — Bet ar pastebit, kad mano 
balkonas iš niekur nematomas? Galiu nuogutėlė degin- 
tis saulėje. 

— Saugokitės sraigtasparnių pilotų, — perspėja jis. 

Jos butas jam atrodo nuostabus. Švaru. Tyras oras. 
Daugybė pintinių baldų. Palubėje ventiliatorius. Viskas 
atvira ir šviesu. Plonos vilnijančios užuolaidos. Krepše- 
lis šviežių vaisių. Visur gėlės. Grindys šachmatiškai išklo- 
tos juodomis ir baltomis plytelėmis. Keletas senų rytie- 
tiškų kilimų. 

Ji atneša džino ir martinio kokteilius ir mažų šaldy- 
tų krabų Žnyplių. Į terasą. 

— Aš galiu ateiti ir vidun, — sako jis. 

— Prašau, — sutinka ji. — Perspėju jus: šįvakar bū- 
site bandomasis gyvūnas. Aš išviriau... hm... ką? Tikriau- 
siai troškinį. Pati išradau jį. Vištos krūtinėlės gabalai, ašt- 
ri dešra, truputis krevečių. Viskas apibarstyta česnaku, 
žalumynais, saldžiaisiais raudonaisiais pipirais, dar šio 
bei to. Ir turim užtektinai balto vyno atmiešti ryžiams. 

— Aš jau priaugau penkis svarus, — sako jis. — Vien 
nuo klausymosi. Ar norit šįvakar kalbėtis apie investi- 
cijas? 

— Nebūtinai. O jūs? 

— Jokiu būdu! Prisisotinu šito kontoroje. Jūs gimu- 
si Niu Džersyje? 

— Meine. Mano tėvas buvo kunigas. Tik prašau ne- 
klausti, prieš kiek laiko tai buvo. Nemėgstu apie tai gal- 
voti. 

— Gal galiu atspėti jūsų amžių? 

— Jei norit. 

— Trisdešimt aštuoneri. 

Ji šypsosi. 

— Arti, bet truputį pro šalį. Ačiū jums už gerą širdį. 

— Daugiau? 

— Truputėlį. 

— Jūs atrodot nuostabiai, ponia Heimdal. 

— Gal galėtume vadintis Eva ir Hariu? 

— Puiki mintis. Kur jūs išmokot daryti tokius mar- 
tinio kokteilius? 

— Gal per saldūs? 

— Juokaujate? Patys tie. Ar jūs dažnai linksminda- 
votės, kol jūsų vyras buvo... 

— Nelabai. Aš mėgstu gaminti valgį. Kaip jūs verčia- 
tės su maistu, kai jūsų Žmona... 

— Šiaip taip. Ką nors paprasto. Kepsnys su bulvėmis. 
Salotos. Kas nors panašiai. 

— Jaučiatės vienišas, Hari? — Ji įdėmiai žiūri į jį. 

— Taip. O jūs? 

Ji linkteli: 

— Kitaip ir būti negali. 

— Suprantu. Manot ar tikitės dar kartą ištekėti? 

— Ne tuojau. Noriu pirma susitvarkyti gyvenimą. 

— Juokaujat. Eva, jau labai seniai nesu matęs mo- 
ters su tokiu sutvarkytu gyvenimu kaip jūsų. Gal galiu 
dar vieną martinį? 

— Žinoma. Pabaikim ąsotį. Norit daugiau ledo? 

— Aš pasiimsiu pats... jei galima. Leiskit man patar- 
nauti. 

— Su malonumu, — sako ji. 

Jis atneša iš virtuvės ąsotį. 

— Aš jau pakėliau puodo dangtį ir pauosčiau. 
Nuooostabu! 

— Šaldytuve yra butelis šabli ir žalių salotų. 

— Aš mačiau ir nušvilpiau vieną lapą. 

Jis pasuka ąsotį. Pripila jos stiklą. Jiedu pabaigia kra- 
bų Žžnyples. 

— Puikus vakaras, — sako ji. Paskui pakelia gal- 
vą. — Kiek ten žvaigždžių? 

— Šeši šimtai milijonų, keturi šimtai trisdešimt vie- 
nas tūkstantis aštuoni šimtai keturiolika. Aš suskaičiavau. 

— Man atrodo, kad aštuoni šimtai penkiolika, — sa- 
ko ji. 

— Vadinasi, viena prisidėjo. 

— Jūsų žmonos, — sako ji. 

Jis paima jos ranką. Pabučiuoja pirštų galiukus. 

— Ačiū, — sako jis. — Labai malonūs žodžiai. 

Vakarienė žvakių šviesoje. Jiedu sėdi arti vienas ki- 
to. Valgo. Kalbasi. Juokiasi. Nesivaržo. Jaučiasi patogiai. 

— Jūs vesite? — klausia ji. — Jūs manęs irgi klausėt. 
Dovis už dovį. 

— Koks pasakymas, — sako jis. — Galbūt. Kada 
nors. Kol kas ne. 

— Taip ir reikia. Nepulkit stačia galva. Kol esat vie- 
nišas ir pažeidžiamas. Turiu galvoje — nereikia ieškoti 
pakaitalo tam, ką turėjote. Verčiau palaukti. 

— (Geras patarimas. Ir geras maistas. Aš baigiu pa- 
virsti paršiuku. 

— Būkit malonus, pabaikit viską. Deserto nebus, bet 
balkone galim atsigerti kavos ir jūsų Frangelico. 

— Puiku, — sako jis. — Puikus vakaras. Ir jūs puiki. 

— Ne tokia jau ir puiki, Hari. 

— Bet arčiausiai to iš visų, kurias pažinojau. 

Balkone jiedu atsisėda į balto plastiko juostų kėdes. 
Gurkšnoja kavą. Riešutų likerį. 

— Jūs labai ją mylėjot? — klausia ji. 

— Labai. Prisimenat Kerolę Lombard? Geroji dva- 
sia. Silvija irgi tokia buvo. Visada energinga. Ji man bu- 
vo tokia gera. Aš pats esu linkęs į niūrumą. Ji vadinda- 
vo mane Niurzgučiu. Tai tiesa. Kartais man užeina 
depresija. Bet ji visada sugebėdavo mane iš jos ištrauk- 
ti. Ji buvo mano gyvenimo šviesa. Skamba kaip koks šla- 
geris, ar ne? Bet tai tiesa. Niekada nesu girdėjęs jos 
skundžiantis ar dejuojant. Net tada, kai ji merdėjo ir tai 
žinojo. Labai drąsi moteris. Nežinau, ar pats galėčiau bū- 
ti toks drąsus. Bet aš jau tikriausiai labai jums nusibo- 
dau, ar ne? 

— Ką jūs, Hari, nė kiek. 

— Nuvažiuokim į arklių lenktynes, — sako jis. — 
Gal šeštadienį. Šauniai praleistume dieną. Majamyje pa- 
valgytume pietus. Gal ne tokius skanius kaip dabar, bet 
nieko. 

— Būtų labai smagu. Pasakykit, kada. 

— Aš jums paskambinsiu. 

Paskui jiedu sėdi tyloje. Patenkinti. Jis paima jos ran- 
ką. Laiko ją. Jiedu su nuostaba žiūri į mirguliuojantį 
dangų. Švelnus vėjelis. Kvepiantis oras. Jūros šniokšti- 
mas. Tamsa tirštėja. Pradūzgia lėktuvas, mirksėdamas 
švieselėmis. 

— Ačiū, Eva, — sako jis. 

—+ Už ką? 

—-Už viską. 

Jam laikas eiti. Jiedu nenoriai atsistoja. Lėtai eina 
per tamsnis kambarius durų link. Atsigręžia vienas į kitą. 

— Ar aš taip panaši į ją? — klausia ji. — Jūs minė- 
jot, kad panaši. 

— Buvot panaši. Dabar jumyse nebematau jos. Ma- 
tau jus. 

— Man tai labiau patinka. 

— Ir man. 

Jis pabučiuoja ją. Vieną kartą. Į lūpas. Švelnus pri- 
siglaudimas. Jų kūnai įsitempia. Jis paliečia jos skruostą. 

— Koks švelnus, — sako jis. 

— Susitiksim šeštadienį? 

— Žinoma. 

— Nepalikit manęs, Hari, — prašo ji. — Nepameskit. 

— Nepaliksiu, — prisiekia jis. — Negalėčiau. 

Ji žiūri jam į akis. 

— Pažadat? 

Jis pakelia delną. 

— Prisiekiu Visagaliu Dievu. 

— Man to pakanka, — sako ji. 


J is grįžta į tuščius namus. Žiūri į save koridoriaus veid- 
rodyje. Nepasikeitęs. Keista — jis tikėjosi, kad pamatys 
save visai kitokį. Toks pat, tik oda blyškoka. Beveik ne- 
bėra įdegimo. 

— Reikės pasideginti, — sako jis garsiai. 

Naujas dalykas: jis kalbasi su savimi. Tai kelia neri- 
mą; jis mėgina kontroliuoti save. Pagalvoja, kad galėtų 
nusipirkti šunį ar katę dėl draugijos. Bet kas bus, jei pra- 
dės kalbėtis ir su jais? 

— Ei, Roveri, suvalgom šįvakar po hamburgerį. 

— Kaip tau patinka mano nauji marškiniai, Mnrkly? 

Taip jau būna vienišiems žmonėms: jie pradeda kal- 
bėtis patys su savimi, su gyvūnais, žuvelėmis akvariume, 
paukščiais, gėlėmis. Kitaip gali užrūdyti balsas. Ir sme- 
genys. 

Jis įsipila konjako. Išsineša į terasą. Atsigula į šezlon- 
gą. Laukia, kol apims liūdesys. Bet jis neapima. Jis pri- 
trenktas savo malonios būsenos. Negali patikėti. 

Jis prisimena vakarą. Ką sakė. Ką sakė Eva. Galvoja, 
ar galėtų su ja gulėti lovoje. Ar jis to nori? Ar to nori ji? 
Keista, bet tai neatrodo svarbu. Svarbu būti su ja. Laiky- 
tis už rankų. Bučiuotis arba nesibučiuoti. Būti su ja... 

Dėl Selės, spėja jis. Ji patenkina visas jo seksualines 
reikmes ir dar daugiau. Jis davė jai šimtą, ir ji atrodė la- 
bai patenkinta. Vadinasi, jis moka už patarnavimus, ar- 
gi ne taip? Išskyrus... Išskyrus... 

Kodėl? Žinoma, dėl jos fizinio grožio. Neįtikėtina. 
Fantastiška. Ir dėl jos nevaržomo juslingumo. Ji užkaitina 
kraują. Su ja jis darė tokius dalykus, kurių nebuvo daręs 
niekada. Netgi su Silvija. Ir Selė pažadėjo dar daugiau 
malonumų. Užsiminė apie stebuklingus triukus, nuo ku- 
rių jis ištirps. 

Jis pasijunta besididžiuojąs. Kaip gaidys tarp vištų. 
Dvi puikios moterys. Tikras sultono haremas. 

Paskui jis suvokia, kad tai daugiau negu lova. Tai kaž- 
ką žada. Jis užmezgė kontaktus. Jis gali kalbėtis su dviem 
moterimis. Juokauti su jomis. Juoktis. Intymumas. Taip, 
štai kodėl. Kaip tik to jam trūko po Silvijos mirties. 

Koks būtų jo gyvenimas be šito? Be įtampos? Be tos 
stumiančios elektros? Be konfliktų, kurie suteikia gyve- 
nimui skonį? 

Jis negali suprasti. Fizinis ar emocinis intymumas? 
Ar abu? Jis negali apibrėžti savo paties poreikių. Abi 
moterys atrodo kažkaip susijusios. Tikros ir tobulos. O 
jis kol kas blaškosi. Stengiasi suvokti save. 

Jis sudejuoja. Komiška neviltis. Sako pats sau, kad 
turi viską. Ir sako sau, kad pats nežino, ko nori. Negali 
nuspręsti. Jo sąmonė užgriozdinta kaip Selės kambarys 
motelyje. Kratinys. 

Bet nepaisant to, jog viskas dar tik užuomazgoje, jis 
jaučia pasitenkinimą. Gyvenimas yra daugiau negu vals- 
tybės akcijos, pradinis kapitalas ir pelno planai. Tai su- 
dėtinga žmonių santykių grandinė. Jis jaučia, kad vėl at- 
sidūrė joje. Į gera ar į bloga. 


usikiaišimas vyksta regiono direktoriaus salėje. Daly- 
vauja direktorius, vadas vykdytojas Šelbis Jama, Briskas, 
agentė Selė Abadon, vidaus saugumo šefas Tedas Šaro- 
nas. Ir sekretorė Norma Greivsend, kuri viską stenogra- 
fuoja. 

— Tedai? — sako direktorius. 

— Kol kas nieko konkretaus, sere. Mes patikrinom 
visus Departamento darbuotojus, žinančius apie Dance- 
rio operaciją. Jie visi švarūs. Mes kasamės giliau, žino- 
ma, bet šiuo metu labiausiai įtartinas mūsų informatorius 
Džeremis Bleinas. Jis žino apie šią akciją. Žino ir apie 
Selės Abadon užduotį. Be to, jis labai nepastovaus būdo. 
Galimas daiktas, kad jis perimtas. Norėčiau leidimo pa- 
skirti jam uodegą visai parai. k 

— O kodėl jums, — sako Briskas, — nepaspendus 
jam spąstų ir nepažiūrėjus, ar jis į juos neįklius? Pakiš- 
kit jam dezinformacijos. Jei Korporacija sureaguos, mes 
žinosim, kad Bleinas jų. 

— Puiki mintis, — sako regiono direktorius. — bet 
kokią dezinformaciją? Gal turit pasiūlymų? Visi. 

Tyla. 

— Klausykit, — sako Šelbis Jama. — Pasakykim 
Bleinui, kad Selė serga dedervine arba AIDS. Jeigu jis 

dvigubas, tai būtinai pliurptelės Korporacijai, o jie tikrai 
perspės Dancerį. 

— Labai ačiū, — sako Selė Abadon. 

— Nesamonės, Jama, — sako Briskas. Šiurkščiai. — 
Gal tai ir įrodys, kad Bleinas yra dvigubas, bet pašalins 
Selę iš kampanijos. O to mums nereikia. 

— Na taip... — sako Jama. Sutrikęs. — Apie tai ne- 
pagalvojau. j 

— Turiu mintį, — sako Tedas Saronas. — Mes žino- 
me, kad Korporacija žino apie Selę. Jie žino, kur ji gy- 
vena. Mes pasakom Džeremiui Bleinui, kad jos bute yra 
stiprių narkotikų. Jei ten pradės šniukštinėti faraonai, 
mes žinosim, kad Bleinas arba apskundė faraonams, ar- 
ba pranešė Korporacijai, kuri informavo faraonus. 

— Čia negerai vienas dalykas, — sako Selė. — Bu- 
te tikrai yra narkotikų. 

— Niekis, — sako Briskas. — Prieš pasakydami Blei- 
nui, mes juos paimsim. Man tai patinka. Paprasta. Sva- 
ru. Jeigu pasirodys faraonai, Sele, tegu apverčia viską 
aukštyn kojom. Jie nieko neras, bet mes žinosim, kad 
Bleinas perimtas. 

— O kaip tos pornokasetės? — klausia Selė. — Ir vi- 
sas kitas šlamštas? 

— Viską išnešim, — sako Briskas. — Laikinai. Jei fa- 
raonai nepasirodys, parnešim vėl. O jeigu jie ateis, iškra- 
tys ir nieko neras, tada sugrąžinsim viską jiems išėjus. 
Viskas garantuota. 

— Puiku, — sako direktorius. — Taip ir darom. Se- 
le, gal galėtum dabar informuoti apie padėtį? 

— Aš manau, kad Danceris užkibo, — sako ji. — Su- 
sitinku su juo rytoj per pietus. Aš pradedu skųstis jam 
dėl darbo „Kaušo“ bare. Noriu, kad jis pradėtų mane fi- 
nansuoti. Išlaikytų. Stengiuosi atsargiai, kad jo neišgąs- 
dinčiau. Jeigu jis užkibs ir sutiks mokėti sąskaitas, tai no- 
rės susitikinėti su manim daug dažniau, — kad atsiimtų 
už įdėtus pinigus. O tada, manau, mes jį jau kelsim iš 
vandens. Toks scenarijus. 


42 


— Pavyks, — sako Šelbis Jama. — Taip daroma ne- 
be pirmą sykį. „Žydrasis angelas“ Emilis Janingsas gie- 
da kaip gaidys ir dažo Marlenai Ditrich kojų nagus. 

Jie sėdi ir tyli. Laukia direktoriaus reakcijos. Jis žiūri 
tiesiai prieš save. Jų nemato. Žili plaukai meniškai sugar- 
banoti. Juodas kostiumas dailiai išlygintas. Blausios akys 
nieko neišduoda. 

— Gerai, — sako jis. — Eikit šita kryptimi. Bet at- 
siminkit, kad turim reikalą ne su kokiu prasčioku. Dan- 
ceris yra inteligentiškas, sudėtingas žmogus. Kol buvo gy- 
va jo žmona, jis tikėjo tikrosiomis vertybėmis. Dabar jis 
jaučia, kad jo gyvenimas neteko pagrindo, jis tarsi ant le- 
do. Jis sutrikęs, laikinai praradęs tikėjimą. Mes turim su- 
teikti jam tą tikėjimą... arba netikėjimą. Dar noriu pasa- 
kyti jums, prieš ką mes pakilom. Korporacija sutelkė 
nepaprastai stiprią komandą. Vadas vykdytojas Entonis 
Glitneris — patyręs žmogus. Agentė Evelina Heimdal — 
labai gabi. Apsauga ir ryšininkai. Be to, neseniai Glitne- 
ris pasamdė seklį: privatų detektyvą Hermaną Tišmaną. 
Man tai nepatinka. Norėčiau, kad jis būtų perimtas ar- 
ba eliminuotas. Briskai, tu turėtum tai sutvarkyti. Jis bu- 
vęs policininkas, turi biznelį Pompane. 

— Tai tik menka problemėlė, direktoriau. Aš ją be- 
mat pašalinsiu. 

— Gerai, kas dar? Nieko? Tada grįžtam prie darbo. 
Norma, būk gerutė, išspausdink ataskaitą, kad galėtume 
užkoduoti ir išsiųsti į Klivlendą. Būtų gerai šįvakar. Jie 
labai domisi šia akcija. Briskai, pasilik trumpam. 

Visi kiti išeina. Direktorius uždaro dvigubas duris. 
Grįžta prie ilgo konferencijų stalo. Atsisėda šalia Brisko. 
Žiūri į jį. 

— Kokia tavo paties nuomonė apie Šelbį Jamą? — 
klausia jis. 

— Lengvasvoris, — sako Briskas. — Jis į visa tai Žiū- 
ri kaip į televizijos muilo operą arba į kokį romaniūkštį. 
Jis nesuvokia svarbos. 

— Tai pirma jo tvarkoma didelė operacija. 

— Aš manau, kad jis neištemps. 

Regiono direktorius susimąsto. 

— (Gal tu ir teisus, — sako jis. — Aš šį kartą neno- 
riu pralaimėti. Formaliai jis lieka vadu, bet aš įgalioju ta- 
ve perimti viską į savo rankas, kai tik pajusi būtinybę. Jis 
tebeturi vado vykdytojo pareigas, bet galutinė atsakomy- 
bė — tavo. Jei mums pasiseks, tu būsi tinkamai apdova- 
notas. Supranti? 

— Taip, direktoriau. Bet gali kilti būtinybė... hm... 
eliminuoti Jamą. Departamento labui. 

Direktorius linkteli. 

— Pirmiau pasitark su manim, — sako jis. 


Operacijų šefas Korporacijos būstinėje Vašingtone iš 
savo viršininkų gauna plačius įgaliojimus. Juos domina 
tik rezultatas. Tiesmukos asmenybės. Kas savaitę jie gau- 
na kompiuterizuotas ataskaitas: sėkmės ir nesėkmės. 
Jiems nerūpi metodai ir pasiteisinimai. Tiktai skaičiai. 

Todėl šefas pats kasdien daro žūtbūtinius sprendi- 
mus. Siurbčioja Maloksą, kramto Tiurmsą, meldžiasi ir pra- 
šo atleidimo už pernelyg didelę savikliovą ir klaidas. Jis 
gerai supranta savo pareigų svarbą. Skrandžio sutrikimai, 
jis pripažįsta, tėra tik nedidelė kaina. 

Labai laiku atėjo paskutinis Normos Greivsend pra- 
nešimas. Dėl skylės Korporacijos būstinėje šefas ėmė- 
si papildomų saugumo priemonių. Leonardas skrenda 
į Vašingtoną. Iš rankų į rankas įteikia Normos prane- 
šimą. Apeinamas radijas ir korporacijos kodavimo sky- 
rius. 

Šefas perskaito pranešimą tris kartus. Nerimą kelia 
keli dalykai. Pirma, Departamentas žino Korporacijos 
darbuotojus, įjungtus į Dancerio operaciją. Antra, jie jau 

sužinojo apie Hermano Tišmano pasamdymą. Ir ketina 
jį neutralizuoti. 

Bet nemaloniausia Žinia, šefas jaučia, yra tai, kad 
Departamentas ieško skylės savo organizacijoje. Įtarimas 
krito ant informatoriaus Džeremio Bleino. Jam paspęs- 
ti spąstai. Jei Bleinas išeis sausas, bus ieškoma toliau. 
Kada nors gali būti sukompromituota Norma Greivsend. 
Šefas negali leisti, kad tai atsitiktų. 

Jis svarsto, ką daryti. Moralės klausimas. Paaukoti 
vieną iš jų, kad išgelbėtų saviškį. Ar jis turi tokią teisę? 
Tai etikos dalykas. Rinktis teks jam. 

Jis svarsto neilgai. Žino, kad Korporacija nepakenčia 
neveiklumo. Laimėti ar pralaimėti. Bet ką nors daryti. 

Jis nusiunčia koduotą pranešimą Entoniui Glitneriui: 
Selė Abadon savo bute turi stiprių narkotikų. Anonimiš- 
kai pranešti policijai. 


Briskas. Niekas nežino jo vardo. Kažin ar jis jį turi. 
Niūrus vyriškis. Gunktelėjęs ir brutalokas. Akys blizga. 
Plaukai apkirpti kaip jūrų desantininko. Absoliučiai iš- 
tikimas Departamentui. Nuo galvos iki kojų. Niekad nė- 
ra pralaimėjęs. Nepraranda pusiausvyros. Bet tai nesvar- 
bu. Darbas jam atstoja gyvenimą. 

Jis pataria Šelbiui Jamai, kaip tvarkytis su Džeremiu 
Bleinu. Jama pietauja su Bleinu. Įteikia jam nedidelę 
premiją už „puikų darbą“ suvedant Harį Dancerį ir Se- 
lę Abadon. Lyg tarp kitko pamini, kad Selė savo bute 
motelyje turi begales narkotikų. Tikisi „pagauti“ Dance- 
rį. Džeremis supratingai linkteli. 

Tuo tarpu Briskas iš Selės buto išneša visą „žolę“. Po 
dviejų dienų pasirodo policija. Jie mandagūs, bet atkak- 
lūs. Sankcijos neturi, bet Selė juos įleidžia. Po pusvalan- 
džio jie išeina. Atsiprašo. 

— Tvarka, — sako Briskas. — Vadinasi, tai Bleinas. 
Jis papirktas. Tu, Jama, jam paskambink ir pasakyk, kad 
greitai jam skambinsiu aš. Dėl naujos užduoties. Bus už- 
darbio. Paskui viską perimsiu aš. 

Džeremis Bleinas susidomėjęs. Nauja užduotis? 
Daugiau pinigų? Skamba šauniai. Briskas paskambina, 
paskui paima jį prie namų. Vidurnaktį. Važiuoja šiauri- 
niu I-95. Trejų metų senumo „Honda“. 

— Geriausia vieta pokalbiams, — sako Briskas. — 
Mašinoje. Jokių mikrofonų, jei mašina nušvilpta. 

— Jama minėjo apie naują užduotį. 

— Teisingai. Rimtas darbas. Mes manom, kad jūs pa- 
jėgsit. 

— Cha, — sako Bleinas, — be reikalo abejojat. Juk 
tai aš atkapsčiau Harį Dancerį, ar ne? Mano idėja. 

— Teisybė, — sako Briskas. — Departamentas labai 
vertina jūsų darbą. 

Jis spaudžia „Hondą“ iki septyniasdešimties mylių. Ir 
laukia progos. Pamato ją. Kaire juosta į pietus lekia di- 
delis vilkikas. Briskas sukteli vairą. Neria per skiriamą- 
ją veją. Džeremis Bleinas dar spėja sušukti: „Ei!“ 

Briskas trenkiasi tiesiai į vilkiką. „Honda“ sulamdy- 
ta. Užsidega. Bleinas užmuštas. Sumaištyje Briskas nu- 
eina į tamsą. Sveikas. 

Departamentas rūpinasi savais reikalais. 


— B? prisimeni jį, — sako Haris Danceris Selei Aba- 
don. — Tas, kur buvo su manim, kai susipažinom „Kau- 
šo“ bare. 
— Menkai. Pilvotas? Su tokiu baisiu kaklaraiščiu? 
— Taip, jis. Ir niekas negali suprasti, kokio galo vi- 
durnaktį jis atsidūrė I-95 plente. Su „Honda“. Tai ne jo 
mašina. Jis važinėjo „Kadilaku“. 

— Gal buvo girtas? 

— (Gal. Bet ką jis ten veikė? Su „Honda“? Šįryt bu- 
vo laidotuvės. Neblogai prasidėjo dienelė. 

— Verčiau išgerk ko nors. 

— Ačiū, — sako jis. Dėkingai. — Dvigubą džino su 
Igdu. O kaip tu? 

Ji neatsako, atneša džino. Jiedu jos motelyje. Antra 
valanda dienos. Ji ką tik iš baseino. Blizga nuo aliejaus. 
Su nėriniuotu bikiniu. Rausvu. 

— Aš puikiai, — sako ji. — Tikiuosi. 

— Kas negerai? 

— Ta vieta, kur dirbu. Bjauroka. Pinigai geri, bet ne- 
galiu pakęsti tų nevalų. Gal reikia mauti kitur. Pamėginti 
kokiam kitam mieste. 

— Ne, — sako jis. — Nedaryk šito. 

Jis suvokė keistą reiškinį. Kai būna su ja, — tik su 
ja, — jo kūno chemija tarsi pasikeičia. Pasikeitė jo kūno 
kvapas. Jaučia, kaip per šonkaulius teka prakaitas, ir kva- 
pas jam svetimas. Feromonai? Gal jis seksualiai reaguoja 
į jos kūną? 

— Kiek tu gauni „Kauše“? 

— Kai savaitė gera, užkalu tūkstantį. 

Jis tyli. 

— Bet galėčiau pragyventi ir už daug mažiau, — siū- 
lo ji. — Bent jau žinočiau, kad nereikės turėti reikalų su 
tais smirdžiais. 

— Leisk man pagalvoti, — sako jis. — Gal ką ir su- 
mąstysim. 

— Būtų nuostabu. Galėtume daugiau laiko praleisti 
kartu. 

— Ir mane išvežtų greitoji. 

— Ne, — sako ji. Juokiasi. — Aš tau taip nepadary- 
siu. Tik tiek, kiek tu pats nori. Plius mažą trupiniuką vir- 
šaus. Gal norėtum seanso? Dabar pat? 

— Ačiū, Sele, bet, ko gero, ne. Dar neatsigavau po 
tų laidotuvių. Viešpatie. Jo žmona... našlė niekaip nega- 

lėjo nustoti verkusi. Be to, man tikrai reikėtų nueiti į 
kontorą. 

— Tu dar turi kelias minutes, ar ne? Ateik pas ma- 
ne, kol būsiu duše, pasikalbėsim. 

Jis sėdi ant tualeto dangčio. Stebi jos nuogą kūną pro 
matinį stiklą. Čiurlena vanduo. Žiburiuoja. Jis mato jos 
kontūrus, nugaros išlinkį. Auksinė. Kaip sapnas pro rūką. 

— Rytoj vakare aš laisva, — sako ji. — Gal galim kur 
nueiti? 

— Žinoma. Federalinėje gatvėje atidarė naują itališ- 
ką restoraną. Sako, kad geras. Nori pamėginti? 

— Žinoma. Kaip tau patinka. Turėsiu progą pasi- 
puošti. Tu dar nematei manęs išsipusčiusios. Manau, ne- 
nusivilsi. 

Ji užsuka čiaupą. Atidaro dureles. Išlipa ant siuvinė- 
to kilimėlio. Nuo jos laša. Paduoda jam rankšluostį. 

— Būk geras, nušluostyk mane, — sako ji. 

Tai panašu į statulos blizginimą. Jis brauko lėtai, 
švelniai. Kai pasilenkia šluostyti kojų, ji uždeda rankas 
jam ant pečių. 

— Visur, — sako ji. 

Jis arti jos. Visai arti. Jaučia jos saulėtą šilumą. Jos 
delnai glosto jam veidą. 

— Hari, — sako ji, — aš... 

— Ką? 

— Nieko. 

— Aš galiu paskambinti į kontorą, — sako jis. — Pa- 
sakysiu, kad nebūsiu. 

— Taip ir padaryk, — sako ji. 


I Leninas "Tišmanas sėdi mašinų stovėjimo aikštelėje. 
Savo sename, aplamdytame „Plimute“. Langai nuleisti. 
Bet jis prakaituoja. Pagalvoja, kad Danceris čia ištupės 

dar kokią valandą. Mažiausiai. Na ir rytas! Iš pradžių lai- 
dotuvės, dabar šitai. 

Iš kitos pusės prieina vaikinas. Kresnas. Plaukai nu- 
kirpti, kaip nešioja Floridoje. Laiko neuždegtą cigaretę. 

— (Gal turi ugnies, brolau? — klausia jis. Balsas 
rimtas. 

Tišmanas įkiša ranką į švarko kišenę. Kol jis krapštosi, 
vyriškis atidaro automobilio dureles. Atsisėda šalia jo. 

— Sveikas, — sako jis. 

Seklys kramto savo neuždegtą cigarą. 

— Kas čia per triukai? — piktai klausia jis. — Dink, 
kol... 

— Tu esi Hermanas Tišmanas, — sako vaikinas. — 
Seki Harį Dancerį. Kuris dabar yra viduje ir barškina lė- 
lytę Selę Abadon. 

Tišmanas išsiima cigarą iš burnos. 

— Gal gali pasakyti dar ką nors. Pavyzdžiui, kas esi 
tu pats? 

— Pavardė Briskas. 

— Aha. Aną vakarą sėdėjai juodame „Mersedese“? 

— Teisingai. 

— Tu privatus seklys? 

— Panašiai. 

— Ir sekioji Dancerį? 

— Teisingai. Manau, kad galim pasidarbuoti kartu. 

Tišmanas įspraustas į savo sėdynės kampą. Tas kie- 
tas vaikinas tiesiog myga jį. Eksfaraonas mano, kad ga- 
lėtų jį suraityti. Bet nėra tikras. 

— Aš klausau, — sako jis. 

— Tu dirbi tokiam Glitneriui, — sako Briskas. — 
Manau, kad gauni iš jo per dieną po šimtuką. Gal po du. 
Nesvarbu. Ne mano reikalas. Dirbk Glitneriui kaip ir dir- 
bęs. Bet aš primetu tau dar po šimtuką per dieną, jeigu 
pirmiau viską praneši man. 

— Tai neetiška, — sako Tišmanas. 

Briskas juokiasi. Nelabai maloniai. 

— Taip, neetiška. Be to, kai tu man pasakosi pir- 
mam, gali būti, kad aš norėsiu, kad kai ko Glitneriui ne- 
pasakytum iš viso. 

— Tai kainuoja daugiau negu šimtą. 

— Žinoma, daugiau. Bet tu gausi tik šimtą. 

— Nesusitarsim, — sako Tišmanas. 

— Tavo mergaitė tiesiog šaunuolė, — sako Bris- 
kas. — Kaip jos vardas? Meri Džeinė? Garbanota blon- 
dinukė. Kiekvieną rytą prie kampo laukia autobuso. 
Sveika. Graži. 

— Na ir kiaulė, — sako Tišmanas. Viduje kunkuliuo- 
ja baimė. 

— Tai sutarėm? 

Seklys nebedvejoja. 

— Kaip aš su tavim susisieksiu? 

— Aš susirasiu tave, — sako Briskas. — Ate. 

Briskas susiieško telefono būdelę. Paskambina į įstai- 
gą. Pasako savo numerį ir tos dienos slaptažodį. Pagaliau 
kalbasi su regiono direktoriumi. 

— Paėmiau Tišmaną, — sako jis. — Jis mūsų. 

— Šaunus darbas, — sako direktorius. — Be to, man 
patiko, kaip susitvarkei su Bleinu. Kur dabar Danceris? 

— Selės motelyje. 

— Vadinasi, viskas eina pagal planą? 

— Kol kas, — sako Briskas. 

— Tavo balsas kažkoks netikras. Kas nors negerai? 

— Nieko konkretaus, direktoriau. Tiktai kažkokia 
nuojauta dėl Selės Abadon. Man regis, ji, ko gero, atlei- 
džia varžtus. 

— Štai kaip? Būtų labai liūdna. Nenorėčiau patirti 
nesėkmės po tiek metų. 

— Tokia mano nuojauta, sere.. 

— Gerai, nenuleisk nuo jos akių ir informuok mane. 

— Klausau. 

Regiono direktorius padeda ragelį. Lėtai apsisuka su 
kėde. Pro užtamsintą langą žiūri į Fort Loderdeilo bokš- 

tus ir švyturius. Niūrus pasaulis. Net saulė kažkokia mur- 
zina. 

Jis atsistoja. Vaikšto po savo kabinetą. Jis žino, kad 
po juo gaudžia kompiuteriai. Tarška teletaipai. Šviečia 
monitoriai. Veikli organizacijos technika. Informacija, ry- 
šiai, duomenys, projektai, vertinimai — viskas, ko jam 
gali prireikti. 

Bet visa tai niekas. Departamento sėkmė priklauso 
nuo Žmonių noro ir ryžto vykdyti užsibrėžtą strategiją ir 
taktiką. O Žmonės yra ne mašinos. Jie gležni, netobuli, 
neracionalūs. Jie būna ištikimi tik tol, kol tai atitinka jų 
interesus. 

Paimkim, pavyzdžiui, Selę Abadon. Ištikima. Patyru- 
si. Gabi. Bet pavaldi visoms žmonijos užgaidoms. Gali 
pabėgti bet kuriuo momentu. Pereiti pas kitus. Atiduoti 
savo sugebėjimus Korporacijai. Taip gali būti. 

Visai galimas daiktas, mąsto direktorius, kad ir jis pats 
gali persimesti. Jis neįsivaizduoja, kokiomis aplinkybėmis 
tai galėtų atsitikti. Bet jis tikras, kad jo viršininkai Klivlen- 
de pripažįsta tokią galimybę ir yra numatę priemones. 

Šiuo metu direktorius vadovauja veik dvidešimčiai 
operacijų, į kurias įtraukta mažiausiai šimtas pačių ga- 
biausių Departamento darbuotojų. Visos tos ambicijos. 
Poreikiai. Troškimai. Goduliai. Geismai. Ydos. Ir jis tu- 
ri viską žinoti. Apdovanoti stipriuosius. Nubausti sil- 
pnuosius. Būti visada pasiruošęs išdavystei. Net pačių 
stipriausių. 

Jis pasitampo liemenę. Išlygina švarką. Patiesina 
kaklaraištį. Pasilenkia prie stalo. Paima vidaus telefoną. 

— Norma, — sako jis, — gal galėtum trumpam už- 
eiti? 

Sekretorė įeina su bloknotu rankoje. 

— Uždaryk duris, — paliepia jis. 

Ji žiūri į jį. Supranta. | 

— Ar užrakinti, direktoriau? — klausia ji. 

— Taip, — atsako jis, — užrakink. 

E didis Glitneris žino, kad jo darbe vien uolumo ne- 
užtenka. Po daugelio metų aktyviojo agento ir dešimtme- 
čio vado vykdytojo darbo jo įkarštis jau apramdytas su- 
vokimo, jog daugelis subjektų priešinasi. Atsidavimas 
Korporacijos siekiams yra labai svarbus, bet dažniausiai 
jo nepakanka, kad atliktum užduotį. 

Reikia kantrybės, subtilumo ir užuojautos subjektui. 
Kartais prireikia ir makiaveliškos taktikos. Daugybė va- 
landų Korporacijos kursuose skiriama problemai, kiek ir 
kokiomis aplinkybėmis tikslas pateisina priemones. 

Glitnerio požiūris į šią problemą beveik absoliučiai 
pragmatiškas. Nors jis niekada nepripažįsta Anų meto- 
do — remtis žemaisiais valdinių instinktais, bet linkęs pa- 
sinaudoti valdinių silpnybėmis, klaidomis bei nesėkmė- 
mis, kad pasiektų tikslą, kuris visiškai pateisina bet 
kokias priemones. 

Jis suvokia Hario Dancerio vienišumą. Apatijos ir 
depresijos periodus. Glitneris tikisi, kad Evelina Heim- 
dal bus vaistas nuo tų skausmingų būsenų. Bet kartu va- 
das vykdytojas supranta, kad Departamentas taip pat 
įtemptai dirba. Jis siekia ne pateikti savo rūšies vaistus, 
o įveikti visą Hario Dancerio neviltį buku ištvirkimu — 
Sele Abadon. 

Tai ne vien aistrų ir tikėjimo susidūrimas; tai išryš- 
kėja visuose Korporacijos ir Departamento susidūrimuo- 
se. Bet šiuo Dancerio atveju prisideda ir metodų dviko- 
va: ar efektyviau yra remtis geraisiais, ar blogaisiais 
subjekto instinktais. 

Visa Dancerio akcija, mąsto Entonis Glitneris, iš es- 
mės yra amžinasis klausimas: ar žmogus labiau reaguo- 
ja į bausmės baimę, ar į žadamą apdovanojimą? 

Kol vadas vykdytojas svarsto filosofinius paskutinės 
savo operacijos aspektus, subjektas jaučia begalinę ne- 
viltį. 

Tiesa, skausmas jau kiek apmalšo. Jis nebekamuoja 
jo ištisai, visą parą. Miegant ar būdraujant. Bet jo trum- 

pos laimės valandos su Evelina Heimdal ir Sele Abadon 
atnešė naują graužatį. Kaltės jausmą. 

Gailestis ir savigrauža vaikšto kartu. Ar jis pakanka- 
mai dažnai sakydavo: „Aš myliu tave?“ Ar užtektinai gla- 
monėjo Silviją? Ar ganėtinai bučiavo? Ar visko darė už- 
tektinai? 

Ne. 

Bet dabar, tepraėjus vos porai mėnesių po jos mir- 
ties, jis laiko dviejų moterų rankas. Bučiuoja. Vartosi ant 
prakaituotų paklodžių. Jis dar nepasakė „myliu tave“. 
Bet jau galvoja šitaip. 

— Koks Žmogus tu esi? — garsiai klausia jis. Ir piktai. 

Tonika su džinu padeda. Plazma. Tada jis ima ruoš- 
tis pasimatymui su Evelina Heimdal. Kruopščiai kaip 
nuotaka. Maudosi, skutasi, kvėpinasi, apsirengia. Dar 
džino. Šįkart neskiesto. Triūsia toliau. Niūniuoja linksmą 
melodiją. 

Ji laukia jo. Nokautas! Apsirengusi visa baltai. Ilgas 
sijonas su mėlyna juosta. Plati skrybėlė. Be makiažo, bet 
visa šviečia. Atrodo laiminga. 

— Nuostabu! — sako jis. Pabučiuoja į skruostą. 

— Pirmyn į lenktynes! — sako ji. — Kaip gražiai tu 
atrodai. 

Važiuojant I-95 plentu, jis papasakoja jai apie Dže- 
remį Bleiną. 

— Ak, Hari, — sako ji. — Kaip baisu. Ar jis buvo ar- 
timas draugas? 

— Ne. Pasakysiu atvirai — artimas draugas jis nebu- 
vo. Tik artimiausias kaimynas, o su kaimynais stengiesi 
sutarti. Net nesu tikras, ar mėgau jį, bet pakenčiau. Kar- 
tais jis būdavo šiurkštus. Ir visada vadindavo mane „se- 
niu“. Bet turiu pripažinti, kad po Silvijos mirties jis bu- 
vo dėmesingas ir mane užjautė. Na... pakalbėkim apie ką 
nors linksmesnio. Ką tu veikei? 

Linksmai plepa. Dažnai juokiasi. Klausosi magneto- 
fono muzikos. Prisimena senų dainų tekstus. Ji moka vi- 

sus „Su daina širdyje“ žodžius. Padainuoja ją maloniu, 
bet nestipriu sopranu. Pamėgina duetu „Puikus darbas, 
jeigu gauni“, bet susipainioja. Juokiasi. 

Diena kaip suflė. Švelni ir putota. Skaistus dangus. 
Jie važiuoja nuleistais langais. Jaučia švelnius augmeni- 
jos kvapus. Mašinų neįprastai mažai. Jiedu atvažiuoja į 
hipodromą prieš pirmą ratą. 

— Ketvirtam rate yra arklys, vardu Hario Šansas, — 
sako ji. — Aš paprastai statau ne daugiau kaip du dole- 
rius, bet dėl Hario Šanso būsiu dosnesnė. Dešimt dolerių. 

— Pralaimėsi, — sako jis. 

— Nemanau, — sako ji. Šypsosi. 

Ji nepralaimi. Išlošia šimtą su trupučiu. 

— Vaišinu pietumis, — sako ji. 

— Ne, nevaišini, — sako jis. — Kas tau patinka šeš- 
tam rate? Selės Kaprizas? 

— Oi ne. Paskutinį kartą bėgo prastai. 

— Pastatysiu penkis dolerius. 

— Gailėsies, — sako Evelina. 

Taip ir atsitinka. 

Jiedu pietauja klube. Abu valgo Cezario salotas. Bu- 
telis šabli. Per paskutinius tris ratus jie nelošia, sėdi čia. 
Dairosi. Gėrisi vaizdais. 

— "Tu čia pati gražiausia moteris, — sako jis. — 
Kiekvienas į mus žiūrintis vyriškis pavydi man. 

Ji uždeda savo delną ant jo rankos. 

— Pasakyk man dar daugiau, — sako jam. — Nesu- 
stok dabar. 

Po paskutinio rato jiedu pakyla. 

— Aš dar nealkanas, — sako jis. — O tu? 

— Kai tiek suvalgėm? Sakyčiau, ne. 

— (Gal nuvažiuojam į Boką ir ten pavakarieniaujam? 
Aš Žinau vietą, kur puikūs bifšteksai ir daug salotų. 

— Kaip nori. 

Jis prisimena, kad lygiai taip pat jam pasakė Selė 
Abadon, kai buvo susitikę paskutinį kartą. 

Kanzas Sičio bifšteksinė yra A1A plente. Į šiaurę 
nuo Švyturio kyšulio. Haris administratoriui Solui įkiša 
penkinę. Jiedu gauna staliuką kampe. Prieblanda. Jauku. 

— Labai puiku, — sako Evelina. Dairosi. — Gerai, 
kad ne per šviesu. Ir triukšmo nėra. Ar čia česnako kva- 
pas? 

— Tikiuosi, ne padavėjo. Ar mėgsti daikirius? 

— Dievinu. 

— Jie daro puikius daikirius su šaldytom žemuogėm. 
Vazos dydžio taurėse. Kaip manai? 

— Man gerai bet kas, — sako ji. Žiūri į jį. 

Lėtai valgo. Krabų mišrainė. Su riešutais. Neskustos 
keptos bulvės su grietine ir svogūnais. Prancūziški špina- 
tai su spirgais iš salotų baro. Butelis Šv. Emiliono. Prie 
floridietiškos filė plonas griežinėlis arbūzo. 

Haris Danceris pasijunta bepasakojąs savo gyvenimą. 
Pasiuntinukas fermoje Indianoje. Harvardo universitetas. 
Verslo administratoriaus laipsnis. Linčo akcinė bendro- 
vė Niujorke. Paskui Chemijos bankas. Perkėlimas į Flo- 
ridos skyrių. Sprendimas pradėti nuosavą verslą. Dance- 
rio investicijos. Sėkmė. 

— Silviją sutikau teniso klube Bokoje, — sako jis. 
Baigia valgyti. Nusišluosto lūpas. Atsilošia. — Ten mudu 
žaidėm. Paskui susituokėm... po kokių šešių mėnesių. O 
Viešpatie, aš tikriausiai tau labai atsibodau. Atsiprašau. 

— Nebūk juokingas, — sako ji. Neišsiduoda, kad visa 
tai jau žino. Ir dar daugiau. — Mėgstu klausytis, kaip 
žmonės pasakoja apie save. Kiekvieno viskas kitaip. 

— O kaip tu? 

— Oi ne, — sako ji. — Aš dar nepasiruošusi išpažin- 
čiai. — Juokiasi. — Kol kas. Be to, tai labai nuobodu. Ži- 
nai, ko aš norėčiau? 

— Ko? 

— Išgerti kavos, paskui nueiti prie baro. Noriu nu- 
pirkti tau brendžio. Juk aš pagaliau laimėjau su Hario 
Sansu. 

— Sutinku, — sako jis. 

Barmenas kubietis labai rimtas. Šalia vanduo su le- 
du. Švari peleninė. Mažos servetėlės po brendžio stikliu- 
kais. Jis pasididžiuodamas įpila Rėmy Martin. Laukia. 

— Okei? — klausia jis. 

— Dieviškas, — atsako Evelina Heimdal. 

Jiedu sėdi susiglaudę ant aukštų kėdžių. Keliai liečia- 
si. Žiūri vienas kitam į akis sidabruotame veidrodyje už 
baro. 

— Nori dar pabūti? — klausia Danceris. — Muzi- 
kos? Pašokti? 

— Ne. Važiuokim pas mane. Nusimeskim batus ir 
pailsėkim. Balkone išgersim dar brendžio. Pasiklausysim, 
ką šneka laukinės bangos. 

— Skamba viliojančiai, — sako jis. 

Namie ji atneša mažas taureles konjako į terasą. At- 
siprašo. 

— Aš tikrai nusiausiu batus, — sako ji. 

Kol jos nėra, jis nusivelka švarką. Nusiriša kaklaraiš- 
tį. Patenkintas atsigula šezlonge. Taurelę pasideda ant 
krūtinės. Žiūri į gaubtą dangų. Į žvaigždes. Jis sako sau, 
kad nejaučia skausmo. Nejaučia! Nuostabu! 

Ji grįžta su baltu maudymosi chalatu. Visas priekis 
užsagstytas. Basa. Niukteli jam keliu. 

— Pasislink, — sako ji. 

Jis pasitraukia į kraštą. Ji atsigula šalia. Visai prie 
pat jo. 

— Mudu nukrisim, — perspėja jis. 

— Na ir kas? — sako ji. — Niekis. 

Jis juokiasi. Padeda savo taurelę ant grindų. Prisit- 
raukia ją arčiau savęs. 

— Jei apsikabinsim, nenukrisim, — sako jis. — 
Megsti apsikabinti? 

— Nepaprastai. Tai mano mėgstamas sportas. 

— Po teniso. 

— Prieš tenisą. 

Jis pabučiuoja jos nosies galiuką. Pagalvoja, kad kar- 
tais labai smagu pakvailioti. 

— Pilnatis, — sako jis. — Beveik. 

— "Tu staugi prieš mėnulį? Apžėlusios rankos? Iltys? 

— Iš kur tu žinai? 

Ji prisiglaudžia labiau. Jiedu guli ant šonų. Apsika- 
binę. Apimti palaimos. Staiga nei iš šio, nei iš to jis pra- 
deda verkti. Iyliai. Iš akių byra ašaros. Jis bando nusisuk- 
ti. Ji nepaleidžia jo. 

— Atsiprašau, — sako jis kimiai. 

— Nieko, Hari, — ramina ji. 

Jis pasiima konjaką. Išgeria. Atsikvepia. 

— Kas čia man užėjo? — klausia jis. — Pats nesu- 
prantu. 

Ji glosto jam veidą. Krumpliu nušluosto ašaras. 

— Aš visą laiką verkdavau, — sako ji. — Iš pradžių. 
Paskui praėjo. 

— Jaučiuosi kaip idiotas. 

— Ne. Tai žmogiška. Juk tu pagaliau ne vilkolakis. 

Ji šypsosi. Suima jo veidą. Pabučiuoja į kaktą. 
Skruostus. Nosį. Užmerktas akis. Lūpas. 

— O... — atsidūsta jis. — Tu man tokia gera, Eva. 

— Taip, — sako ji. — Ir tu man. 

— Liūdesio partneriai. 

— Vilties partneriai. 

Jis prasega jos chalato viršų. Jos krūtys putlios. Įde- 
gusios. Rausvi speneliai. Jis palenkia galvą. Liečia liežuviu. 

— Kodėl tau nepatinka kitas? — klausia ji. 

Jis juokiasi. 

— Išdykėlė. Aš myliu ir kitą. 

Įrodo tai. 

— Hari, — sako ji. — Kodėl tu dar apsirengęs? 

— Čia? — klausia jis. 

— O kodėl ne? Čia niekas nemato. 

— Nebent Dievas, — sako jis nusirengdamas. 

— Jis nepyks, — sako ji. 

ISirišndė Departamento kontrolierius, kandus vyriškis, 
tikrina regiono dokumentus. Tuojau pat pastebi, kad 
Pietryčių regionas pereikvojo biudžetą. Patikrina išlaidas. 
Aptinka, kad visa tai dėl Hario Dancerio operacijos. 

Galiausiai jis susiranda pirmininką Karo kambaryje. 
Sėdi priešais valstybės žemėlapį ant plastikinės sienos. 
Švieselės rodo, kur vyksta veiksmas. Operatoriai sėdi 
prie kompiuterių, rūšiuoja informaciją. Nepaprasto dy- 
džio skaitmeninis tablo rodo šiuo metu vykdomų kampa- 
nijų skaičių, kasdienius, savaitinius, mėnesinius ir meti- 
nius laimėjimus bei pralaimėjimus. 

— Paskirkit man minutę laiko, sere, — sako kontro- 
lierius. Pasilenkęs šnibžda. 

— Ką? — sako pirmininkas. Sukioja savo liūtišką 
galvą. — Nieko, gerai. Kas tai, Acheronai? 

— Pietryčių regionas siaubingai pereikvojo biudžetą, 
sere. Daugiausiai dėl vienos kampanijos. Hario Dan- 
cerio. 

— Nikai, — šaukia jis. — Atnešk man paskutinius 
duomenis apie Harį Dancerį. Pietryčių regionas. 
plaikstančia kompiuterio juosta. Pirmininkas greitai 
čiumpa ją. 

— Progresas neblogas, — sako jis. — Tegu eina. 

— Jūs pritariat toms išlaidoms, sere? — klausia kon- 
trolierius. Nervingai. 

Pirmininkas žiūri į jį. 

— Pritariu. Ar tau reikia raštiško ir pasirašyto lei- 
dimo? 

— Oi ne, sere, tai nebūtina. Aš tik norėjau atkreip- 
ti jūsų dėmesį į mūsų finansines problemas. 

— Tik nesakyk, kad mes bankrutuojam. 

— Cha, cha, — mėgina juoktis kontrolierius. Veidas 
susiraukšlėja nuo blyškios šypsenos. — Nieko panašaus. 
Mūsų finansavimas daugiau negu pakankamas. Netrukus 

turi įplaukti naujos kontribucijos. Tiktai pastaruoju me- 
tu trūksta grynų pinigų. 

— Tai tavo problema, Acheronai, ar ne? — sako pir- 
mininkas. — Aš žinau, kad galiu tavim pasikliauti. Tu 
moki savaip visa tai sutvarkyti. Juk aš galiu pasikliauti ta- 
vim, ar ne? 

— Žinoma, sere. Visiškai. Tuojau pat to imuosi. 

Kontrolierius nueina šalin. Pirmininkas perskaito 
ataskaitą apie Harį Dancerį. Įdomus atvejis. Tai prime- 
na jam dienas, kai jis pats buvo agentas, paskui vado vyk- 
dytojo darbą, paskui Departamento vyriausiojo vado pa- 
reigas. Kol galop iškopė į dabartinį aukštą postą. 

Yra keletas dalykų, kuriuos jis darytų kitaip. Bet ap- 
skritai regiono direktorius tvarkosi neblogai. Džeremio 
Bleino eliminavimas tikriausiai panaikino informacijos 
nutekėjimą. Hermano Tišmano perėmimas — labai pui- 
kus žingsnis. Selė Abadon dar nė karto nėra apvylusi. 
Taip pat Briskas. 

Bet pirmininkas vis dėlto jaučia nerimą. Kažkas ne 
visai košer. Jis pažįsta tą mažiuką judrų operacijų šefą 
Korporacijos būstinėje. Yra kovojęs su juo ir anksčiau. 
Žino, kaip grėsminga jo neįvertinti. 

Jis vėl skaito ataskaitą. Analizuoja veiksmus. Kontr- 
priemones. 

Pirmininkas yra labai nutukęs žmogus. Sėdi į sostą 
panašioje kėdėje, sustiprintoje plieno atramomis. Juda 
kaip galima mažiau. Atsistojant jam reikalinga kitų pa- 
galba. Bet aplink jo smegenis taukų nėra. Jie švarūs, stip- 
rūs, tikslūs. 

— Nikai, — sako jis, — noriu pasikalbėti su Pietry- 
čių regiono direktoriumi. Sujunk. 

Po penkių minučių jam atnešamas telefonas. 

— Regiono direktorius klauso, sere, — sako Nikas. 

— Su trukdžiais? 

— Žinoma, sere. 

Pirmininkas laukia, kol Nikas nueis toliau, kad negir- 
dėtų. Jis nepasitiki niekuo. 

— Direktoriau? — sako jis. 

— Čia aš, sere, — girdėti negarsus balsas. 

— Ką mudu valgėm, kai buvom susitikę paskutinį 
kartą? 

— Keptą putpelę, sere. 

— Gerai, — sako pirmininkas. Riebus veidas susi- 
raukšlėja iš pasitenkinimo. — Norėjau įsitikinti, kad kal- 
buosi ne su antrininku. 

— Labai protinga, sere. 

— Direktoriau, jūs pereikvojot biudžetą. 

— Aš tą žinau, sere. Bet manau, kad Dancerio ope- 
racijos svarbumas tą pateisina. 

— Sutinku. Bet pasistenkit apsieiti su kuo kuklesnė- 
mis išlaidomis. Jūs įsitikinęs, kad Džeremio Bleino eli- 
minavimas pašalino nutekėjimą? 

— Įsitikinęs, sere. 

— O aš ne. Atleiskit senam Žmogui, direktoriau, bet 
aš čia dirbu labai seniai. Turiu nuojautą, kad esam ve- 
džiojami už nosies. Noriu pamėginti kitą variantą. Kas Ži- 
no, kad perimtas Korporacijos privatus seklys? 

— Tišmanas? Tiktai Briskas ir aš apie tai žinom, 
sere. 

— Gerai. Noriu, kad visas Dancerio operacijos per- 
sonalas sužinotų, jog Tišmanas perimtas. Pažiūrėsim, kas 
bus. 

Iyla. 

— Direktoriau? Jūs girdite? 

— Aš čia, sere. Tai jūs manote, kad nutekėjimas vis 
dėlto dar tebėra? 

— Manau, kad tai įmanoma. 

— Klausau, sere. Padarysiu, kaip jūs siūlote. 

— Ne siūlau, direktoriau. Įsakau. 

— Klausau, sere. 

— Ir kukliau su tom išlaidom, — sako pirminin- 
kas. — Vienintelis jūsų pasiteisinimas bus sėkmė. 

Regiono direktorius puikiai jaučia grasinimo gai- 
deles. 

— Suprantu, — sako jis. 


Ma nepatinka tas Briskas, — sako Selė Abadon. — 
Jis niekšas. 

— Na... taip, — sako Šelbis Jama. — Jis kietas. Bet 
toks jo darbas. Ir jis jį atlieka gerai. 

— Man nepatinka, kaip jis Žiūri į mane. Laikyk jį to- 
liau nuo manęs, Šelai. 

— Pamėginsiu, vaikeli. Bet tas tipas turi nemažą svo- 
rį. Jiedu su direktorium viena ranka. Tiesą sakant, man 
nepatinka, ir kaip jis Žiūri į mane. Manau, kad toks jo sti- 
lius. Jis įtaria kiekvieną. 

— Tu manai, kad jis dirba vidiniam saugumui? 

— Gali būti. Bet mums dėl to nėra ko jaudintis, ar- 
gi ne? 

Selė Abadon turi dėl ko jaudintis. Bet jei Briskas ne- 
moka skaityti minčių, jis to niekada nesužinos. 

Jie abu Selės motelio kambaryje. Jama padeda jai 
apsirengti vakarui su Hariu Danceriu. 

Jos pirmas pasimatymas su juo buvo tragedija. Ji ta- 
da apsirengė trumpą aptemptą suknelę su melsvažaliais 
žvynais. Gili iškirptė. Prostitutiški kulniukai. Ilgi šviesūs 
plaukai paleisti ant pečių. Storas makiažas. Iš jo akių ji 
suprato, kad visa tai klaida. Po vakarienės jis parvežė ją 
namo ir paliko vieną. Pasiaiškino, kad rytą anksti turi 
svarbų susitikimą. 

— Tu perlenkei, — sako Jama per susitikimą. — Tu 
jam esi striptizo šokėja iš „Kaušo“ baro. Kekšė. Viskas 
gerai, kol tu su juo viena. Bet viešumoje jis nori damos. 

Jis čia žinomas, turi reputaciją, kurią nori išlaikyti. O 
kas, jei jis, pietaudamas su akivaizdžia kekše, praėjus vos 
dviem mėnesiams po žmonos mirties, susitiks vieną sa- 
vo garbiųjų klientų? Kitą rytą tas klientas uždarytų savo 
sąskaitą. Mums reikia tave aprengti pavyzdingai. Pir- 
miausia, jis turi nebijoti, kad kas pamatys jį su tavimi. 
Antra, jis visada prisimins, kas po griežtais drabužiais, ir 
dar labiau įkais. 

— Žinai, Šelai, — sako ji, — tu gaudaisi. 

Jiedu ruošia ją dvi valandas. Ilgi plaukai perrišti kas- 
pinu. Minimali kosmetika. Klostyta šifono suknelė. Kak- 
las uždaras. Baltos kojinės. Kuklūs bateliai su žemais 
kulniukais. 

Jama apžiūri ją. 

— Faaaantasiška, — sako jis. — Atrodai lyg išsiruo- 
šusi į šokių balių. Trūksta tik gėlių puokštės prie korsa- 
žo. Esi pati ta, vaikeliuk. Pritrenksi jį negyvai. 

— Pamėginsiu parsivesti jį čia, — sako ji. Paskui lyg 
tarp kitko: — Jūs įrašinėsit šįvakar? 

— Aš nematau jokios prasmės, — sako Jama. — Bet 
Briskas reikalauja. Mudu lauksim aikštelėje. 

— Linkiu smagiai praleisti laiką, — sako ji. 

Kai su BMW pasirodo Danceris, ji laukia jo reakci- 
jos. Supranta, kad Jama pataikė į patį tikslą. 

— Tu nuostabi! — šūkteli Danceris. — Norėjau siū- 
lyti kokią knaipę. Bet kai tu šitaip apsirengusi, viską kei- 
čiam. Važiuojam į klubą; aš noriu tave parodyti. 

Važiuojant iki Boka Ratono, jis vis kalba, kaip nuo- 
stabiai ji atrodo. Koks jis laimingas su ja. Kaip apstulbs 
jo draugai. 

— Jie pamanys, kad pavogiau tave iš misių konkurso. 

Ji šypsosi. Uždeda jam ant kelio ranką. 

Klubo valgomasis prieblandoje. Tamsūs paneliai, 
raudonas aksomas. Dega žvakės, ant stalų šviežios gėlės. 
Iylu, padavėjai tipena pirštų galais, kalba pusbalsiu. 

— Labas vakaras, ponas Danceri. Labai malonu vėl 
jus matyti. Taip, ponas Danceri. Žinoma, sere. Prašom 
čionai. Ar šitas stalas tiks, ponas Danceri? 

Jis mosteli keliems pažįstamiems. Selė jaučia, kad ža- 
dina smalsumą. Žmonės atsigręžia ir žiūri. Moterys už- 
sideda akinius, kad geriau matytų. 

— Mudu jiems davėm peno diskusijoms, — sako 
Danceris. 

— Jau pastebėjau. Ar tau dėl to nesmagu, Hari? 

— Nesmagu? Juokauji. Aš didžiuojuosi tavimi. 

Jiedu užsako martinius su viskiu, pakelia taures. Su- 
sidaužia kraščiukais. 

— Už ką? — klausia jis. 

— Už mus, — atsako ji. 

— Sutinku. 

Jiedu tyrinėja meniu. Įrištą pliušu, su auksinėm vir- 
velėm. 

— Yra Meino omarų, — sako Danceris. — Jei nori, 
keptų ant liepsnos. Pamėginsi? 

— Žinai, verčiau tu užsakyk, Hari. Man patinka 
viskas. 

— Paimkim kepsnio su mišraine. Tai šalta ant Žžari- 
jų kepta nugarinė, supjaustyta juostelėmis. Su kietai vir- 
tais kiaušiniais, pomidorais, agurkais, ridikėliais, grybais, 
traškučiais ir begale kitų šaunių daiktų. Gūžinės salotos. 
Nori pamėginti? 

— Skamba velniškai gerai, — sako ji, imituodama 
anglišką akcentą. 

Jis juokiasi. 

— Vadinasi, sutarėm. Ir butelį jauno božolė. 

Jiedu užsako. Paima dar po martinį. Prieina draugas. 
Danceris pristato Selę Abadon. Paskui du vyrai. Pora. 
Dvi moterys. Visi supažindinami. Šnekteli. Su Sele kal- 
basi maloniai. 

— Tu labai miela, vaikeli, — sako pagyvenusi dama. 

— Ačiū, — sako Selė. Ir nuleidžia akis. 

— Tu nuostabi, — sako jai Danceris. 

— (Gal man nusirengti ir nuogai pašokti ant stalo? 

Jis išverčia akis. 

— Čia tai bent! Na ir scenelė būtų! Tu nori? 

— Vėliau, — sako ji. Spusteli jį po stalu. — Privatus 
seansas tau vienam. 

Jiedu išbūna prie stalo beveik dvi valandas. Išgeria 
kavos. Tada prieina prie ąžuolinio baro. Danceris užsa- 
ko žalio šartrezo. 

— Paragauk, — ragina jis. 

Ji siurbteli. 

— Kas čia? 

— Labai gydo nuo visko. Jį gamina vienuoliai. 

— Vienuoliai? Gal man nereikia. Pabaigsi mano? 

— Žinoma. Ko norėtum vietoj jo? 

— Velnio Uodegos. Jei barmenas nežino, aš jį pamo- 
kysiu, kaip sumaišyti. 

Ji pasakoja. Romas, degtinė, citrinų sultys, grenadi- 
nas ir abrikosų brendis. Supilama ant traiškyto ledo. Pa- 
tiekiama šampano taurėje su griežinėliu citrinos. 

— Būtinai paragausiu, — sako Danceris. Vėliau: — 
Oho! Jei išgerčiau du tokius, tu gautum kviesti daktarą. 
Iš kur apie jį sužinojai? 

— Et... — sako ji. — Nebepamenu, kas pasakė. 

Jiedu išeina. Susiėmę už rankų. Berniukas atvairuoja 
BMW. Naktis apniukusi. Pietuose dunda griaustinis. Žai- 
bų strėlės. 

— Įkliuvom, — sako Haris. — Bet tikriausiai ilgai 
netruks. Tiktai škvalas. 

— Man patinka liūtys, — sako Selė. — O tau? Visas 
tas grumėjimas. Atrodo, kad pasaulis skils pusiau. 

— Tu keista. Man atrodė, kad tau patinka karšta 
saulė ir baltas pliažas. 

— Patinka. Bet ir liūtys gražios. Svajoju pasivaikščio- 
ti nuoga per liūtį. Odą šiurpina vėjas. Visa šlapia. 

— Ir nutrenkta žaibo. 


— Tik ne aš, — sako ji. — Aš nesunaikinama. 

Važiuoja tylėdami. Ima kristi lietaus lašai. 

— Kur? — klausia jis. 

Ji truputį pagalvoja. Prisimena Jamą ir Briską aikš- 
telėje. 

— Ne pas mane, — sako ji. — Gal geriau pas tave? 
Aš dar nebuvau. Gerai? 

— Žinoma, — sako jis. Bet nėra tikras. Jo lovoje? 
Silvijos lovoje? 

— Važiuojam, — sako jis. 

Kol jie privažiuoja jo namus pakrantėje, visos gatvės 
patvinusios. Virš galvų plyksi Žaibai. Be perstojo griau- 
džia. Jis įvažiuoja po stogine. 

A1A plente Hermanas Tišmanas sustabdo savo seną 
mašiną pačioje šalikelėje. Išjungia šviesas ir variklį. Pra- 
veria langą. Išvynioja pigų cigarą. Pradeda kramtyti. Ste- 
bi namus. 

— Spėjom, — sako Haris Danceris. — Pačiu laiku. 
Dar penkios minutės, ir būtume paskendę. Tikiuosi, 
elektra nedingusi. 

— Nedingusi, — sako ji. 

Tikrai nedingusi. Jis uždega lempą svetainėje. Ji dai- 
rOSi. 

— Gražu, — sako ji. — Galiu įeiti? 

— Prašau, — sako jis. Kuo abejingiau. — Mano 
žmona sutvarkė. Ji turėjo gerą skonį. 

— Matyti. O kur veda tos stiklinės durys? Į baseiną? 

— Ne, aš neturiu baseino. Būtų kvaila, kai Atlantas 
tik už šimto žingsnių. Ten kiemelis. Ir sodas. 

Ji prispaudžia nosį prie stiklo. Žiūri į vėjuotą tamsą. 
Lietus čaižo duris. 

— Kaimynai arti? — klausia ji. 

— Nelabai. Erdvės užtenka. Iš abiejų pusių krūmai 
ir nykštukinės palmės. 

— Vadinasi, jie manęs nematys. 

— Ko nematys? 

1! 

— Kaip aš nuoga lakstysiu po sodą. 

— O Dieve, — sako jis. — Tai tu rimtai kalbėjai! 

— Aš noriu, Hari. Būk geras, leisk man. 

— Prašau, — sako jis. Nelabai patenkintas. — Bėk. 
Tik nemanyk, kad ir aš prisidėsiu. 

— Man reikia išsivaduoti iš tų drabužių. Aš su kor- 
setu. Ar gali įsivaizduoti? Jis mane baigia papjauti. 

Ji paleidžia plaukus. Jis nueina į virtuvę. Išima iš šal- 
dytuvo butelį TZangueray. Įsipila negailėdamas. Stovi prie 
kriauklės ir siurbčioja. Stebisi, kas jam darosi. Nesupran- 
ta, ką daro. 

Ateina su stiklu į svetainę. Ji prie stiklinių durų, 
krapštosi su spyna. Šviesūs plaukai krinta ant raumenin- 
gos nugaros. Nuoga ji atrodo dvigubai didesnė. Trykšta 
gyvybe. 

Jis jai atidaro. Atstumia duris. Ji bėga į liūtį. Šaukia. 
Jis uždaro duris. Žiūri į lauką. Mato tik šokinėjančią pa- 
mėklę. Plaukai plaikstosi vėjyje. Blyškus kontūras tam- 
sumoje. Ji čia, ten, visur. Paskui dingsta. 

Jis krūpteli nuo griaustinio. Patrankos šūvis tiesiai 
virš jo namo. Virš sodo. Kito žaibo šviesoje pamato ją su- 
stingusią. Rankos ištiestos. Veidas pakeltas į lietaus 
čiurkšles. 

— Pakvaišėlė, — sako jis. Garsiai. 

Nueina į vonią apačioje. Paima rankšluosčius ir sto- 
rą Silvijos chalatą. Ant kišenės monograma SD. Grįžta 
prie stiklinių durų ir laukia. Pagaliau ji atbėga per kie- 
melį. Jis atidaro duris. Ji įeina. Net inkščia iš pasitenki- 
nimo. Plaukai susitaršę. Nuo kūno varva. Jis apsupa ją 
rankšluosčiais. Ima trinti. Paskui apvelka chalatu. Ji 
šluostosi plaukus. 

— Šalta? — klausia jis. 

— Buvo liuks, — sako ji. Dar tebedreba. — Fantas- 
tika. Lietus badė kaip adatomis. 

— Verčiau išgerk ko nors, — sako jis. — Brendžio? 

— Bet ko. 

Jis įpila jai kurvuazjė. Ir džino sau. Kai atneša gėri- 
mus į svetainę, ji sėdi ant grindų. Nuogos kojos išskės- 
tos. Dar tebekedena sau plaukus. Jis atsisėda ant sofos 
šalia jos. Laiko gėrimus. 

— Tu pamišėlė, — sako jis. 

— Prieš valandą tu pavadinai mane keista. 

— Tokia ir esi. Keista ir pamišusi. 

— Gal tokia ir buvau, — sako ji. — Jaunystėje. 

— Jaunystėje? Cho cho! O kokia tu dabar — sena? 

— Nustebtum, — sako ji. 

Paskui atsistoja. Numeta šalin rankšluostį. Susiran- 
go ant sofos prie jo. Paima taurelę. Chalatas prasisklei- 
džia. Jis žiūri. 

— Gražu? — klausia ji. 

— Labai gražu, — sako jis. Apkabina ranka jai 
pečius. 

— Hari, ar tu apie tai galvojai? 

— Apie ką? — klausia jis. Nors ir taip žino. 

— Kaip ištraukti mane iš „Kaušo“ baro. 

— Aš negaliu skirti tūkstančio per savaitę, Sele. 

— Aš tiek ir nesitikėjau. Penkis šimtus? 

Žiūri į ją... 

— Gerai, — sako jis. — Pamėginkim. Bet kuris iš 
mudviejų gali bet kuriuo metu tai nutraukti, nepateikęs 
jokių priežasčių. Okei? 

— Žinoma, — sako ji. — Man taip gerai. Tu nori, 
kad persikelčiau čia? 

— Ne, — sako jis. — Nekaip atrodytų. Lik, kur gyveni. 

— Bet retkarčiais galėsiu pernakvoti ir čia? Ar ne? 

— Žinoma. 

— Kaip šįvakar? 

Jos peleninis kvapas stiprėja. Saldus degėsis. 

— Taip, — sako jis. — Kaip šįvakar. 

— (Geras brendis, — sako ji. — Nori paragauti? 

Ji panardina pirštą taurelėje. Ištepa savo spenelius. 
Palenkia jo galvą.. 

— Ragauk, — paliepia ji. 

Jis paklūsta. 

— Kas viršuje? — klausia ji. 

— Miegamieji. 

Jiedu lėtai lipa laiptais. Susikibę rankomis. Jis nuklo- 
ja nuo savo lovos antklodę. Nuo Silvijos lovos. Tada už- 
traukia užuolaidas. 

— Palik šviesą, — prašo ji. — Aš mėgstu Žiūrėti. — 
Paskui: — Leisk šįvakar man dirbti. Gerai? 

— Ne, dirbti noriu aš. 

— Mudu abu dirbsim. 

— Aš pirmas, — sako jis. Juokiasi. 

— Ne, aš pirmoji, — sako ji. 

Ji susirango ant jo. Plaiksto šlapius plaukus per jo 
kūną. Vėduoja jį. Stebi jo reakciją. Jis ištiesia į ją rankas. 
Prisitraukia prie savęs. Ji netikėtai pabučiuoja jį į lūpas. 
Švelniai. Maloniai. Paskui atsitraukia. 

— Hari, — sako ji, — man atsitiko vienas dalykas. 

— Kas? 

— Aš myliu tave. 


I rsoiačijos operacijų šefas greta savo kabineto turi 
asmeninį kambarį. Nediduką. Griežtą. Iš baldų tiktai an- 
tikvarinė klausykla. Sklinda kalbos, kad jis ten snusteli. 

Bet taip nera. Toje uždaroje erdvėje jis medituoja. 
Mintyse žaidžia šachmatais. Planuoja savo ėjimus, kad 
aplenktų Anuos. Kartais, gavęs šachą, susitaiko su pra- 
laimėjimu. Arba išsidera lygiąsias. 

Bet ne Hario Dancerio atveju. Kol kas. 

Paskutinis pranešimas kelią nerimą. Norma Greiv- 
send praneša, kad visas su Hario Dancerio operacija su- 
sijęs personalas buvo informuotas, jog Hermanas Tišma- 
nas, Korporacijos seklys, perimtas. 

Skausmingai klūpėdamas savo kambarėlyje, šefas 
svarsto šio dalyko svarbą. Jis supranta Tišmano padėtį. 
Labai naudinga užverbuoti savo priešininko žaidėją. Bet 
kam skelbti apie papirkimą viešai? Tokios pergalės pa- 
prastai atskleidžiamos tiktai kilus rimtam reikalui. 

Šefas mėgina įsivaizduoti save Departamento pirmi- 
ninko vietoje. Ką rezga šitas velnio dramblys? Ko jis sie- 
kia, informuodamas tokią daugybę žmonių apie Tišma- 
no perėmimą? 

Žinoma! Pirmininkas nepatenkintas, kad skylė jo Piet- 
ryčių regione buvo pašalinta Džeremio Bleino eliminavi- 
mu. Jis spendžia spąstus. Dabar, jeigu Tišmanas bus pa- 
šalintas, pirmininkas žinos, kad išdavikas vis dar tebėra 
regiono būstinėje. Jų vidaus saugumas vėl pradės ieškoti. 

Taigi, saugant Normą Greivsend, būtina pasirūpinti, 
kad Hermanas Tišmanas funkcionuotų toliau. Kaip tą 
padaryti? Atsakymas atrodo aiškus: Tišmanas buvo per- 
imtas, vadinasi, gali būti perimtas dar kartą. Dvigubi ir 
trigubi agentai ne naujiena. Kai žmogus perbėga į kitą 
pusę vieną kartą, jį galima įsiūbuoti kaip sūpynėse. Pri- 
klauso nuo svorio. 

Jis pasikviečia į Vašingtoną Entonį Glitnerį. Vadas 
vykdytojas priblokštas Tišmano išdavystės. Abu vyrai ta- 
riasi, kaip elgtis su sekliu. 

— Pašalinkim jį, — siūlo Glitneris. — Jo pranešimai 
apie Dancerio veiklą labai vertingi, bet jeigu jis perim- 
tas, tai pasitikėti nebegalim. Gal jis kaišioja mums dez- 
informaciją? 

— Be abejo, — sutinka šefas. — Bet jei mes jį elimi- 
nuosim, tai sukelsim pavojų savo agentui Departamen- 
te. Kaip, tavo manymu, jie perėmė Tišmaną? 

— Pinigais, — sako vadas vykdytojas. — Jis godus. 

— Manau, tavo tiesa. Bet mūsų biudžetas ir taip be- 
veik išsemtas. Negalim sau leisti kelti kainos. 

— Tai kaip... 

— Ar tas Tišmanas turi šeimą? 

— Taip, sere. Žmoną ir mergaitę. Gal dvylikos me- 
tų. Meri Džeinę. 

Šefas krapšto pakelį Turns. Mėgina atplėšti. 

— Yra viena schema, kurią mes naudodavome pana- 
šiais atvejais. Labai patikima. Vadinasi „Mirtina liga“. Ar 
esi kada ją taikęs? 

— Ne, šefe. Nežinau, kas tai yra. 

— Paaiškinsiu. Gal tau ji pasirodys Žiauri, net amo- 
rali. Bet niekas nenukentės. Nors neišvengsi tam tikro... 
hm... diskomforto. Manau, kad tai sugrąžintų poną Tiš- 
maną į vėžes. 

Jis tiksliai papasakoja Glitneriui, kaip taikoma „Mir- 
tina liga“. Vadas vykdytojas užsirašinėja. 

Kai šefas baigia, Glitneris užverčia savo knygelę. 

— Kaip jūs ir sakėte, šefe, viskas ant niekšybės ribos. 
Bet pamėginti norisi. 

— Ar galėtų vienas iš jūsiškių suvaidinti daktarą? 

— Viloubis, mūsų ryšininkas. Jis jau ne kartą prašė 
įdomesnio vaidmens. Manau, jis pajėgtų. 

— Puiku. Pasakyk jam, kad jei viską gerai padarys, 
tai pateks į jo dosjė. Jis nori tapti aktyviuoju agentu? 

— Tai jo troškimas. 

— Štai jam gera proga. Kai tik grįši į Floridą, pra- 
dėk sukti scenarijų. Toni, ar tu patenkintas Evelinos 
Heimdal darbu? 

— Visiškai, sere. 

— Gerai. Nuolat informuok mane. Aš noriu laimėti. 

— Ir aš, sere. 


P, Silvijos mirties jis liko sustingęs. Jausmai atbukę. 
Mintys padrikos. Jis mano esąs racionalus žmogus ir nu- 
sprendžia nieko nekeisti asmeniniame gyvenime, kol 
graužia skausmas ir verda emocijos. Jis suvokia, kad kol 

kas negali normaliai svarstyti, net neįsivaizduoja, kokia 
gali būti jo ateitis. 

Bet dabar atsirado Selė Abadon ir Evelina Heimdal. 
Jis mano, kad jas apkabinti verčia ne vien vienatvė. Tei- 
sybė — jos tarsi prieglobstis. Bet kartu ir užsimiršimas. 
Ir stimulas pagalvoti, kaip jis ketina gyventi likusį gyve- 
nimą. 

Jis jaučia, kad šito sprendimo nereikia daryti tučtuo- 
jau. Jis ragina save palaukti, pasvarstyti, pamąstyti, pa- 
sverti. Pagalvoti. 

Tuo pat metu graužia abejonių kirminas. Ar tas del- 
simas iš baimės? Baimės, kad nauji artimi, asmeniniai ir 
pastovūs ryšiai gali pasibaigti taip pat tragiškai kaip mei- 
lė Silvijai? Trečią valandą nakties jis nemiega, klausosi į 
krantą dūžtančių bangų ir svarsto, ar jau yra pasveikęs. 
Emocijos prislopusios. Gal jis niekada nebegalės stipriai 
jausti. 

Jis mėgina apie tai užsiminti Selei Abadon. 

Ji žiūri į jį. 

— Tau baltoji karštinė, — sako ji. — Graužatis. Tu 
per daug laiko praleidi vienas. Vis svarstai. Hari, tau rei- 
kia pradėti gyventi. Linksmintis. Aš Žinau, ko tau reikia. 

Ji turi jausmų meno praktiką. Žino, kuriuos mygtu- 
kus spausti. Kurias rankenėles patraukti. I ėtai, kantriai 
ji veda jį į žemutinį mėgavimosi pasaulį. Jis mielai seka. 
Nes čia nėra abejonių. Jokių klausimų. Tiktai fizinis iš- 
sekimas ir palaiminga užmarštis. 

Jis nežino, ar tai malonumas, ar skausmas. Kartais 
jos aistra atrodo perdėta. Ant isterijos ribos. Jis netiki, 
kad ji apsimeta, vaidina kekšės vaidmenį. Kekšės neap- 
sipila ašaromis ir neverkia iš nevilties. Jis mėgina supras- 
ti ją, bet nepajėgia. 

Kai apie savo vidinę sumaištį jis užsimena Evelinai 
Heimdal, ji įdėmiai klausosi. Bet jokių greitų vaistų ne- 
pataria. 

— Nebūk sau per griežtas, — pataria ji. — Tau da- 
bar labai sunkus persiderinimo periodas. Šiuo metu tu 
dar nežinai, ko nori. Arba kas tu esi. 

— Atrodo, kad aš nesugebu susivokti, — sako jis. — 
Nenoriu verkšlenti, bet esu visai sutežęs. Nieko konkre- 
taus. Jokio pamato. 

— Tai baigsis, — sako ji. — Aš tikrai tuo tikiu. Ar 
prisimeni, ką sakiau apie tikėjimą? Tai padeda, Hari. 

— Kaip man pradėti? — klausia jis. Ir kvailokai juo- 
kiasi. 

— Eime pasivaikščioti į pliažą. Dabar toks gražus va- 
karas. Paprasčiausiai pasikalbėsim. 

— Gerai, — sako jis. — Gal tai padės man išsiblaš- 
kyti. 

Ji nuosekli, protinga. Visi jos sakomi žodžiai turi 
prasmę. Jis visada manė, jog tikėjimą reikia priimti 
aklai. 

— Tai žaidimas, Hari, — sako ji. — Arba jeigu no- 
ri — teatras. Tam tikras vaidmuo. Tikėjimas yra kaip 
mandagumas. Apsimetimas. Juk labai sunku būt manda- 
giam ir pagarbiam su nepažįstamais. Arba su žmonėmis, 
kurie tau nepatinka ir kurių negerbi. Bet be mandagu- 
mo gyvenimas tampa nemalonus ir brutalus. O be tikė- 
jimo jis tampa bevertis. Beprasmis. Tiesiog laiko stūmi- 
mas. Kaip kalinio kalėjime. 

— Nemanau, kad galėčiau suvaidinti tikėjimą. Bet 
kuo. 

Ji šypsosi. 

— "Tu nustebsi. Tikėjimas tampa įpročiu. Kaip kvė- 
puoti: Nesąmoningai. Automatiškai. Po kurio laiko, kai 
nustoji save klausinėjęs, paprasčiausiai jį priimi. Tada jis 
tavęs jau nepalieka. 

— Tu nori mane atversti į tikėjimą? 

— Gal galima ir taip pavadinti. Tu aiškiai nelaimin- 
gas. Ir nori būti laimingas. Ar tai taip baisu? 

— Žinoma, nebaisu, — sako jis. Paima ją Už ran- 
kos. — Aš labai vertinu, ką tu nori padaryti, bet nema- 
nau, kad jau esu tam pasiruošęs. 

— Aš tave visą laiką dėl to graušiu, — perspėja ji. 

— Ir teisingai. Tu esi pati maloniausia graužikė iš vi- 
sų mano sutiktų. Gal pavargai? Gal grįžtam namo? 

— Galim. 

— Išgersim ko nors šalto kiemely, — siūlo jis. 

— O paskui? 

— Leisim diktuoti gamtai. 

— Puiki mintis, — sako ji. — Ar norėtum, kad pasi- 
likčiau nakčiai? 

— Prašau tave. Nenoriu šiąnakt būti vienas. 

— Nebūsi. Niekada. 


Ataskaita einasi sunkiai. Briskas kaip pitbulis — nuo- 
lat grybščioja. 

— Kodėl tu nuvažiavai pas jį? — klausia jis Selę 
Abadon. Trečią kartą. — Kodėl neparsivežei jo į mote- 
Iį? Žinojai, kad mudu su Jama laukiam aikštelėje. Mu- 
du norėjom viską nufilmuoti. 

— Jau sakiau, — sako ji. — Jis norėjo, kad važiuo- 
tume pas jį. Jeigu aš būčiau pradėjusi priešintis, visas va- 
karas būtų pasibaigęs katastrofa. 

— Logiška, — sako Šelbis Jama. 

— Ne, — sako Briskas, — nelogiška. Sele, tu tvirti- 
ni, kad turi Dancerį ant meškerės, kad jis daro tai, ko tu 
nori. Taip? 

— O koks skirtumas? — klausia Selė. — Jis norėjo 
važiuoti į savo namus. Nuvažiavom. Aš jam išdulkinau 
smegenis. Ir išgavau iš jo pažadą, kad jis ištrauks mane 
iš „Kaušo“ baro. Išlaikys mane. Penki šimtai per savai- 
tę. Juk jūs to norėjot, ar ne"? 

Briskas spokso į ją. 

— Jei Tišmanas nebūtų pranešęs, mes būtume neži- 
noję, kur tu esi. Visą naktį būtume ištupėję toje sumau- 
toje aikštelėje. Nuo šiol tau teks vykdyti įsakymus, tiks- 
liai. 

Ji juokais atiduoda jam pagarbą. 

— Klausau, sere! — sako ji. Ir priduria: — Šįvakar 
susitinku su juo, ir man reikia apsirengti. Galiu dabar 
eiti? 

Briskas ją išleidžia. Jis sėdi, trina krumpliais galvą. 

— Man tai nepatinka, — sako jis Jamai. — Ji meluo- 
ja. Man atrodo, kad ji turi asmeninių interesų. 

— Selė? — klausia vadas vykdytojas. — Jokiu būdu! 
Tu žinai jos dosjė. Kiek laiko ji jau dirba. Nė karto ne- 
apvylė. 

— Visada būna pirmas kartas, — sako Briskas. — 
Čia daugybė pavojų, Jama, atsarga gėdos nedaro. Aš no- 
riu, kad tu... — Jis staiga nutyla. — Ne, — sako pas- 
kui, — viskas gerai, sutvarkysiu pats. 

Hermaną Tišmaną jis randa kontoroje. Seklys kal- 
basi telefonu. Padeda ragelį. Atsisuka į Briską. Veidas 
išvargęs. 

— Mano mergytė serga, — sako jis. — Labai karš- 
čiuoja. Čia kalbėjau su žmona. Ji sako, kad daktaras pa- 
taria guldyt Meri Džeinę į ligoninę. 

— Blogai, — sako Briskas. — Kur Danceris? 

— Darbe. Jis niekada neišeina prieš šešias. 

— Tada tu jį paimsi? 

— Hm... norėčiau nuvažiuoti į ligoninę. Trumpam. 
Bet nieko, šeštą aš jį paimsiu. 

— Gerai. Dar du dalykėliai... Pirma, kai pranešinė- 
si Glitneriui, noriu, kad nieko jam nesakytum apie Selę 
Abadon. Tavo žiniomis, Danceris su ja nebesusitikinėja. 

"Tišmanas nulupa celofaną nuo naujo cigaro. Kram- 
to jį. 

— Ar Glitneriui tai nepasirodys keista? 

— O kas čia keisto? Jis pamanys, kad Selė Abadon 
šliundra. Danceris paišdykavo su ja kelis vakarus ir pa- 
liko. Visai logiška. 

— Kas čia per velniava darosi? — šaukia Tišmanas. 

Briskas dėbso į jį. 

— Tu mėgsti pinigus, ar ne? Ir tau jie reikalingi. 
Mergytė ligoninėje ir taip toliau. Todėl per daug neklau- 
sinėk. Antras dalykas: man reikia, kad Dancerio namuo- 
se būtų mikrofonai. Telefonų rageliuose. Ir kad visi po- 
kalbiai namie būtų įrašomi. Ypač miegamajame. Pažįsti 
meistrų, kurie galėtų tai sutvarkyti? 

— Na taip, Žinau porą vyrukų. Bet tai kainuos. 

— Aš ir nemanau, kad dykai. Man tai reikalinga kuo 
greičiau. Pavyzdžiui, rytoj. 

— Pamėginsiu, — sako Tišmanas. 

— To neužteks, — sako Briskas. — Turėsi ir padaryti. 

Po dviejų dienų Meri Džeinės Tišman būklė pablo- 
gėja. Ji liepsnote liepsnoja nuo karščio. Ji apkrauta ledu, 
bet karščio daktarai numušti negali. Dabar jie nebesako, 
jog padėtis „rimta“, jie sako „kritiška“. 

Entonis Glitneris atvažiuoja pas Tišmaną prieš pat 
jam išeinant. 

— Dabar neturiu laiko su jumis kalbėtis, — sako 
seklys. — Turiu būti ligoninėje. 

— Ligoninėje? Kas atsitiko? 

— Mano mergytė. Ji labai serga. 

— Kaip gaila. Kas jai? 

— Manot, kad kas nors žino? — sako Tišmanas. — 
Šitie brangininkai smarkuoliai gydytojai ničnieko nega- 
li. Ji miršta, o jie tesugeba plepėti — „pamėginkim šitą“, 
„pamėginkim aną“. Niekas nepadeda. Jėzau! Jai tik dvy- 
lika metų. Jei jos neliks, mano Žmonos gyvenimas baig- 
tas. Ir mano. 

— Tai baisu, — sako Glitneris. — Žinot, jei daktarai 
jau nieko nebegalės, paskambinkit man. Aš pažįstu žmo- 
gų, kuris tokiais atvejais labai puikiai padeda. 


75 


— Nejuokaujat? Daktaras? 

— Ne visai. Diplomo jis neturi. Legaliai verstis prak- 
tika negali. Jis vadina save daktarėliu. Gydo tikėjimu. 
Bet tai tikrai padeda. 

— Ką jis daro? 

— Jis paprasčiausiai uždės ranką Meri Džeinei ant 
kaktos ir pasimels. Žinau, klausantis tai nedaro įspūdžio, 
bet tai veikia. Be to, juk neturite ko prarasti. 

— Taip, teisybė. Pasikalbėsiu apie tai su žmona. Ar 
jis brangiai ima? 

— Nedaug. Manau, kad išsimokėsit. Lengvai. 

Kitą rytą neviltin puolęs Tišmanas skambina Glitne- 
riui. Seklys verkia. 

— Ji miršta, — sako jis. — Koma. Mano mergytė. 
Daktarai nuleido rankas. Gal galit atvežti ligoninėn tą 
savo žmogų? 

— Netrukus būsim, — pažada Glitneris. 

Viloubis aukštas. Liesas. Nerangokas. Didelis Ado- 
mo obuolys. Su juodu kostiumu, baltais marškiniais, juo- 
du siauru kaklaraiščiu. Po pažasčia turi Bibliją. Truputį 
kvepia smilkalais. 

— Įleiskit jį, — sako palatos gydytojas. — Tegu visi 
įeina. Taip jiems bus ramiau. 

Tišmanas, jo žmona, Glitneris, Viloubis — visi susi- 
spiečia aplink Meri Džeinės lovą. Žiūri žemyn į nejudan- 
tį kūnelį. Viloubis uždeda mergaitei ant kaktos delną. 

— Viešpatie Dieve, — sako jis, — išklausyk mano 
maldos. 

Jo lūpos juda. Visi stovi, tyli. Galvos nuleistos. Ne- 
trukus Viloubis nuima ranką. Priglaudžia Bibliją prie su- 
kepusių Meri Džeinės lūpų. 

— Viskas, — sako jis. 

Glitneris su Viloubiu kantriai sėdi koridoriuje. Vie- 
na valanda. Beveik dvi. Prie jų pribėga Hermanas Tišma- 
nas. Veidas šviečia. 

— Jai temperatūra nukrito! — šaukia jis. — Ji pa- 
sveiks. — Jis stvarsto juos už rankų. Neleidžia išeiti. Pas- 
kui apkabina Viloubį. Pradeda verkti. — Ji sveiksta. 
Daktarai sako, kad bus gerai. Karštis nukrito. Ačiū jums, 
ačiū, ačiū. Kaip aš jums atsidėkosiu? 

— Aš jums pasakysiu, — sako Entonis Glitneris. 


Desinaieno pirmininkas Klivlendo būstinėje Hario 
Dancerio operacijos eigą seka labai dėmesingai. Tišma- 
nas tebedirba. Todėl pirmininkas nusprendžia, kad sky- 
lė Pietryčių regione buvo tikrai pašalinta eliminuojant 
Džeremį Bleiną. 

Tai gerai. Nerimą kelia tiktai Brisko abejonės Sele 
Abadon. Pirmininkas gerai supranta veikiančiojo agen- 
to svarbą. Jis arba ji yra ta ašis, ant kurios sukasi visa 
operacija. Jei Selė nebepajėgia, — arba dėl Korporacijos, 
arba dėl savo silpnumo, — tai Dancerio byla pralošta. 

Pirmininkas patvirtina išlaidas Dancerio namų klau- 
symosi įrangai. Puikus žingsnis. Tai patvirtins arba paneigs 
Brisko abejones. Kol kas viskas atrodo neblogai. Bet sto- 
ruliui neduoda ramybės erzinantis įtarimas, kad jį bus per- 
gudravęs tas riaugėjantis niekšas iš Korporacijos. 

Jis pyksta, kad yra toli nuo veiksmų vietos. Pats dau- 
gelį metų dirbęs agentu, jis žino, kaip dažnai operatyvi- 
niai pranešimai būna falsiftikuojami, perdėti arba papras- 
čiausiai neišsamūs. Agentas žino, kas darosi. Vadas 
vykdytojas sužino tik dalį. O būstinei pranešama tik da- 
lis to, ką žino vadas. Žinios, kopdamos grandine aukštyn 
iki vadovybės, išsitaško. 

Pirmininkas, sėdėdamas savo soste priešais veiksmų 
žemėlapį, timpčioja rausvą lūpą ir mąsto apie Dancerio 
operaciją. Tada spragtelėjęs pirštais pasišaukia aukšto 


-- 

Jis išsiunčia koduotą užsakymą Pietryčių regiono di- 
rektoriui. Jis pareikalauja pranešti viską, kas neįprasta, 
keista arba netikėta visų su Dancerio operacija susijusių 
žmonių gyvenime. 

Tai nėra labai daug, supranta pirmininkas. Bet tai 
viskas, ką jis šiuo metu gali padaryti, kad nuramintų sa- 
vo būgštavimus. Padaryti viską, apsidrausti. Jeigu bus 
pralaimėta, tai bent ne dėl nepakankamų pastangų. Jis 
labai nenorėtų pranešti savo viršininkams apie nesėkmę, 
kurios priežastis — aktyvumo stoka. Jis žino pasekmes. 


J ei Haris Danceris negali suprasti Selės Abadon, tai jis 
čia ne vienišas: ji pati nesupranta savęs. 

Ji suvokia, kuo rizikuoja. Amžina jaunystė. Grožis. 
Blogio teikiamas jaudulys. Bet kažkas kelia nerimą. Ne- 
nusakomas poreikis. Miglotas ilgesys. Troškimas... ko? 

Ji įdėmiai žiūri į Dancerio veidą. Mėgina jame rasti 
atsakymą. Jis gražus. Bet ji pažinojo ir gražesnių vyrų. Jis 
geras meilužis. Bet ji turėjo geresnių. Jis geras, švelnus, 
taktiškas. Ji yra užverbavusi šimtą žmonių su tokiomis 
pat savybėmis. Taigi kas čia yra? 

Ji nežino. Negali įvardinti. Ir nebemėgina. Bet tas 
jausmas išlieka. Gundymas. Šiltas švelnumas. Užuomina 
apie kažką geresnio. Ne jaudinanti, bet teikianti pasiten- 
kinimą. Ir pavojinga. 

Ji svarsto, ar tai iš nuobodulio. Dėl varginančio gy- 
venimo vienodumo. Gal, kol neįklimpo, verta paprašyti 
perkėlimo. Ji suvokia, kad tai lėtas, giluminis vyksmas. 
Paslydimas. O paskui žemės drebėjimas. Atostogos to ne- 
sustabdys. 

Ji jaučia Brisko abejones. Tas šaltas žmogus įtaria, 
kad jai kažkas darosi. Ji būna atsargesnė. Motelyje lovoje 
ji priglaudžia lūpas prie pat Dancerio ausies ir šnibžda: 

„Aš myliu tave“. Tada Žino, kad žodžiai nebus išgirsti ir 
įrašyti tų sekso maniakų aikštelėje. 

— Aš myliu tave, — šnibžda ji. O kai jis ketina at- 
sakyti, ji švelniai priglaudžia pirštą jam prie lūpų. 

Pagal scenarijų ji privalo seksualiai jį pavergti. Sena 
pasaka. Patikimas triukas. Bet šį kartą planas jai atrodo 
įžeidžiantis. Ne tiek dėl to, ką absoliuti vergovė padarys 
jam, bet ką padarys jai. 

Bet vėliau atsiranda baimė. Jeigu ji ir susivaldys, ar 
pajėgs sustabdyti jį? Prislopinti? Ne dėl Departamento, 
bet dėl savęs. Pirmą kartą per ilgą savo gyvenimą ji ne- 
jaučia tikrumo. Įklimpo. Seksas visada buvo jos ginklas. 
Dabar jis tampa spąstais. 

— Aš myliu tave, — šnibžda ji. Braukia delnu per jo 
nuogą kūną. Jaučia, kaip plaka širdis. Tvinksi kraujas. 
Liečia raumenis. Slaptas, intymias vietas. Ji norėtų būti 
jame. Visiškai. Paskęsti ir dingti. Tapti jo dalimi. 

Ji atsisėda. Pasilenkusi žiūri jam į akis. Jos plaukai 
užkrinta. Kaip palapinė. Delnais laiko jo veidą. 

— Mielasis, — šnibžda ji. — Brangusis. Aš myliu tave. 

Išdavystė. Ji žino tai. 


Miirtinos ligos planas pasiseka kuo puikiausiai. Herma- 
nas Tišmanas užkibo. Entonis Glitneris praneša, kad sek- 
lys iš dėkingumo už išgelbėtą dukters gyvybę sutinka pra- 
nešinėti apie Hario Dancerio veiklą pirmiau Korporacijai, 
o tik paskui Briskui. Ir pagal Glitnerio nurodymus cenzū- 
ruos Departamentui teikiamas žinias. 

Pirmasis Tišmano atradimas, kad Danceris dabar iš- 
laiko Selę Abadon. Matosi su ja du arba tris kartus per 
savaitę. Ir Departamentas Dancerio namuose įtaisė apa- 
ratūrą. Galima įrašyti visus telefono skambučius ir pokal- 
bius viduje. 

Operacijų šefas patenkintas Tišmano perverbavimu. 
Tik nelabai patenkintas Dancerio artimesniais ryšiais su 
Sele Abadon. Be to, ta aparatūra objekto namuose. Kam 
tai reikalinga, jei Departamentas labai netoli nuo Dan- 
cerio suviliojimo? Šefas nežino. 

Jis pasirūpina, kad vadas vykdytojas Glitneris būtinai 
informuotų apie tai savo agentę. Visa, ką ji sako ir daro 
Dancerio namuose, bus žinoma Departamentui. Tada še- 
fas pasislepia savo priebėgoje. Atsiklaupia senoviškoje 
klausykloje. Meldžia, kad apšviestų jam protą. 

Tai sužinojusi, Evelina Heimdal po nuodėmingai so- 
čių pietų kalbina Harį Dancerį važiuoti pas ją į namus. 

— Galėtume važiuoti ir pas mane, — sako jis. 

— Tik ne po tokių pietų, — sako ji. — Aš pastorė- 
jau gal penkiais svarais. Kol nepradėjo trūkinėti sagos, 
norėčiau užsivilkti ką nors palaido ir laisvo. 

— Bet geri buvo pietūs, ar ne? Galėjau ir palikti tą 
citrininį pyragą, bet neatsilaikiau. 

Jiedu sėdi balkone. Patenkinti dūsauja. Žiūri į mir- 
gantį vandens taką vandeny. Ir į tolumoje mirksinčius Ži- 
burėlius Žvejų valtyse. 

— Ši vieta kaip iš turizmo firmų plakatų, — sako 
ji. — O aš pačiame jo vidury. 

— Patenkinta, kad atvažiavai čia, Eva? 

— Nenorėčiau gyventi niekur kitur. 

— Man malonu tai girdėti. Kai kurie žmonės nesu- 
geba prisitaikyti. Tropikų karštis. Tingulys. „Manjana“ fi- 
losofija. Jie mano, kad tai gadina žmogų. 

— Tu irgi taip manai? 

— Ne, Viešpatie! Aš čia dirbu taip pat rimtai, kaip 
dirbau Manhetene. Bet ir ilsiuosi daugiau... kai būna 
proga. 

Jiedu guli ant gretimų šezlongų. Ji paliečia jo ranką. 

— Gal ir jaučiuosi kiek pagedusi, — sako ji. — Bet 
mieliau vadinčiau tai atitirpimu. Tarsi tik dabar būčiau 

sužinojusi, kas yra malonumas ir džiaugsmas... po visų ši- 
tų metų. 

— Tai anksčiau nesi patyrusi nei džiaugsmo, nei ma- 
lonumo? 

— Esu, Žinoma. Bet tai būdavo suplanuota. Nulem- 
ta. Trečiadienio vakarą eisim į teatrą Brodvėjuje. Šešta- 
dienį važiuosim į pikniką gamtoje. Sekmadienį prie jūros. 
Tokie paprastai būdavo visi mano malonumai ir džiaugs- 
mai. Bet tai būdavo trumpi įvykiai. O dabar toks tampa 
visas gyvenimas. Imi suvokti, kad gali būti laimingas nuo- 
latos. Nesakau, kad nebūna nusivylimų ir sunkumų. Bet 
jie atrodo tokie smulkūs, nereikšmingi, lyginant su sau- 
le, smėliu, jūra. Arba tokiu vakaru kaip šitas. Ar aš kal- 
bu suprantamai, Hari? 

— Žinoma. Tu pamažu tampi maža svajotoja, imi gy- 
venti savo malonumui. 

— Ak, Hari! 

— Aš atpažįstu simptomus, — sako jis. — Gyvenu 
pakrantėje, matau, kas darosi. Moterys atvažiuoja čia iš 
šiaurės ir pirmus šešis mėnesius dėvi ištisinį maudymosi 
kostiumėlį su sparniukais ir sijonėliais. Paskui pereina 
prie dviejų dalių kostiumėlio. Bamba, Žinoma, uždengta. 
O po metų jos jau dėvi tokį siaurą bikinį, kokį tik suge- 
ba rasti. 

Ji juokiasi. 

— Šiandien ir aš nusipirkau tokį. Tik bijau užsivilk- 
ti prie Žmonių. 

— Užsivilksi, — užtikrina jis ją. — Neseniai Žuvo 
mano draugas Džeremis Bleinas. Nuo to laiko jo našlė 
nešioja tiktai juodus bikinius. Floridietiškas gedulas. Bet 
moters kostiumėlio modelis yra tiesiog jos vidinių proce- 
sų išraiška. Kaip tu sakei, jos atitirpsta. Ima šiek tiek na- 
tūraliau žiūrėti į gyvenimą. Kaip gyvūnai. Išmoksta atsi- 
palaiduoti. Visiškai. Pajusti maisto skonį. Gėrimų. 
Išmoksta išvengti kivirčų. Arba juos ignoruoti. 

— Ar taip buvo ir tau? 

— Žinoma. Kol po Silvijos mirties buvau išsviestas į 
realų pasaulį. 

— Nežinau... — sako ji. — Aš grįžtu prie to, kad ne- 
labai išmanau, kas yra realus pasaulis. Ar tai kartėlis, 
skausmas ir kančia, ar tai, ką mudu turim dabar? 

— Geras klausimas. Norėčiau į jį atsakyti, bet nesu- 
gebu. 

— Aš paprasčiausiai jaučiuosi seksualesnė, — sako 
ji. — Ar tai tave šokiruoja? 

— Žinoma, ne. Man smagu tai girdėti. 

Ji tyli. Suvokia, kad nesilaiko scenarijaus. Tonis Glit- 
neris įsius. Bet šiuo metu jai vado pyktis atrodo nesvar- 
bus. Ji paprasčiausiai nenori būti atsivertėlė. Tikėjimas 
jai staiga tampa nebesuvokiamas. 

— Aš turiu visus gundytojos duomenis, — sako ji. 

— Vadinasi, aš iš čia neišeisiu. 

— Puiki mintis. 

Lovoje ji pasilenkia virš jo ir sako: 

— Tu esi puikus žmogus. Puikus, puikus žmogus. 

— Gundytojos žodžiai. 

— Ne, tai sakau aš. 

Ji tvirta moteris. Kieta. Didelės krūtys. Plonas lie- 
muo. Klubai lenkti kaip lyra. Stiprios, spyruokliuojančios 
kojos. Oda kvepia kaip smilkalai. Apsirengusi ji panaši 
į jo žmoną. Nuoga visiškai kitokia. 

Ji domisi jo kūnu. 

— Vyrai irgi turi spenelius, — sako ji. — Ar ne? 

— Teisingai, du. 

— Tavo oda kaip zomša, Hari. 

— Gera zomša ar bloga? 

— Gera. Pirmarūšė. Užsimerk ir apsimesk, kad mie- 
gi. Leisk man viską daryti. 

Jis užsimerkia. Jaučia jos burną. Lūpas. Liežuvį. 

— Eva... — sako jis. 

— Iss. Aš tirpstu. Kaip tu ten sakei... ima žiūrėti į 
gyvenimą? Kaip gyvūnai? Man jau atrodo, kad darausi 
gyvūnu. 

— Ar tai tave trikdo? 

— Nežinau, — sako ji. Susirūpinusi. — Nežinau, 
kaip į tai Žiūrėti. 

— Nori palikti kaip yra? Pasiduoti? 

— Taip, — sako ji. — Aš to noriu. Palikti. Daryti 
viską. 

Ji susižavėjusi tyrinėja jį. Jis yra dalis naujo pasau- 
lio, į kurį ji dar tik pradeda dirsčioti. Ji pamiršta visas ri- 
bas. Tiksliau, ne pamiršta, bet jų nepaiso. Tai masina ją. 
Ji mano, kad tai perėjimas į kitą būseną. Viskas įmano- 
ma. Absoliuti laisvė. Nepriklausomybė. 

— (Gana, — sako jis. — Prašau. 

— Dar, — prašo ji. Klausosi savęs. Ir netiki. 

Per ataskaitą ji sako: 

— Manau, kad viskas eina gerai, Toni. Mudu ilgai 
kalbėjomės, iki pat paryčių. Manau, kad tikrai baigiu jį 
prisijaukinti. 

— Puiku, — sako Glitneris. — Dabar papasakok 
man, ką sakė jis ir ką tu sakei. 

Ji ima kurti. Gudriai. Kartais užsikirsdama. Ne per 
sklandžiai. Rezga apie Hario Dancerio keitimąsi. Ji pri- 
pažįsta, kad jiedu mylėjosi; tai leista. Bet ji pabrėžia 
Dancerio abejones, savo atsakymus, jo išsisukinėjimą, sa- 
vo atkaklumą. 

— Skamba neblogai, — sako Glitneris. — Bet per 
daug jo nespausk. Mes nenorim jo nubaidyti. Reikia pa- 
lengva, neskubant. Mes žinome, ką daro Anie. Mes no- 
rime pasiūlyti Danceriui patrauklesnę alternatyvą. Tu 
privalai būti pastovi, teigiama, tikra. Tokia tu buvai ir 
anksčiau, žinai, kaip tai daroma. Aš irgi nemažai galiu. 
Ir būstinė gali. Bet visa esmė priklauso nuo tavęs, Eva. 
Mes nuo tavęs priklausomi. 

Likusi viena, ji išeina į balkoną. Sugniaužia turėk- 
lus. Žiūri į begalybėn nusidriekusią pasišiaušusią jūrą. 
Nori verkti, bet negali. Per jėgą užsimerkia. Jo zomši- 
nė oda. Ragauja ją. Prisimena, ką jiedu darė. Palaimin- 
gai suvirpa. 


Haris Danceris pripažįsta, kad tapo vėtrunge. Sukiojasi 
kartu su vėju. Priima nuomonę ir požiūrį to, su kuriuo 
kalbėjosi paskutiniu. Atrodo, kad jis tiesiog nebegali sa- 
varankiškai samprotauti. Bet savo sumaištyje jis atpažįsta 
ir kitų sumaištį. Šitaip pažįsti save. 

Jis nesupranta Selės Abadon. Ji nepretendavo būti 
niekuo kitu, kaip tik parsiduodančia moterimi. Jos kūnas 
perkamas, — jeigu kaina priimtina. Dabar ji kalba apie 
meilę. Užsimena, jog norėtų tikresnių, pastovesnių san- 
tykių. Jis jaučia jos nepasitenkinimą, bet negali jo nusa- 
kyti. 

Jis nesupranta ir Evelinos Heimdal. Toji stipri, pasto- 
vi, rimta moteris darosi nepaprastai aistringa. Su polinkiu 
į visa, kas aštru ir egzotiška. Ji elgiasi taip, tarsi būtų nu- 
simetusi grandines. Ir jos kalba, ir apranga, ir veiksmai — 
viskas rodo atgautą laisvę. Mėgavimąsi savimi. 

Haris Danceris nesupranta ir savęs. Jis tikėjosi, kad 
jo santykiai su Sele ir Evelina numalšins Silvijos mirties 
sukeltą skausmą. Nukreips jį labiau į ateitį, ne į praeitį. 
Galų gale ištrins tuos persekiojančius prisiminimus. 

Bet taip neatsitiko. Dar daugiau — intymumas su 
tom dviem moterimis kažkaip atkūrė Silviją. Jų odos 
švelnumas. Šiltas kvapas. Jų kūno slaptų vietelių saldu- 
mas. Visi kūniškos meilės malonumai primena dingusią 
palaimą. 

Kaip Eva kresteli galvą, atmesdama atgal savo trum- 
pus plaukus. Kaip Selė muiluoja savo krūtis: rimtai ir 

nuodugniai. Abi dažo kojų nagus. Skuta kojas. Liečia jį. 
Prieš užmigdamos susiriečia. Kerpa plaukus intymioje 
vietoje. Šlepsena basos po kambarius, užsimetusios jo 
marškinius ir daugiau nieko. 

Visos tos intymios kūniškos smulkmenos primena 
jam gyvenimą, kuris buvo ir kurio nebėra. Visa tai darė 
Silvija. Jis tai pamena ir kasdien mato ją vis aiškiau. Kaip 
į tai Žiūrėti — naujos meilės atgaivina senąją? Jos iške- 
lia paviršiun tai, ką jis laikė jau dingus ir mirus. 

Jis nepajėgia suvokti. Nejaugi meilė egzistuoja pa- 
ti savaime? Ar visokia meilė yra vienoda — tam tikras 
apibrėžtas jausmas, kuriam nereikia ypatingo objekto? 
Ar bet kuris vyriškis ar moteris gali tikti vietoj vienas 
kito? Ir tik pati emocija turi reikšmę? Kaip patriotiz- 
mas. Ar tai priklauso nuo tautybės? Svarbu tik atsida- 
vimas. 

Visa tai neduoda jam ramybės. Trikdo. Jis jaučiasi 
patekęs į padėtį, kurios nesuvokia, ji tarsi kova. 

— Kas darosi? — klausia jis garsiai. Ir su skausmu 
suvokia, kad kalbasi ne su savimi. Jis kalbasi su Silvija. 


L ianas prieš kontrplaną... 

Operacijų šefas pasikviečia Entonį Glitnerį į Vašing- 
toną. Jiedu kalbasi saugiajame kambaryje. 

— Kaip ten tas Dancerio namų pasiklausymas... — 
sako jis vadui vykdytojui. — Kaip tu manai, ką sugalvo- 
jo Departamentas? 

— Manau, kaip visada, — atsako Glitneris. — Ieško 
žaliavos šantažui... jeigu kartais pritrūktų. 

— (Gali būti, — sako šefas. Kramto Zums. — Bet ma- 
nau, kad gali būti ir kita priežastis. Man atrodo, jie ne- 
pasitiki savo agentu. 

Vadas vykdytojas sunerimsta. Paskui ima galvoti. 

— Tai įmanoma, sere. Noras patikrinti ją, kai būna 
su Danceriu. Taip, tai logiška. Kaip jūs manot, šefe, gal 
mes galim ją perimti? Tai bent smūgis būtų! 

— Aš paprašiau žvalgybą išsamios Selės Abadon 
dosjė. Ji Departamentui dirba jau labai labai seniai. Pui- 
ki charakteristika — jų požiūriu. Atsimeni tą Valstybės 
sekretorių, kurį pralošėm? Tai Selė patraukė jį. Jos gy- 
venime nerasi nė menkiausios užuominos apie neištiki- 
mybę Aniems. Bet šitas Dancerio namų klausymasis yra 
labai įdomus. Gal ji baigia perdegti... o gal jai papras- 
čiausiai nusibodo? Daug kaip gali būti. Bet būtų aplai- 
dumas į tai neatsižvelgti. Duokit jai kokį nors impulsą... 
jeigu kartais iš tikro žada perbėgti. 

— O kaip tą padaryti, sere? 

— Žinai, Toni, kartais mes stengiamės būti labai jau 
gudrūs. Pamirštam paprastus ir aiškius sprendimus. Ma- 
nau, kad šiuo metu ir šiuo atveju efektyviausia būtų ano- 
niminis skambutis Selei Abadon. Pasakyti jai, kad Hario 
Dancerio namuose prikišta aparatūros, ir padėti ragelį. 
Jeigu ji dar ištikima Departamentui, jai tai nieko nereikš. 
Jeigu ji pradeda abejoti, tai jos elgesys pasikeis. Reikės 
paskirti žmogų jai sekti. Ką manai apie Viloubį? Juk jis 
puikiai suvaidino gydytoją malda. 

— Manau, kad jis sugebės, — sako Glitneris. — Jūs 
norit, kad ji būtų sekama? 

— Kuo akyliausiai. Kai grįši į Floridą, instruktuok 
Viloubį, o paskui paskambink Selei Abadon. Pažiūrėsim, 
kas bus. 

"Tuo pat metu Klivlende Departamento pirmininkas 
nagrinėja Pietryčių regiono direktoriaus ataskaitą. Tai 
duomenys apie viską, kas neįprasta, mįslinga arba ne- 
tikėta Žmonių, susijusių su Dancerio operacija, gyveni- 
me ir veikloje. 

Pirmininkas aptinka tai, ko ieškojo, trumpoje pastrai- 
poje apie Hermaną Tišmaną. Ten sakoma, kad seklio 
duktė susirgo staigia ir nepaaiškinama liga. Gydytojai nu- 

leido rankas. Tačiau ji stebuklingai pasveiko ir dabar jau- 
čiasi Visai gerai. 

Stebuklingai pasveiko! — galvoja pirmininkas. Ir tuč- 
tuojau supranta, kas atsitiko: buvo perverbuotas Depar- 
tamento samdinys. 

Užkoduota linija jis paskambina regiono direktoriui. 

— Tu kvailys! — sako jis. — Tas tavo privatus seklys 
perimtas! Jo dukters liga buvo surežisuota! 

Direktorius ima mikčioti. 

— Užsičiaupk! — sako pirmininkas. — Jį užverbavo 
Briskas, ar ne? Tai tegu Briskas ir srebia tą košę. Pakiš- 
kit Tišmanui dezinformaciją. Jeigu Korporacija surea- 
guos, tai žinosit, kad mano teisybė. Nuo tada tegu viską 
tvarko Briskas. Rezultatų laukiu per keturiasdešimt aš- 
tuonias valandas. 

Direktorius pasikviečia Briską. Pakartoja pirmininko 
nurodymus. 

— Šunsnukis, — sako Briskas. — Maniau, kad tas 
idiotas mano kišenėje. Tas tipas tikras besisukantis der- 
višas. Vadinasi, jo dukters karštinė tebuvo tiktai Korpo- 
racijos režisūra? Šaunu. Ir ničnieko jiems nekainavo. 

“Man nerūpi Korporacijos šaunumas, — sako di- 
rektorius. — Tu turi keturiasdešimt aštuonias valandas 
tam sutvarkyti. Pirmininkas nori aiškumo prieš mums 
imantis galutinių priemonių. Manau, kad mudviem 
abiem bus geriau, jeigu tu pasistengsi. 

Jiedu žiūri vienas į kitą. 

— Klausau, sere, — sako Briskas. 

Jis parengia kompleksinį planą. Planas susideda iš 
tiesos elementų, kuriais jis netiki. Jis pasakys Tišmanui, 
kad Haris Danceris yra seksualiai apsėstas Evelinos 
Heimdal. Kad jiedu ketina išvykti iš šalies. Ir nuodėmin- 
gai gyventi kažkur užsienyje. 

Briskas mano, kad jei Tišmanas pasidarė trilypis, tai 
jis praneš Korporacijai apie šitą pokrypį. Tada Korpora- 
cija atšauks Heimdal ir paskirs naują agentą. 

Bet dar nespėjęs sulaukti progos vykdyti šiam įman- 
triam planui, Briskas gauna seklio kaltės įrodymų iš ki- 
to šaltinio. Nuo balso įsijungiantis magnetofonas Selės 
Abadon motelyje įrašo anoniminį telefono skambutį. 

— Ponia Abadon? 

— Taip. Kas kalba? 

— Sakykime, jūsų draugas. Man atrodo, jūs privalė- 
tumėt žinoti, kad Hario Dancerio namuose įtaisyta apa- 
ratūra. Visuose telefonuose mikrofonai, įrašinėjami ir 
pokalbiai namų viduje. Jūsų darbdavių patogumui. 

— Ką jūs pasakėte? 

— Jūs girdėjote mane, ponia Abadon. 

— Kas jūs esate? 

Spragt! 

Briskas išklauso šią juostelę du kartus. Paskui svars- 
to... Tiktai jis, direktorius, Tišmanas ir meistrai, įtaisę 
Dancerio namuose aparatūrą, tai žino. Bet meistrai net 
nenutuokia apie Selę Abadon. Žinoma, Briskas atmeta 
direktorių ir save. Lieka Hermanas Tišmanas. 

Pirmininkas sako tiesą — seklys perimtas. Jis šnipš- 
telėjo Korporacijai, kuri ir organizavo anoniminį skam- 
butį. Briskas pasako direktoriui. 

— Sunaikinti jį, sere? — klausia jis. — Kaltė aiški? 

— Taip, — sako direktorius. — nedelsiant. Avarija. 

— Žinoma, — sako Briskas. Kiek sutrikęs, nes direk- 
torius kažkodėl nurodo, kaip jis turi atlikti savo darbą. 

Tą patį vakarą šeštą valandą jis susiranda Tišmaną. 
Seklys kiurkso savo aprūdijusiame „Plimute“ netoli Ha- 
rio Dancerio įstaigos. Briskas pastato savo mašiną. Išli- 
pa. Lėtai prieina prie seklio laužo. Pasilenkęs užkalbina 
pro atdarą langą. 

— Yra naujienų? — klausia jis. 

— Pietavo su ponia Heimdal, — praneša Tišma- 
nas. — Paskui nuvažiavo pas ją. Buvo gan ilgai, gal ir su- 
spėjo suskelti. Daugiau nieko. 

— Mudviem reikia pasikalbėti. 

— Apie ką? — klausia Tišmanas. Kramto šlapią ci- 
garą. 

— Dėl naujo paskyrimo. Daugiau žaliukų. Juk tau jie 
reikalingi, ar ne? Sąskaitos ligoninei už tavo mergytę ir 
taip toliau. 

— Na taip, žinoma. Lisk vidun, pasišnekėsim. 

— Ne čia. Per daug žmonių. Šįvakar baik anksčiau. 
Susitiksim prie tavo kontoros devintą. Tvarka? 

— Tu čia bosas. 

— "Teisingai, — sako Briskas. 

Jis atvažiuoja prie Tišmano kontoros pusvalandžiu 
anksčiau. Palieka mašiną už pusės kvartalo. Ateina pės- 
čias. Parduotuvės maiše nešasi du litrus pigios degtinės. 
Įkiša į duris chirurgo skalpelį ir spusteli keliu. Durys at- 
šoka. Jis įeina. Uždaro duris. Įsijungia stalinę lempą. 

Pusę litro degtinės supila į prišnerkštą šiukšlių dėžę. 
Ant ryškaus kušetės užtiesalo. Kilimėlio. Sušlapina užuo- 
laidas. Tuščią butelį paridena po stalu. Iš antro puslitrio 
padaro nemažą balą po sukamąja Tišmano kėde. Paskui 
sėdi ir laukia. 

Tišmanas pasirodo tuojau po devynių. Apstulbsta, 
pamatęs Briską prie savo stalo. 

— Kaip, po velniais, tu įėjai? — piktai klausia jis. 

— Durys buvo atviros, — sako Briskas. Atsistoja. 

— Neskiesk. Aš visada patikrinu, ar užrakinau. Vieš- 
patie, čia trenkia kaip bravore. 

— Aš čia truputį truktelėjau, — sako Briskas. Šypso- 
si. Atkiša pustuštį butelį. — Gal nori gurkšnio? 

— Kas čia yra? — klausia seklys. — Visas kambarys 
šlapias! 

— Aha, — sako Briskas. — Ir pažiūrėk čia. 

Storu pirštu jis rodo į šiukšlių dėžę. Ji užsiliepsnoja. 
Į viršų plyksteli mėlyna liepsna. 

— Dieve! — šaukia Hermanas Tišmanas. — Kas čia... 

— Žiūrėk čia, — sako Briskas. Rodo smiliumi į 
užuolaidas. Kušetę. Kilimėlį. — Ir čia. Ir čia. 

Kambarys ūžia. Liepsna plečiasi. Seklys pasisuka 
bėgti. Briskas sugriebia jį stipriomis rankomis. Bloškia į 
sukamąją kėdę. Užsidega Tišmano drabužiai. Kūnas iš- 
siriečia į viršų. Briskas primyga jį prie kėdės. Užpila ant 
jo degtinės liekanas. 

Kambaryje pragaras. Liepsnos. Dūmai. Kibirkštys. 
Traškesys. Tišmanas pražiota burna lėtai rangosi. Rankos 
susigniaužia, atsileidžia. Akys blėsta. Drabužiai baigia 
nudegti. Svyla mėsa. 

Briskas kantriai laukia. Stovi tarp liepsnų. Nepalies- 
tas. Pagaliau pamatęs, kad Tišmanas nurimo, virto juo- 
dais svilėsiais, ramiai išeina iš kambario. Mato, kaip prie 
degančio namo skuba žmonės. Tačiau jis Žingsniuoja į sa- 
vo mašiną. Šviežias oras tiesiog įžeidimas. Jis mėgsta de- 
gančius daiktus. Ir pelenus. 


Sei Abadon ne kvaila. Apie anoniminį skambutį jį pra- 
neša Šelbiui Jamai ir Briskui. 

— Kas čia per velniava darosi? — klausia ji. 

— Niekas, — atsako Briskas. — Pamiršk. 

— Ar Dancerio namuose tikrai aparatūra? 

— Tau nebūtina tai žinoti, — sako Briskas. 

Vėliau, kai jiedu lieka vieni, Jama jį klausia: 

— Kas tai? Tu tikrini ją? 

— Aha, — sako Briskas. Ir žiūri į vadą vykdytoją. — 
Tu prieštarauji? 

— Ne, ne, — sako Jama. — Atsarga gėdos nedaro. 

— Taigi, — sako Briskas. Ir supratingai šypteli. 

Tai varžo Selę. Ji žino, kad jos butas tikrai klauso- 
mas. O dabar dar ir Hario namai. Ji svarsto, ką daryti: 
išsinuomoti kitą motelio kambarį, nepranešus Departa- 

mentui? Arba kaskart susitikus su Danceriu vestis jį į vis 
kitą viešbutėlį. 

Ji supranta, kad neišdegs nei vienaip, nei kitaip. Bris- 
kas pareikalaus pranešti, kur ji buvo su subjektu. Ką jie- 
du kalbėjo. Ką veikė. Ir kodėl tai neįrašyta. 

Ji su Danceriu nuvažiuoja į Dania hai-alai varžybas. 
Pralošia kelis dolerius. Paskui pavakarieniauja restoranė- 
ly. Kai važiuoja namo, automobilių jau nedaug. Sezonas 
pasibaigęs, kokaino mėgėjai dingę. 

— Gal nori ramybės, paskui trupinėlio švelnumo? — 
klausia ji. 

— Kodėl ne? — sako jis. — Kur? 

— Pas tave. Lauke. Kiemelyje ar ant kranto. Aš no- 
riu žiūrėti į žvaigždes. Kiek jų yra? 

Jis nesigėdi pakartoti, ką jau buvo sakęs. 

— Šeši šimtai milijonų, — sako jis, — keturi šimtai 
trisdešimt vienas tūkstantis aštuoni šimtai keturiolika. 

Ji juokiasi. Uždeda ranką jam ant šlaunies. 

— Tu pamišėlis, — sako ji. 

— Žinau. 

Jiedu pasiima skardines Michelob alaus su putplasčio 
vėsintuvais. Eina pakrante į pietus. Žmonių aplink ma- 
žai. Įsimylėjėliai. Bėgikas. Moteris su žibintuvėliu, ieš- 
kanti kriauklelių. Vandeny vyrai vargsta su serfingo len- 
tomis. Atkakliai. Beviltiškai. 

Žvaigždžių nėra. Tamsi naktis, apklota debesimi. 
Oras ramus, sodrus. Toli pietuose, aplink Pompaną, ma- 
tyti žaibuojant. Neryškiai. Bet Žvejų valtys išplaukusios. 
Mirksi pulkeliai Žiburėlių. 

— Tikriausiai kimba, — sako Danceris. — Ar tik ne 
laikas mėlynukei? 

— Mėlynukei? 

— Mėlynžuvei. Ar buvai kada meškerioti? 

— Ne, — sako ji. Ir tuojau pagalvoja, kad taip nege- 
rai. — Tiesa, sykį buvau, bet nieko nepagavau ir baisiau- 
siai nusvilau saulėje. Kelias dienas luposi nosis. 

— Aš taip mažai žinau apie tave, — sako Dance- 
ris. — Tik tiek, kad tu ne iš Floridos. Nes tu kalbi ne 
kaip čionykštė. 

— Naujoji Anglija, — sako ji. — Ten ir gimiau. Sa- 
lemas, Masačiusetsas. 

— Oi ne! Juk iš ten atsirado raganos. 

— Teisingai. 

— Tai gal ir tu ragana? 

— Mėginu, — sako ji. Juokiasi. 

— Tau neblogai sekasi. Mane pakerėjai. 

— Pakerėjau? Tikrai pakerėjau, Hari? 

Jiedu eina susikibę rankomis. Kai atlekia didelė ban- 
ga, siekianti lyžtelėti juodu balta puta, jie puola ant sauso 
smėlio. 

— Kiek laiko gyvenai Saleme? — klausia jis ją. 

— Neilgai. Mano tėvas buvo komivojažierius. Visą 
laiką keliavom po šalį, nes jį nuolat kilnojo iš regiono į 
regioną. 

— Oho. Ką jis pardavinėjo? 

— Nieko. Draudė nuo gaisrų. Dažniausiai fermerius. 
Praturtėti iš to jis nepraturtėjo, bet gyveno neblogai. 

— Ir tu visą laiką keitei mokyklas? 

— O kaipgi. Net neprisimenu visų. O užbaigiau 
mokslus Heidsvilyje Teksase. Žinai, kur jis? 

— Ne. 

— Tu laimingas. Sukim atgal, Hari. Per tą minkštą 
smėlį sunku eiti. 

Jiedu pasuka į Dancerio namus. 

— O kas paskui? — klausia jis. — Po mokyklos. 

— Išvažiavau į Niujorką. Dalyvavau grožio konkur- 
se, maniau, kad tapsiu modeliu. Bet buvau ne tokio ti- 
po. Per stambi. 

— Tik jau ne man. Ar pozavai kada nors nuoga? Vy- 
rų Žurnalams? 

— Kodėl tu to klausi? 

— Tavo kūnas tam sutvertas, todėl taip ir pagalvojau. 

— Tiesą sakant, teko. Bet tai menkas biznis, ir ne 
toks pelningas, kaip atrodo. Paskui aš ėmiau kažkaip 
dreifuoti — šen, ten, visur. Kol patekau į Floridą. 

— Man pasisekė, — sako Haris Danceris. — Štai ir 
parėjom. Pavargai? 

— Truputį. Ar galim pasėdėti kiemely? 

— Žinoma. Dar alaus? 

— Būtų puiku. 

Jis atneša dar dvi šaltas skardines. Uždaro slankio- 
jančias stiklines duris į svetainę, kad neišeitų kondicio- 
nuotas oras. Selė netiki, kad Departamento mikrofonai 
pagautų garsą iš kiemelio. 

— Ar mums reikalinga ta šviesa? — klausia ji. 

— Ji nuvilioja museles, — sako jis, — bet jei tu no- 
ri, aš galiu išjungti. 

— Būk geras, — prašo ji. — Tamsa gražesnė. Kur 
kas intymesnė. 

— Intymesnė, — pakartoja jis. Nusijuokia. — Nesu 
tikras, kad jau tam pribrendau. 

— Nesuprantu. Maniau, kad mudu esam tokie inty- 
mūs, kaip tik gali būti vyras ir moteris. 

— Taip, esame. Kūniškai. Sekso prasme. Nemanau, 
kad esu buvęs intymesnis su moterimi. 

— Bet?.. 

— Bet vieną kartą pagalvojau, ar sugebėčiau ką nors 
daugiau negu vien tai. Kai mirė mano žmona, aš tikriau- 
siai įgavau intymumo baimę. Tikrai glaudžiai su kuo nors 
suartėti bijau. 

Selė Abadon padeda alų. Atsistoja. Priėjusi atsisėda 
ant Hario šezlongo krašto. Uždeda ant jo įkaitusio vei- 
do vėsų delną. 

— Hari, — sako ji, — tu kalbi apie meilę? Tu ją tu- 
ri galvoje? 

— Tikriausiai. Matyt, apie meilę. Malonumas lovo- 
je yra vienas dalykas. Aš jį mėgstu, ir tu tai gerai Žinai. 
Bet aš nesu tikras, ar galiu pasiūlyti ką nors daugiau. 

— Tu nori man kažką pasakyti, ar ne? Nori perspė- 
ti mane? 

— Oi ne, mieloji, — sako jis. Pakelia jos ranką nuo 
savo veido ir pabučiuoja delną. — Aš tik noriu, kad tu ži- 
notum, jog dabar bendrauji su emociniu invalidu. Per 
daug nesitikėk. Pastaruoju metu man atrodo, kad tau ne- 
užtenka tų žaidimų, kuriuos mudu žaidžiame. Kad tu ieš- 
kai kai ko daugiau. Tvirtesnių santykių. Prasmingesnių. 
Ar aš teisybę sakau? 

— Taip, — atsako ji. Tyliai. — Taip ir yra. Aš tai jau- 
čiu. Nenorėjau to parodyti. 

— Aš tai pastebėjau. Sele, aš nenoriu tavęs užgauti. 
Bet sakau visiškai atvirai. Man kelia nerimą tai, kad tu 
gali pernelyg įsijausti. 

— Tai ne tavo problema, — sako ji. — Tai mano pro- 
blema. Juk aš iš tavęs nieko neprašau, ar ne? Tik tų pen- 
kių popierėlių per savaitę žaidimams ir pramogoms. Bet 
ar prašiau iš tavęs kokio emocinio prisipažinimo? 

— Ne, — sutinka jis, — neprašei. Aš tau dabar ir no- 
riu pasakyti, kad šiuo metu negalėčiau padaryti tokio pri- 
sipažinimo. 

— Nesirūpink, Hari. Aš jau paaugusi mergytė ir ma- 
čiusi gyvenimo. Jei aš padarysiu klaidą, tai bus mano 
klaida. Tavęs aš nekaltinsiu. Nebent, kad esi toks žavus 
mulkis. 

Jiedu juokiasi, vienas kitą supranta. 

Jis prisitraukia ją. Klausia: 

— Kur dingo tavo trupinėlis švelnumo, kurį žadėjai? 

— Kaip nori, Hari. Tebeturiu. 

— Ar lipsim viršun? 

— Būkim čia, — šnibžda ji. — Dabar tamsu. Niekas 
nematys. 

— Tiktai galim sulyti. 

— Man tai patiktų. O tau? 

Juokdamiesi jiedu nusirengia. Jis suglobia jų drabu- 
Žžius ir batus į gumulą ir nuneša svetainėn. Paskui tyliai 

grįžta, atsargiai uždaro duris, kad negirgždėtų. Randa ją 
gulinčią ant kiemelio plytelių. Šypsosi jam. Jis atsigula 
šalia. 

— Čia dulkina, — sako jis. — Be to, apsibraižysim. 

— Ar tau tas labai svarbu? 

— Nelabai. 

Ji pasislenka arčiau. Įspraudžia kelį jam tarp šlaunų. 
Švelniai judina. 

— Hari, apie ką mudu dabar kalbėjom? Apie meilę. 
Kas tai yra? 

— Visa įvairovė. Prisirišimas. Draugystė. Atsidavi- 
mas. Potraukis. Kūniška meilė. Emocinė meilė. Intelek- 
tuali meilė. Dievinimas. Ištikimybė. Religinė meilė. Aist- 
ra arba švelnumas. Galėčiau vardinti ir vardinti. Tai kaip 
didelis termometras. Su įvairiausiomis padalomis. 

— Vadinasi, aš galiu mylėti tave vienaip, o tu mane 
kitaip? 

— Taip, tai įmanoma. Tiesą sakant, taip gali būti. 

— Tada gerai. Man tai priimtina. O tau? 


— Zinoma. 
— Kiekvienas darom savo. 
— Na... — sako jis, — ne visada taip sklandžiai klos- 


tosi. Mylintysis paprastai nori gauti meilės mainais tiek 
pat, kiek ir duoda. Arba daugiau. Ir kai jis arba ji jos ne- 
gauna, rojuje kyla pavojus. 

— Ne mūsų rojuje, — sako ji. — Aš imu tai, ką gau- 
nu... tai, ką tu man duodi... ir esu laiminga. 

Jis tuo abejoja, bet nieko nesako. Pabučiuoja jos už- 
merktas akis. Kramto ausis. Perbraukia nekantriu liežu- 
viu jai per kaklą. Per duobutę. Per petį. Prispaudžia akį 
prie jos krūties. 

— Apakink mane, — sako jis. 

Ji sujuda ant kietų grindų. Stipriai apglėbia jį. 

— Ką tu nori, kad aš daryčiau? — klausia ji. — Pa- 
sakyk man. 

— Būk pati savimi. 

Jis virš jos. Godus. 

— Tsss, — šnibžda ji. — Tsss. Kaimynai. 

Jiedu pajunta krapnojimą. Lietus dulkia, smarkėja. 
Dideli lašai. Šilti. Plytelės pasidaro slidžios. Jiedu slidi- 
nėja. Juda lėtai. Tarp bučinių juokiasi. Virš jų yra pinu- 
čiai, bet lietus krinta pro juos. Merkia. 

Haris Danceris atvirsta aukštielninkas. Atsuka savo 
erekciją į žybsintį nakties dangų. 

— "Tu sakei tiesą, — sako jis. — Smeigtukai ir ada- 
tėlės. Nuostabu! 

Jiedu žaidžia vienas su kitu. Šlapi šuniukai. Vartalio- 
jasi. Slidinėja. Nuo jų varva vanduo. Jiedu nieko neda- 
ro. Jis neina į ją, ji neapglėbia jo. Bet abu maudosi 
džiaugsme. 

— Tu man sakei, — sako ji. — Meilė būna visokia. 

— Na taip, — sako jis. — Viešpatie, taip! 

Lietus trunka dešimt minučių. Gal penkiolika. Jiedu 
guli pasliki. Atvirom burnom gaudo lašus. Plačiai išske- 
čia kojas, kad jaustų lietų. Vartaliojasi. Kandžiojasi. Lai- 
ŽOSi. 
grindų. Liečiasi pirštų galais. Pro pinučius mato lekian- 
čius debesis. Skaistaus dangaus properšas. 

— Žvaigždė! — sušunka Selė Abadon. — Aš mačiau 
žvaigždę! Ir dar vieną ! 

— "Tai tu ir aš, — sako Danceris. — Po vieną man ir 
tau. 

Ji pasikelia ir pasilenkia virš jo. Šlapi plaukai užkrin- 
ta jam ant veido. Jis jų nenubraukia. 

— Leisk man tave mylėti, Hari, — sako ji. — Taip, 
kaip aš noriu. O tu mylėk mane, kaip patinka tau. 

— Taip, — sako jis. — Gerai. Taip garbinga. 

Abi pusės nesiskaito su išlaidomis ir į Hario Dancerio 
operaciją įtraukia papildomo personalo. Korporacija, ne- 
tekusi Tišmano, paskiria subjektui uodegą, Viloubis se- 
ka Selę Abadon. Departamentas neatsilieka — paskiria 
agentus Danceriui ir Evelinai Heimdal. 

Du vadai vykdytojai koordinuoja savo valdinių veiks- 
mus. Sudaro tvarkaraščius. Paskiria kodus ir slaptažo- 
džius. Derina žvalgybos duomenis. Rengia kasdienius 
pranešimus viršininkams. Visada optimistiškus. 

Įnirtingiausiai šiame špionažo ir kontršpionažo kra- 
tinyje sukasi Briskas. Jis varo dvi kampanijas: mėgina pa- 
kišti koją Korporacijai ir surasti kokių nors spragų De- 
partamento personale. Jis mano, kad Šelbis Jama yra 
kvailas ir negabus. Bet ne išdavikas. Dėl Selės Abadon 
Briskas nėra toks tikras. 

Ji prisiekinėja, kad Danceris nori santykiauti teraso- 
je, pakrantėje, mašinoje. Tokiose vietose, kur nepasiekia 
elektronika. Briskui tai nepatinka. Savo įtarimus jis pa- 
sako direktoriui. 

— Ji sako, kad Danceris reikalauja šio, reikalauja 
ano, — praneša jis. — Bet juk jos užduotis yra reikalauti 
pačiai. Tai jos darbas. Ji tvirtina, kad suvystė jį. Aš tuo 
abejoju. 

— Netikiu, kad ji išskydo, — sako direktorius. — 
Šiame žaidime ji asas. Ir visą laiką buvo šimtu procentų 
ištikima. 

— Žinau visa tai, sere, ir pripažįstu, kad neturiu rim- 
tų įrodymų, jog ji ketina dezertyruoti. Bet aš irgi esu se- 
nas vilkas ir sakau jums, kad kažkas čia kvepia negerai. 

— Ką tu siūlai? Man pakalbėt su ja? Priminti apie 
bausmes už išdavystę? 

— Ne, direktoriau, dar nereikia. Aš nenoriu, kad ji 
sužinotų mūsų įtarimus. Leiskit pamėginti sugalvoti ko- 
kį nors išbandymą. Pažiūrėsim, kaip ji reaguos. 

— Gerai, daryk, kaip tau atrodo. Beje, anot pasku- 
tinio Jamos raporto, Evelinai Heimdal priskirtas žmogus 

sako, cituoju, „ji elgiasi nederamu Korporacijos agentei 
būdu“, citatos pabaiga. Nesu visai tikras, ką jis nori tuo 
pasakyti, bet susisiekiau su žvalgyba Klivlende ir papra- 
šiau išsamios Heimdal dosjė. 

Jiedu žiūri vienas į kitą. 

— Ir dar, Briskai, — sako direktorius, — aš Žinau, 
dėl ko tu nerimauji. Čia gali būti du agentai, kurie gal- 
voja apie išdavystę. Labai paini situacija. Labai norėčiau 
įsigyti vieną geriausių iš Korporacijos. Bet tik ne praras- 
damas vieną iš saviškių. Paprasčiausias apsimainymas — 
menkas biznis. Elkis su Abadon labai atsargiai. Nenorė- 
čiau prarasti jos ir nieko negauti. Tuo tarpu susisiek su 
Eveliną Heimdal sekančiu žmogumi ir pamėgink sužino- 
ti, kodėl jam atrodo, kad ji elgiasi nederamai. Jeigu jis 
neklysta, gal mes ją galėsim kiek paspausti. 


I ščiūis Heimdal ateina iš korto suprakaitavusi ir 
juokdamasi. Klesteli į kėdę prie Hario Dancerio staliu- 
ko. Po dideliu skėčiu. Jis užsakęs jai degtinės kokteilį, 
laukia. 

— Puikiai pasidarbavai, — sako jis. — Sutrynei ją. 

— Nebuvo taip lengva. Šiandien ji davė labai aukš- 
tus. Tu šiandien nežaisi? 

— Šįryt atsibudau kažkoks apsiblausęs. — Rodo į sa- 
vo „Kruvinąją Meri“. — Bet kai maktelėjau porą, tai jau- 
čiuosi sveikas kaip du ridikai. 

— Malonu tai girdėti. Atrodai puikiai. Turėtum daž- 
niau vilkėti baltą spalvą. Beje, kviečiu tave pietauti. 

— Tikrai? Kokia proga? 

— Be progos, — sako ji. Mįslingai šypsosi. — Tiesiog 
jaučiuosi apkvaitusi. 

Jis žiūri į jos lygias, įdegusias kojas. 

— Tai kur tu mane kvieti? 

— Pas save, — sako ji. — Turiu gatavų Cezario sa- 
lotų. Ir atšaldytą butelį fraskačio. 

— Aš tavo vergas. 

— Neabejoju, — sako ji. — Manau, tai vadinama pa- 
simatymu. Arba orgija. 

— Ar du žmonės gali sukelti orgiją? — klausia jis. 

— Galim pamėginti, — sako ji. 

Kol jis dengia stalą ir atkemša vyną, Evelina nueina 
į dušą. Išsimuilinusi ir nusiplovusi, išskalavusi plaukus ji 
stovi po drungna srove. Žiūri į savo šlapią kūną. Čiurkš- 
les ir upeliukus. Baltas bikinio juostas. Baltus pusmėnu- 
lius po krūtimis. Ir į juostelę ant šlaunų. 

Ji mato naują kūną. Arba mato savo kūną naujomis 
akimis. Kažkokį virpantį. Kupiną lūkesčio. Jaudinamai 
jausmingą. Dabar tokį švelnų, kad ji fiziškai reaguoja į 
spalvas, kvapus. Hario juoko šviesą. 

„Jaučiuosi apkvaitusi“. Ar taip pasakė ji? Taip, pasa- 
kė. Ji mėgina apčiuopti savo nuotykiavimo ribas. Paskui 
su palaimingu virpuliu pripažįsta, kad tų ribų nėra. 

— Ei, — šaukia Haris Danceris, — gal jau nusken- 
dai? 

Taip, ji skęsta. 

Ji nusišluosto, užsimeta baltą frotinį chalatą. Dance- 
ris su baltais marškiniais, baltomis kelnėmis, baltais zom- 
šiniais batais. Jiedu valgo prie balto stalo su balta stal- 
tiese. Pravirame balkono tarpduryje plaikstosi retos, 
baltos užuolaidos. Kambarys užlietas baltos šviesos. Jie- 
du tarsi plūduriuoja piene. 

Jiedu žaismingai juokauja, šaiposi. Evelina Heimdal 
suvokia trapią šios valandėlės nuotaiką. Ir netvarų ryšį 
tarp savęs ir to žėrinčio vyriškio. Dar daugiau, ji staiga 
suvokia gyvenimo trapumą. Jis šviesėja, šviesėja, kol ga- 
lop visai dingsta akinančiame baltume. 

Danceris pasakoja įdomią istoriją apie klientą, kuris 
pražiopsojo siūlomą draudimą ir iš to išlošė. Ji klausosi, 
šypsosi, linksi. 


Bet iš tikro negirdi. Ryja jį akimis. Įdegusios rankos. 
Lėti, tikslingi judesiai. Šiurkštoki bruožai. Mėlynos liūd- 
nokos akys. Neįdegusios juoko raukšlelės. Smakre lini- 
ja. Žilsvi, saulės nublukinti plaukai. Vyriškas jo solidu- 
mas. Ji mato jo nuogą kūną. Zomšinę odą. Ir tarp jo 
kojų... 

Ji suvokia, jog jis nutilo. 

— Tai nuostabu, — sako ji. — Taip galėtų atsitikti tik 
man. Dar salotų? 

Jis juokiasi, smakru rodo į tuščią salotų indelį. 

— Ak, — sako ji sutrikusi. — Aš galiu padaryti dar. 

— Nė nebandyk. Buvo kaip tik. 

— Dar yra Frangelico, — sako ji. — Gal užpilti jo ant 
ledų? 

— Gal vėliau, — sako jis. — Dabar aš užganėdintas. 

— Tikrai? — klausia ji. — Visiškai? 

Ir stebisi savo įžūlumu. 

— Kiek aš skolingas už pietus? — klausia jis. Apsi- 
mestinai rimtai. 

— Šiek tiek skolingas, — sako ji. Ir susitaiko su nau- 
ja savimi. 

Lovoje, kai jie nuogi, jis paliečia jos bikinio paliktas 
baltas juosteles. 

— Juk aš sakiau tau, — sako jis. 

— Taip, sakei. Iš pradžių maniau, kad žmonės spok- 
sos į mane. Bet jie nespokso, ir tai dar blogiau. Ar norė- 
tum, kad nudegčiau kaip šokoladas, ar kaip šokoladas su 
ledais? Aš galiu nueiti į baseiną arba degintis balkone. 

— Kaip tau pačiai patinka. 

— Ne, Henri. Kaip patinka tau. 

Ji mintyse vaizdavosi šitą popietės sceną. Ji bus be- 
protiška, aistringa ir gašli. Nuspalvinta smalsios saulės 
šviesos. Nėra nieko, ko jie negalėtų daryti: jis jai, ji jam. 

Bet dabar, kai tas laikas atėjo, ji jaučia keistą nuo- 
vargį. Šiltą glebnumą. Ji apsupta, suvystyta šviesos ir šilto 
kylančio geismo šilumos. Ji plevena. Miglotai suvokia, 

kad jei jis dabar imtų ją smaugti, tai ji nė kiek nesiprie- 
šintų. Tiktai gal palenktų galvą ir pabučiuotų jo įtemp- 
tus krumplius. 

— Kaip tau patinka... — šnibžda ji. 

Ji jaučia jo rankas. Burną. Visiškas pasidavimas yra 
palaima. Ji tarsi sapnuoja. Sklando. Kol prasideda lieps- 
na. Iš pradžių ji ne didesnė už degtuko žybtelėjimą. Kaž- 
kur giliai jos viduje. Paskui nuo tos liepsnos nusidažo vi- 
sas baltas kambarys. 

Gaisras auga. Jis užvaldo jos sąmonę, jos energiją. Ji 
ima virpėti. Raitosi liepsnoje. Sužeista ir kartu tapusi gy- 
vybingesnė. Vyriškis kažką sako, bet ji negirdi. Ji klau- 
sosi tiktai gaisro ūžimo savyje. Ir iš džiaugsmo verkia. 

Ji nesuvokia, kiek laiko tai tęsiasi. Kol liepsna ima 
slopti. Raudonis išblėsta. Ji blykšta. Grįžta balta spalva. 
Saulė. Šviesa. Ji gyva. Nesudegusi. Ir juda. Tiktai giliai 
viduje dar rusena ugnis. 

— Švyturys, — sako ji. Garsiai. 

— Ką? — klausia Haris Danceris. — Tu sakei: „Švy- 
turys“. Ką, po galais, tai reiškia? 

— Nieko, po galais, — sako ji. Šypsosi. Pasisukusi 
paliečia jį. — Ar mudu dar Floridoje? Aš manau, kad ki- 
toje planetoje. 

— Dar Floridoje. Tu gerai jautiesi, Eva? 

— Puikiai. Nuostabiai. Liuks. 

— Tavo akys drėgnos. Tu juk verkei, ar ne? 

— Verkiau, iš dėkingumo. Ačiū tau, mielasis. 

Jis juokiasi. 

— Ar aš jau susimokėjau už pietus? 

— Su kaupu. 

— Jeigu truputį palauksi, galiu palikti ir arbatpinigių. 

— O taip, — sako ji, — arbatpinigių gauti būtų ne- 
blogai. Bet dar geriau būtų, jei pasiimčiau juos pati. 

Paskui jiedu guli aptingę ir patenkinti. Užhipnotizuo- 
ti ryškios šviesos. Rankomis pridengę viens kito slaptas 
vietas. 

— Aš jaučiuosi kaltas, — sako jis. 

— Kaltas? Dėl ko? 

— Nežinau. Kažkoks neaiškus jausmas. 

— Tai gink jį šalin. Aš esu suaugusi moteris. Tu ne- 
suvedžiojai manęs auksiniais pažadais. 

— Žinau. Bet vis tiek... 

— Hari, aš tau pasakysiu, ką tu man padarei. Ir da- 
rai. Išvaduoji. Tai tiksliausias žodis. Nukeli į kitą pasaulį. 

— Nesuprantu. 

— Aš buvau tokia... tokia racionali. Konkreti. Tikra. 
Galima sakyti, disciplinuota. Bet visa tai keičiasi. Aš Žinau. 

— Florida, — sako jis jai. — Mėlynas dangus. Karš- 
ta saulė. Pliažas. Vandenynas. Aš sakiau, kad tu tampi 
laukine. 

— Tikriausiai ir tai turi reikšmės. — Pasvyra ant 
šlaunies ir apkabina jį. — Bet tu prie to prisidėjai. Tu 
įšventinai į naują pasaulį. 

— Klausyk, — sako jis, — nešnekėk šitaip. Aš visai 
nepretenduoju būti padūkėlis meilužis. Juk tu turėjai ir 
kitų vyrų. 

— Taip. Turėjau. Bet tu esi tu, ir tai visai kas kita. 
Nenoriu, kad jaustumeis kaltas. Nereikia jokių įsiparei- 
gojimų. Tai, kas darosi, darosi man. Tu to neplanavai. 
Tiesą sakant, aš irgi. Bet tai darosi. Aš tavęs niekada nie- 
ko neprašysiu, Hari. Niekada! Tiktai matytis su tavimi. 
Kartu praleisti popietes ir vakarus kaip dabar. Ar begė- 
diška taip kalbėti? Taip, begėdiška. Bet man nesvarbu. 

— Eva, ar žinai, ką tu darai? 

— Žinau. Daug geriau, negu tau atrodo. Aš neriuo- 
si iš senos odos, Hari. 

— Kaip gyvatė? 

— Visai kaip gyvatė, — linkteli ji. 

Jis galvoja. 

— Tu sakai, kad nereikia jokių mano įsipareigojimų. 
Bet juk iš tikro tai priklauso nuo mano apsisprendimo, 
ar ne? Jeigu aš jaučiu skolą... 

— Gerai, — sako ji, — jeigu tau nuo to bus geriau, 
tai pasakysiu šitaip: jeigu ne tu, tai būtų buvęs kitas vy- 
ras. Ir jeigu tu mane paliksi, aš susirasiu kitą. Čia. Ar tai 
nuramins tavo sąžinę? 

— Nuramins mano sąžinę ir sumenkins mano ego. 

Ji glosto jam skruostą. 

— Aš tik bandau įtikinti tave, kad tu nė trupučio ne- 
kaltas. Visa atsakomybė tenka man. Už viską. 

— O ką tu gauni už tai? 

— Tave, — sako ji. Ir krinta ant jo. 


i ES Glitneris, kaip vadas vykdytojas, per daugelį me- 
tų yra turėjęs daug valdinių agentų. Jis suvokia, kokį 
spaudimą jie turi atlaikyti. Daugiausia tai lengvabūdžiai 
žmonės. Primadonos. Juos būtina palepinti, globoti. Ro- 
dyti pasitikėjimą. Nuolat stiprinti jų tikėjimą atliekamo 
darbo svarba. 

Kai kurie jo agentai patyrė nesėkmę. Bet nė vienas 
neperėjo pas Anuos. Ir jis nenori sulaužyti tos tradicijos. 
Jam net baisu pagalvoti apie pasekmes. 

Evelina Heimdal kelia nerimą. Jos ataskaitos nepa- 
tenkinamos. Nors rimtų įrodymų neturi, Glitneris jaučia, 
kad Heimdal ir Dancerio santykiai pasikeitė. Jie nėra to- 
kie, kaip pasakoja agentė. Ji slepia informaciją, kurią 
Glitneris privalo Žinoti, norėdamas atlikti užduotį. Gal ji 
ir nemeluoja, gal tik slapukauja. 

Jis mato joje kažkokį naują lengvumą. Kone atsainu- 
mą. Jis tai supranta iš smulkmenų: šviesiau rengiasi, daž- 
niau juokiasi, gausiau dažosi, grakščiau juda. Kai sėdi, 
nebeslepia savo puikių kojų. Sveikina savo vadą vykdy- 
toją bučiniu. Atsisveikina irgi bučiniu. 

Viskas dabar byloja apie jos atsipalaidavimą. Ji tvir- 
tina suvokianti svarbą to, ką jie stengiasi padaryti. Bet 

Glitneris mato stulbinantį lengvabūdiškumą. Atsakingu- 
mo stoką. Į jų užduotį ji Žiūri nebe taip rimtai. Juokau- 
ja ir ciniškai komentuoja. 

Vadas vykdytojas savo kasdienėse ataskaitose opera- 
cijų šefui to nerašo. Prieš pasmerkdamas ją, jis nori įsi- 
tikinti. Nes jos pašalinimas iš Korporacijos reikštų ir jo 
pralaimėjimą. 

Apie savo įtarimus jis nesako niekam iš savo darbuo- 
tojų. Tiktai pats nusprendžia imtis tyrimo. Šeštadienio ry- 
tą seka paskui ją į teniso klubą Bokoje. Žiūri, kaip ji Žai- 
džia. Mato, kaip susitinka su Hariu Danceriu. Parseka 
paskui juos į jos butą. Glitneris laukia kelias valandas, 
bet Haris Danceris nepasirodo. 

Per pasitarimą jis klausia: 

— Kaip sekėsi šeštadienį? 

— Nekaip, — atsako Evelina Heimdal. — Haris jau- 
tėsi prastokai. Tikriausiai pagirios. Bet jis parvežė mane 
į butą, o paskui smigo. Jokių skandalų, jokių klaidų. 

— Aha, — sako vadas vykdytojas. — Kada vėl susi- 
tinkat? 

— Nesutarėm. Jis man paskambins. Arba aš jam. 

Glitneris išleidžia ją. Jis nežino, kaip tvarkytis. Jis 
praranda ją — tai aišku. Bet ar ji tikrai be priekaištų? 
Jam šauna mintis, kad Departamentas mėgina ją perver- 
buoti. Taip kaip Korporacija tikisi perimti Selę Abadon. 

Jis nusprendžia, kad savo paties labui nebegali ilgiau 
slėpti šio pokrypio nuo operacijų šefo. Jis skambina į Va- 
šingtoną ir tariasi susitikti. Bet šefas Niujorke, direkto- 
rių tarybos pasitarime. 

Nusprendęs, kad tokia situacija nepageidautina, Glit- 
neris skambina į Niujorką. Paprašo leidimo atskristi ir 
aptarti „ypatingos svarbos“ problemą. 

Kitame laido gale jis išgirsta negarsų riaugulį. 

— Gerai, — sako šefas. — Skrisk. Duodu tau valan- 
dą. Ne daugiau. 

Jiedu susitinka prabangiame kabinete Helmslio rū- 
muose. 

— Korporacija rūpinasi pati savimi, — sako šefas. 
Gudriai šypsosi. — Kas nutiko skurdo šventovėje? Na... 
tiek to. Kas atsitiko, Toni? 

Glitneris išdėsto viską. Perspėja, kad oficialiai jis nie- 
ko pagrįsti negali. Tik atsirado nauja Heimdal asmeny- 
bė. Apie savo veiklą su subjektu šeštadienio popietę iš- 
samios ataskaitos negalėjo pateikti. 

— Tokia mano nuomonė, — sako vadas vykdyto- 
jas. — Tikriau sakant, įspūdis. Bet man atrodo, kad mes 
jos netenkam. 

Šefas atsidūsta. 

— Tavo samprotavimais aš tikiu, Toni, bet jos labai 
puikus dosjė. Jokių išdavystės požymių. 

— Suprantu, sere. Man tai ne mažesnis smūgis kaip 
jums. Ir man ta moteris patinka. Ji šilta, ji asmenybė... 
ir... pastovi, patikima. Tokia agentė ir gali paimti Dance- 
rį. Tik, deja, manau, kad šitaip toliau nebebus. 

Šefas išeina į vonią. Iš butelio gurkšteli Malokso. 
Grįžta. Šluostosi lūpas. 

— Pasvarstykim savo galimybes, — sako jis. Neturi- 
me pakankamai pagrindo netgi priekaištui. Apie oficia- 
lų papeikimą nė kalbos nėra. Tu gali ją sekti, gal pasiseks 
apčiuopti ką nors rimtesnio. Arba galima ją tučtuojau at- 
šaukti iš operacijos ir paskirti kitą agentę. 

— Tada visas tam sugaištas laikas bus paleistas vė- 
jais, — sako Glitneris. — Reikės viską pradėti nuo nulio. 
Užmegzti kontaktą su subjektu ir taip toliau. Departa- 
mentas mus jau aplenkė. Nauja agentė — tai garantuo- 
ta nesėkmė. 

— Sutinku, — sako šefas. — Aš manau, kad pirmas 
žingsnis — išsiaiškinti viską apie Heimdal, vienaip ar ki- 
taip. Ir čia nepadės jos sekimas. Kaip pats sakei, visa tėra 
tik tavo įspūdžiai. 

— Tai koks tada sprendimas? 

— Jis aiškus, argi ne? Jis skandalingas, bet aiškus. 
Rytoj po pietų aš skrendu į Vašingtoną. Pasikalbėsiu su 
Tomiu Salvo kontržvalgyboje. Manau, kad jam vertėtų 
paskirti žmogų prie Evelinos Heimdal. Kitaip tariant 
provokatorių. Jis veiks visiškai nepriklausomai nuo tavo 
komandos. Tu net nežinosi, kas jis. Tu sutinki, jog tai bū- 
tina, ar ne? 

— Sutinku, sere. Jis atsiskaitinės tiesiogiai kontržval- 
gybai? 

— Teisingai. O per juos man. 

— Bet jūs leisit ir man žinoti, šefe? 

— Žinoma. Tiek, kiek tau reikalinga. 

Kitą dieną operacijų šefas susitinka su Tomiu Salvo. 
Žmogumi, kuris dėvi tvido švarkus, laisvas kelnes ir rū- 
ko pageltusią jūros putos pypkę. Šefas išdėsto problemos 
esmę. Salvo mąsliai papsi: tikras koledžo profesorius. 

— Taip, — sako jis. Ir šitas vienintelis žodis skamba 
popiežiškai. — Manau, kad suprantu situaciją. — Jums 
reikalingas agentas provokatorius. Ar teisingai? 

— Ne, — sako šefas, — neteisingai. Mes neturime 
noro moteriai spęsti pinkles. Norime tik įsitikinti jos l0- 
jalumu. Tai testas. Ne tikras mėginimas ją suvilioti. Ar 
aiškus šis skirtumas? 

— Taip, žinoma. Taip, taip, taip. Absoliučiai aišku. 
Manau, kad turime tam tinkamą žmogų. Jaunas, gražus, 
vyriškas. Puikus dosjė. Absoliučiai patikimas. Pavardė 
Martinas Frėjus. 

— Gerai, — sako šefas. — Instruktuok jį ir kuo grei- 
čiau siųsk į Floridą. Neįsivaizduoju, kaip jis užmegs kon- 
taktą su Evelina Heimdal. 

— Martinas mokės, — sako Tomis Salvo. Šypsosi. 

I lai Danceris sutrikęs mėgina suvokti savo gyvenimo 
prasmę, grįždamas į prisiminimus. 

Jis žino, kad kartais būna paniurėlis. Su polinkiu į 
vienatvę. Ne tiek niūrus, kiek mąslus. Tylus, be nuotai- 
kos. Silvija mokėjo jį išjudinti. Toji moteris buvo jo prie- 
šingybė: lengva, žaisminga, mėgstanti pasijuokti, su vie- 
nu kitu kapriziuku. Ji buvo jo gyvenimo mielės. 

Jis prisimena tik malonius momentus. Laimė prisimi- 
nimuose tampa dar šviesesnė. Dabar jam atrodo, kad jie- 
du niekada nepersimetė piktesniu žodžiu, nesipyko, ne- 
sikivirčijo. Jis žino, kad taip negalėjo būti, bet jo 
prisiminimai vien saulėti. Jeigu ir buvo skausmo ar kar- 
tėlio, jis jo dabar neįsileidžia. 

Selė Abadon ir Evelina Heimdal — tikra maišalynė. 
Jos viską sujaukė; jis nebesugeba aiškiai galvoti. Kas jos 
yra jam? Kas jis yra joms? Jis svarsto, bet atsakymo ne- 
randa. Tiktai jo mirusios Žmonos prisiminimas yra pa- 
prastas, aiškus, švarus. Ji buvo jo orientyras. 

Jo vedybinis gyvenimas buvo puikus metas. Tada jis 
turėjo savo vaidmenį. Žinojo, ko iš jo tikimasi. Žinojo, 
kas yra pats. 


Nalės Abadon fizinis grožis yra tiek privalumas, tiek 
prakeiksmas. Jos stačiokas tėvas jai tą išaiškino, kai ji tu- 
rėjo šešiolika. 

— Tu suėsi daug širdžių, — pasakė jis jai. — Iš to ga- 
li padaryti karjerą, jei ji tau reikalinga. Zinau, kad turi 
neblogą galvą. Tiktai kyla klausimas: ar tu nori ja nau- 
dotis? Tu gali tapti turtuolio meiluže arba vargšo ver- 
ge — šitaip išvengsi nuobodulio ir nesuprasi, kokias pra- 
radai galimybes ir kaip iššvaistei gyvenimą. 

— Tai ką man daryti? Pasakyk. 

Jis mįslingai pažiūrėjo į ją. Pakreipęs į šoną galvą. 

— Gali pagalvoti apie darbą mano bendrovėje. Svar- 
bios pareigos, atlyginimas gali būti didžiulis. 

— Bet aš neturiu patirties. 

— Jie tave išmokys, Sele, — pasakė tėvas. 

Pasaulis pasirodė jaudinantis. Kupinas paslapties ir 
žavesio. Kelionės. Nauji žmonės. Ištobulino įgytas Žinias. 
Ir kaip sakė tėvas, atlyginimas buvo puikus. Iš jos reika- 
lavo tik vieno dalyko — tobulai atlikti darbą; nesėkmės 
nebuvo toleruojamos. Tėvas sakė tiesą. Dabar jo nebėra. 

Karjera sekėsi. Kuo toliau, tuo geriau. Be jokių grau- 
žačių ar abejonių. Ji suprato, kad dirba darbą, kuriam 
nepaprastai tinka. Kaip ir žadėjo Departamentas, ji bu- 
vo labai patenkinta. Paskui buvo paskirta į Hario Dan- 
cerio operaciją. 

Dabar ją persekioja nerimas ir abejonės. Ji stengia- 
si suvokti, kas darosi. Ji sako sau, kad taip yra ne dėl pa- 
ties Dancerio kaip fizinio asmens. Dėl to, ką jis įkūnija. 
Dorybės, kurios jai buvo nelyginant prakeikimas, staiga 
tapo patrauklios. Iš dalies todėl, kad jos yra draudžiamos 
Departamento personalui. 

Ji visą laiką buvo užkietėjusi rizikuotoja. Kuo dides- 
nis pavojus, tuo daugiau malonumo. Bet dabar ji susidū- 
rė su pačiu didžiausiu pavojumi savo gyvenime. Suvokia 
tai, bet negali atsispirti. 

— Hari, — sako ji, — papasakok man apie savo gy- 
venimą. Kaip gyvenai, būdamas vaikas, kaip augai, kur 
gyvenai ir visa kita. 

— Tai truktų mėnesį sekmadienių. 

— Aš noriu žinoti. 

Jie važiuoja pakrante vakarieniauti Palm Byče. Ji ap- 
sivilkusi pagal užsakymą pasiūtą pelenų spalvos kostiu- 
mėlį, papuošalai — tiktai juodų perlų vėrinys. Plaukai su- 
kelti, išsikvėpinusi vakariniais kvepalais. Sėdi gretimoje 
sėdynėje, pasisukusi į jį. 

Jis kai ką jai pasakoja, stengiasi, kad skambėtų links- 
mai ir įdomiai. Bet jai nepakanka. Vis klausinėja apie jo 

tėvus, mokyklas, bažnyčią, drauges ir meiles, hobius, 
įpročius. Jo vedybas su Silvija. 

— Pasiklausius atrodo nuostabus gyvenimas, — sa- 
ko ji. 

— Taip, — pritaria jis nustebęs. — Tikriausiai toks ir 
buvo. Gal ir ne nuostabus, bet geras gyvenimas. Papras- 
tas. Nieko labai dramatiško. Bet dabar, Žiūrėdamas atgal, 
aš suvokiu, koks jis buvo malonus. 

— Buvo? Juk jis nesibaigė, Hari. 

— Suprantu, bet po Silvijos mirties daug kas pasikei- 
tė. Aš matau, koks laimingas buvau. O dabar neįsivaiz- 
duoju, kaip bus. 

— Tu vis tiek būsi laimingas. Mudu būsim laimingi. 

Netrukus jis sustoja prie šviesoforo. Prisigretina juo- 
das „Mersedesas“. Selė dirsteli, mato Briską su Jama, 
spoksančius į ją. Ji nusigręžia. 

— Žinai, — sako ji Danceriui, — norėčiau dabar pa- 
miršti vakarienę ir važiuoti, važiuoti... 

— Kur? 

— Iki žemės galo, — sako ji. 

Jis juokiasi. 

— Puiki mintis. Bet man reikia grįžti į darbą. 

— Taip, — nori sakyti ji. — Man irgi reikia. — Bet 
nesako nieko. 

Jiedu neskubėdami pietauja pas Breikersą. Pažiopso 
į vitrinas. Užeina į mažą lauko kavinę. Išgeria šampano. 

— "Tu šįvakar baisiai rami, Sele, — sako jis. Paima ją 
už rankos. 

— Nusibodau? 

— Ką tu. Man su tavim niekada nenuobodu. Bet at- 
rodo, kad iki šiol vis kalbėjau aš vienas. "Tu vos ištarei žo- 
dį kitą. 

— Aš galvojau. 

— Gilios gilios mintys? — klausia jis. 

— Labai gilios, — atsako ji. Šypsodamasi pasisuka į 
jį. — Gal važiuojam pas mane? 

— (Galim, bet man reikės anksti išeiti. 

— Kaip nori. Tu čia viršininkas. 

— Tikrai? — klausia jis. Keistai žiūri į ją. — Kartais 
abejoju. 

Grįžtant ji atsisuka ir dirsteli pro galinį langą. Juo- 
dasis „Mersedesas“ atsilikęs per dvi mašinas. Ją staiga 
apima baimė. Ne tiek dėl to, kad apvils Departamentą, 
kiek dėl to, kad gali netekti Dancerio, jeigu nevaidins pa- 
skirto vaidmens. Bet tai būtų asmeniška išdavystė. 

Aikštelėje uždeda delną ant jo rankos ir sulaiko jį. 

— Žinai, ką norėčiau daryti šįvakar. Tiesiog įdomu- 
mo dėlei. Nedegti šviesos. Nuleisti žaliuzes. Mylėsimės 
visiškoje tamsoje. Tau patiks. 

— Aš sakiau, kad tu pamišusi. 

— Tikėk manim, — sako ji. 

Tamsiame bute jie eina labai atsargiai. Stengiasi už 
nieko neužkliūti. Apgraibom nusirengia. Susiranda lovą. 
Ji graibo, užčiuopia jį. Apglėbia pečius. Pasodina ant Io- 
vos krašto. Atsiklaupia prieš jį. 

— Ką tu darai? — klausia jis. 

— Leisk man, Hari, — sako ji. — Būk geras. 

Jis pasilenkia, stengiasi įžiūrėti. Liečia rankomis. Už- 
čiuopia jos plaukus apačioje. Jaučia vėsius pirštus ant sa- 
vo kūno. Abu tyli tamsoje. 

— Pamažu, — šnibžda ji. 

— Norėčiau matyti tave, Sele. 

— Paskui. Atsigulk. 

Jis daro kaip liepiamas. Žiūri į tamsą. Kai ji prade- 
sugniaužia kumščius. 

— Kai kas nauja, — sako ji. — Tau patinka? 

— Tu tikrai ragana, — sako jis. Aikteli. 

Ji stabteli. Paskui vėl. 

— Mielasis, — sako ji. — Ar aš tau gera? 

Jis neatsako. Neturi jėgų. 

— Tik leisk man tave mylėti, — murma ji. — Kaip aš 
noriu. Tu pažadėjai. 

Jis pasilenkia. Panardina pirštus jos plaukuose. Stip- 
riai suspaudžia. 

— Trauk, — sako ji, — smarkiai. 

Jis nesupranta, ko ji nori. Jaučia aštrius jos dantis ir 
pagalvoja, kad ji nori jį praryti. Burna. Lūpos. Liežuvis. 
Ir kibūs pirštai. Ji apverčia jį, išverčia. 

Jis griūva aukštielninkas. Verkia. Traukia orą. Palei- 
džia jos plaukus, apglėbia veidą. Jis šlapias. Bet nesu- 
pranta, ar nuo jos ašarų, ar nuo jo syvų. Tuo momentu 
jam tai ir nesvarbu. 

Jiedu guli tamsoje. Apsikabinę. 

— Skambink greitajai, — sako jis. — Pasakyk, kad 
atsivežtų raminamųjų ir deguonies. Ak, Sele... tai buvo 
virš visko. 

— Ne, — sako ji. — Dar ne viskas. Pakartokim. 

— Po penkerių metų. Tada jau būsiu pasveikęs. 

— Aš sakiau tau, kad tamsoje patiks. 

— Sakei. Tavo siela buvo atsiskyrusi nuo kūno. Keis- 
tas jausmas. Iš kur tu išmokai tokių dalykų? 

Ji neatsako. Tik pasitrina į jį. Apkabina. 

— Aš tau noriu daryti viską, — sako ji. — Viską. 

— Tu tai ir padarei. 

— Ne, ne tai turiu galvoje. Aš noriu "būti tokia mo- 
teris, kokios tu nori. 

— Tu tokia ir esi, mieloji. 

— Ir tu myli mane? Savaip? 

— Myliu. 

— Pasakyk tai. 

— Aš myliu tave, Sele. Savaip. 

— Tada viskas gerai, — sako ji. Patenkinta. — Ir my- 
lėk visada. 

a pasitarimą Briskas įniršęs. 

— Kodėl neįjungei šviesos? Kameros nieko Reįrašė. 

Selė Abadon tam pasirengusi. 

— Klausyk, jis labai konservatyvus žmogus. Tikras 
atsilikėlis. Jis norėjo būti tamsoje. Tai ką man daryti — 
pulti ginčytis? 

— Gerai, ką jūs darėt? 

— Sugulėm į lovą, jis pasidžiaugė ir išėjo. Tu matei, 
kaip jis išėjo, ar ne? 

— Jis tave išdulkino? — klausia Šelbis Jama. — Ar 
tu dulkinai jį? 

— Mudu mylėjomės. Taip jis vadina. 

— Gerai, ką jis sakė? — klausia Briskas. — Judu vi- 
są laiką šnibždėjotės, ir mikrofonai beveik nieko neįrašė. 

— Dažniausiai jis kartojo: „Aš myliu tave, aš myliu 
tave, aš myliu tave“. 

— Puiku, — džiaugiasi Jama. — Viskas eina pagal 
scenarijų. Galim galvoti apie operacijos pabaigą ir jo pa- 
rašą. 

— Ne, — sako Briskas, — dar ne. Aš noriu, kad tas 
vyrukas būtų taip suvystytas, kad nebežinotų, kur žemė, 
kur dangus. Ar mėginai narkotikus? 

— Mėginau, — meluoja Selė. — Jam jie nerūpi. Jau 
sakiau jums — jis labai tradiciškas žmogus. Ypač sekso 
srity. Keistesni dalykai jį baido. 

— Tavo užduotis — jį pripratinti, — sako Briskas. — 
Visa tai per ilgai tęsiasi. Jis jau seniai turėjo būti apdo- 
rotas, supakuotas ir išsiųstas. 

— Aš nenoriu jo išgąsdinti, — sako Selė. — Turite 
leisti man daryti savaip. 

Briskas neįtikintas. Abadon tebekelia jam nerimą. Jis 
nujaučia silpnumą. Jei ji pakels inkarą, Dancerio opera- 
cija Departamentui reikš krachą. 

Jis susitinka su direktoriumi ir Tedu Šaronu, vidaus 
saugumo vadovu. Brisko reikalavimu, vadas vykdytojas 
Šelbis Jama ten nekviečiamas. 

— Sakau jums, kad Selė Abadon išskydo, — įrodinė- 
ja Briskas. 

— Tu jau minėjai tuos įtarimus anksčiau, — sako di- 
rektorius. — Bet ar turi rimtų įrodymų? 

— Ne, sere. Tik daugybę smulkmenų. Nuojautų. 
Įspūdžių. Aš tikras, kad ji žada pasitraukti. 

— Tai būtų tragedija, — sako direktorius. — Tiek 
mūsų darbo įdėta? Tiek išlaidų padaryta. Turi minčių, 
Tedai? 

— Galėtume ją išbandyti, — sako Šaronas. — Pakišti 
agentą provokatorių. Briskai, ar Selė turi kokių artimų 
draugių? 

— Kiek žinau, neturi. 

— Gerai, aš savo skyriuje turiu moterį, kuri specia- 
lizavosi tokioms užduotims. Jos pavardė Andžela Blis. 
Puikus vardas Departamento darbuotojai, ar ne? Ji dir- 
ba Čikagoje. Nemanau, kad būtų kada dirbusi kartu su 
Abadon, bet galim pasitikslinti Klivlende jos dosjė. 

— Tai tu nori prikabinti šitą Andželą Blis prie Se- 
lės? — klausia direktorius. — Kad suartėtų su ja ir pa- 
mėgintų išsiaiškinti, ar ji ketina nešti kudašių? 

— Ne visai, sere. Andžela vaidina aktyvesnį vaidme- 
nį. Ji sąmoningai siekia užkabinti agentę. Kitaip sakant, 
ji provokatorė. 

— Briskai, — sako direktorius, — ką tu manai? 

— Sutinku. Pats nieko geresnio nesugalvoju. 

— Gerai. Tik palauksim, Tedai, kol aš gausiu sutiki- 
mą iš pirmininko. Jis tvirtina visus personalo perkėlimus 
iš vieno regiono į kitą. 

— Ar ta Andžela Blis, — klausia Briskas Šarono, — 
patyrusi agentė? 

— Pati geriausia, — atsako šis. 

Agentai provokatoriai — Korporacijos Martinas Frėjus 
ir Departamento Andžela Blis — atvažiuoja į Fort Lo- 
derdeilą tą pačią dieną. Abu instruktuojami, paskiriamos 
užduotys. Sutariama, kad Frėjus pavaldus Tomiui Salvo, 
kontržvalgybos vadovui Vašingtone. Blis pavaldi Tedui 
Šaronui Pietryčių regiono būstinėje. 

Frėjus išsinuomoja mažą butuką pakrantės komplek- 
se, kur gyvena Evelina Heimdal. Tonis Glitneris nuveža 
jį į teniso klubą Bokoje. Parodo su profesionalu besitre- 
niruojančią Eveliną. 

— Štai tavo taikinys, — sako jis Frėjui. 

Agentas įdėmiai žiūri. 

— Įsidėmėjau. Ar ji maudosi jūroje, ar tame viešbu- 
čio baseine? 

— Paprastai baseine. 

— Puiku. Pamėginsiu susipažinti čia. 

Glitneris nori kažką sakyti, bet nutyla. Jam nepatin- 
ka, kad jie taip elgiasi su Evelina. Bet šią būtinybę pri- 
pažįsta. 

Po valandos Frėjus guli raudonmedžio šezlonge ant 
pievutės netoli baseino. Jis su juodais blizgančiais šortais. 
Kūnas plaukiko. Platūs pečiai, ilgi raumenys. Oda ruda. 
Lygūs plaukai sušukuoti tiesiai aukštyn nuo lygios kak- 
tos. Jis gali turėti indėniško kraujo, arba pietų italo. Ma- 
tyti jo karštis. 

Keletą kartų paplaukioja baseine. Trumpą baseiną 
lengvai perplaukia penkiasdešimčia grybšnių. Iš basei- 
no iššoka lengvai, prisitraukęs rankomis. Kaip šuo iš- 
purto savo ilgus, juodus plaukus. Pirštais subraukia juos 
atgal. 

Čia yra viena pusamžė pora. Vyriškis senesnis už jį. 
Pro šalį maudytis eina dvi nimfomanės. Taškosi ir kike- 
na. Frėjus žiūri, kaip saulėje mirga nudegusios kojos. 

Šiandien jis jau beveik praranda viltį. Bet pro duris 
išeina Evelina Heimdal. Ji su ilgu baltu chalatu, gladia- 
toriaus sandalais. Nešasi geltoną pliažo krepšį. Frėjus at- 

sigula aukštielninkas, suneria ant krūtinės rankas. Stebi 
ją pro primerktas blakstienas. 

Ji pasirenka šezlongą kitame baseino gale. Pasitiesia 
didelį rankšluostį. Nusiauna sandalus, nusivelka chalatą. 
Apačioje geltona bikinio juostelė. Ji ima teptis kremu. Ji 
tai daro kažkaip savotiškai. Glamonėjančiai, nusprendžia 
Frėjus. 

Jis atsistoja, nuo kranto neria, lengvais grybšniais nu- 
plaukia pirmyn ir atgal krauliu. Sukdamasis baseino ga- 
le prie jos, pamato, kad ji, tepdamasi kojas, stebi jį. 

Jis išlipa iš baseino. Nusibraukia vandenį. Nusišluos- 
to. Abejodamas apsidairo. Paskui eina jos link, lengvai 
spyruokliuodamas. Dabar ji su saulės akiniais, stiklai at- 
sukti į jį. 

— Atleiskit, — sako jis. Žavi šypsena. Juodos odos 
fone baltuoja dantys. — Aš čia naujokas. Ar nepasaky- 
tumėt, kur galėčiau atsigerti ko nors šalto? 

— Deja, nėra, — sako Evelina Heimdal. — Reikia 
atsinešti savo. Bet prie baseino neleidžiama turėti stik- 
linių ar butelių. Tik skardines ir plastikinius puodukus. 

— Aha, — sako jis. — Kitą kartą žinosiu. Ačiū. 

— Jūs gražiai plaukiat, — sako ji. 

Viskas taip lengva. 


Andželai Blis irgi sekasi neblogai, aplinkybės panašios. 
Briskas išnuomoja jai kambarį Selės Abadon motelyje. 
Padeda susinešti daiktus. Pasako Selės apartamentų nu- 
merį. 

— Iškart atpažinsi ją, — sako jis. — Aukšta blondi- 
nė. Stamboka. Plaukai ilgi. Tu matei jos nuotrauką? 

— Taip. 

— Tada gerai. Kiekvieną popietę ji paprastai degina- 
si. Pro tavo miegamojo langą galima stebėti baseiną. 

— Puiku, — sako Blis. — Taip ir darysiu. 

Jam išėjus, ji užsidaro duris. Nusirengia, užsivelka 
paprastą baltą maudymosi kostiumėlį. Užsideda akinius 
ir dar kartą perskaito Selės Abadon dosjė. Sita moteris 
jai atrodo paprasta... bet ką gali Žinoti? 

Andžela Blis yra liekna, kaulėta. Tarsi lenta — be 
krūtų ir klubų. Rusvi plaukai nukirpti lyg berniuko. Akys 
šviesiai melsvos. Aštri nosis ir siauros lūpos. Viskas jos 
aštru ir griežta. Vienintelis pasididžiavimas — rankos: il- 
gos, lieknos, gražios formos. Nagai nudažyti ryškiai kaip 
kraujas. 

Keletą kartų ji nueina į miegamąjį ir pažiūri laukan. 
Pagaliau pamato Selę Abadon, tiesiančią rankšluostį ant 
plastikinės kėdės. Ji padėta saulėje, netoli metalinio stalo 
su plačiu pliažiniu skėčiu. Abadon vilki tik kūno spalvos 
kostiumėlį. Tarp kojų tiktai siaura juostelė. Atrodo kaip 
nuoga. 

Blis apžvelgia baseino aplinką. Yra dar du stalai su 
skėčiais, abu užimti. Ji užsimeta muslino chalatėlį, san- 
dalus, plačią skrybėlę. Ant peties pasikabina drobinį plia- 
žo krepšį. 

Išeina pro savo svetainės duris. apeina aplink basei- 
ną. Abadon drėkinasi losjonu pečius ir rankas. Blis ap- 
sidairo, paskui lyg dvejodama eina prie taikinio. 

— Atsiprašau, — sako ji. Drovi šypsena. — Gal ga- 
lėčiau prisiglausti prie jūsų stalo? 

— Prašau, — sako Selė. Juokiasi. — Aš vienu metu 
galiu sėdėti tik ant vienos kėdės. 

— Ačiū, — sako Andžela Blis. — Jūs labai gražiai, 
tiesiog nuostabiai įdegusi. 

— Nemažai laiko tam sugaištu. 

— Aš tokia balta. Bet noriu būtinai nors kiek parus- 
ti. Kad namiškiai grįžus patikėtų, jog tikrai buvau Flori- 
doj. Jūs man pasakysit, koks geriausiai tinka įdegimo los- 
jonas? 

— Mielai. 

— Mano vardas Andžela, — sako Blis. — O koks jūsų? 

P irmininkas sėdi savo į sostą panašioje kėdėje Depar- 
tamento Karo kambary Klivlende, skaito pranešimus 
apie paskutinius veiksmus. Juos kasdien pateikia kom- 
piuteris. Suvestinėje praėjusios dienos rezultatai: keturio- 
lika laimėjimų, dvylika nesėkmių. Nusiraminti ne laikas, 
galvoja pirmininkas. 

Jis grįžta prie Hario Dancerio operacijos. Jis ja labai 
patenkintas. Jam patinka, kad vidaus saugumo agentė 
užmezgė pažintį su Sele Abadon. Jei ši ponia galvoja 
apie išdavystę, jie būtinai tai pajus. 

Bet jį liūdina pranešimas iš Departamento agento, 
paskirto stebėti Evelinos Heimdal veiklą. Ji susirado 
naują draugą. Jaunas vyriškis. Gražus. Agentas paste- 
bėjo juodu kartu keletą kartų. Kalbasi. Juokiasi. Plau- 
kioja. Vaikšto pajūriu. Vyriškio pavardė Martinas Frė- 
jus. 

Pirmininko pasaulyje retai kas įvyksta atsitiktinai. Jis 
pasikviečia aukšto viršininką, paprašo žvalgybos duome- 
nų apie Martiną Frėjų. Kantriai laukia. Po dvidešimties 
minučių jam atnešamas išrašas. Jis greitai permeta jį. 
Frėjus yra Korporacijos agentas, iš kontržvalgybos sky- 
riaus. 

Pirmininkas timpčioja savo rausvą lūpą. Svarsto. Gali 
būti, jog Heimdal žino, kas yra Martinas Frėjus, ir kontr- 
žvalgybos agentas paskirtas jai kaip parama arba asmens 
sargybinis. Bet pirmininkas taip nemano. 

Jam atrodo, kad Korporacija susirūpino Evelinos 
Heimdal lojalumu. Martinas Frėjus paskirtas jai išbandy- 
ti. Dėl tos pačios priežasties Andžela Blis priskirta Selei 
Abadon. Departamentas ir Korporacija žengia visai pa- 
našius žingsnius. To reikalauja slaptas karas. 

Korporacijos operacijų šefas irgi padarė tokią pat iš- 
vadą. Entonis Glitneris praneša, kad Viloubis, paskirtas 
sekti Selę Abadon, sakąs, jog Departamento agentė tu- 
ri naują draugę. Moterį, gyvenančią motelyje. Pavardė: 
Andžela Blis. Pridedamas išorės aprašymas. 


117 


Šefas įveda šią pavardę į kompiuterį. Po dešimties 
minučių gauna atsakymą: Andžela Blis yra agentė pro- 
vokatorė. Dirba Departamento vidaus saugumo skyriu- 
je. Gyvenamoji vieta: Čikaga. Vadinasi, Departamentui 
jų aktyvioji agentė kelia tokį pat nerimą kaip ir Korpo- 
racijai savoji. 

Pirmininkas ir šefas apmąsto tolesnius žingsnius. Šioje 
kovoje neveiklumas yra tolygus pralaimėjimui. Abu vyrai 
įsitikinę, kad jų strateginė linija teisinga, tačiau taktika turi 
būti peržiūrėta, atsižvelgiant į naujus atsiradusius veikė- 
jus ir jų veiksmus. 

Abu ima kurti planus, kaip geriausiai pasinaudoti 
antrojo silpnybėmis. Ir kaip dažnai būna špionažo ir 
kontršpionažo pasaulyje, tiesioginis kampanijos tikslas 
pasitraukia į antrąjį planą, pirmajame lieka reakcija į in- 
telektinį kitos pusės iššūkį. 


Elia Danceris patiria keistą metamorfozę. Jo artimi 
santykiai su Evelina Heimdal ir Sele Abadon, užuot iš- 
trynę prisiminimus apie mirusią žmoną, tik dar labiau 
juos paryškino. Jie persikėlė į esamąjį laiką. 

Jiedu su Silvija kelis kartus permiega, paskui ji pa- 
siperša. Jis sutinka. Jiedu gerokai įkaušę planuoja vestu- 
ves (kuklias) ir medaus mėnesį (prašmatnų). Staiga Ha- 
ris liaujasi šypsojęsis, išblaivėja, žiūri į ją. 

— Silva, — sako jis. — Aš bijau. 

— Kodėl? 

— Vedybos man naujas daiktas. Tu žinai? Kažkas vi- 
sai kitaip. Tai, ko aš nieko panašaus iki šiol nesu daręs. 

— Aš irgi nesu, bet aš nebijau. Tu žadi taip greit ka- 
pituliuoti? 

— Na, ne. Silva, kaip tu manai, ar tada daug kas pa- 
sikeis? 

— Kas pasikeis? 

— Mūsų santykiai. 

— Galbūt, — nusprendžia. — Kol kas buvo žaidimai 
ir linksmybės... ar ne? Dabar kunigas pasakys kelis žo- 
džius ir mudu pasirašysim sutartį. Žinoma, kad mūsų 
santykiai pasikeis. Privalo pasikeisti. Bet man atrodo, 
kad mudu prie to prisitaikysim. Kaip manai? 

— Stengsiuosi iš visų jėgų. Prisiekiu Aukščiausiajam. 

— Aš irgi. Tu sakai tiesą, Hari, tai nebus lengva. Mu- 
du gana ilgai gyvenom vieni. Prisitaikymas... 

Jis linkteli. 

— Daugybė smulkmenų. Nuo kur spausti dantų pas- 
tą — nuo tūbelės galo ar nuo vidurio? Tualetinis popie- 
rius vyniojamas iš apačios ar iš viršaus. Indai kriauklėje. 
Visokios nesąmonės. Visai nesvarbios. Dėl kurių never- 
ta ginčytis. Mes mokėsim iš to tik pasijuokti. Bet labiau- 
siai man kelia nerimą mūsų meilė vieno kitam. Ar ji 
dings, kai mudu susituoksim? Juk mudu niekad nebuvo- 
me kartu ilgiau kaip... na, gal dvidešimt keturias valan- 
das. Kas bus, kai gyvensim tuose pačiuose namuose? 
Kartu... kol mus išskirs mirtis? 

— Neieškok bėdų, — pataria ji. — Juk mudu ne pa- 
augliai. Abu pažįstam gyvenimą. Juk tai bus tarsi mainai, 
Hari, ar ne? Aš manau, kad mudu abu aukosimės. Ati- 
duosim dalį savęs. Bet mainais gausim trečią buvimą. Bū- 
si tu, aš ir mūsų santuoka. Darbas, truputis laimės, ir mū- 
sų santuoka taps mums svarbesnė už mus pačius. 

— Puikios mintys, — sako jis. Apkabina ją. — Tu 
man būsi gera, Silva, aš Žinau. 

— Aš mylėsiu tave iki pat mirties, — sako ji. — Pa- 
matysi. 

Vedybų ceremonija prašmatni ir jaudinanti. Dance- 
ris priblokštas Silvijos grožio. Tai ne tik mirganti balta 
suknia ir šydas. Tai jos švytėjimas. Ji tarsi jam nepažįs- 
tama. Nežemiška. Jis bučiuoja dvasią ir bijo, kad ji ne- 
išnyktų. Pokylis klube triukšmingas ir linksmas. Smagiai 

išgeriama. Dviprasmiški juokai. Kumštelėjimai ir susi- 
mirksėjimai. Jiedu tarp visų tų svečių. Šypsosi. Šypsosi. 
Paskui, susikibę rankomis, šmurkšteli pro galines duris. 
Nuvažiuoja į Loderdeilo aerouostą. Kad spėtų į La Gu- 
ardia lėktuvą. 

— Sveikiname! — sako stiuardesė. 

— Kas jums pasakė? — klausia Silvija. 

— Niekas. Tiesiog jūs taip atrodot. 

Kai ji nueina, Silvija klausia jį: 

— Kaip mes atrodom? 

— Apkvaitę, — sako jis. 

Jiedu apsigyvena numeryje Niujorko „Hiltone“. Ha- 
ris užsakęs gėlių ir šampano. Jis mielai perneša ją per 
slenkstį. 

— Tuojau gausiu išvaržą, — sako jis. 

Jiedu stovi prie lango, apkabinę vienas kitą per lie- 
menį. Žiūri į žėrintį miestą. 

— Nori jo? — klausia Haris. — Jis tavo. 

— Ne, — sako ji. — Per maža. Noriu tavęs. 

— Noriu, kad tu žinotum — tai tavo vestuvių naktis, 
todėl pažadu, kad būsiu labai švelnus, malonus ir supra- 
tingas. 

— Eik švilpti, — sako ji. 

Jiedu išvažiuoja pietauti į Ist Saidą. Karieta važinė- 
jasi po Centrinį Parką. Sustoja „Ąžuolo“ bare išgerti 
brendžio kokteilio. Paskui taksi grįžta į viešbutį. 

— Nusikaliau, — sako Silvija. — Ilga diena. 

— Oho. Pirma naktis, o tau jau skauda galvą. 

Ji juokiasi. 

— Man gali būti ir traukuliai, bet aš jos neatsisaky- 
siu. Kažin ar dažnai mergina sugadina pirmąją naktį? 

Jiedu mylisi nenusirengę. Jis mėgina pasakyti jai, ką 
jautė, kai ji plaukė prie jo bažnyčios tarpsuoliu. 

— Aš tada supratau, — sako jis, — tiesiog supratau, 
kad mudu darom kaip tik tai, ko reikia. Mudu neprašau- 
sim, pupyte. 

— Aš myliu tave, Hari. 

— Aš myliu tave, Silvija. 

Jiedu kartu prausiasi duše. Tai daro pirmą kartą. 

— Klausyk, — sako ji. — Kiek laiko tai tęsiasi? Juk 
tai nuostabu. 

— Mano išradimas, — sako jis jai. — Silva, jei man 
šįvakar nepavyks, aš iššoksiu pro langą. 

— Nekurk tokių tolimų planų, — sako ji. 

Ji sakė tiesą: diena buvo labai ilga. Su dideliu emo- 
ciniu krūviu. Jiedu guli nuogi, apsikabinę. Kalbasi, kal- 
basi. Vestuvės. Pokylis. Kaip atrodė svečiai. Ką jie kal- 
bėjo. O ar tu matei?.. O ar tu girdėjai?.. 

Staiga užtemimas. Abu miega. Apsikabinę. Danceris 
pabunda pirmas. Pagiringas. Trunka pusė minutės, ko] 
prisimena, kas jis yra, kur yra, kas yra ta moteris, ką jis 
padarė. Jis pažiūri į žadintuvą. Beveik pusė penkių ryto. 
Atsargiai išlipa iš lovos. Kai jis grįžta iš vonios, ji jau pa- 
budusi. 

— Ar gerai buvo? — klausia jis ją. — Ar tai nebuvo 
pats puikiausias tavo pasimylėjimas iš visų? 

— Žvėris, — sako ji. Ištiesia į jį nuogas rankas. 

Tai idilė. Be rūpesčių, skaidri. Jiedu mylisi, džiaugia- 
si. Glaustosi. 

— Kaip smagu, — sako ji. — Dabar aš turėsiu sų 
kuo žaisti. Valio. 

Jos kūnas įdegęs. Kietas. Raumenys po atlasu. Jis 
su nuostaba liečia ją. Supranta, kad staiga ji jam tapo 
kitokia. 

— Mieloji... — sako jis. 

— Ką? 

— Nieko. Tiesiog mieloji. Ar tau taip patinka? 

— Ne, nepatinka. Duodu tau tris valandas, kad at- 
prastum. 

— Kvailutė, — sako jis. — Aš vedžiau kvailutę. 

— Ponia Kvailutė ir ponas Kvailutis, — sako ji. — 
Gražiai skamba, ar ne? 

— Pamasažuoti nugarą? — klausia jis. 

— Labai gerai. 

Ji apsiverčia kniūpsčia. Jis ištiesina ją. Ima švelniai 
masažuoti jai kaklą, pečius. 

— Fantastiški pirštai, — murma ji. 

Jis maigo jai nugarą. Švelniai brauko per stuburo 
slankstelius. 

— Reikės atšerti tave, — sako jis. 

— Kaip non. 

Jis pasilenkia ir perbraukia liežuviu. Bučiuoja šon- 
kaulius. Pasilenkęs žnaibo jos apvalų užpakalį. 

— Oi... — sako ji. — To mudu anksčiau nedarėm. 

— Anksčiau aš nebuvau vedęs. Nori miego? 

— Turbūt juokauji. 

Ji apsiverčia. Jiedu apsikabina palaimingai šypsoda- 
miesi. Jų meilė lengva. Jokios įtampos, skausmo. Paskui, 
kūnams įkaitus, sklandus susijungimas. 

— Sutinku, — sako ji. Kartodama vedybų priesai- 
ką. — Sutinku, sutinku, sutinku, sutinku. Viešpatie, kaip 
aš sutinku. 

Ta savaitė Manhetene nuostabi. Kupina visokiausių 
žavesių. Netikėtų įvykių. Puikus maistas. Padūkęs vaka- 
ras čiuožykloje. Geras spektaklis Brodvėjuje. Pirmą kartą 
jiedu valgo žalią žuvį. Metropoliteno operoje žiūri Ingre- 
są ir Silvija iš malonumo verkia. Jachta plaukia aplink sa- 
lą. Iš vyriškio su ramentais perka sausainių. 

Paskui jiedu grįžta į Floridą. Įsikuria savo namuose 
pakrantėje. Danceris grįžta į darbą. Silvija rūpinasi na- 
mų remontu. Perka baldus. Ir kas valandą skambina jam 
ir sako: „Aš myliu tave“. 

Daugėja įpročių ir rutinos. Pasitaiko menkų susidū- 
rimų — kaip jiedu ir tikėjosi. Maži, kvaili nesusiprati- 
mai — jiedu susitaria. Viskas nublanksta. Bet jų santuo- 
ka stiprėja. Žydi. Jiems kur kas smagiau praleisti vakarą 
vieniems negu draugiškų nepažįstamų žmonių kompani- 
joje. 

— Reikia liautis, — sako Silvija. — Medaus mėnuo 
baigėsi. 

Bet jis nesibaigė. 

Nuo laimės pertekliaus, niekinamo pažįstamų, juos 
gelbsti jų asmenybių susidūrimas. Ji tokia lengva, ple- 
venanti. Tikra fėja. Jis svaresnis, labiau gilinasi į save. 
O kartais, kai užeina ta nuotaika, būna tylus ir liūdnas. 
Šis neatitikimas sukelia psichinę įtampą, nerimą, slap- 
tą ir kartais atvirą priešiškumą, kuris juodu sukrečia ir 
slegia. 

Galiausiai po trejų gyvenimo metų jiedu suvokia, kad 
ši įtampa yra jų gyvenimo druska ir jų santuoka be to ne- 
galėtų egzistuoti. Tada jiedu priima vienas kitą tokį, koks 
yra. Jų santykiai sutvirtėja ir tampa pagarbos, supratimo 
bei meilės deriniu. 


Mstinas Frėjus, treniruotas Romeo, jau seniai Žino, 
kad švelnus flirtas — tai ne flirtas. 

— Jūs pati gražiausia iš visų mano pažįstamų mote- 
rų, — sako jis Evelinai Heimdal. 

Ji šypsosi. Tingiai kaip katė. Pamažu pasiverčia savo 
šezlonge prie baseino. Kaitina kūną. Sukinėja jį prieš 
kaitrią saulę. 

— Jūs malonus vaikinas, — sako ji. — Malonus jau- 
nuolis. 

— Ar tai turi kokią reikšmę? 

Ji nuleidžia saulės akinius ir pasižiūri į jį. 

— Ne, neturi. 

— Juk gyvenam tik vieną kartą. 

— Aš pradedu tą suprasti, — sako ji. 

— Norėčiau pakviesti jus šiandien pavakarieniau- 
ti, — sako Frėjus. — Ar galima? 

— Gaila, bet turiu pasimatymą. 

— Tai gal išgerkim po kokteilį? Prieš pasimatymą? 

Ji svarsto. 

— Gerai. Bet tik vieną. Paskui aš dingsiu. Jūs pasi- 
rūpinsit? 

— Aš pasirūpinsiu viskuo. Gal norėtumėt užeiti pas 
mane? Sakykim, apie šeštą valandą? 

— Gerai, šeštą. Aš pabūsiu valandą. Ne ilgiau. O da- 
bar jūs pamokysit mane plaukti? 

— Zinoma. 

— Ko šiandien mokysit? 

— Krūtininio yrio, — sako jis. Šypsosi. 

— Jūs baisus, — sako ji. Paima jį už rankos, kad ga- 
lėtų atsistoti. Kartu nueina prie baseino. 

— Pamėginkim dar kartą atsispyrimą kojomis, — sa- 
ko jis. 

Jiedu nueina į seklųjį galą. Ji įsitveria krašto. Išsitie- 
sia ant vandens kniūpsčia. 

— Gerai, — sako jis, — pradėkit. Kojas judinkit iš 
šlaunų. Iš pradžių lėtai. 

Ji bando. 

— Ne, ne, — sako jis. — Jūs judinat kojas nuo ke- 
lių. Štai taip, kojas reikia laikyti ištiestas. 

Jis uždeda ranką jai ant kojos. Ištiesina kelį. Jo pirš- 
tai po vandeniu atrodo kaip šilkiniai. 

— Kojų pirštus ištieskit, — liepia jis. — Per kelius 
kojos teisios. Pamėginkit dar. 

Jos kojos plaka kaip žirklės. Iš šlaunų. Keliai nesi- 
lanksto. Pirštai ištiesti. Vanduo nuo plakimo putoja. 

— Gerai, — sako jis. — Jums sekasi puikiai. Dabar 
apsisukit. Nuleiskit galvą. Atsispirkit ir vien kojomis 
plaukit per baseiną. Giliai įkvėpkit ir laikykit galvą po 
vandeniu. Rankos ištiestos. Nejudinkit. Vien kojomis nu- 
plaukit į kitą krantą. 

Ji atsispiria. Beveik pavyksta. Bet prieš galą turi iš- 
kelti galvą iš vandens atsikvėpti. Nuo to sutrinka darbas 
kojomis. 

— Gerai, — šaukia jis, — pavyko šauniai. Dabar taip 
pat grįžkit atgal. Lėtai, be įtampos. Visą jėgą sutelkit į 
šlaunis. 

Ji ištiesia rankas. Giliai įkvepia. Panardina veidą. At- 
sistumia. Priplaukia prie jo. Jis atsistoja taip, kad jos iš- 
tiestos rankos paliestų jo aptemptas glaudes. Ji iškelia 
galvą. Gaudo kvapą. 

— Šaunuolė, — sako jis. — Pakartokit dar kelis sy- 
kius. Rytoj pamėginsim perplaukti išilgai, pažiūrėsim, ko- 
kia jūs stipri. 

Ji dar kelis kartus vien kojomis perplaukia baseiną 
skersai. Kai sugrįžta į seklųjį galą, kur stovi jis, jos ran- 
kos paliečia jį. Švelniai. Baletas. 

— Jums sekasi puikiai, — sako jis. 

— Tikrai? 

— Ir toliau laikykit tas gražias kojas tiesias, judinkit 
iš šlaunų. 

— Prisiminsiu, — sako ji. 

Šeštą valandą ji ateina pas jį. Apsivilkusi šviesiai vio- 
letinę plačią drobinę palaidinukę. Uždarą priekyje. Nu- 
gara prakirpta beveik iki juosmens. Žvilga nudegusi oda. 

— Atrodot pritrenkiančiai, — sako jis. — Laimingas 
tas vyras, su kuriuo susitinkat šįvakar. Ko norėtumėt iš- 
gerti? Turiu degtinės, romo, viskio, balto vyno. Maždaug 
viskas. 

— Geriausiai būtų baltas vynas. Žinot, Martinai, aš 
jau pradedu jausti visą tą plakimą kojomis. Blauzdos ir 
šlaunys skauda. 

— Kai rytoj paplaksit, praeis. Greitai raumenys pri- 
siderins, ir jūs nieko nebejausit. 

Jis basas, vilki tiktai aptemptus baltus šortus ir cha- 
ki spalvos berankovius marškinėlius. Ji mato iš jo pažastų 
kyšančius švelnių plaukų kuokštelius. Ji nusigręžia. Keis- 
tai susijaudinusi. 

— (Geras vynas, — sako ji. — Ačiū. Kaip sekasi dar- 
bo paieškos? 

— Rytoj dar vienas pokalbis, — sako jis. — Į neviltį 
nepuolu. Darbų čia yra, tik algos ne per didžiausios. 

— Apie kompiuterius aš beveik nieko neišmanau, — 
prisipažįsta ji. 

— Nėra taip sunku, kaip atrodo. Jei sugebu aš, va- 
dinasi, gali sugebėti kiekvienas. 

Jiedu sėdi vienas šalia kito ant jo sofos: griozdo, už- 
tiesto oranžiniu batikiniu apklotu. Frėjus švelniai užde- 
da ranką ant jos nuogos nugaros. 

— Karšta, — sako jis. — Gal per ilgai šiandien bu- 
vot saulėje? 

— Turbūt ne. Aš naudoju nuo saulės apsaugantį los- 
joną. 

— Gerai. Antraip imtumėt luptis kaip svogūnas. Eva, 
jeigu jūsų pasimatymas baigtųsi anksti, arba net jei ir ne 
anksti ir jūs sumanytumėt užsukti čia ir išmesti taurelę 
dėl miego, tai aš labai apsidžiaugčiau. 

Jo pirštų galiukai slysta jos nugara. Kaip plunksnos. 
Ji sudreba. 

— Nemanau, kad galėčiau ateiti, — sako ji. 

— Kodėl ne? 

— Padorumas lyg ir neleidžia. 

— Padorumas? — klausia jis. Kritiškai šypsosi. — O 
kas tai yra? Jeigu niekam nuo to ne blogiau, tai kur jo 
žala? 

Ji nežino, ką atsakyti. 

— Gerai, — sako jis. — Pagalvokit. Aš guluosi tik 
antrą valandą, taigi man nesutrukdysit. 

— Pagalvosiu, — sako ji. Jaučia, kaip glosto kieti jo 
pirštai. 

— Jūs tikriausiai be liemenuko? 

— Tikriausiai be. 

— Aš duosiu jums savo telefono numerį, — sako jis. 

E šias Heimdal su Hariu Danceriu nuvažiuoja į naują 
prancūzišką restoraną Las Olase. Jie valgo sraiges, ver- 
šieną ir suflė. Geria vyną, atsiduodantį kamščiu. Dance- 
ris, kaip jam kartais būna, be nuotaikos. Vakarienė liūd- 
noka. 

— Atleisk man, — sako jis. Uždeda ant jos rankos 
delną. — Aš šįvakar surūgęs, pats suprantu. Būk gera, 
nepyk. 

— Kas tau yra, Hari? 

— Et, man kartais taip užeina. Nepavadinsi tikra 
depresija, bet toks niūrumas. Man gėda dėl savęs, bet 
nieko čia negaliu padaryti. | 

— Neįsivaizdavau tavęs paniurusio. 

— Tada rimtas susimąstymas. Susitarkim šitaip, ge- 
rai? Jis trunka tik dieną ar dvi, bet žinau, kad tuo metu 
būnu šlykštus pašnekovas. 

— Aš irgi turiu vieną paslaptį, — sako ji. — Man 
kaip tik tas mėnesio laikas netikęs. Labai gaila, šefe. Bet 
gal ir gerai, kad mudviejų pasyviosios nuotaikos sutapo. 
Po kelių dienų vėl siautėsim kaip jūreiviai. 

Jis pirmą kartą tą vakarą nusijuokia. 

— Taip ir tikėkimės, — sako jis. — Parvešiu šįvakar 
tave namo anksčiau, ir abu sapnuosim šviesią ateitį. 

Grįžtant namo, ji sako jam: 

— Beje, aš susipažinau 'su vienu vaikinu. 

— Tau sekasi, — sako Danceris. 

— Pavydi? 

— Baisiai. 

— Negaliu tuo patikėti. Jis apsigyveno mano name. 
Labai gražus, bet man per jaunas. Tačiau jis moko ma- 
ne plaukti. 

— Tai tu nemoki plaukti? Dieve, reikėjo pasakyti 
man. Aš būčiau tave išmokęs. 

— Per vėlu, — sako ji. — Aš jau turiu mokytoją. 

— Kaip jo pavardė? 

— Martinas Frėjus. Jis kažkur iš Niu Džersio. Dir- 
ba su kompiuteriais, nori susirasti čia darbą. 

— Ar jis gražus? 

— Labai. 

— Dabar aš tikrai pavydžiu. 

Ji juokiasi. Kumšteli jam į alkūnę. 

— Hari, tau nėra jokio pagrindo jaudintis. 

Truputį po dešimtos ji jau namie, viena savo bute. Iš- 
jungia visas šviesas. Lėtai nusirengia. Nuoga išeina į bal- 
koną. Atsigula į šezlongą. Vėsus vėjelis tarsi su lūpomis. 
Ji užmerkia akis prieš mėnulį. 

Kaip gera pasiduoti drausmei. Karinei, valstybinei, 
religinei — bet kokiai. Priimti mitus, svajones, iliuzijas. 
Leistis nešamam srovės. Neturėti pasirinkimo. Tie pra- 
keikti sprendimai. Pasirašei ir tampi laisvas. Ar tironija 
yra laisvės rūšis? 

Ji sujuda. Atsimerkia ir išplėtusi akis Žiūri į Žvaigž- 
dėtą dangų. Vadinasi, laisvė teikia skausmą. Kančia ir 
skausmas. Imkis atsakomybės už savo likimą ir prasidės 
tavo vargai, Čarli. Štai klausimas koksai... Štai koksai... 

— Koks tas klausimas? — klausia ji garsiai. 

Švyturio žiburėlis joje sužiba karščiau. Ji pati rimtai 
sau prisiekia, kad tai yra daugiau negu fizinis potraukis. 
Tai noras laisvai kvėpuoti. Pasiguldyti į lovą pasaulį ir 
žiūrėti, kas bus. Ji mato, kaip atsidaro durys. Atsilapoja 
langai. Intoksikacija. Apima nežabotos fantazijos. Ji 
svaigsta. 

Netvirtai atsistoja. Nueina į svetainę. Skambina Dan- 
ceriui. 

— Hari? Laimingai parvažiavai namo? 

— Kuo puikiausiai. Atsiprašau, kad per vakarienę 
buvau toks surūgęs. 

— Nieko baisaus. Visiems kartais subjūra nuotaika. 
Man labai gaila, kad aš fiziškai negalėjau priversti tavęs 
pamiršti savo negandas. 

Jis juokiasi. 

— Rytoj bus nauja diena, Eva. 

— Žinoma. Aš myliu tave, Hari. Saldžių sapnų. 

— Tau irgi, mieloji. Ačiū, kad paskambinai. 

Ji grįžta į šezlongą balkone. Patenkinta, kad paskam- 
bino. Bet vis tiek kažkas negerai. Haris atrodo kaip bu- 
vusio gyvenimo dalis. Drausmė, mitai, svajonės, iliuzijos. 
Jis yra už uždarų durų. Langai nuleisti. Ten nėra gundan- 
čio vėjelio su druskos skoniu, kuris išjudina ir jaudina. 

Ji paliečia save. Sutrikusi nuo milijonų: „O kas jei- 
gu?“ Ji tartum kūdikis, ištipenęs į sodą. Visi tie kvapai, 
žiedai, pojūčiai. Anksčiau ji neturėjo tiek variantų rink- 
tis. Nežinojo, kaip tai esti. Pasirašai, ir variantai tau pa- 
diktuojami. Kaip ji gali apsivilkti raudonai, jei liepta 
baltai? 

Atsigula. Plačiai išskečia rankas. Suriečia kojas. Iš- 
skečia šlaunis. 

— Dulkink mane, mėnuli, — sako ji. Kikena. 

Velniava! Ji nežino, iš kur tai atsirado. Bet žino, kad 
tai blogis. Ir jaudina. Ir negali atsispirti jo pagundai. Būti 
viskuo! Viską pažinti! Jokių standartų, moralių, įstatymų. 
Ničnieko. Netrokšti atlyginimo. Nebijoti bausmės. Koks 
puikus tada būtų gyvenimas! 

Ji tam dar nepasiruošusi. Dar ne. Bet pagunda žyb- 
si. Tai panašu, sako ji sau, į atidarytas kalėjimo duris, pla- 
čiai atlapotas. Kalinys Žiūri ir netiki. Priblokštas. Neryž- 
tingai Žengia vieną žingsnelį. Kitą. Dar vieną. Paskui 
nurimęs ima risnoti greičiau, bėga iš visų jėgų. Juokiasi. 
Verkia. 

Evelina Heimdal dega nuo tos vizijos. Vėl grįžta į 
svetainę. Įsijungia stalinę lempą ir rausiasi rankinuke. 
Pagaliau randa numerį. 

— Martinai? — sako ji. — Labas vakaras. Čia Eve- 
lina. 

— Sveika, — sako Frėjus. — Kaip sekėsi pasima- 
tyme? 


9-1 

— Gerai. Aš dabar namie. Ar kvietimas taurelei dėl 
miego tebegalioja? 

— Žinoma. Leiskitės žemyn. 

— Ne, — sako ji. — Jūs ateikit pas mane. 


Sel Abadon jau pamiršo, ką reiškia turėti artimą drau- 
gę moterį. Visos jos užduotys susijusios su vyrais. Visi jos 
bendradarbiai vyrai. Ir štai atsirado Andžela Blis. Drau- 
giška. Dosni. Stengiasi suteikti malonumą. Selei patinka 
turėti patikimą draugę. 

Jiedvi praleidžia kartu valandų valandas. Dažniausiai 
rytais ir po pietų. Visus tuos vakarus Selė nesimato su 
Hariu Danceriu. Jos gulinėja palei baseiną arba pajūry- 
je. Vaikšto po parduotuves. Ieško įdomesnių restoranų. 
Kateriu plaukioja po jūrą. 

Jos fiziškai nepanašios, bet turi daug bendro. Sun- 
kaus darbo patirtį ir ilgą karjerą. Nepriklausomos. Abie- 
jų gyvenimai susiję su vyrais. Andželos atveju tai invali- 
das vyras, gyvenantis slaugos namuose. Taip ji sako. 

— Aš jaučiu, kad negaliu jo palikti, — prisipažįsta 
ji. — Bet pasitraukti nuo jo turėjau, bent kelioms savai- 
tėms. Kai būnu namie, kiekvieną dieną skambinu, tris ar 
keturis kartus per savaitę aplankau. Tai sunku. 

— Aš manau, — sako Selė. — Ir nėra vilties, kad jis 
pasveiks? 

— Ne, jokios. Tai degeneracinis nervų sutrikimas. 
Gydytojai sako, kad jis gali gyventi daug metų, nuolat 
blogėdamas. 

— Kaip baisu. 

— Kartais man užeina noras jį palikti. Supranti? Ir 
niekada nebegrįžti. Bet negaliu taip padaryti. 

— Kodėl? 

— Na, aš jį tikrai myliu, be to, jis absoliučiai priklau- 
somas nuo manęs. Ir dar, aš labai religinga moteris ir su- 
prantu, kad palikti jį būtų neteisinga. Nežinau, ką dary- 
čiau be savo tikėjimo ir savo bažnyčios. Ji man suteikia 
jėgų gyventi. 

Selė Abadon neatsako. 

Jiedvi pusryčiauja pas Hovardą Džonsoną Briny ave- 
niu. Lauke škvalas teškia į langus lietaus lašus. Bet to- 
liau matyti mėlynas dangus, kuris žada tvankią dieną. 

— Tai baigsis, — sako Selė. — Turėsim progą pasi- 
deginti. Tu jau visai gražiai parudai. 

— Niekada nebūsiu tokia tamsi kaip tu, — sako An- 
džela. — Bet ir tu nesi tamsiai ruda, daugiau abrikosinio 
atspalvio. 

— Abrikosinio? — juokiasi Selė. — Labai ačiū. 

— Tu žinai, ką turiu galvoje. Tu tikrai labai graži mo- 
teris. Norėčiau turėti tavo figūrą. 

— Ir taip turi gerą, — užtikrina ją Selė. — Bet ga- 
lėtum dėl savęs padaryti ir šiek tiek daugiau negu dabar. 
Pradžiai padėtų liemenukas su įklotais. Arba kosmetinė 
chirurgija. Šiais laikais jie daro stebuklus. 

— Oi ne, — sako Andžela. — Aš to niekada nega- 
lėsiu. Mano bažnyčia moko, kad tuštybė yra nuodėmė. 
Turėsiu gyventi tokia, kokia esu. 

Dangus blaivosi. Saulė darosi raudonesnė. Jos ne- 
skubėdamos eina į savo motelį. 

— Gal nueinam į Pompano Madų skverą, — siūlo 
Selė. — Džordanas Maršas išparduoda maudymosi kos- 
tiumėlius. 

— Gal vėliau, — sako Andžela. — Aš noriu pasikai- 
tinti, kol saulė nepasidarė per karšta. Paskui turiu para- 
šyti kelis laiškus. 

— Vyrui? 

— Vyrui, kunigui, kitiems Žmonėms. 

— Tavo bažnyčia tau tikrai daug reiškia, ar ne, An- 
džela? 

— Daug? Ji reiškia viską. Nežinau, kaip be jos gy- 
venčiau. Ji viena palaiko mane. Tu nereliginga, ar ne? 

— Nelabai. Paprasčiausiai nebuvau šitaip auklėta. 

— Na, aš niekada nemėginu atversti kitų į tikėjimą. 
Tikėti ar netikėti — asmeniškas kiekvieno reikalas. Bet 
norėčiau, kad sekmadienio rytą nueitum su manim į baž- 
nyčią. Ten taip gražu. Taip ramina. 

— Pagalvosiu, — sako Selė Abadon. 

Ji guli kniūpsčia pievelėje ant rankšluosčio. Atsega 
bikinio liemenuko dirželį. Andžela sėdi šalia. Trina los- 
jonu jai pečius. Nugarą. Švelniai, glamonėdama. 

— Kaip gera, — murma Selė. 

— Patrinsiu ir kojas iš užpakalio, — sako Andžela. 

Tą vakarą Hario Dancerio namuose Selė pasako 
jam, kad turi naują draugę. 

— Turbūt labai gera tikėti taip tvirtai kaip Andže- 
la, — sako ji. — Kai ant lovos guli mirštantis vyras, ji tu- 
rėtų rimtą priežastį netikėti. 

— Ar ji dirba? — klausia jis. 

— Taip. Čikagos banko paskolų skyriuje. 

— Tikiuosi, jos vyras turi gerą medicinos draudimą. 
O gal gauna pašalpą. Tokios ilgos ligos gali nustekenti fi- 
nansiškai. 

— Ji neminėjo, kaip jie už tai užmoka, o aš, Žinoma, 
neklausiau. Ar tu eini į bažnyčią, Hari? 

— Nuo Silvijos laidotuvių ten nebuvau. Mudu kar- 
tais nueidavom. Per Velykas, Kalėdas. Kitom progom. 
Bet retai. 

Jis yra paruošęs daug krevečių ir kalmarų mišrainės. 
Su traškiai pakepinta česnakuota duona. Ir butelis atšal- 
dyto Reino vyno. Neformali vakarienė. Neformali apran- 
ga. Abu su džinsais. Selė su senais Hario marškiniais. 
Skvernai surišti. Matyti nudegęs pilvas. 

— Labai skanu, — sako ji. Atsilošia. — Galėtum 
kiekvieną dieną man virti. 

— Koks čia virimas? Viskas buvo šalta. Tik keptą 
duoną pašildžiau orkaitėje. Ką nori veikti, pasivaikščio- 
ti pakrante? 

— Nelabai. Pasiimkim likusį vyną ir lipkim į viršų. 

— Puiki mintis, — sako jis. 

Ji vaidina. Žino, kad garsai ir pokalbiai lovoje girdi- 
mi ir įrašinėjami. Ji kalba taip, kad išgautų iš Dancerio 
tokius atsakymus, kurie, jos manymu, turi patikti Šelbiui 
Jamai ir Briskui. 

Vėliau Danceris nueina į vonią po dušu. Selė guli 
viena didelėje lovoje ant prakaituotų paklodžių. Alkūnės 
linkiu prisidengia akis. 

Pagalvoja, kad tai, ką ji jaučia, yra tam tikras ilgesys. 
Ne žmogaus, o kažko. Naujų garantijų. Jos ateitis, kuri 
kadaise atrodė šviesi ir kupina nesibaigiančių džiaugsmų, 
dabar negyva ir miglota. 

Hario Dancerio prisiminimai apie jo gyvenimą su Sil- 
vija parodė jai iki tol neregėtą meilės ir tvirto paslaugu- 
mo pasaulį. Jai patiktų gyventi šitame maloniame svei- 
ko proto pasaulyje. Diena po dienos kartojasi tokia, 
kokia buvo vakar ir kokia bus rytoj. Tęstinumas ir pras- 
mė. Su tvirtu tikėjimu, tokiu kaip Andželos. 

Ji negali tikėtis santuokos su Hariu Danceriu. Nes 
per daug gerai suvaidino savo vaidmenį: jis laiko ją eg- 
zotiška, pašėlusia nuotykių ieškotoja. Bet ne moterimi, 
kurią mylėtų ir globotų kaip Silviją. Jeigu ji pasiūlytų tokį 
dalyką, Departamentas tam pasipriešintų. Taip, kad jai 
net galvoti apie tai nesinori. 

Ji girdi, kaip jis išeina iš vonios. Nuima ranką nuo 
drėgnų akių. Žiūri, kaip jis vaikšto po kambarį, rengia- 
si. Malonus, tvirtas vyriškis, vertas meilės. Ko gero, ge- 
riausias iš visų jos aukų. Kažkaip, nesuvokiant nei jam 
pačiam, nei jai, jis išmokė ją kaltės jausmo. 

Ji nueina į dušą. Apsirengia. Jis parveža ją į motelį. 
Atsisveikindamas pabučiuoja. Ji pareina į savo spalvin- 


133 


gą butą. Apsidairo, šypteli. Vėl nueina į dušą. Kodėl — 
nė pati nesupranta. Pamėgina skaityti. Klausytis radijo. 
Žiūrėti televizorių. Niekas nepadeda. Ūžia tuštuma. 

Ji apsimauna šortus, apsivelka marškinėlius. Išeina. 
Pamato Andželos Blis kambaryje degančią šviesą. Pabel- 
džia. Tai leista. 

— "Ta tavo bažnyčia, — sako Selė Abadon. — Sekma- 
dienį. — Pamėgina nusijuokti. — Kada prasideda spek- 
taklis? 


S pionažo meistrai sėdi voratinklio centre ir laukia, kol 
jis suvirpės. Korporacijos operacijų šefas tikisi, kad vis- 
ką suplanavo gerai. Visi jo žaidėjai yra vietose. Jis padarė 
viską, kad užbėgtų už akių išdavystei. Dabar privalo lauk- 
ti ir tikėti savo darbuotojų už šimtų mylių talentu bei 
ryžtu. 

Bet jis susidūrė -su negailestingu priešu. Išaiškėjo 
naktinio koduotojo išdavystė. Vargšelis buvo išsiųstas į 
reabilitacijos centrą. Bet kas žino, kiek dar šnipų įdieg- 
ta Korporacijos biurokratinėje mašinoje? Ir kokių nuos- 
tolių jie padarė. Ir tebedaro. 

Šefas tingiai paliečia savo kompiuterio klaviatūrą. 
Čia pilna puikios valdymo aparatūros. Darbui palengvinti 
netrūksta nieko. Viršininkai jam duoda didelę laisvę 
rinktis strategiją ir taktiką. Pralaimėjimo atveju jis netu- 
rėtų kuo pasiteisinti. 

Bet jis žino, kad jo aparatūra, bylos, procentų lente- 
lės ir tikimybių prognozės — visa tai yra beverčiai daly- 
kai, palyginti su dirbančių agentų atsidavimu ir tvirtybe. 
Jie yra Žmonės, ir jie viską lemia. O žmogus gali būti sil- 
pnas, nepastovus, net neištikimas. Jie ne mašinos dalys, 
kurias galima pakeisti, o pažeidžiamos, jautrios būtybės 
su nenuspėjamais trūkumais ir galiomis. 

Jis pasižymi savo pagrindinius veikėjus: 

Kntonis Glitneris. Vadas vykdytojas. Sąžiningas. 
Darbštus. Ryžtingas. Bet ar šitas vyriškis turi pakankamai 
talento ir vaizduotės atlikti sudėtingai užduočiai? Gal 
jam kartais trūksta moralinio atsparumo? Ar jis pakan- 
kamai stiprus, kad esant reikalui kaip buldozeris prasi- 
skintų kelią iki pergalės? 

Evelina Heimdal. Aktyvioji agentė. Maloni, patraukli 
moteris. Puikus dosjė, jokių išdavystės požymių. Bet da- 
bar parodė nerimą keliančią ryžto stoką ir nuolaidžiavi- 
mą sau. Jos dvasinis susilpnėjimas gali sukelti pavojų vi- 
sai Dancerio kampanijai. 

Martinas Frėjus. Kontržvalgybos agentas. Profesiona- 
lus žigolo. Bet ar jis supranta, kad jo užduotis yra tiktai 
išbandyti Eveliną Heimdal, o ne gundyti ją išduoti savo 
priesaiką? Ar jis sugeba suvokti šį menką skirtumą? 

Skaitydamas savo užrašus, šefas suvokia, kad bent 
vieno iš šių trijų bendradarbių darbo brokas gali reikšti 
pralaimėjimą. Jis pasiima pakelį tablečių nuo rūgštingu- 
mo. Atsistoja, ima žingsniuoti po savo kabinetą. Ranka 
prispausta prie diafragmos. 

Jis staiga supranta, kad analizuodamas Dancerio 
operacijos personalą, pamiršo pagrindinio veikėjo asme- 
nybę ir charakterį: paties Hario Dancerio. Techninės šios 
operacijos problemos užgožė tikslą. 

Bet kaip tik Danceris pats to nenorėdamas atskleis 
stipriąsias ir silpnąsias Korporacijos agentų puses. Jie 
privalo reaguoti į jį, jo norus ir nenorus, įsitikinimus, 
džiaugsmus. Jo nuotaikas. 

Nors keista, bet tokio pobūdžio operacijose taikinys 
tampa pagrindiniu šnipu. Pats to nežinodamas, jis valdo 
jam priskirtą personalą. Nulemia tų žmonių veiksmus. Pri- 
verčia keisti taktiką. Įvaro juos į neviltį arba suteikia pa- 
grindo džiaugtis ir planuoti, kaip galų gale jis bus įveiktas. 

Bet koks žmogus yra Haris Danceris? Žiūrėdamas į 
storą pranešimų šūsnį ant savo stalo (parengtų Tonio Glit- 

nerio), operacijų šefas pripažįsta, kad apie taikinį neturi 
aiškaus suvokimo. Jis ir šioks, ir kitoks. Ir šnekus, ir užsi- 
daręs. Linksmas ir niūrus. Jausmingas ir puritoniškas. 

Kitaip tariant, pripažįsta šefas, žmogiškas. Nesuvo- 
kiamas. Mįslė. 


Haris Danceris vakare pakrantėje. Svajoja... 

— Sveikas, Niurzguti, — sako Silvija. Ateina išdi- 
džiai. Nešasi raketes ir teniso krepšį. — Aš laimėjau, lai- 
mėjau! Patekau į pusfinalius šeštadienį. 

— Šaunuolė, — sako Haris. Šypsosi. — Pateksi į fi- 
nalus ir laimėsi bronzos žiedą. 

— Ne, — sako Silvija. — Šita Lauri Kristofer sumals 
mane. Ji taip servuoja, kad net nematyti. Man užteks ir 
pusfinalių. 

— Nekalbėk šitaip. Noriu, kad taptum profesionale, 
tada aš galėčiau eiti į pensiją. 

— Būtų gerai, — sako jo žmona. Klesteli į kėdę. — 
Sumaišyk man ko nors skanaus ir stipraus, mielasis, ge- 
rai? Aš visai nusivariusi. 

Jis atneša jai didelę taurę degtinės su spanguolių sul- 
timis ir daugybe ledo. Ji dėkinga pabučiuoja jam riešą. 

— Septyni setai, — sako ji. — Nebeturiu jėgų. Kokią 
valandą gausiu mirkti karštoje vonioje. Ar važiuosim kur 
nors šįvakar? 

— Dar apie tai negalvojau. Turim ant žarijų keptą 
vištą, mišrainių ir pusę stiklainio nektaro. 

— Skamba dieviškai. Tiktai tu gausi mane maitinti. 
Aš neturiu jėgų pakelti šakutei. 

— Reikės patikrinti. 

Ji apžiūrinėja jį. 

— Profesoriau, tu šiandien atrodai kiek apmusijęs. 
Sunki diena? 

— Visos jos sunkios. Nežinau, iš kur atsirado mintis 
žaisti su KŽP — kitų žmonių pinigais. Man iš to jokio 
malonumo. Tiktai sunkumai ir rūpesčiai. 

— Pamėgink tai šįvakar pamiršti. Kai tik atsigausiu, 
kaip reikiant tave pamankštinsiu. 

— Pažadai, pažadai, — sako jis. 

— Ar aš kada nuvyliau? 

— Ne, — sutinka jis, — niekada. 

Ji sėdi išsitiesusi. Nuogos rudos kojos ištiestos. Prie 
teniso batelių kulnų kyšo tie juokingi kojinių burbuliu- 
kai. Balti šortai atraityti. Pro marškinėlius matyti platūs 
pečiai, stiprios rankos. Trumpi plaukai styro. Veidas rau- 
donas. Sveika, pulsuojanti moteris. Trykštanti. Šalia jos 
jis jaučiasi senas. Išsekęs. 

— Ką matai? — klausia ji. 

— Myliu. 

— Vėliau pamatysi daugiau. 

— Eik į dušą, nusiprausk, nes kitaip išprievartausiu 
tave čia pat ant kilimėlio. Aš paruošiu mišraines. Valgom 
po valandos, gerai? 

— "Tu čia viršininkas, — sako ji. 

— Nuo kada? — klausia jis. 

Jis padengia stalą, supjausto vištieną, sumaišo miš- 
raines. Pasidaro sau džino su martiniu, Silvijai degtinės 
kokteilį. Nuneša gėrimus į viršų. Ji dar tebesipliuškena 
putotoje vonioje. Vonia pilna garų. Kvepia. 

Jis atsisėda ant uždaryto tualeto dangčio. Paduoda 
jai kokteilį. 

— Plazma, — sako jis. 

— Ačiū, mielasis. Hari, Blanša ir Džeremis Bleinai 
kviečia mus penktadienį vakarieniauti. Dabar jų eilė. Pa- 
sakiau jai, kad pirma pasitarsiu su tavim. 

— Kaip tu nori. 

Tai ketvirti jų vedybinio gyvenimo metai. Jis Žino, 
kad ji nori padaryti jų gyvenimą įdomesnį. Daugiau pra- 
mogų. Važiuoja į Majamį ir Palm Byčą pažiūrėti gastro- 

linių Brodvėjaus spektaklių. Vyksta į kruizus. Lanko me- 
no galerijas. Planuoja atostogas Europoje. Likus vienam, 
jo gyvenimas apsiribotų tiktai darbu ir namais. 

— Ką tu norėtum veikti, mielasis? 

— Žinoma, — sako jis. — Eikim. Jis parodys savo 
komiko Fyldso imitaciją, o ji skųsis, kaip sunku gauti ge- 
rą pagalbą. Bet kokias penkias valandas aš gal ir galėsiu 
iškęsti. 

Ji atsisėda vonioje. Nuo gražių krūtų teka muiluotas 
vanduo. Ji ima sprigtuoti į jį putas. Jis pasilenkia. 

— Mano senasis Niurzgutis, — sako ji. — Tu šįvakar 
surūgęs. Ar ne? 

— Ne visai. Tiesiog prislėgtas. Greit pasveiksiu. 

— Visada pasveiksti. Antraip jau seniai būčiau iškei- 
tusi tave į kokį nors naujesnį modelį. 

Ji ištraukia vonios kamštį. Paduoda jam savo stikli- 
nę. Atsistoja. Jis Žiūri į jos žvilgantį kūną. Liekna. Stang- 
ri. Ji užtraukia užuolaidą. Pradeda plautis po dušu putas 
ir vonios aliejų. Jis nueina į miegamąjį. Atsisėda kreto- 
nu aptrauktame tfotelyje. 

Jam jau geriau. Jaučia. Nuotaika kyla. Ir ne dėl kok- 
teilių, dėl jos. Ji taip veikia jį. Dievo dovana. 

Nieko ypatingo neatsitiko, kai ji įžengė į namus. Jų 
pokalbis, kasdieniškas buities aptarinėjimas. Ji nieko ne- 
padarė, nieko nepasakė. Ji yra. Jos buvimas. Šiltas artu- 
mas. Jis priklauso jai, ji priklauso jam. Dviese visame pa- 
saulyje. Ji sakė teisingai: nugalėjo trečias buvimas, jų 
santuoka. 

Jis neįsivaizduoja, koks būtų šis vakaras, jeigu ji ne- 
būtų parėjusi namo. Jeigu jos nebūtų. Tikriausiai semtųsi 
paguodos butelyje. Ar pultų į neviltį. Ieškotų kažko ne- 
suprantamo. Tai šiek tiek ir gąsdina jį. Tas priklausomu- 
mas. Jis vis dar bijo, kad viską investuoja į ją. Pelnas di- 
džiulis. Bet rizika... 

Ji išeina iš vonios su dideliu maudymosi chalatu. 
Šluostosi plaukus. Paima iš jo savo gėrimą ir pabaigia. 

— Skaniai kvepi, — sako jis. 

— Žinoma, — sutinka ji. — Įvarvinau vieną lašą šio, 
kitą ano. Klausyk, kada valgom? 

— Tuojau, — sako jis. Stojasi. — Viskas paruošta. Iš- 
alkai? 

— Mirštu iš bado, — sako ji. Staiga apsisuka. Apka- 
bina jį. Pabučiuoja. — Ištroškau tavęs. Jautiesi geriau? 

— Iš ko tu supratai? 

— Pažįstu. 

Ji valgo godžiai. Aštriais dantimis drasko vištos kul- 
šį. Kabina mišraines. Kai ji kiek pasisotina, jis pradeda 
kalbėti apie teniso varžybas. Ji pasakoja, setas po seto. 
Jam tai nelabai rūpi, bet jis nori girdėti jos balsą. Maty- 
ti jos veide pagyvėjimą. 

Ji tikrai gyva. Ir kažkokiu emocinės osmozės būdu 
perteikia savo gyvybingumą jam. Stiprina jį. Ir jis mel- 
džia, kad tai nebūtų vienpusis srautas. Kad ir ji gautų 
kažko iš jo, nesvarbu, kas tai būtų. 

Jiedu pabaigia arbūzą. Kavą su ledais nusineša į te- 
rasą. Atsigula šezlonguose. Žiūri į dangų. Jis tuščias. Nei 
mėnulio, nei žvaigždžių. Bet jiems nesvarbu. 

— Aš myliu tave, Silva, — sako jis. Staiga. 

Ji pasuka galvą, žiūri į jį. 

— Mielasis. Aš irgi myliu tave, Hari. Bet kodėl staiga 
pasakei? 

— Man pasirodė, kad per retai tai sakau. 

— Tu tai parodai. 

— Nejaugi? Norėčiau, kad taip būtų. Bet man reikia 
išmokti išreikšti savo jausmus žodžiais. Negalima gyventi 
ir tikėtis, kad tu arba kas kitas supras, ką aš jaučiu. 
Veiksmai kalba garsiau už žodžius? Nė velnio jie nekal- 
ba! Veiksmus galima lygiai taip pat klaidingai suprasti 
kaip ir žodžius. Reikia derinti viena ir kita. Cia yra tam 
tikra sąveika. Visuma yra didesnė už dviejų dalių sumą. 

— Ačiū tau, profesoriau, — sako ji. — Labai gailiuo- 
si, kad neužsirašinėju. 


139 


Jis sutrinka. 

— Taip man ir reikia. Tu visada grąžini mane į žemę. 

Jiedu guli tylėdami. Gurkšnoja gėrimus. 

— Norį įsūnyti? — klausia ji. 

— Ką? 

— Arba įdukrinti. Nepanašu, kad mudu galim susi- 
laukti mažo kūdikėlio. Gal tada įsūnijam? Kaip manai? 

— Nežinau, — sako jis. — Tai man kelia nerimą. Sa- 
vanaudiškos priežastys. Konkurencija. Aš noriu visos ta- 
vo meilės. Tai niekšiška, Žinau, bet aš taip jaučiu. Tu to 
nori? Jei tikrai nori, aš sutinku. 

— Aš pati nežinau, ko noriu, Hari. Kartais man at- 
rodo — Dieve, kaip norėčiau, kad po namus lakstytų ma- 
žas dvokiantis pyplys. Mažų kojyčių tapsėjimas ir visa ki- 
ta. O kartais tai mane baugina. Atsakomybė. O jeigu 
nesu tikra, vadinasi, nesu tam pasiruošusi. Ar ne? 

— Ko gero, taip. Kai tikrai apsispręsi, gal leisi man 
pirmam tą sužinoti? 

— Būtinai. Be to, ir aš jaučiu tą patį, ką ir tu. Mu- 
du čia sukūrėm tokį didelį dalyką, kodėl turėtume rizi- 
kuoti jį sugriauti? Arba pakeisti? O vaikas pakeistų la- 
bai daug. Gal į gerąją pusę, o gal į blogąją. Bet aš bijau 
rizikuoti. 

— Na, juk nebūtina nuspręsti šią minutę, Silva. Mu- 
du dar ne tokie seni. Pagalvokim apie tai, paskui dar pa- 
sikalbėsim. 

— Juk mudu, Hari, galim kalbėtis apie bet ką, ar ne? 

— Tikiuosi. Kokia tada būtų santuoka, jeigu negalė- 
tume? 

— Mielasis, aš taip noriu miego, kad esu beveik be 
sąmonės. 

— Apie tai negalim kalbėtis, — sako jis. Juokiasi. 

Jis pastato ją ant kojų. Tvirta ranka apkabina per lie- 
menį. Jiedu užkopia laiptais. Tyliai dainuoja savo mėgs- 
tamą dainą „Aš aplankysiu tave“. Jis pasodina ją ant 10- 

vos krašto. Viena ranka prilaikydamas ją, kita atverčia 
uždangalą, antklodę, viršutinę paklodę. 

Jos akys užmerktos. Bet ji murma kaip vaikas, kol jis 
nuvelka jai chalatą. Paguldo ją lovon, ištiesia kojas. Iki 
smakro užtraukia antklodę ir paklodę. Apkamšo ją. Ji at- 
sidūsta. Pasiverčia ant šono. 

Jis įjungia oro kondicionierių. Užgesina šviesą. Tyliai 
uždaro duris. Nulipa apačion ir sutvarko virtuvę. Stengia- 
si per daug netarškėti. Paskui apeina namus, patikrina, 
ar uždarinėti langai ir durys. 

Namie tylu. Prieblanda. Be jos triukšmingumo tuš- 
čia. Jis įsipila truputį konjako. Nusineša į miegamąjį, įei- 
na tyliai. Susiranda nedidelį fotelį. Sėdi jame, palengva 
gurkšnodamas konjaką. Klausosi, kaip kvėpuoja žmona. 
Dabar vėl jaučiasi normaliai. 

Jeigu jo finansinėje veikloje yra koks dėsnis, tai jis 
toks: kapitalą skirstyk! Niekada nedėk visų kiaušinių į 
vieną pintinę. Dabar, Žiūrėdamas į miegančią Silviją, jis 
mąsto, ar tai galioja ir emocinėms investicijoms. Ar pro- 
tinga apdrausti visą savo gyvenimą vienoje draudimo fir- 
moje? Jei ji žlugs, kur atsidursi? 

Bet, Žinoma, pirtigai auga, nuosavybė didėja ir tai 
įgalina dar labiau skaidyti kapitalą. Bet ar meilė auga? 
Ar mums visiems suteiktos vienodo dydžio investicijos 
pagal norus: išlaidavimas, kortos arba Žmogus? Ir Žinai, 
kad tam dingus, viskas galutinai pražūva. Nieko nelieka. 

Jis nėra tuo tikras. Gali būti, jog atsilygindamas už 
meilę, pats jos gauni daugiau. Jei protingai vadovausie- 
Si šiuo principu, tai jis neš dvigubus dividendus. Juk gy- 
venant žmogaus gebėjimas mylėti gali išaugti dvigubai. 
Tai įmanoma. 

Dar viena neišsprendžiama gyvenimo problema, 
liūdnai pripažįsta jis. Skaidyti ar koncentruoti emocinį 
kapitalą? Rinktis reikia rimtai: antros progos nebus. Bet 
kol kas jo meilės investicijos į šitą miegančią gražuolę 

neša neregėtą pelną. Kvaila jaudintis dėl to, kad ji yra vi- 
sas jo portfelis. 

Silvija kilsteli. Mieguistai pašaukia: 

— Hari? 

— Aš čia, mieloji, — sako jis. 

Beregint ji vėl užmiega. Saugi ir patenkinta. 


E iniininikas užsispyręs. Jo didelis kūnas muistosi De- 
partamento Karo kambario soste. Ta nelemta Dancerio 
operacija neduoda jam ramybės. Paprasčiausias suve- 
džiojimas peraugo į valios ir gudrumo dvikovą su Korpo- 
racijos operacijų šefu Vašingtono būstinėje. 

Pirmininkas nekantrauja. Jis nori rezultatų. Iš ko 
nors. Iš bet ko. Pranešimai eina. Jis mėgina susivokti, kas 
dedasi. Bet čia labai maža logikos. Jokia gija neveda prie 
garantuoto tikslo. Nebent šitas gležnas siūlelis būtų vien 
kvailybė ir išdavystė. 

Kalta ne jo strategija. Jis tuo tikras. Jį nervina jo dar- 
buotojų veiklos nekompetentingumas. Jie trukdo jam 
grumtis greitai, triukšmingai. 

Pietryčių regiono direktorius. Diktatoriškas žmogus. 
Kupinas savimeilės. Sugeba atlikti kasdienes užduotis, 
bet stokoja vaizduotės vadovauti kompleksiškai operaci- 
jai. Tikras vidutinis viršininkas. Jei gandai teisingį, tai tas 
bukaprotis yra žemųjų instinktų vergas. 

Selbis Jama. Vadas vykdytojas. Holivudo tipo, bet 
stokoja būtinos ištvermės. Lengvasvoris, vadovaujantis 
savo pirmai rimtai užduočiai. Jam visa tai atrodo kaip te- 
atras. Drama. Gal jam labiau sektųsi farsas? 

Selė Abadon. Aktyvioji agentė. Fantastiškų pergalių 
dosjė. Bet nejaugi ji baigia perdegti? Paskutiniai prane- 
šimai rodo ryžto mažėjimą. Bet ji yra visos operacijos 

ašis. Jeigu ji neištvers, tai visa kampanija žlugs, Haris 
Danceris liks pralaimėtas. 

Briskas. Specialusis agentas. Tamsus, nirtulingas vy- 
riškis. Nemenkas galvažudys. Per laisvai elgiasi su Spe- 
cialiosiomis Pajėgomis. Įtarus. Bet rezultatus duoda ge- 
rus. Aukštesniame poste galėtų net būti pavojingas. Jį 
naudojant reikia Žinoti ribas. 

Andžela Blis. Vidaus saugumo agentė. Baisi knyslė. 
Viskas jos dosjė rodo kone demonišką ištikimybę. Bet ar 
ji nėra kiek isteriška? Departamentas vengia fanatikų. 
Tokie darbuotojai kaip Blis nesulinksta, jie lūžta. 

Perkratinėdamas savo veikiančiuosius asmenis, pir- 
mininkas pripažįsta, kad tai nėra geriausia komanda, ko- 
kią jis galėtų surinkti. Bet nėra ir blogiausia. Geriausiu 
atveju kratinys. Jis suvokia jų įtampą ir sunkumus. Ir 
abejoja, ar jie supranta jo. 

Departamento personalo gležnumas kartkartėmis 
nustebina ir sutrikdo. Šiems žmonėms pažadėti aukso 
kalnai. Ir jiems mokama. Tai kodėl jie iškeičia lobį į at- 
liekas? Pirmininkas nežino. Bet taip pasitaiko. 

Nuo to reikėtų apsidrausti. Nuolat gresia dezertyra- 
vimas. Išdavystė. Jis jaučia, jog padarė viską, kad užkirstų 
tam kelią. Bet veiksmas vyksta už daugelio mylių. Jis gali 
vadovauti, bet negali kontroliuoti. 

Svarbiausias čia, be abejo, yra pats subjektas: Haris 
Danceris. Keista, kad auka diktuoja nusikaltimą, bet taip 
jau visada buvo. Pirmininkas norėtų daugiau Žinoti apie 
tą žmogų, Dancerį. Tada galėtų kur kas geriau modeliuo- 
ti savo taktiką, kad ji atitiktų profilį. 

Bet kadangi nepažįsta, tai tegali vadovautis praeities 
patirtimi. Atsivertėliai laimimi apeliuojant į jų aistras, 
godulį, baimę. Į bet kokias žmogaus silpnybes. Tačiau kur 
yra Hario Dancerio silpnoji vieta? 

Na, tai galėtų būti net ir meilė. Juk daug taikinių bu- 
vo atversta ir per jų dorybes, ir per ydas. 

J i paskambina jam į įstaigą vėlai po pietų. 

— Hari, — sako Evelina Heimdal, — kaip dėl mūsų 
pasimatymo šįvakar? Manau, kad gal galėčiau. Nors jau- 
čiuosi baisiai. 

— Kas atsitiko? 

— Turbūt persišaldžiau. Ar įmanoma persišaldyti 
Floridoje? 

— Žinoma, kad įmanoma. Ir trunka savaitę ar dvi, 
kol atsikratai. Tai tu norėtum šįvakar nesusitikti? 

— Ne visai, — sako ji. — Tik neturiu nuotaikos pus- 
tytis ir važiuoti į kokią prašmatnią vietą, kur oro kondi- 
cionierius taip smarkiai veikia, kad pamėlynuoji. To ne- 
norėčiau. 

— Bet pavalgyti tau reikia. Žinai ką. Gal aš paimu 
porą storų niujorkietiškų bifšteksų ir kelis šaltus bulvių 
plokštainius? Tu atvažiuoji pas mane ir kokią septintą pa- 
valgom. Tada tu anksčiau grįžti ir lendi į lovą. Jei persi- 
šaldei, miegas pats geriausias vaistas. 

— Tau tikrai taip gerai? 

— Žinoma. 

— Hari, tu tikras draugas. 

— Sutinku. 

— Tada susitiksim apie septintą. Ir pasistengsiu ne- 
čiaudėti tau į veidą. 

Jis pakepina bifšteksus, bulves, prieš kišdamas orkai- 
tėn, gausiai apibarsto česnakine druska ir paprika. Pada- 
ro mišrainę iš salotų lapų ir svogūno, apdeda ją rūgščia 
grietine ir Dižono garstyčiomis. Pastato butelį atšaldyto 
Kalifornijos šabli. 

— Čia tai bent, — sako Evelina Heimdal. — Jeigu 
tu moki šitaip gaminti, tai tu man reikalingas. 

— Rytoj vakare liaujuosi, — sako jis. — Bolonijos 
sumuštiniai ir košeriniai krapai. Kaip sloga? 

— Pamirškim ją, maistas toks puikus. Bet jaučiu, kad 
šiek tiek karščiuoju. 

Jis prideda jai prie kaktos delną. 

— Truputį šilta. Prieš išeidama išgerk brendžio. Jis 
negali pakenkti. 

Jis dėmesingas. Rimtas. Ar kepsnys pakankamai 
minkštas? Gal bulvėse per daug prieskonių? Ar kamba- 
rys ne per vėsus? Jis rūpinasi ja. Patarnauja. Verčia vis- 
ką suvalgyti. Išverda kavos. Atneša butelį brendžio. Įpi- 
la į nedideles taureles. 

— Tu tikras auksas, — sako ji. — Ką aš be tavęs da- 
ryčiau? 

— O ką darei iki šiol? Vis mokeisi plaukti? 

— Ne šiandien — jaučiausi taip klaikiai. 

— Ar jis rado darbą su kompiuteriais? Tas tavo drau- 
gas... kaip jo vardas? 

— Martinas Frėjus. Ne, kol kas nieko neužtiko. 

— Jei nori, paklausinėsiu. Žinau kelias vietas, kur 
gali būti reikalingas. 

Ji keistai žiūri į jį. 

— Tu labai geras, Hari. Aš Žinau, kad jis būtų labai 
dėkingas. 

Danceris priverčia ją pabaigti brendį. Paskui, jai pri- 
sipažinus, kad namie daugiau neturi, įkalbina ją pasiim- 
ti butelį su savimi. Puspilnį. Jis įdeda butelį į popierinį 
maišą. 

— Jeigu taip, tai ir pasiimsiu, — sako ji. — Hari, la- 
bai dėkoju tau už šį vakarą. Net nemoku apsakyti, ką tu 
padarei mano moralei. Kai kitą kartą susitiksim, aš bū- 
siu sveika kaip penki ridikai. 

— Saugokis, — moko jis. — Daug miegok. Gerk 
daug skysčių, ypač vaisių sulčių. Susirask stiprių vitami- 
no C tablečių. Keletą dienų nelįsk į baseiną ir jūrą. Ir pa- 

— Klausau, profesoriau, — sako ji. Paskui: — Hari, 
kas tai? Ar pasakiau ką negerai? 

— Ne. Nieko nepasakei. Bet pavadinai mane profe- 
soriumi. Juo manęs jau senokai niekas nevadino. 

— Silvija? — klausia ji. 

Jis linkteli. 

— Atleisk, kad prikėliau senus prisiminimus. 

— Ne, ne. Tai geri prisiminimai. Viskas gerai. 

Ji važiuoja namo. Galvoja, koks jis mielas, geras 
žmogus. Paskui kuria dialogą, kurį papasakos Toniui 
Glitneriui per ataskaitą: apie tikėjimą, ištikimybę, būti- 
nybę aukotis ir atpildą kitame pasaulyje. 

— Manau, kad jam tikrai padariau įspūdį, — pasa- 
kys ji Glitneriui. — Jis kažko ieško. Gal tiesos. Jau ne- 
toli sprendimas. 

Savo bute ji nusimeta suknelę. Užsimauna nupjautus 
džinsus. Pasideda liemenuką. Užsivelka marškinėlius su 
užrašu IŠMĖGINK ant priekio. Paskui paskambina Mar- 
tinui Frėjui. 

— Aš jau namie, mielasis, — sako ji. — Ar tuojau 
nusileisti? 

— Duok man penkiolika minučių, — sako jis. — Aš 
kaip tik ėjau į dušą. Tik gėrimų nedaug turiu, Eva. 

— Dėl to nesirūpink. Aš turiu pusę butelio brendžio. 
Atsinešiu. 

Martinas Frėjus ne kvailelis; žino, kas jam atsitiko. 
Kai vaidmenį vaidini pernelyg ilgai, jis liaujasi buvęs 
vaidmuo. Tampi tuo, ką vaidini. Visi aktoriai ir politikai 
kenčia nuo to sindromo: po kurio laiko užuolaida nebe- 
nusileidžia. 

Kad ir šita užduotis... Heimdal. Jis atvyko į Floridą, 
manydamas, kad tai dar viena sugundymo užduotis. Meti 
masalą, žuvis praryja, ir tempi į krantą auką išdavikę. 
Frėjus tai darė jau daug kartų. Jis į savo viršininko ne- 
žymų skirtumą tarp „suvedžioti“ ir „išbandyti“ nežiūri 
rimtai. 

Bet Evelina yra kažkas nauja. Gal dešimčia metų vy- 
resnė už jį. Bet kūnas jaunas. Prisirpusi. Graži moteris. 
Su ja lengva bendrauti, lengva susipažinti. Puikus humo- 
ro jausmas. Ne perdėm reikli. Kur kas šaunesnė už jo 
įprastinius taikinius. 

Tiktai kažkas neduoda Martinui ramybės, kažkas ke- 
lia nerimą — jis kažką jaučia joje. Beatodairiškumą. Ji 
kaip vaikas, kurį staiga paleido didelėje Žaislų parduotu- 
vėje ir pasakė: „Imk, ką nori“. Ji elgiasi kaip išleista į 
laisvę. Visi varžtai nukritę. Kartais šita laisvė ją pačią 
gąsdina. Bet jis dega nekantrumu ją pažinti. 

Kontržvalgybos agentas žino, kad apie visa tai priva- 
lėjo pranešti į Vašingtoną. Bet nepranešė. Rimtas nusi- 
žengimas drausmei. Jis tikina save, jog taip padarė todėl, 
kad Evos atsipalaidavimas gali būti laikinas nukrypimas 
ir netrukus ji grįš į vėžes. O jos karjerai labai neigiamai 
atsilieptų faktas, kad ji buvo pasidavusi silpnybei. 

Bet Frėjus Žino, kad tai nėra tikroji priežastis, truk- 
danti atlikti užduotį. Tiesa yra ta, kad jį traukia ši mo- 
teris. Ir tos traukos iki galo jis nesupranta. Gal tai dėl pa- 
prasto džiaugsmo, kurį jai teikia fizinis kontaktas. Net 
prisilietimas. Gal dėl jos fantastiškų nuotaikų. Jos nekan- 
travimas lėkti iki paskutinės ribos. Ji elgiasi kaip lauki- 
nis gyvūnas, paleistas iš narvo. 

Kai ji ateina, jis vilki šilkinį spalvingą švarką. Ant nu- 
garos išsiuvinėtas ugnį spjaudantis drakonas. Ji apkabi- 
na jį. Juokiasi. Ji kunkuliuoja nuo energijos pertekliaus. 
Oda rausva. Kūnas pabrinkęs. Kyšo kieti speneliai. Ji 
spraudžia kelį tarp jo šlaunų. 

Jis atstumia ją toliau, skaito užrašą ant marškinėlių. 

— „Išmėgink“? Ką tai reiškia? 

— Nelabai Žinau, — prisipažįsta ji. — Pasiduok pa- 
gundai, tikriausiai. Viską išmėgink. Nesustok. 

— Aš nenorėjau, — sako jis. Automatiškai. Vaidin- 
damas savo vaidmenį. 

Jiedu išsineša brendį su sodos vandeniu į balkoną. Jis 
daug mažesnis už jos. Vietos yra tik dviem kėdėms, kok- 
teilių staliukui. 

Švytinti naktis. Juodas dangus prismaigstytas žvaigž- 
džių. Debesų draiskanos ne didesnės už barzdą. Žalsvai 
melsvas mėnulis, ne pilnatis, bet gana apvalus. Šiaurės 

rytų vėjas. Jūra nerami, girdėti mūša. Viskas uždara. Jie- 
du tarsi apgaubti. 

— Tokią naktį kaip šita, — sako ji, — aš jaučiuosi tarsi 
gyvenčiau amžinai. Bet juk tokių šansų nedaug, ar ne? 

Jis atsako atsargiai. 

— Fizikine prasme taip. Kunigai kalba apie amžiną 
gyvenimą. Dvasinį, supranti. Bet aš tuo netikiu. O tu? 

Akimirką ji tyli. Paskui: 

— Nežinau. Bet tai ir nesvarbu. 

Štai, galvoja jis. Aiškus jos išdavystės įrodymas. 

— Paprasčiausiai būti gyvam, — sako ji. — Matyti, 
girdėti, užuosti. Jausti. Koks tai džiaugsmas! Kai persi- 
kėliau į Floridą, pradėjau iš naujo augti. 

Jis juokiasi. 

— Tikrai, — spiriasi ji. — Panašiai kaip tie bonzai 
medeliai. Žmonės juos vis genėja. Vielomis raišioja ša- 
kas, kad augtų keisčiausių pavidalų. Kad būtų miniatiū- 
riniai. Tokia buvau ir aš — miniatiūra. Bet paskutinį mė- 
nesį suvešėjau. 

— Visu ūgiu. 

Dabar jos eilė juoktis. 

— O kodėl ne? Net tie medeliai miršta. Kai kada. 
Bet kol gyvi, būna vargani, prislėgti. Jiems neleidžiama 
augti kaip nori. Aš taip nenoriu. 

— O ko tu nori, Eva? 

— Būti. Daryti. Ir niekam tuo neteikti skausmo. Ar- 
gi tai skamba blogai? 

— Žinoma, ne. 

— Martinai, ar tu manai, kad aš bloga moteris? 

Kaip agentas provokatorius jis negali nukrypti nuo 
scenarijaus. 

— Ką tu, Eva. Visi mes mirsim. Reikia išnaudoti 
kiekvieną minutę. 

— Taip ir man atrodo, — sako ji. 

Jeigu iki tol jis turėjo abejonių, tai dabar jos dingo. 
Ji nusitraukė nuo grandinės. Tai ne laikinas nukrypimas. 

Tai seisminis poslinkis. Kol ji nebus išgydyta, — jei tai 
apskritai įmanoma, — Korporacijai ji nenaudinga. Ir Ha- 
ris Danceris prarastas. 

— Ar jau užtektinai pasikalbėjom? — klausia ji. At- 
sisuka į jį ir žiūri. — Man jau užtenka. 

Lovoje jo profesionalumas dingsta, jis ima bijoti. Jam 
atrodo, kad ši moteris jį sunaikins. Sudegins iki pelenų. 
Ji mano, kad viskas įmanoma. Jai negana jo mokamų 
triukų. Ji balansuoja ant isterijos ribos. Saukia: „Dar!“ Ir 
jam dar užtenka sveiko proto pasvarstyti, ar jos emoci- 
nis bei fizinis įkarštis nėra sukeltas kaltės jausmo. 

Jis kaip galėdamas tramdo jos priepuolius. Grumia- 
si su jos tobulumu. Mėgina šiame pašėlusiame balete vai- 
dinti danseur noble*. Kol netekęs proto įsiveržia į jos ap- 
kvaitusį, uždususi grynų pojūčių pasaulį. Tuomet jis 
pasidaro toks pat desperatiškas kaip ji. Du bejėgiai ir be- 
pročiai. Susiviję raudoname rūke. Liepsnos ryja kūnus. 
Jie kvepia pelenais. 

Jis guli apatiškas. Jaučia, kaip rimsta širdies spazmai. 
Trūkčiojantis kvėpavimas retėja. Prakaitas džiūsta. Įsi- 
tempę raumenys atsileidžia. Ji miega... arba be sąmonės. 
Jis nežino ir jam tai nerūpi. Norėdamas įsitikinti, jis dirs- 
teli į ją: jos apibraižytos krūtys kilnojasi... 

Ji plešte atlapoja jį. Su didžiausiu malonumu. Išlupa 
jo esybę. Visi jo įsitikinimai, išsilavinimas ir pratybos 
griūva kaip sprogdinamas aukštas pastatas sulėtintame 
filme. Jis beveik jaučia, kaip byra, zmenka. Beveik gir- 
di. Triokši lūžtančios perdangos, krinta tinkas. 

O kas mainais už tai? Žalias parkas ar išdegusi dy- 
kuma? 

Pagunda graužia. Eiti į jos naująjį pasaulį. Sutraukyti 
visas grandines. Viską atmesti ir siekti palaimos ribų. Pa- 
gunda jaudina ir baugina. Jis mėgina įsivaizduoti gyve- 
nimą savo malonumui, kur viskas atiduota nuodėmei. 


* Kilmingą šokėją (pranc. ). 

Bet, žinoma, tai nebūtų nuodėmė. Tą sąvoką reikėtų pa- 
miršti. Džiaugsmas nuodėmę panaikintų. 

Ar jis turi drąsos tai pasirinkti? Jis svarsto ir Žavisi 
šios stiprios moters ryžtu siekti nevaržomos laisvės. 

Kai ji atsibunda, jis dar galvoja, sąmonė verda. Ji pa- 
žiūri į jį. Valiūkiškai šypsosi. Ištiesia į jį stiprias rudas 
rankas. Burna pražiota, laukianti. 

Drausmė griūva. Viena naktis nepakenks. Trumpas 
apsilankymas uždraustoje šalyje. Klajoti po nevaikščiotą 
žemę, tegu geismai diktuoja jo likimą. Jis žino visus sa- 
vo slaptus troškimus ir slopinamas fantazijas. Reikia būti 
atviram, nepridengtam, apsinuoginusiam, be gėdos. Kol 
dings protas ir kūnas. Kol liks tik nuogas nervas. Pulsuo- 
jantis. 


Briskas gyvena pasaulyje, kur visi jo bijo ir niekas neger- 
bia. Sėkmę jis pelno gudrumu ir dviveidiškumu. Bet jis pa- 
kankamai protingas ir brutalią jėgą keliui sutrumpinti nau- 
doja tik tada, kai įprastinė taktika užimtų per daug laiko... 
arba paprasčiausiai yra jam nuobodi. Prievarta yra vienas 
iš metodų. Tai leidžia Specialiosios Pajėgos. 

Jis sugeba vaidinti pagal kelis scenarijus iš karto. Ir 
būtų puikus vykdytojas, jei sugebėtų užgniaužti ar pa- 
slėpti savo įniršį. Jį gena ambicijos. Jam atrodo, kad yra 
vertas regiono direktoriaus posto. Mažiausiai. O paskui 
būtų nebloga pereiti į Klivlendo būstinę. 

Bet tuo tarpu jis privalo laikytis atsargių ir kartais 
negabių viršininkų nurodymų. Ir nors turi leidimą nepai- 
syti Šelbio Jamos sprendimų, kaip tik Jama yra vadas 
Brisko vykdomoje akcijoje. Jei Haris Danceris bus įveik- 
tas, šlovė teks vadui. 

Stengdamasis laimėti Dancerį, Briskas dar priešina- 
si Korporacijos machinacijoms ir atidžiai bei įtariai se- 


150 


ka Selės Abadon lojalumą. Bet per naktinius budėjimus 
tamsoje jo mintyse vyrauja asmeniniai troškimai. Malo- 
numai jo negundo. Tik valdžia. 

Jis svarsto logiškai. Pirmas būtinas Žingsnis jam at- 
rodo atsikratyti to erzinančio Šelbio Jamos. To bejėgio, 
neveiklaus žmogaus. Departamento gėdos. Kai kelyje ne- 
beliks Jamos, Briskui, be abejo, bus suteiktas vado vyk- 
dytojo postas. Ir visai teisingai, nes jis ir taip jau atlieka 
tas pareigas. 

Taigi savo klastingą protą jis nukreipia Šelbiui Jamai 
eliminuoti. Žmogžudystės Departamento viduje yra re- 
tas dalykas, dar rečiau jos palaikomos vadovybės. Jama 
turi pasirodyti kaltas pats. Jei to nebus, privalu įrodyti, 
kad jį pašalino priešo agentas. 

Briskui patiktų pastaroji galimybė. Vienu šūviu du 
zuikiai. Pašalinti Šelbį Jamą, o paskui sunaikinti Korpo- 
racijos agentą, atseit kaltą dėl Jamos dingimo. Briskui šis 
planas patinka, jis jam atrodo gana sklandus. Jis ima 
veikti... 

Po keleto dienų jis praneša Šelbiui Jamai: 

— Aš manau, kad Korporacija Selei Abadon pasky- 
rė vyruką. Sekioja. Aukštas, lieknas tipas. Aš verčiau jį 
paseksiu. 

— Žinoma, — sako Jama. — Taip ir padaryk. 

Po dienos: 

— Tas paskui Selę sekiojantis tipas... aš parsekiau jį 
į jo butą motelyje ir įspraudžiau budėtojui kelis žaliukus. 
Jis sako, kad to vaikino pavardė Viloubis. Gal paieškoti 
jo Klivlendo kartotekoje? 

Jama oriai svarsto. 

— Taip, Briskai, manau, kad tai būtų puiku. Tokių 
dalykų negalima nepaisyti. 

Po dviejų dienų: 

— Jama, tas Viloubis, apie kurį pasakojau, yra būs- 
tinės kartotekoje. Priklauso Korporacijai. Daugiausia ry- 
šininkas. Tai turbūt jo pirmoji kaip agento užduotis. 

— Oho, — sako vadas vykdytojas. — Kaip manai, ką 
dabar daryti? 

— Jis kuo tikriausias pavojus, — sako Briskas. — 
Reikia prie jo ką nors priskirti. 

— Kitą agentą? — klausia Jama. — Direktorius jo- 
kiu būdu nesutiks. Mes ir taip pereikvojom biudžetą. 

— Žinau, — sako Briskas. — Reikės kaip nors išsi- 
versti. Klausyk, aš ir taip paskendęs darbuose — sekti 
Dancerį, šifruoti juostas ir taip toliau. Kodėl tau pačiam 
nesiėmus to Viloubio? Atrodo, kad jis mėgėjas. Gal ga- 
lėsi jį perimti. Būtų kuo tikriausia plunksna tavo skrybė- 
lėj, jeigu padarytum, kad jis pradėtų siųsti Korporacijai 
dezinformaciją. 

— Cha, — sako Šelbis Jama, — puikiai sugalvojai. 
Taip sakant, dar viena vinis į Dancerio grabą. 

— Teisingai. Aš tau duosiu to vaikino adresą ir pa- 
mėginsiu gauti jo nuotrauką, kad atpažintum. Be to, jis 
važinėja į bažnyčią Dirfilde. Gal ten galėsi užmegzti kon- 
taktą. 

— Šaunu! — sako vadas vykdytojas. — Gerai sugal- 
vota. 

Po trijų dienų: 

— Teisybę sakei apie tą Viloubį, — sako Jama Bris- 
kui. — Jis tiesiog sekioja paskui Selę. Be to, susipažinau 
su juo! 

— Nejuokauji? Tada puiku. Vadinasi, moki suktis. 

— Na, ne tokį trumpą laiką sėkmingai dirbau agen- 
tu. Dar nepamiršau senų triukų. 

— Ir jūs jau artimi draugai? 

— Hm... ne visai. Bet į tai krypsta. Jis į tą bažnyčią 
eina du tris kartus per savaitę. Sekmadienio mišios, tre- 
čiadienio vakarinės, choras ir taip toliau. Aš artėju prie 
jo. Palengva. 

— Manai, kad įmanoma jį perimti? 

— Kol kas dar nežinau. Jis elgiasi kaip tikras tikin- 
tysis. Bet šiaip — manau, kad galėsiu jį palenkti. 

— Nepaleisk, — pataria Briskas. — Tai bent pliusiu- 
kas tau būtų! 

Kitą dieną Briskas susitinka su Tedu Šaronu, vidaus 
saugumo šefu. 

— Klausyk, — sako jis, — nenoriu skandinti saviškio, 
todėl viską išklosiu tau. Man nepatinka Šelbio Jamos 
pastarojo meto elgesys. Jis dingsta sekmadieniais apie 
pietus, trečiadieniais vakare, dar kitais kartais. Kai klau- 
siu, kur buvo, išsisukinėja. 

— Manai, reikia paskirti jam žmogų? — klausia Ša- 
ronas. 

— Blogiau nebus, — atsako Briskas. 


Andžela Blis nesijaudina dėl semantinių subtilybių, dėl 
menko skirtumo tarp „išbandyti“ ir „spausti“. Jos įsaky- 
mas aiškus: ji privalo atakuoti Selę Abadon. Pamėginti 
ją užverbuoti. Jei Selė pasiduos, ji pasmerkta. 

Andžela visą savo gyvenimą klausė įsakymų. Dirbda- 
ma vidaus saugumo agente, ji demaskavo daugelio žemes- 
niųjų klerkų ir būstinės hierarchijos narių išdavystes. An- 
dželai jokio skirtumo. Išdavystė yra išdavystė ir turi būti 
raunama su šaknimis, kad ir kaip aukštai ji glūdėtų. 

Ji vieniša moteris. Nei draugų, nei jos vertų priešų. 
Jos gyvenimas yra Departamentas. Jis suteikia prasmę 
jos dažnai sunkiems ir skausmingiems darbams. Tragiš- 
ką savo aukų likimą jai padeda pakęsti ištikimybė aukš- 
tesniam gėriui — Departamento sėkmei. 

Bet jai dar niekada nebuvo paskirtas toks taikinys 
kaip Selė Abadon. Šios agentės grožis pavergiantis. Ji 
tarsi švyti. Ją supa brandi jausmų aura. Ji tarsi visai ki- 
tokios padermės: aukštesnė, sveikesnė, rausvesnė, spin- 
duliuoja drąsą, judesiai atrodo kaip kinetinė skulptūra 
erdvėje. 

Be to, ji švelni ir pažeidžiama, tai Andželai kelia ne- 
rimą. Kartais Selė jai panaši į mažą mergytę, apsirengu- 
sią kaip suaugusi moteris: egzotiška skrybėlė, lūpų dažai, 
pernelyg didelė suknelė, kabantys perlai. Krypuliuoja ant 
aukštų kulnų. Šis reginys jaudina ir graudina. 

Nuo baseino jos pareina atvėsti į prišnerkštą Andže- 
los kambarį. Geria iš ąsočio atšaldytą arbatą. Andžela 
susirietusi griozdiškame fotelyje. Jos kostiumėlio petne- 
šėlės palaidos. Selė išsitiesia ant lovos. Ji su aukštai ties 
šlaunimis iškirptu bikiniu. Plaukai parišti ryškiai raudo- 
na juosta. 

Žaliuzės nuleistos. Kambaryje prieblanda. Ūžia oro 
kondicionierius. Garsai iš lauko prislopinti. Tolimi. Vidu- 
je rami vėsa. Mąslus artumas. 

— Šįvakar pasimatymas? — klausia Andžela. 

— Gal. Jis turi daug darbo. Bet jei baigs ne per vė- 
lai, tai paskambins ir eisim vakarieniauti. 

— Vadinasi, tu lauksi jo skambučio. Pagalvojau, kad 
gal norėtum nueiti į kiną, bet galim tą padaryti ir kitą va- 
karą. 

— Rytoj, — sako Selė. — Gerai? Rytoj jis važiuoja 
į Orlandą susitikti su klientais. 

Tyla. Paskui... 

— Tu myli jį, Sele? 

— Jis apmoka sąskaitas. 

— Bet ar tu myli jį? 

Agentė nusisuka į sieną. 

— Taip, — sako ji. Taip tyliai, kad Andžela vos gir- 
di. — Labai. Bet ne tiek dėl jo paties. Dėl to, kas jis yra. 

— Nesuprantu. 

Selė atsiverčia ant nugaros. Suneria rankas už pa- 
kaušio. Ziūri į suskeldėjusias lubas. 

— Aš irgi nesuprantu. Kažkokia šikalynė. Atleisk už 
žodį. 

— Ne to esu girdėjusi, — sako Andžela. Padeda į šalį 
savo arbatą. Priėjusi atsisėda ant lovos krašto. — Sele, 
kas tai yra? 

— Nežinau. Tikrai nežinau. Tiesiog jaučiu, kaip sky- 
la mano gyvenimas. Ne, iš proto aš nesikraustau, tikrai. 
Bet keičiuosi. Jaučiu tą. Noriu kažko geresnio. Didesnio 
pasitenkinimo. Tik nežinau, kas tai yra. 

Andžela uždeda vėsų delną ant karštos draugės kak- 
tos. Pritrenkta savo pačios švelnumo. 

— Nesijaudink dėl to. Man labai nepatinka, kai tu 
nelaiminga. Tu tokia graži. Ir toks puikus žmogus. Ak, 
neverk, Sele. Būk gera. 

Staiga pasilenkia. Apkabina. Laiko savo rankose tą 
saulėje įdegusį kūną. Jaučia galingą pulsą. Tai jos gyve- 
nimo jėga! Saldūs kvapai. Kūnas nuspalvintas kraujo. Ji 
laiko Selę. Švelniai sūpuoja. Maloniai ramina. Darbas, iš- 
tikimybė, Departamentas — visa tai tolsta ir blėsta. Nuo 
šios moters šilumos ir brangumo. | 

Kas darosi? — niūriai galvoja ji. Man? Pilka mote- 
ris, šalta moteris staiga apsipila ašaromis, rauda. Katast- 
rofa. 

Brangioji, sako ji. Mėgina. Bet ne garsiai. Pati sau. 
Keistas žodis. Ar kada nors buvo jį ištarusi? Ne. 

— Sele, — sako ji garsiai, — jeigu tavo draugas ilgai 
neskambins, tai kodėl tau nepasilikus čia? Mudvi galė- 
tume kur nors išeiti. 

— Gerai. 

— Tavo oda tokia karšta. Tikėkimės, kad nesilupsi. 
Duok, patrinsiu tave kremu. 

— Gerai. 

— Gal nori, kad nuskusčiau kojas? 

— Gerai. 

Andžela laukia visą tą vakarą. Virpėdama. Dirsčio- 
ja pro langą. Pagaliau pamato privažiuojant sidabrinį 
BMW. Selė išbėga. Dingsta. Jos auksinė mergina. 

Ji ima vaikščioti. Apkabina alkūnes. Mėgina suvok- 
ti, kas darosi. Ką ji jaučia. Sumaištis. Kol kas jos gyve- 
nimas buvo logiškas. Bet jeigu tezė bloga, tai visa, kas iš 
jos plaukia, bus neteisinga. Nepriklausoma mintis atei- 
na sunkiai. Nauja kalba. 

Kaip gali taip greitai ištirpti drausmingas gyvenimas? 
Karštoje Floridos saulėje. Ji neįsivaizduoja pasekmių. 
Nenori jų pripažinti. Ji jaučia tiktai aistros bangą. Kylantį 
srautą. Kuris neša ją. 

Suskamba telefonas. 

— Sveika. Čia Tedas Šaronas. Kas naujo? 

— Nieko, — sako Andžela Blis. — Nieko ypatingo. 


Eūtėni Glitnerį apnikusios problemos. Vadas numano, 
kad Korporacijos kampanija laimėti Harį Dancerį eina- 
si nekaip. Tačiau jis jaučiasi bejėgis pakeisti įvykių eigą. 
Ne tiek įvykius, kiek žmones. 

Koduotas pranešimas iš operacijų šefo Vašingtone 
sako, kad kontržvalgybos agentas Martinas Frėjus kol kas 
apie Eveliną Heimdal nieko blogo pasakyti negali. Frė- 
jus praneša, kad agentė veikia efektyviai ir aktyviai. Jis 
neįžvelgia nei ryžto sumažėjimo, nei galimos išdavystės 
požymių. 

Bet agentės ataskaitos vis tiek kelia Glitneriui ne- 
rimą. Joje yra kažkas, ko anksčiau nebuvo. Linksmybė. 
Kone apsvaigimas. Jei nepažinotų jos, tai sakytų, kad 
vartoja kokias žoleles. Svaiginasi. Alkoholiu, greičiau 
kokainu. Jos akys pernelyg blizga. Kalba pernelyg gyva 
ir greita. 

Be to, ji pasidarė koketiška. Beveik gundanti. 

Glitneris nesupranta, kodėl Martinas Frėjus tų pasi- 
keitimų nepastebėjo ir apie juos nepranešė. Vienintelė 
priežastis jam atrodo ta, kad Martinas iki savo užduoties 
nebuvo pažįstamas su Heimdal. Todėl jis ir nesuvokia jos 
asmenybės pasikeitimų. 

Tačiau vadas vykdytojas mato pokyčius. Jie kelia jam 
nerimą. Scenarijui reikalinga tvirta, blaivi moteris, kuri 
už išganymą ir amžinąjį gyvenimą moka Korporacijos 

doktrinomis. Tačiau naujoji Evelina Heimdal Glitneriui 
nebeatrodo tinkama tam vaidmeniui. 

— "Tu gerai jautiesi, Eva? — klausia jis ją. 

— Puikiai. 

— Jokių problemų? Gal nori dėl ko pasitarti? 

— Nieko nesugalvoju, — sako ji. Smagiai šypsosi. — 
Matausi su Hariu porą kartų per savaitę, telefonu kal- 
buosi beveik kiekvieną dieną. Jis apsipranta. Toni, tu per 
daug jaudiniesi. Mes jį pagausim. 

Bet Tonis netiki. Vadas turi agentui ne tik diktuoti 
taktiką, bet ir žinoti agento mintis, būgštavimus, įspū- 
džius. Glitneris jaučia, kad į šią sritį jis neįleidžiamas. 
Heimdal pasidarė nebeatvira. Atsiribojo. 

Kita problema yra Viloubio teikiama informacija. Jis 
praneša, kad kelis kartus, lankydamasis Dirfildo bažny- 
čioje, buvo kalbinamas Žmogaus, kuris prisistatė kaip 
Šelbis Jama ir kuris elgiasi, anot Viloubio, „įtartinai 
draugiškai“. 

Glitneris įveda šią pavardę ir žodinį portretą į Va- 
šingtono kompiuterius. Sužino, jog Jama yra Departa- 
mento darbuotojas. Tada jis paprašo operacijų šefą pa- 
siteirauti savo šnipą Pietryčių regiono būstinėje. 
Netrukus jam pranešama, kad Šelbis Jama yra Departa- 
mento vadas vykdytojas Hario Dancerio operacijoje. 

— Ką jis sumanė? — klausia jis Viloubio. — Mėgi- 
na tave užverbuoti? 

— Taip turėtų būti, sere. Matyt, buvau pastebėtas be- 
sisukiojant apie Selę Abadon, jie pasitikrino ir mane su- 
sekė. Kaip man elgtis? Pasiųsti jį? 

— Ne, — sako Glitneris. — Taip nedaryk. Yra kita 
galimybė. Jis tikriausiai tikisi tavo persimetimo ir mėgi- 
na užmegzti draugiškus ryšius. Pažaisk su juo kurį laiką. 
Pamėgink perprasti, kas jo smegeninėje. Bet būk labai la- 
bai atsargus. Aplink sukiojasi tas tipas Briskas, gali būti 
rizikinga. 

— Saugosiuos, — pažada Viloubis. 

Trečioji Tonio Glitnerio problema yra jo santykiai su 
būstine. Paskutinio mėnesio atvertimų skaičius lyginant 
su tuo pačiu pernai metų mėnesiu yra penkiais procen- 
tais mažesnis. Pasekmė — operacijų šefas susilaukė di- 
delio vyresnybės spaudimo ir raginimo varžytis su Kor- 
poracija. 

Viena, ką gali daryti šefas, tai spausti savo vadus vyk- 
dytojus. Glitneriui plaukia nuolatinis nepasitenkinimų, 
raginimų, absoliučiai nepraktiškų pasiūlymų srautas. 
Kiekviėnas toks raštas pasibaigia: „Atsakyti kuo skubiau- 
siai“. Vadas vykdytojas dėl to paskendo popieriuose. Visa 
tai reiškia papildomą darbą, kuris nė kiek nepadeda lai- 
mėti Hario Dancerio. 

Galiausiai Glitneris skrenda į Vašingtoną ir rimtai 
konfrontuoja su šefu. Jo žodžių esmė tokia: „Palikit ma- 
no operaciją“. Jis reikalauja nepriklausomos iniciatyvos, 
nenori būti vedžiojamas už rankos. 

— Jei jums nepatinka, kaip aš tvarkau reikalus, se- 
re, — sako jis, — tai pašalinkit mane. Bet aš negaliu 
dirbti, kai jūs žiūrit man per petį ir kvėpuojat į sprandą. 
Suprantu, kad jūs turit problemų, bet jų turiu ir aš. Jūs 
privalote leisti man rinktis taktiką. Aš vadovauju tam tie- 
siogiai ir su visa pagarba galiu jums pasakyti, kad Žinau 
už jus daugiau apie visa, kas vyksta. 

Šefas siurbteli iš butelio Malokso. 

— Gerai, Toni, daryk kaip nori tu. Aš nesikišu. Bet 
mainais noriu gauti informaciją, kai tik atsitiks kas nors 
reikšminga. 

— Pažadu jums tai, sere. 

— Beje, — sako šefas, — kontržvalgyba praneša, kad 
paskutinis Martino Frėjaus raportas sako, jog Heimdal 
švari. Taigi tavo įtarimai pasirodė nepagrįsti. 

Glitneris neatsako. Bet Martino Frėjaus pranešimai 
jo neįtikino. Skrisdamas atgal į Fort Loderdeilą, jis mąsto 
apie nepasitikėjimo trapumą. Svarsto, kaip pats asmeniš- 

kai galėtų įrodyti arba paneigti savo įtarimus dėl Eveli- 
nos Heimdal lojalumo. 

Yra tik vienas būdas. Bet jis abejoja, ar nepritrūks 
moralinės drąsos jį išmėginti. 


Kr laiką po žmonos mirties Haris Danceris jų bendrą 
gyvenimą prisimena labai miglotai. Tarsi užstotų kokia 
stora didelė siena. Už jos paslėpta viskas — maži ir di- 
deli įvykiai, vaizdai, įpročiai ir slaptos šypsenos. 

Artimi santykiai su Sele Abadon ir Evelina Heimdal 
sugriovė tą sieną. Pirmiausiai atsirado mažas skilimas. 
Vis platėjantis. Paskui didelis plyšys. Jis nesupranta, kaip 
meilė Selei ir Evai nugriovė tą barjerą. Ar tiesa, kad my- 
lėdamas vieną moterį, myli visas moteris? 

Prisiminimai stiprėja. Atgyja smulkmenos. Spalvos. 
Kvapai. Melodijos ir kalba. Silvija pradeda gyventi vėl. 
Jis mato ją. Jaučia odos švelnumą. Jis atkartoja jų pokal- 
bius. Beveik žodis į žodį. Tai kaip spalvotas filmas, kurį 
galima sukti vis iš naujo. Ir niekad nepavargti. Juoktis iš 
pokštų. Verkti dėl liūdnų dalykų. 

Sėdi vienas tamsiuose namuose. Ant stalo šalia ne- 
liestas džinas su martiniu. Ledas tirpsta. Suneria ant krū- 
tinės pirštus. Užsimerkia. Įjungia projektorių. Hario 
Dancerio gamybos... 

Karšta rugpjūčio popietė. Skvarbi saulė. Skaistus 
kaip perlas dangus su keliais padrikais debesėliais, pana- 
šiais į brūkštelėjimus kreida. Jūra rami. Į smėlį teškena 
bangelės. 

Jiedu plūduriuoja už šimto jardų nuo kranto pripu- 
čiamoje valtyje. Ne tokioje didelėje kaip pripučiamas 
plaustas, bet vietos dviem pakankamai. Du juokingai 
trumpi aliuminiai irklai. Kas maudosi, yra arčiau kran- 
to. Tikros valtys toliau. Jūra priklauso jiems vieniems. 

Jiedu guli atsisukę vienas į kitą. Kojos susipynusios. 
Silvija nusiima savo bikinio viršų. Išskečia rankas. Atsi- 
lošia ir iš pasitenkinimo sudejuoja. 

— Labiausiai nekenčiu besilupančios krūtinės, — sa- 
ko Haris. — Jei nesisaugosi, taip ir atsitiks. 

— Tik truputį, — sako ji. — Penkiolika minučių, ne 
daugiau. Kad atsirastų bent kiek spalvos. Kam patinka 
baltos krūtys? 

— Man, — sako jis. — Tavo. 

Valtelė švelniai sūpuojasi. Atrodo, lyg būtų su inka- 
ru — vienoje vietoje. Jiedu užsimerkia nuo saulės. Jau- 
čia, kaip karštis kepina kaulus. 

— Ko dar galima norėti iš gyvenimo? — klausia jis. 

— Šalto gėrimo, — atsako ji. — Reikia išsinuomoti 
plaukiką padavėją. Beje, vakar buvau bibliotekoje, ieško- 
jau teisinio žodyno ir radau vardų reikšmių žodyną. Ži- 
nai, ką reiškia „Silvija“? 

— Miškų mergelė. 

— Seniai žinojai ir man nesakei? Gerai, tebūnie 
mergelė, o kas yra Haris? 

— To nežinau. 

— Jis reiškia „niurzglį profesorių“. 

Ji atsimerkia. Juokiasi. Pakelia kelį, kojos pirštais 
braukia jam per šonkaulius. 

— Nesąmonė. Aš lendu į vandenį. 

— Be viršaus? 

— O kodėl ne? Juk aplink nieko nėra. 

— Aš esu aplink. Ir Dievas. 

— Judu abu mylit mane. Aš žinau. 

— Tik lipk atsargiai. Kad neapverstum. 

Ji išslysta per kraštą. Beveik be purslų. Paplaukia ke- 
letą jardų. Kasasi kaip šuniukas, apsigręžia į jį. Jis žiūri 
1ją. Sypsosi. Mato glotnias baltas krūtis. Judančias rudas 
kojas. Stiprias rankas. 

— Hari, — šaukia ji, — šok ir tu. Panašu į šiltą pie- 
ną. 


160 


Jis neria į vandenį nuo valties krašto. Pirštų galais 
paliečia smėlėtą dugną. Stipriai atsispiria. Išnyra. 

— Graži, — sako jis. — Labai seksuali. 

— Kas? 

— Jūra. 

Jis priplaukia prie jos. 

— Aš skęstu, — sako ji, — ir tu turi mane gelbėti. 

— Dar ko! 

Ji plūduriuoja ant nugaros. Jis plaukioja šalia. Užde- 
da ranką ant krūtinės. Suspaudžia vieną krūtį. 

— Patogi rankena, — sako jis. — Ką daryti toliau? 

— Nepakenktų iš burnos į burną. 

Ji tingiai sukasi jūroje. Jis apkabina ją. Šaltas sūrus 
bučinys. Ji apsidairo. Arti nieko nėra. Ji atsistumia nuo 
jo. Lėtai plaukia prie valties. 

— Kas dabar? — šaukia jis. Stebi ją. 

Ji trumpam panyra po vandeniu. Kapstosi. Kai išky- 
la, rankoje laiko bikinio kelnaites. Pergalingai mosuoja 
jomis. Tada įmeta į valtį. Moja jam priplaukti. 

— Pasiutimas, — šaukia jis. Bet plaukia prie jos. Nu- 
simauna savo glaudes. Įmeta valtin. Ji nuoga įslysta jam 
tarp kojų. 

— Taip geriau, — sako ji. — Juk tikrai geriau, ar ne, 
Hari? 

— Ne tik geriau, — sako jis. — Geriausia. 

Jiems smagu trintis šlapia oda. Apsikabinti, stvertis. 
Kartu paneria. Skaidriame vandenyje jiedu liečia, glos- 
to, spaudžia. Plaukai plaikstosi. Iyrinėja. Išnyra. Traukia 
orą. 

— Gal pamėginam? — klausia ji. 

— Galim, — sako jis. 

Haris Danceris sėdi vienas tamsiuose namuose ir pri- 
simena tą dieną. Net ir dabar svaigina. Nuo prisiminimų 
jį apima ilgesys. Nejaugi buvo taip idealu? O gal atmin- 
tis krečia savo įprastą pokštą? Išlieka malonūs dalykai, 
blogi išnyksta. 


161 


Jis pasiima savo kokteilį. Ledas ištirpęs, bet gėrimas 
dar šaltas. Pakelia stiklinę. Staiga pajunta, kad jam erek- 
cija. Viešpatie, nejaugi atmintis tiek sugeba? Na taip. Jū- 
roje jam irgi buvo erekcija. 

— Ko dabar tikrai nenoriu, — pasakė jis tada, — tai 
alkanos barakudos. 

O gal, svarsto jis, tai tik fantazija. Ar taip tikrai buvo? 

— Žinoma, kad buvo, — sako jis garsiai tuščiam 
kambariui. 

Smulkmenos tokios aiškios. Vandens žaluma. Mėly- 
na valtis. Karšta saulė. Jūra rami. Aplink ničnieko. Jis tai 
darė. Ji taip pat. Mėlynas dangus. Viską jis prisimena. 

Nebent... nebent jis įsivaizduotų. Sapnuotų idilišką 
gyvenimą, kurio nebuvo. Iš skausmo kurtų džiaugsmą. 

Jis erzina save. Vaidina bedančio senio vaidmenį. 

— Na taip, — sako jis. Garsiai. Trūkinėjančiu, vir- 
pančiu balsu. — Tai buvo seni geri laikai. Mes dulkino- 
mės jūroje. Taip, tikrai. Nuogais užpakaliais. Be ničnie- 
ko. Ir niekas nematė. Tikrai! Tai buvo šaunūs laikai. 
Galiu papasakoti... 

Pasijunta tyliai beverkiąs. Nuo suvokimo, koks galėjo 
būti jo gyvenimas. Nuo to, kas jau praeityje. Svajonės 
maišosi su fantazijomis. Seno žmogaus kliedesiai. Ir nie- 
ko nėra tarp tikrovės ir chimeros. 

Atsistoja. Įjungia stalinę lempą. Skambina Selei Aba- 
don. Neatsako. Skambina Evelinai Heimdal. Neatsako. 
Gėdisi savo silpnumo. Eina į virtuvę pasidaryti dar vie- 
no kokteilio. Staiga sustoja. 

Tai tikrai buvo. Tiksliai kaip jis prisimena. Silvija bu- 
vo su siauru rausvu bikiniu. Jis puola laiptais aukštyn. 
Įjungia šviesas. Karštligiškai rausiasi jos komodoje. Jos 
rūbai. Daiktai, kurių jis neturėjo drąsos kam nors atiduo- 
ti ar išmesti. 

Suranda rausvą bikinį. Stovi, laiko jį. Glosto. Pa- 
uosto. 

Mažas rausvas bikinis... Juk tai įrodymas, ar ne? 

J ie susitinka direktoriaus susirinkimų kambaryje. Sėdi 
didžiulio stalo gale. 

— Štai ką mes turime, — sako Tedas Šaronas. Žiūri 
į pluoštą popierių. — Paaiškėjo, kad... 

— Luktelkit, — sako direktorius. Mosteli rausvu del- 
nu. — Ar tam reikalingi drausminiai veiksmai, Tedai? 

— Taip, sere, reikalingi. 

— Tada aš manau, kad verčiau užfiksuoti šitą susirin- 
kimą. Jeigu vėliau kam nors kiltų klausimų. Ar judu, 
džentelmenai, neprieštarausit, jei aš pakviesiu Normą 
Greivsend, kad viską stenografuotų? 

Tedas Šaronas su Brisku sako, kad sutinka. Pakvie- 
čiama Norma Greivsend ir jai nurodoma užrašyti viską, 
kas bus sakoma. 

— Nereikia visko žodis žodin, mieloji, — geraširdiš- 
kai sako direktorius. — Užteks to, jeigu užfiksuosit tik 
esmę. 

— Aš galėjau atsinešti magnetofoną, direktoriau, — 
pasiūlo ji. 

Jis svarsto. Lygina galimybę koreguoti juostą ir ne- 
sunkią galimybę cenzūruoti sekretorės stenografuotą ata- 
skaitą. 

— Tiek to, manau, tai nebūtina, — sako jis. — Tai 
parengtinis, neformalus susirinkimas. Prašau pradėti, 
Tedai. 

— Paaiškėjo, — pradeda Šaronas, — kad vadas vyk- 
dytojas Šelbis Jama susitiko ir toliau susitikinėja su as- 
meniu, kuris nustatytas esąs Korporacijos darbuotojas. 
Kodinis vardas: Viloubis. Jis mūsų kartotekoje įtrauktas 
kaip ryšininkas, bet tikriausiai tapo agentu Hario Dan- 
cerio operacijoje. 

— Jis seka Selę Abadon, — sako Briskas. — Aš tai 
tikrai Žinau. 

Šaronas pasižiūri į savo užrašus. 

— Jama susitinka su Viloubiu kelis kartus per savai- 
tę Dirfildo bažnyčioje, kurią šis lanko. Mano žmogus ne- 

sugebėjo prieiti pakankamai arti, kad nugirstų kurį nors 
jų pokalbį. Bet jis praneša, kad paskutinę savaitę Jama 
su Viloubiu pastebimai suartėjo. Porą kartų pastebėti 
kartu valgantys bistro netoli bažnyčios. Pirmiausiai rei- 
kia išsiaiškinti štai ką: ar Šelbis Jama yra įgaliotas už- 
megzti ryšius su Korporacijos agentu? 

— Aš neįgaliojau, — tučtuojau atsako direktorius. — 
Briskai, ar tu tai Žinojai? 

— Ne, sere. Man kilo įtarimų dėl nepaaiškinamų Ja- 
mos dingimų, bet neturėjau supratimo, ką jis veikia. 
Klausdavau jį, bet jis niekada tiesiai neatsakydavo. Tai 
man kėlė nerimą. Todėl pranešiau apie tai Šaronui, ma- 
nydamas, kad tai vidaus saugumo reikalas. 

— Padarei visai teisingai, — sako direktorius. — 
Nuolatinis budrumas. Jis mums reikalingas. 

Jis atsisėda kėdėje tiesiau. Nykštys ir smilius brauko 
per storą pagurklį. Jis kaip visada nepriekaištingai apsi- 
rengęs. Aukšta balta apykaklė iškrakmolinta ir be raukš- 
lelės. Jis tyli. Žiūri kažkur prieš save. 

— Taigi... — sako jis. — Nemanau, kad tai reikėtų 
pranešti Klivlendui. Kol kas. Bet manau, kad į tai reikia 
žiūrėti rimtai, kaip į itin svarbų dalyką. Juk tai galima 
spraga saugume ir galima išdavystė. Norma, jūs spėjate 
visa tai užrašyti? 

— Taip, direktoriau. Spėju. 

— Ačiū, mieloji. Jeigu mes kalbėsim per greitai, bū- 
kit gera, pasakykit mums. Man atrodo, džentelmenai, 
kad kitas mūsų žingsnis turi būti Jamos apklausa ir tiks- 
lus pasiaiškinimas, ką jis daro. Tai gali būti koks taktinis 
žingsnis jo paties iniciatyva. Tokiu atveju vienintelė jo 
klaida būtų ta, kad prieš imdamasis veikti neinformavo 
manęs. Bet tai gali būti ir kur kas rimčiau. Šiuo atveju 
reikės imtis drausminių veiksmų. Jūs tai suprantate, 
džentelmenai? 

— Prieš kviesdamas jį čionai, sere, — klausia Tedas 
Šaronas, — ar galite duoti man kelias dienas? Daugiau- 

siai savaitę? Mat aš norėčiau kurį laiką labai įdėmiai ste- 
bėti Jamą. Jei mano Žmonės pamatys jį perduodant do- 
kumentus ar ką nors kita tam Viloubiui, tai mūsų pozi- 
cija bus daug stipresnė. 

— Savaitę? — klausia direktorius. — Skamba protin- 
gai. Briskai, kaip tau šitai atrodo? 

— Sutinku. Duokim jam progą pačiam įkišti galvą į 
kilpą. 

— Gerai, Tedai, — sako direktorius. — Po savaitės 
susitiksim ir aptarsim naują žingsnį. Beje, kalbant apie 
Hario Dancerio akciją, kas girdėti iš Andželos Blis? 

— Nieko naujo, sere. Ji sako, kad kol kas Selė Aba- 
don nukrypimų neparodė. Matyt, laikosi instrukcijų. 

— Briskai? 

— Aš tuo netikiu, — sako tamsusis vyriškis. — Aba- 
don baigia pasiduoti. Jei ne šiandien, tai rytoj. 

— O Dieve, — sako direktorius. Purto savo liūtišką 
galvą. — Tu įtari visus iki vieno. 

— Taip ir reikia, — sako Briskas. Žiūrėdamas į jį. 


Eelias Heimdal žino klišes, apibūdinančias jos dabar- 
tinę nuotaiką. Rizikuoja. Eina pavėjui. Nieko nepaiso. 
Skubotai. Ji suvokia savo nesvarumą, bet nekreipia į tai 
dėmesio. 

Jos būklė — beprotybė. Sąmoningas pavojaus nepai- 
symas. Bet Evelina suvokia, kad pastaruoju metu vado- 
vaujasi ne protu. Ją valdo ir jai diktuoja kūnas. 

— Mano smegenys tarpukojy, — sako ji Martinui 
Frėjui. Kai jis ima juoktis, ji pagalvoja, ar galėtų pakar- 
toti tuos žodžius Hariui Danceriui. Nusprendžia to ne- 
daryti. 

Tai karštligė. Būti apsėstai kūno. Dabar ji supranta, 
kodėl Anie tvirtai laikosi taisyklių. Jeigu jai būtų paža- 

dėti nesibaigiantys kūniškų džiaugsmų metai, gal ji atsi- 
sakytų savo priesaikų ir pakeistų šeimininką šioje nesi- 
baigiančioje dvikovoje? 

Viskas kūniškame gyvenime yra naujas džiaugsmas. 
Ryškesnės spalvos. Šviežesni kvapai. Muzikalesni garsai. 
Ji jaučiasi tarsi būtų buvusi pasmerkta komai iki gyvos 
galvos. Ir staiga atsipeikėjo. Apsidairė ir pamatė švytin- 
tį gaublį. Ji apdujusi nuo jutimų. 

— Dar! — šaukia ji Martinui Frėjui. Tai tampa jos 
maištinguoju šūksniu: Dar! 

Ji mėgina paaiškinti Hariui Danceriui, kaip jaučiasi. 
Jis klausosi. Rimtai Žiūri į ją. Linksi. 

— Aš mėginau tau paaiškinti, Eva, — sako jis. — Tai 
dėl saulės, šilumos, šios vietos kūniškumo. Ji veikia mus 
visus, vienus silpniau, kitus stipriau. 

— Florida čia irgi kalta, — sutinka ji. — Tas Žydėji- 
mas. Taip ir aš jaučiuosi. Tarsi visa sprogčiau. Bet šitaip 
yra ir dėl to, kaip aš gyvenau anksčiau. Griežtai ir draus- 
mingai. 

— Aš galvojau... — sako jis. — Kur dingo tie daly- 
kai, apie kuriuos tu man kalbėjai? Tikėjimo poreikis. At- 
sidavimas. Dvasinis pagrindas. 

— Aš ir dabar tikiu visu tuo. Nėra prieštaravimo tarp 
tikėjimo ir to, ką jaučiu dabar. Nejaugi yra? 

— Nėra, jeigu taip pati negalvoji. 

— Tikrai? Ak, Hari, aš jau daug savaičių negalvojau! 

Jis yra, nusprendžia ji, geras, nuoširdus žmogus. Bet 
jam trūksta audringumo. Jis negali palikti visko savieigai. 
Ji norėtų, kad jis būtų toks pat laisvas ir aistringai ištroš- 
kęs kaip ji. Barbariškas. Bet jis šiek tiek rezervuotas. 
Kažką slepia ir saugo. Ji prie to neprieina. 

Jiedu yra jos bute. Šeštadienio rytas prieš teniso tre- 
niruotę. 

— Mudu turim laiko, — sako ji. Žiūri į jį. — Aš ga- 
lėčiau barškintis su tavim, kol tavo dantys pradėtų ka- 
lenti. 

— Ir aš nugriūčiau teniso korte? — sako jis. Šypso- 
si. — Pasitaupykim tai iki vakaro. 

— Aš nenoriu taupyti, — sako ji. — Tik leisti, leis- 
ti, leisti! 

— Šįvakar, — pažada jis. 

— Puiku, — sako ji. 

Bet vakare ne puiku. Gana patenkinamai. Malonu. 
Bet ji svajoja apie meilę, tokią stiprią ir neregėtą kaip 
primityvusis menas. Ieško laukinio ir randa civilizaciją. 
Apsimeta, kad jai smagu. Sako jam, kaip labai myli įį. 

— Dar niekada anksčiau taip nesijaučiau, — sako ji. 

Kai tik jis išeina, ji skambina Martinui Frėjui. Jis ne- 
atsako. Ji skambina vėl. Tas siutinantis dzrrr, dzrrr, dzrrr. 
Pralaimėjusi ji sėdi ant savo lovos krašto. Per vėlu eiti iš 
namų? Per vėlu nuvažiuoti į barą, susirasti žiaurų nepa- 
žįstamąjį? Žvėrį. 

Ją išgelbsti suskambęs telefonas. Ji stveria ragelį. 

— Sveika, — sako Martinas Frėjus. — Kaip gyveni? 

— Kur tu buvai? — dejuoja ji. — Aš tau skambinau 
skambinau. 

— Juk aš žinojau, kad tu šįvakar užsiėmusi. Nuėjau 
į šunų lenktynes. 

— Kodėl mudu šnekam telefonu? — piktai klausia 
ji. — Kodėl tu ne čia? 

— Tuoj būsiu, — sako jis. — Už penkių minučių. 

Ji į dušą neina. Nekloja lovos. Šįvakar ji nori savyje 
Dancerio, nori Frėjaus, nori savyje viso pasaulio. Pasi- 
duoti audrai, kurią jaučia. Ji galėtų viską ir visaip. 

Staiga nieko nepagalvojusi krinta ant nuogų kelių 
palei savo lovą. Suneria rankas. Užsimerkia. Meldžia pa- 
galbos ir užmaršties. Bet viduryje maldos suskamba 
skambutis. Ji puola pasitikti Frėjaus. Nuoga ir šlapiomis 
akimis. Virpėdama iš kaltės kupino pasigėrėjimo. 

Jis tampa toks pat apkvaitęs kaip ir ji. Jų mylėjima- 
sis yra ne tarnavimas vienas kitam, o įnirtinga kova. Jie- 
du grumiasi ir vadina tai laime. Skausmas yra palaima. 

Dantys. Nagai. Pasinerti į džiungles su riksmais, klyks- 
mais, kranksmais. Abu užmiršę viską, kas šventa. Ver- 
kia. Seilėjasi. Tikėjimas numalšintas, tikrumas praras- 
tas. 

Jiedu guli išsekę ir atbukę. Suzmekę. 

— Noriu tau kai ką pasakyti, — sako Frėjus. — Bal- 
sas be tembro. Tęsiamas. — Prisipažinti. 

— O? — sako ji. — Rimtai? 

— Taip. Labai. Aš dirbu Korporacijai. Kontržvalgy- 
boje. 

Ji staigiai atsitiesia. Žiūri į jį. Akys išplėstos. 

— Ne! 

— Taip. 

— Vadinasi, jie Žino apie mane. Man baigta. 

— Jie nieko nežino, — sako jis. — Nei apie tave. Nei 
apie mane. Nei apie mudu. Aš jiems siunčiau melagin- 
gus pranešimus. 

Ji griūva aukštielninka. Žiūri į lubas. Graužia krum- 
plį. 

— Kodėl tave paskyrė manęs sekti? Kas jiems sukėlė 
įtarimą? 

— Visų smulkmenų nežinau. Bet manau, kad tavo 
vadas pajuto dėl tavęs kažkokį įtarimą. Kad tu keitiesi. 

— Tonis Glitneris, — sako ji. — Akylas žmogus. Tu- 
rėjau žinoti, kad jo neapmausiu. Vadinasi, tave atsiuntė, 
kad mane išbandytum? 

— Panašiai. 

Jai ne skaudu. Ji abejinga. 

— Taigi atlikai tai, dėl ko atvažiavai. 

— Jau sakiau tau, kad nieko nepranešiau. Vašingto- 
nas mano, kad tu švari. Ir todėl aš tapau nusikaltimo 
bendrininku, ar ne? 

Ji karštai bučiuoja jį. 

— Nusikaltimo bendrai, — atsidūsta ji. — Kodėl tu 
manęs neapskundei? 

— Pati žinai, kodėl. Aš tiek pat kaltas, kiek ir tu. 

— Ne kaltas, brangusis. Laimingas. 

— Taip. Laimingas. 

Jiedu ramiai guli. Paskui susikabina pirštais. 

— Ką mes darysim? — klausia ji. 

— Manau, kad nereikia nieko daryti. Tu toliau dirbk 
su Hariu Danceriu. Pasakyk savo vadui, kad viskas trun- 
ka ilgiau, negu tikėjaisi. O aš toliau pranešinėsiu, kad tu 
lojali. 

Ji susiima galvą. 

— Tai neišdegs. Ilgą laiką. Būstinei reikia rezultatų. 
Ir Glitnerio ilgai nepamaustysi. Jis jau užuodžia, kas da- 
TOSI. 

— Kas blogiausia gali atsitikti? Tu būsi nušalinta nuo 
Hario Dancerio operacijos ir paskirta kitur. 

— O kas bus tau, Martinai? 

— Tas pats. Naujas paskyrimas. 

— Tada mudu būsim išskirti. Gal atsidursim priešin- 
guose pasaulio pakraščiuose. Ar tu to nori? 

— Ne, — sako jis. — O tu ar nori? 

— Jokiu būdu! — šaukia ji. 

Juos kamuoja išsiskyrimo baimė. Jiedu tvirtai apsika- 
bina. Susiglaudžia. 

— Gal mudu galim kartu kur išvažiuoti? — klausia 
ji. — Tiesiog dingti? Dviese? 

— Ar tu turtinga? 

— Nekvailiok. 

— Aš irgi ne. Gal dviese taip ir ištemptume metus. 
O kas paskui? 

— Susirasim darbus. Abu. 

— Ir ką dirbsim? Su savo praktika kam mes daugiau 
tinkam? Be to, jie suras mus. Tu tą žinai. Tada prasidės 
spaudimas. Pateksim į reabilitacijos centrus. 

— O Viešpatie. Tai ką mums iš tikro daryti? 

Jis pasiverčia lovoje. Pradeda laižyti savo judriu lie- 
žuviu. Paskui jiedu vėl paskęsta užmarštyje. Baimė dings- 
ta. Ištirpsta nuodėmės pojūtyje. Pasidavimas išdavikiš- 


169 


kam blogiui tik sustiprina malonumą. Jiedu visko atsisa- 
ko ir vėl randa dangų. O gal pašėlusį pragarą. 

Kol įskaudę kūnai nebegali daugiau kęsti. Nusitrynę 
iki skausmo, jiedu atsiskiria vienas nuo kito ir Žiūri bliz- 
gančiomis akimis. Apkvaitę nuo kulminacijos. Oda su- 
braižyta ir sukandžiota. Kraujo skonis. Pelenų kvapas. 

Ji suspaudžia jo veidą. Prikiša nosį prie nosies. Žiū- 
ri į išplėstas akis. 

— Galim pereiti, — sako ji. Pašnibždom. 

— Pas Anuos? 

— Taip. 


Norma Greivsend perrašinėja stenografuotą tekstą iš 
pasitarimo apie Šelbio Jamos veiklą ir ateitį. Tekstas įtei- 
kiamas direktoriui. Tą vakarą fotokopija perduodama ir 
Normos ryšininkui Leonardui. Jis užkoduoja pranešimą 
ir radiju persiunčia į Vašingtoną. Atkoduotas tekstas nu- 
nešamas operacijos šefui. 

Jam tai sukelia didelį nerimą. Jis tučtuojau praneša 
vadui vykdytojui Entoniui Glitneriui, kad agentui Vilou- 
biui gali grėsti pavojus. Jis siūlo Glitneriui, ne įsako, bet 
siūlo, kad Viloubis nutrauktų visus kontaktus su Šelbiu 
Jama. 

Vadas vykdytojas, išanalizavęs šį pranešimą, mano, 
kad šefas be reikalo jaudinasi. Glitneriui atrodo, kad jei- 
gu Departamentas turi įtarimų dėl Jamos veiklos, ne- 
sankcionuotos aukštesnės valdžios, tai yra labai didelė 
galimybė, jog jis, Glitneris, teisingai spėja, kad Šelbis Ja- 
ma galvoja apie išdavystę ir stengiasi užmegzti draugiš- 
kus ryšius. 

— Dirbk su juo, — sako jis Viloubiui. — Jeigu jis už- 
simins, kad nori pereiti, duok jam suprasti, kad privalės 

įrodyti savo nuoširdumą, tik tada gaus mūsų globą. Pa- 
prašyk jo pateikti išsamų Hario Dancerio akcijoje dir- 
bančių Žmonių sąrašą. 

Beveik tuo pačiu metu Šelbis Jama entuziastingai pa- 
sakoja Briskui, kad Viloubio verbavimas sekasi neblogai. 

— Jis toks fermerio tipo, — sako Jama. — Ne per 
daug gudrus. Pasakojau jam kelias istorijas apie savo pa- 
šėlusį gyvenimą, ir jis viską priėmė už gryną pinigą. Ma- 
nau, kad jam padarė įspūdį. Visai kaip „Lietuje“. Aš jam, 
Deividsonui, vaidinu Seidį Tompsoną. 

Briskas apsimeta, kad įtemptai mąsto. 

— Jeigu jis užkibs ant tavo kabliuko, kodėl tau ne- 
pakišus jam keletą mūsų verbavimo brošiūrų? Ir gal įsi- 
darbinimo pas mus sutarties? 

Jama abejoja. 

— Nemanau, kad jis jau prinokęs perbėgimui. Be to, 
nenoriu jo nubaidyti, eidamas per toli ar per greit. 

— Gal ir tavo teisybė, — sako Briskas. — Tu turi 
daugiau patirties už mane, pasitikiu tavo nuovoka. Sutar- 
tį pamiršk. Bet įsidarbinimo bukletas visai nepakenktų. 
Naujas, keturių spalvų, ant kreidinio popieriaus. Tai at- 
vertų jam akis. 

— Ir priverstų susimąstyti, — sako vadas vykdyto- 
jas. — Juokiasi. — Taip, ko gero, taip ir padarysiu. Pa- 
rodysiu jam, kaip gyvena kita pusė. 

Po dviejų dienų išeidamas iš Dirfildo bažnyčios, Šel- 
bis Jama paduoda Viloubiui voką. Tai pastebi Tedo Ša- 
rono vidaus saugumo agentas. 


— As turėjau tiek daug vyrų, — sako Selė Abadon. — 
Visokiausių dydžių, formų, spalvų. Net neprisimenu 
visų. 

— Rekreacinis seksas, — sako Andžela Blis. 

— Tikriausiai. Jie man daug nereiškė. Tas pats, kas 
pasikasyti niežtinčią vietą. 

Abi moterys pietauja gatvės kavinėje. Sėdi prie sta- 
lo su skėčiu. Knebinėja vaisių mišrainę. Gurkšnoja at- 
šaldytą arbatą. Žiūri, kaip plaukioja besiirstančiųjų val- 
telės. 

Diena apniukusi. Karšta ir tvanki. Silpnas pietų vė- 
jelis vos judina skėčio kutus. Prie gretimo staliuko stora 
moteriškė mosuoja vėduokle. Bet atrodo tokia raudona, 
tarsi tuojau apalps. 

— Pagaliau sutikau vyriškį, su kuriuo vaikštau da- 
bar, — pasakoja toliau Selė. — Jo vardas Haris. Juk aš 
tau niekada nepasakojau, ar ne? Pažintis su juo man bu- 
vo atradimas. Ką reiškia seksas su meile. Tarsi koks pri- 
dėtas prieskonis. Druska sriuboje. Su juo aš supratau, 
koks antrarūšis iš tikro yra rekreacinis seksas. Kitaip sa- 
kant, jis yra ne toks. 

— Ar jis myli tave, Sele? 

— Ne taip, kaip jį myliu aš. Žinau, kad jis prie ma- 
nęs prisirišęs, bet tai turbūt ir viskas. Mudu ilgai kalbė- 
jomės apie visas egzistuojančias meilės rūšis. Sutarėme, 
kad kiekvienas viską darysim savaip. Aš sutikau. Tai šim- 
tą kartų geriau negu tai, ką turėjau iki šiol. 

— Bet ne tai, ko tu nori? 

— Tu labai nuovoki, Andžela. Taip, tai nėra visiškai 
tai, ko aš noriu. Bet šiuo tarpu tik tiek iš jo galiu gauti. 
Ar nori ledų? 

— Tikriausiai ne, bet tu valgyk. 

— Ne, nereikia ir man. Šiandien jaučiuosi kažkokia 
nerami. Gal dėl tos drėgmės. Labai slegia. 

— Baigiam valgyti ir einam ten, kur oras kondicio- 
nuotas. 

Važiuojant į motelį Selė sako: 

— Šaldytuve aš turiu kelis mažus vyno buteliukus. 
Labai švelnios sangrijos. Gal nori paragauti? 

— Žinoma. Bet ko šalto. Ar tu nori, kad ateičiau pas 
tave? 

— Ne, — sako Selė, — aš atsinešiu pas tave. 

Ji atsineša pas Andželą keturis buteliukus. Du atsi- 
kemša. Siurbčioja tiesiai iš buteliukų. 

— Kaip gera, — sako Andžela. — Nesuprantu, ko 
važiavom į tą karštį. — Ar jau aprimai? 

— Nenoriu krauti tau savo problemų, mieloji, — sa- 
ko Selė. — Žinau, kad turi ir savų. Bet labai padeda pa- 
prasčiausias pokalbis su tavimi. 

Andžela palinksta prie jos. 

— Net nemanyk, kad vargini mane. Taip nėra. Aš tik 
norėčiau daugiau tau padėti. 

— Labai daug padarysi, jei išklausysi manęs. Aš nie- 
kada neturėjau draugės, su kuria galėčiau pasikalbėti. 
Tik vyrus. Kartais jie visai gerai, bet tai vis tiek ne tas. 

Jos nusimeta batus. Išsitiesia. Selė atsisagsto marš- 
kinius iki džinsų juosmens. 

— Tu niekada nenešioji liemenuko, ar ne? — klau- 
sia Andžela. 

— Kai nėra būtinybės. 

— Aš nešioju. Visą laiką. Ir pati nežinau kodėl. Tai 
tas pats kas balnas ant pekinų veislės šuniuko. 

Abi juokiasi. Patenkintos savo artumu. 

— Jei turėčiau tavo kūną, — sako Andžela, — visas 
pasaulis būtų man po kojom. 

— Aš irgi taip manydavau. Bet taip nebūna. Kurį lai- 
ką buvo, bet daugiau nebėra. Gražus kūnas tai tik genai 
ir laimė. Tai ne mano nuopelnas. Aš stengiuosi jį palai- 
kyti geros formos, bet ne aš jį sukūriau. Aš jį paveldėjau. 
Kartais man tai atrodo kaip prakeikimas. Kiekvienas su- 
tiktas vyras tuojau nori lipti ant manęs. 

— Ir Haris? 

— Ne, jis kitoks. Gal todėl ir myliu jį. Jis niekada ne- 
spaudžia. Pastebėjau, kad pirmą žingsnį visada turiu 
žengti aš. Tada ir jam kyla noras. Bet kartais ir jis nori 

praleisti vakarą ramiai, tiesiog pasivaikščioti pakrante, 
pasikalbėti. Keistas vyriškis. Labai inteligentiškas ir pa- 
slaptingas. Dar ir dabar neperpratau jo iki galo. 

— Ar jis vedęs, Sele? 

— Buvo. Bet žmona prieš kelis mėnesius mirė, ir 
manau, kad jis kol kas dar neatsipeikėjo nuo to. Kartais 
man atrodo, kad todėl jis taip ir elgiasi. Labai nepasto- 
vių nuotaikų. : 

— Gal jam atrodo, kad gulėdamas su tavimi jis ap- 
gaudinėja savo žmoną? Mirusią žmoną. 

Selė Žiūri į ją. 

— Visai taip ir man atrodo. Sakiau, kad tu labai nuo- 
voki. Taigi man tenka rungtis su prisiminimais tos, kuri 
guli po žeme. Gal dėl to jis negali mylėti manęs taip, 
kaip aš norėčiau. 

— Kaip manai, ar jis tau pasipirš? 

— O ne, — sako Selė. — Negali būti nė kalbos. 

— Kodėl? 

Selė nusisuka. 

— Dėl įvairių priežasčių. Tiesiog tai neįmanoma. 

— Tai kodėl nepalieki jo? — klausia Andžela. — Jei- 
gu dėl tokių santykių jautiesi nesmagiai. 

— Nesijaučiu. Tiesiog tie santykiai ne visai tokie, ko- 
kių norėčiau. 

— Gal rastum kitą vyrą, kuris mylėtų tave taip, kaip 
tu nori. 

— Aš nenoriu kito vyro, — sako Selė. — Tai ne iš- 
eitis. 

Andžela Blis jau neabejoja, kad Selei Abadon nieka- 
da nepavyks pagauti Hario Dancerio. Ji pažeidė Depar- 
tamento agentų pačią svarbiausią taisyklę: niekada nejsi- 
jausti. Nėra reikalo įsivelti į asmeninus santykius, kurie 
neduoda rezultatų. 


. -w . 

palikti viską jo nuožiūrai. Gal bausmė Selei bus tik pa- 
prasčiausias nušalinimas nuo Hario Dancerio operacijos 
ir oficialus papeikimas? Gal, bet gali būti ir kitaip. De- 
partamentas turi daugybę atpildo būdų. Daugiausia 
žiaurių. 

Andžela žiūri į rusvą savo draugės kūną. Staiga ap- 
sisprendžia. Bet ji turi pakankamai proto ir suvokia, kad 
jeigu bus atstumta, tai Selė privalės nukentėti. Jai skau- 
du, kad kelia tokią grėsmę šiai gražiai moteriai. Bet nie- 
ko negali sau padaryti. 

Ji pritraukia savo kėdę prie pat Selės. Uždeda ran- 
ką jai ant pečių. 

— Man labai skaudu, kad tu nelaiminga, brangio- 
ji, — sako ji. Jos balsas pačiai atrodo kažkoks prislopin- 
tas. — Tu esi verta tokios meilės, kokios nori. 

Selė mėgina nusišypsoti. 

— Kaip nors ištversiu, — sako ji. 

Andžela nelabai tuo tikra. Ji nubraukia Selei nuo 
kaktos plaukus. Prikiša lūpas prie jos ausies. 

— Leisk man tave mylėti, — šnibžda ji. — Būk ge- 
ra, brangioji. Leisk man. Aš žinau, ko tu lauki. Aš tau ga- 
liu tai duoti. Tik leisk man. 

Selė keistai Žiūri į ją. 

— Ne vien kūniška meilė, — sako ji. — Tai ne išei- 
tis. Aš noru... 

— Žinau, žinau, — sako Andžela. Žodžiai pilte pi- 
lasi. — Atsidavimas. Stiprus ir visiškas. Dviejų asmenų 
religija. Ar ne tai? Kažkas pastovu ir amžina. Kad tęstų- 
si, tęstųsi... To ir aš labai noriu. Mudviem tai galėtų pa- 
vykti, brangioji. 

Įkiša savo ranką po atsegiotais Selės marškiniais. Pa- 
liečia šiltą ir sunkią krūtį. Jaučia, kaip ji virpa. 

— Ar galėtume? — kvėpuoja Selė. — Kaip manai, ar 
galėtume?- 

— Žinoma! Taip! Tokia ir turėtų būti meilė. Dviejų 
žmonių pasaulis. Atsidavimas. Visiškas priklausymas vie- 
nos kitai. 

Palinksta į priekį. Bučiuoja draugę į lūpas. Burnos 
praviros. Liežuvių galiukai susiliečia. 

— Gal galim pamėginti? — maldauja Andžela Blis. 
Beveik verkia nuo įtampos. — Prašau, brangioji, pamė- 
ginkim. 

Paskui klupdamos, skubėdamos jos jau nuogos atsi- 
duria lovoje. Gundo viena kitą žodžiais. Meilė. Atsida- 
vimas. Priklausymas. Tikėjimas. Visada ir amžinai. 

Tuo tarpu jiedvi tyrinėja viena kitos kūnus. Atranda 
ir mokosi pažinti. Nekantriais pirštais. Lūpos karštos ir 
slidžios. Aistringi šūksniai. Malonumo riksmai. Viskas 
nauja ir teikia vilčių ateičiai. Abi svaigsta nuo švelnumo. 
Sklendena savo atrastoje visatoje. Abi tikros, kad tai yra 
kūryba. 

Andžela atšlyja. Atsisėda parietusi kojas. Akys pilnos 
ašarų. Plonos rankos kietai prispaustos prie mažų krūtų. 
Ji verkia. 

Selė pasilenkia prie jos. 

— Kas yra, brangioji? 

Andžela staiga atsisuka į ją. Paliečia Selės lūpas. 

— Mudvi negalim pradėti nuo melo. Negalim! Turi- 
me būti viena kitai absoliučiai atviros. Absoliučiai gar- 
bingos. Argi ne taip? Argi ne? 

Selė nesuprasdama žiūri. Veidas pamažu stingsta. 

— Kas gi yra, brangioji? — klausia ji. 

Andželos išpažintis pasipila kaip srautas. Ji papasa- 
koja viską. Ji dirba Departamente, vidaus saugume. At- 
siųsta iš Čikagos patikrinti Selės lojalumo. 

— Briskas manė, kad tu parsidavei, — sako ji. 

Istorija apie sergantį vyrą yra melas. Ji netekėjusi. 
Motelyje apsigyveno, kad galėtų užmegzti ryšius. Susi- 
draugautų. Pelnytų Selės pasitikėjimą. 

— Aš pavaldi Tedui Šaronui, — sako ji. 

— Man galas, — sako Selė. Balsas niūrus. 

— Ne, ne! Prisiekiu, brangioji, aš jiems nepasakiau 
nė menkiausio dalykėlio. Nei ką tu jauti, nei nieko. Jų 
turimomis žiniomis, tu švari. Nuo pat pirmos dienos aš 
užstojau tave. 

— Kodėl tu tai darei? 

— Nejaugi nesupranti, brangioji? Todėl, kad nuo pat 
pirmos dienos myliu tave. 

Selė atsisėda lovoje. Nugara atsiremia į lovos galą. 
Susimąsto. Andžela išeina. Atneša dar du buteliukus at- 
šaldyto vyno. Selė negalvodama paima vieną. Gurkš- 
noja. 

— Andžela, — sako ji, — kodėl tu man viso to ne- 
sakei iki šiol? 

— Bijojau, kad tada tu pasakysi, jog myli mane, vien 
norėdama apsiginti. Tu būtum galėjusi pagalvoti, kad tai 
panašu į šantažą. Ar ne taip? 

— Tikriausiai. O kas būtų buvę, jei aš prieš valandą 
būčiau tave atstūmusi? Tu būtum mane išdavusi? 

— Nežinau, — sako Andžela. Tikina pati save, kad 
nemeluoja. — Tikrai nežinau, ką būčiau dariusi. Bet aš 
taip tave myliu, kad privalėjau pamėginti. Ar tu tiki ma- 
nim? 

Selė atsisuka ir žiūri į draugę. Staiga ji nusišypso. Vi- 
sa nušvinta. 

— Taip, brangioji, aš tikiu tavimi. Privalau tikėti. Tu 
esi mano vienintelis šansas. 

— Vienintelis mūsų šansas, — sako Andžela. — Aš 
tau viską pasakiau, kaip yra. Nuoširdžiai. Šiandien man 
atsivėrė visiškai naujas gyvenimas. Mums atsivėrė. Aš esu 
labai kieta, brangioji. Gal aš taip neatrodau arba nesiel- 
giu, bet esu plieninė. Tikrai. Ir aš niekam tavęs neatiduo- 
siu be kovos. Aš myliu tave, Sele, ir noriu tave turėti. Ar 
tu nori manęs? 


12.-11 

Iylus balsas: 

— Man reikia tavęs. 

— Mums reikia vienai kitos. Po vieną mudvi esam tik 
dvi moters pusės. Ar tu tai supranti? 

— Taip. 

— Tada mudviem reikia kartu pasukti galvas, kaip 
gauti tai, ko abi norime. Klausyk, aš Departamentui dir- 
bu jau labai seniai... žinau, kad ir tu seniai... ir kai gerai 
pagalvoji, tai tas Departamentas nėra kokia didžiulė, pa- 
slaptinga ir supergalinga organizacija. Ten juk Žmonės. 
Ar ne taip? Ir taisykles sukuria žmonės. Ir valdo jį žmo- 
nės. Ir dauguma jų ne šaunesni už mus. Patikėk manimi, 
brangioji, aš žinau. Todėl nemanyk, kad mudvi neturim 
šansų. Turime! 

— Tu tikra? — klausia Selė. — Manai, kad galim iš- 
sikapstyti? 

— Žinoma, galim. Tiktai negalim paprasčiausiai pa- 
bėgti, tu pati tai žinai. Anksčiau ar vėliau jie mus pa- 
gautų. 

— Tai kokia mūsų išeitis? 

— Pagalvokim, — sako Andžela. Paima iš Selės ran- 
kų vyną. Pastato ant grindų. — Pakalbėkim apie tai. Bet 
vėliau. O dabar leisk man parodyti tau, kiek daug tu man 
reiški. 

— Gerai, — sako Selė. — Man tai patinka, brangio- 
ji. 


Danššančijs pirmininkas, padedamas aukšto virši- 
ninko, lėtai pakyla iš savo sustiprinto Karo kambario sos- 
to. Remdamasis stora slyvine lazda, jis atsargiai eina į ka- 
binetą. Nešasi su savimi paskutinę informaciją apie 
Hario Dancerio operaciją. 

Likęs vienas jis sėdasi į kėdę, aptrauktą kraujo rau- 
donumo oda. Peržiūri paskutinius pranešimus ir kompiu- 
terio lakštus. Irzliai tampo savo storą apatinę lūpą. 

Dancerio operacija prasidėjo taip paprastai. Dabar 
tai tikra velniava. Pirmininkas šlykštisi žmonių aistromis. 
Geriausiai jam sekasi su juodomis nuodėmėmis ir balto- 
mis dorybėmis. Bet šita pilka garuojančių emocijų pelkė 
Jį varo iš proto. Jis gali įveikti gėrį arba blogį. Užgaidos 
trikdo. Ir kartais sugriauna pačius nuodugniausius jo pla- 
nus. 

Kad ir tas atvejis su vadu vykdytoju Šelbiu Jama, ku- 
riam pavaldus aktyvusis agentas Dancerio operacijoje. 
Anot vidaus saugumo, Jama keletą kartų turėjo nesank- 
cionuotų ryšių su individu, kuris identifikuotas kaip Kor- 
poracijos agentas. Be to, pastebėta, kaip jis šiam agen- 
tui perduoda medžiagą. Užklausimas iš Pietryčių 
regiono: ar pritariate Šelbio Jamos sunaikinimui? 

Pirmininkas svarsto. Jamos geras dosjė. Ne puikus, 
bet geras. Tačiau esama ir netikrumo įrodymų. Gal dėl 
jo teatrinės praeities? O gal dėl itin judrios prigimties? 
Jis atrodo kažkoks dramatiškas. Ne iš stipriausių Depar- 
tamento darbuotojų, kuriais visada galima ramiai pasi- 
kliauti. 

Pirmininkas vieną po kitos svarsto visas jam prieina- 
mas galimybes. Pirma: nušalinti Šelbį Jamą nuo Dance- 
rio operacijos. Pakeisti jį kitu vadu vykdytoju. Tam rei- 
kėtų šiek tiek laiko persiorientuoti. Rezultatas — būtų 
atsilikta nuo grafiko ir atsirastų papildomų biudžeto iš- 
laidų. 

Antra: pasikviesti Jamą ir griežtai apklausti. Panau- 
dojant geriausius tiesos sakymo narkotikus. Bet kaip jis 
gali pateisinti savo vis-d-vis santykius su Korporacijos 
agentu? Šitokia apklausa, nesvarbu kokios bus išvados, 
pakirstų jo pasitikėjimą ir pakenktų viso personalo mo- 
ralei. 

Trečia: sunaikinti Jamą. Nedelsiant. 

Pirmininkas sunkiai atsidūsta. Išsikviečia pašto sek- 
retorę. Padiktuoja pranešimą Pietryčių regiono direkto- 
riui. Paveda tučtuojau eliminuoti vadą vykdytoją Šelbį Ja- 
mą. Būdą pasirinkti palieka direktoriui. 

Tada pirmininkas ima svarstyti, kuo jį pakeisti. Ap- 
sistoja prie Brisko. 

— Tinkamas žmogus tinkamoje vietoje tinkamu lai- 
ku, — sako jis savo sekretorei. 


IT Danceris sutrikęs. Ir pats tai suvokia. 

Jis sutrikęs dėl nežaboto Evelinos Heimdal palaidu- 
mo. Per kelias savaites dingo jos įvaizdis kaip šaltos, pa- 
stovios, disciplinuotos moters. Ji tapo tiesiog ištvirkusi. 
Dėl to negali būti kaltas tropikų klimatas ir Floridos kū- 
niškumas. Ji tapo kitokia. Nauja jam ir, jis įtaria, pati sau. 

— O kodėl ne? — nuolatinė jos frazė. Kai jis atme- 
ta kokį nežmonišką pasiūlymą. Ji nori visko kuo daugiau. 
Nekantriai ir reikliai. Jis nespėja su ja. Pripažįsta sau, 
kad su baime galvoja apie išsiskyrimą. 

— Nurimk, — sako jis jai. Mėgina šypsotis. — Rytoj 
bus kita diena. 

— Iš kur tu Žinai? — klausia ji. — Rytojus gali nie- 
kada neateiti. 

Į tai jis neturi atsakymo. 

Jį trikdo ir Selės Abadon metamorfozė. Atrodo, kad 
šitas drugelis glaudžia sparnus. Traukiasi savo vidun. Vėl 
grįžta į kokoną. 

— Kas nors negerai? — klausia jis ją. — Kas tave 
graužia? 

— Niekas, — atsako ji. — Viskas puiku. Ką tu norė- 
tum veikti šįvakar? Aš sutiksiu su viskuo, ką tu pasakysi. 

Bet jis jaučia nebūdingą šaltumą. Prisimena seną 
liaudies pasakymą: „Gerai pažinsi žmogų tik pagulėjęs su 
juo lovoje“. Lovoje Selė stengiasi, paslaugi. Bet vitališ- 
koji jos pusė sumenkusi ir veik išnykusi. Jis liko su pro- 
fesionalia aktore, vaidinančia vaidmenį. Per ilgai, per 
dažnai. 

Bet labiausiai Harį Dancerį trikdo jis pats. Prisimi- 
nimai apie Silviją... Jis labai stengiasi atskirti realybę nuo 
vaizduotės. Bet ribos susilieja. Jam be galo sunku susi- 
gaudyti, kur tikrovė ir kur sapnai. 

Jis įnirtingai ieško senų atvirukų, laiškų, meniu, pro- 
gramėlių, nuotraukų, gimimo dienų kortelių — visų tų 
smulkmenų, primenančių jų gyvenimą kartu. Ieško to, 
kas primintų, ką veikė. Kada. Kur. Jam reikia įrodymų, 
kad būtų tikras. Nuleistų inkarą į realybę. 

Jis sėdi miegamajame ant grindų. Apsivertęs bendro 
gyvenimo liekanomis. Mėgina atkurti praėjusį laiką. Min- 
tys sukasi... | 

Vienas turtingesnių Hario klientų atsiunčia kvietimą 
į prašmatnią vakarienę. Tai beveik įsakymas. Už tūkstantį 
dolerių porai. Skirta dorai labdarai. 

— Ar esi kada girdėjusi apie nedorą labdarą? — 
murma jis Silvijai. 

Apranga oficiali. Viskas vyksta didžiulėje palapinė- 
je, pastatytoje prie vienos vilos Palm Byče. Haris išsitrau- 
kia savo senovišką smokingą. Baltus marškinius. Juodą 
kaklaraištį ir juostą ant liemens. 

— Atrodai kaip tėtis pingvinas, — sako Silvija. — 
Dailus tėtė pingvinas. 

Ji vilki aptemptą, blizgančiais žvynais nusagstytą suk- 
nelę. Visa žiba auksu ir žaliai. Į plaukus prismaigstyta 
deimantinių žvaigždžių. Rankos ir pečiai nuogi, įdegę. 
Veide švyti nekantrus laukimas. 

— Atrodai tokia skani, kad beveik valgoma, — sako 
jis. 

— Gerai? — klausia ji. 

Namai nepaprastai turtingi. Micnerio projektas. 
Griežti sodai. Du baseinai. Arklidės ir šeši garažai. Kie- 
mas išgrįstas itališkomis plytelėmis. Pokylių salė pagrin- 
diniame name. Keturiolika miegamųjų. 

— Nusipirkim jį, — siūlo Silvija. 

— Ką mes, po perkūnais, darytume su keturiolika 
miegamųjų? 

— Pats Žinai. 

— Sekso apsėstoji, — sako jis. 

— Atsiprašau, jūsų didenybe. 

Šokiams groja du orkestrai. Didžiulis stalas su val- 
giais, kuris beveik pateisina tūkstančio dolerių „kontri- 
buciją“. Prie trijų barų ankšta. Samdyti padavėjai zuja su 
šampano padėklais. Damoms paruoštos auksinės pudri- 
nės, vyrams žiebtuvėliai. 

Silvija su Hariu vaikštinėja. Rankose laiko šampano 
taures. Retsykiais sustoja šnektelėti su vienu kitu pažįs- 
tamu. Šokių salėje pašoka kelis senoviškus Irvino Berli- 
no šokius. Ateina prie stalo įsidėti į lėkštes maisto. Nu- 
sineša jas į terasą, kur pristatyta Viktorijos laikų 
metalinių stalų ir kėdžių. 

Nuostabus vakaras. Vėsus ir švelnus. Kuklus jaunas 
mėnulis ir kvapnus vėjelis. Klausosi negarsių „Sako, kad 
tai nuostabu“ tonų iš šokių salės. 

— Patenkinta? — klausia Danceris žmoną. 

— Dar ne, — atsako ji. — Kai baigsiu šitą filė, tada 
jau būsiu. Kas čia per daiktas? 

— Japoniški grybai. Puikūs. 

— O čia? 

Jis paragauja. 

— Juodųjų triufelių griežinėliai. 

— Tikras profesorius. Tu viską Žinai. 

— Žinau ir tai, kad šįvakar tu čia pati gražiausia mo- 
teris. 

— O tu gražiausias vyras. Tiktai niekam nesakykim, 
tegu tai būna mūsų paslaptis. 

Jiedu pavalgo labai greitai. 

— Puiku, — sako Silvija. Atsilošia. — Prisidėjo penki 
svarai, bet man nusispjaut. Ar indų nereikia suplauti? 

— Abejoju. Ar nori deserto? Kavos? 

— Dar ne. 

— Prie baro mačiau puikaus konjako. Gal paimam 
po stiklą? 

Jis atneša taures. 

— Pavaikščiokim, pasižvalgykim, — siūlo jis. — No- 
rėčiau apžiūrėti sodus. Jie apšviesti. 

Nešini neįprasto dydžio taurėmis, jiedu nulipa laip- 
teliais ir apžiūrinėja preciziškas gėlių lysves. Plunksnuotų 
palmių giraites. Medžiai apkarpyti įvairiausių gyvūnų pa- 
vidalais. Jiedu prieina mažiausiai septynių pėdų aukščio 
gyvatvorės sieną su siaura anga. Prikabintas užrašas: 
VELNIO LABIRINTAS. ĮEIDAMI RIZIKUOJATE 
PATYS. 

— Pamėginkim, — sako Silvija. — Gal pasiklysim ir 
turėsim išbūti čia visą naktį. 

Haris lyg abejoja. 

— "Tu tikrai nori, Silva? Jau vėlu. 

— Einam, Niurzguti, — sako ji. — Rizikuokim. Pa- 
gyvenkim bent truputį. 

Jiedu įeina į labirintą. Stengiasi įsiminti posūkius, 
klaidžius takus, aklas sienas iš krūmų. Sutinka keletą kitų 
klaidžiojančių porų. Kikena. Šūkčioja vieni kitiems. 

— Čionai, — sako Silvija. Paima jo ranką. — Mudu 
artėjame prie centro. Pasikliauk manimi. 

— Argi aš visada to nedarau? 

Jiedu randa labirinto vidurį. Maža pavėsinė su akme- 
niniu suolu. Patenkinti ilsisi. Gurkšnoja konjaką. Klau- 
sosi, kaip šūkauja kiti dar tebeklaidžiojantys nuotykių 
ieškotojai. 

— Manau, kad jie negreit išsikapstys, — sako Silvi- 
ja. — Galim būti čia ramūs. — Pasilenkia ir bučiuoja vy- 
rą. — Pasimylėkim. Tiesiog čia. 

— Ant akmeninio suolo? Ačiū, geriau nereikia. 

— Kaip tik reikia, aš tau sakau. — Žiūri į mažą kon- 
jako balutę savo taurėje. 

Jam kyla kažkoks negeras jausmas. 

— Silva, ar kas nors ne taip? 

Ji atsuka šviesų, besišypsantį veidą. 

— O kas galėtų būti ne taip? Juk vakaras dieviškas. 
Aš patenkinta, kad atvažiavom, ar tu ne? 

— Labai. 

— Aš tai prisiminsiu, — sako ji. — Visada. 

Jį apima melancholija. Kuri jai tokia svetima. 

— Grįžkim, — sako jis. — Noriu dar pašokti, kol jie 
nepradėjo groti „Senų gerų laikų“. 

Ji staiga pasidaro apatiška. Šįkart jis paima jos ranką, 
veda. Jiedu beviltiškai klaidžioja. Paklysta. Vis atsiduria į 
aklinas krūmų sienas. Juokinga. Iš pradžių. Bet nerimas 
auga. Net baimė. Jiedu girdi kitų balsus. Sutinka kitus pa- 
klydėlius. Jie įkliuvę. Pasmerkti amžinai klaidžioti. 

Juokauti nebesinori. Neviltis. Įkalinti ir klaidžiojan- 
tys. Tik po dvidešimties minučių jie netyčia randa išėji- 
mą. Konjakas jau seniai pabaigtas. Abu dreba. Silvija 
kietai suspaudžia jo ranką. 

— Važiuokim namo, — sako ji. 

— Gerai, — sako jis, — ir aš taip noriu. 

Važiuoja tylėdami. Pagaliau... 

— Kai tik grįšim, — sako jis, — aš padarysiu po di- 
džiulę taurę plazmos. Mes jos nusipelnėm. 

— O paskui eisim į lovą, — sako Silvija, — mylėsi- 
mės ir tu laikysi mane apkabinęs. 

— Gali neabejoti. 

Namie nuogi lovoje su gėrimais jiedu laukia, kol pra- 
eis baimė. Bet ji nepraeina. Jiedu niekaip negali nuvyti 
to išgąsčio, apėmusio labirinte. Bejėgiškumas. 

Vėliau, kai jis snūduriuoja, beveik miega, ji tyliai pa- 
sako jam apie savo ligą. Jis puola į vonią ir vemia. Šam- 
panas, ikrai, riešutai, konjakas. Viskas. Ateitis. Gyveni- 
mas. 

Jisai klūpo priešais tualeto unitazą. Galva nulenkta. 
Ateina Silvija ir šlapia servetėle šluosto jam veidą. Glos- 
to plaukus. 

— Nėra taip blogai, — guodžia ji. — Tikrai nėra, 
brangusis. 

Ar taip viskas atsitiko? Tikrai? Taip jis prisimena. 
Palaima, virtusi skausmu. Per kelias trumpas valandas 
triumfas virto pralaimėjimu. Pradėjo nuo džiazo. Baigė 
laidotuvių giesme. 

Jis sėdi ant prišnerkštų miegamojo grindų. Žiūri į or- 
namentuotą kvietimą labdaros pobūvin. Desperatiškai 
mėgina prisiminti smulkmenas. Nejaugi tiek daug atsiti- 
ko per vieną vakarą? Ar jo sujauktos smegenys suplakė 
krūvon kelių vakarų įvykius? Padarė istorijos kratinį? 
Prifantazavo? 

— Silvija, — sako jis garsiai. — Padėk man dabar, 
brangioji. 


Atsakymo nėra. 


i BA vyrai susitinka direktoriaus kabinete. Durys užda- 
rytos ir užrakintos. Norma Greivsend nepakviesta užra- 
šinėti. Direktorius mosteli telegramos popierėliu. 

— Pirmininko leidimas sunaikinti Šelbį Jamą. Kuo 
greičiau. Pačių pasirinktu būdu. 

— Gerai, sere, — sako Tedas Šaronas. — Aš tuo pa- 
sirūpinsiu. 

Briskas to negali leisti. Šelbis Jama prieš sunaikina- 
mas gali prakalbėti. Atskleisti, kad Briskas Žino jo ryšių 

su Viloubiu priežastį. Kad jo Korporacijos agentui per- 
duota medžiaga buvo paprasčiausia Departamento pri- 
ėmimo į darbą brošiūra. 

— Direktoriau, — sako Briskas, — aš jaučiu asme- 
ninę atsakomybę dėl to, kas atsitiko. Jama buvo vadas 
vykdytojas, tai tiesa, bet jūs pavedėt man jį kontroliuo- 
ti. Aš nesugebėjau apsaugoti jo nuo išdavystės. 

— Tu nekaltas, — sako direktorius. — Tas žmogus, 
be abejo, buvo nepatikimas. 

— Aš žinau, sere, bet jeigu būčiau buvęs budresnis, 
tai būčiau galėjęs užkirsti tam kelią. Norėčiau, kad jį su- 
naikinti būtų paskirta man. Jaučiu, kad tai padaryti ma- 
no pareiga. 

Direktorius žiūri į Šaroną. 

— Tedai, ar turi kokių prieštaravimų? 

— Jokių, sere. Aš suprantu Brisko savijautą. 

— Tada gerai, — sako direktorius, — taip ir padary- 
sim. Briskai, kai Šelbis Jama bus... hm... taip sakant, iš- 
eliminuotas, pirmininkas siūlo, kad perimtum vado vyk- 
dytojo pareigas Hario Dancerio operacijoje. Aš tam 
pritariu. 

— Dėkoju jums, sere. 

— Ir norėčiau, kad šitą Dancerio kampaniją kuo 
greičiau sėkmingai užbaigtum. 

— Pažadu jums tai, direktoriau. 

— Gerai. Viena paskutinė smulkmena... Tas Korpo- 
racijos agentas, kuris mėgino užverbuoti Jamą... Kaip jo 
pavardė? Viloubis? 

— Taip, sere, — sako Šaronas. — Viloubis. 

— Gal ir jį reikėtų nubausti, — sako direktorius. — 
Man nepatinka, kad Korporacija mėgina perimti mūsų 
personalą. 

— Aš tuo pasirūpinsiu, — sako Briskas. 

L velina Heimdal nusprendžia, kad jos gyvenimas daro- 
si sujauktas. Griūva visa įprastinė tvarka. Ji pirmą kartą 
pažino užgaidų malonumą. Ji tyrinėja pasaulį be taisyk- 
lių. Stebisi, kad tiek brangaus laiko atidavė drausmei ir 
tikslui. 

Ji supranta, kad žlunga daugeliu požiūrių. Atsisako 
priesaikų. Ignoruoja ritualus. Šaiposi iš šventų tiesų. Vi- 
sos šitos nuodėmės nublanksta, kai ji liečia aksominį 
Martino Frėjaus kūną. Kai prie jo prisispaudžia. 

Ji atversta su nepaprasta naujo tikinčiojo aistra. Ir 
pati savo ruožtu mėgina atversti visą pasaulį. Kad visi ga- 
lėtų pasidalinti jos džiaugsmais. Martinas Frėjus yra jos 
pirmas atverstasis. Jis išdavė Korporaciją taip pat galu- 
tinai kaip ir ji. 

Bendra jųdviejų išdavystė yra kaip koks prieskonis. 
Kaltė skatina juos dar įnirtingesniam nekantrumui. Su- 
vokimas, ką jiedu išduoda, padaro bučinius dar saldes- 
nius. Jiedu santykiauja su pasmerktųjų įniršiu. 

Gulėdami nuogi, vėsinasi ant plytelių Evelinos 
Heimdal balkone. Apsiblausę spokso į žvaigždėmis nu- 
sėtą dangų. Jų pasaulis pakrypęs. Jiedu jaučia, kaip slysta 
iš jO. 

— Gal tu gali sustabdyti laiką? — klausia ji. 

— Ne, — sako Frėjus. — Niekaip. 

— Galim, — spiriasi ji. — Ne taip seniai galėjom. 
Dabar tęsėsi ir tęsėsi. Tęsėsi amžinai. Ar tu to nejautei? 

— Aš nesuvokiau laiko. 

— Čia ir yra esmė. Jis buvo tarsi išnykęs. 

Jis pasisuka. Žiūri į prinokusias krūtis. Paliečia ją lie- 
žuviu. Juokiasi iš to, kaip jautriai ji reaguoja. 

— Tu visada pasiruošusi, — sako jis. 

— O taip, — sutinka ji. — Visada ir visaip. 

Ji atsisuka veidu į jį. Bet neprisiglaudžia. Jiedu išmo- 
ko, kaip saldu gundyti. Siūlyti, žadėti, trauktis. Meilės 
žaidimas, kuriuo niekada nepersisotini. Jis paliečia ją. Ji 
paliečia jį. Geismas bunda. 

— Vakar buvau susitikusi su Hariu Danceriu, — sa- 
ko ji. 

— Žinau, — sako jis. — Visą naktį. Aš visą laiką 
skambinau. 

— Nieko gero. Nei man, nei jam. Man visai neberūpi 
užverbuoti jį Korporacijai. Mudu niekada apie tai nesi- 
kalbam. Ir manau, kad ir aš jam neberūpiu. Bet jis vis 
tiek puikus vyras. Tiktai kažkur pasitraukęs. Nutolęs. Net 
ir norėdama nesugebėčiau prie jo prisiartinti. 

— Tu manai, kad jį paims Departamentas? 

— Ne, taip nemanau. Jis toks užsisklendęs savyje. 
Niekas prie jo neprieis. 

Čiuopia vienas kito kūną. Žnaibo. Tapšnoja. Nestip- 
rus skausmas ir pojūčiai. 

— Čia? — klausia jis. — Šitaip? 

— Taip, — atsako ji. — Kaip tik šitaip. 

— Gal tu sugalvojai, ką mudu dar galim padaryti? — 
klausia jis. 

— Mėginau, brangusis, bet negaliu susikaupti. Man 
svarbus tik tu. Mudu. Kai būnu ne su tavim, galvoju tik 
apie tai, ką mudu darėm ir ką darysim. Beveik alpstu iš 
ilgesio. Sudrėkstu. 

— Žinau. Man irgi tas pats. Net pilvą sutraukia. Tie- 
siogine prasme. "Taip tavęs noriu. Svajoju apie naujus mū- 
sų dar neišmėgintus dalykus. 

— Bet išmėginsim. Tu tą Žinai. 

— Žinoma. Viską. 

Dabar jiedu suartėję. Jų glamonių ritmas darosi vis 
greitesnis. Slopintos liepsnos ima plaikstytis. Kūnai kie- 
tėja nuo geismo. Viršuje Žvaigždės sukasi ir kyla. 

— Gal paprašyti Glitnerį, kad mane pakeistų? — 
klausia ji. — Pasakysiu jam, kad su Danceriu aš nieko 
nepasieksiu. Tonis ir taip tą žino. Jis paskirs kitą žmogų. 

— O kas iš to gero? — klausia Frėjus. — Tave nuša- 
lins. Mane taip pat. Mudu būsim išskirti. Ar tu to nori? 


188 


— Jokiu būdu! 

— Tada nieko nedarom. Eva, mudu apie tai kalbė- 
jom daugybę kartų. 

— Negalvokim dabar apie tai. Papasakok apie tuos 
naujus dalykus, kuriuos svajojai kad mudu darom. 

Jis papasakoja. 

— Ak taip, — sako ji. Akys išsiplečia. — Aš noriu ši- 
taip. Leisk man pačiai. 

Nėra jokių kalbų kaip: „Ar tu myli mane? Taip, my- 
liu, o tu ar myli mane? Taip, myliu“. Jų meilė yra dar- 
bas. Tokia galinga ir visa užgožianti, kad emocija tam- 
pa tik kažkuo paviršiniu. Pro jų riksmus šnibždesių 
neišgirstum. 

Jiedu ieško ribos. Bet šiapus mirties ribų nėra. Jie- 
du balansuoja prie ribos. Kūniškas geismas pakeičia al- 
kį ir troškulį. Jiedu mano, kad prieš juos tokių dalykų 
niekas nėra daręs. Per visą istoriją. Jiedu kaip jauni ma- 
no, kad yra vieninteliai ir pirmi. 

Jų aistra turi kartų desperacijos prieskonį. Šauksmai 
darosi garsesni. Įkandimai skaudesni. Užvaldo įniršis. 
Kol pasidaro nebejautrūs. Gyvuliškas tarnavimas vienas 
kitam. Protas pasitraukia, lieka tik spengimas. Sugrįži- 
mas į pradžių pradžią. 

Pasaulis pamirštas. Tikėjimo nebėra. Dievas atstum- 
tas. 


P iininkas kankinasi savo kabinete Klivlende. Depar- 
tamento gydytojas rezidentas jo nusiskundimą diagnoza- 
vo kaip „pavojingą slogą su viršutinių kvėpavimo takų 
uždegimu“. Tai, turint galvoje, kad Specialiosios Pajėgos 
priklauso Departamento viršūnėms, yra juokinga ir že- 
mina. 

Ant pirmininko stalo guli dėžutė popierinių nosinių. 
Šlapių nosinių pilna šiukšlių dėžė, primėtyta aplink ant 
kilimo. Jis peržiūrinėja ataskaitas apie paskutinius 
veiksmus. Retsykiais stabteli, prispaudžia prie paburku- 
sios nosies nosinę ir garsiai blerbia. Jis šlykštisi viršu- 
tinių kvėpavimo takų uždegimais. Savimi. Gyvenimu ap- 
skritai. 

Jis pakankamai protingas ir suvokia, kaip net men- 
kiausia kūno negalia veikia žmogaus dvasią ir psichiką. 
Bet jis įsitikinęs, kad jo depresijos priežastis — ne vien 
varvanti nosis. Net būdamas įprastinės puikios sveika- 
tos, jis pripažintų, kad reikalai klostosi toli gražu ne 
puikiai. 

Kad ir toji Hario Dancerio operacija. Duotas leidi- 
mas sunaikinti Šelbį Jamą, įtarus išdavyste. Jį pakeis 
Briskas. Kol kas viskas gerai. Bet kaip tik Brisko įtari- 
mai dėl aktyviosios agentės Selės Abadon lojalumo pa- 
skatino siųsti vidaus saugumo agentę Andželą Blis. Šis 
tyrimas nedavė rezultatų. Ir Danceris kol kas nelaimė- 
tas. 

Pirmininkas sėdi ir svarsto. Švelniai glostinėja savo 
vyšninę nosį. Ji ištinusi ir jautri. Ne pirmą kartą jis mąsto 
apie Departamento sunkumus atverčiant žmones. Logiš- 
kai galvojant, pirmininko nuomone, sunkumų čia apskri- 
tai neturėtų būti. 

Departamentas žada turtus. Galią. Kūno malonu- 
mus. Arba visų trijų dalykų kombinaciją. Kai kuriais at- 
vejais jis net žada kerštą. Saldžiausią dovaną iš visų. Argi 
protingas vyras ar moteris neturėtų nuoširdžiai siekti to- 
kio atlygio? 

Bet, svarsto pirmininkas, žmonių prigimtis yra tokia 
keista ir nepaaiškinama, kad stebėtinai didelis skaičius to 
nenori. 

Ir priešingai — Korporacija siūlo tokį atlygį kaip 
kančia, aukojimasis ir pareiga. Pareiga! Ne laimė, bet pa- 


190 


reiga! Pirmininkas niekaip nesupranta, kaip Korporacija 
gali egzistuoti su tokia programa. Ir ne tik egzistuoja, bet 
kartais net klesti. Tai nesuvokiama protu. 

Ir, tarsi vien to nepakaktų apversti aukštyn kojom 
sveiko proto pamatams, Korporacija žada amžiną, lai- 
mingą gyvenimą anapus. Departamentas siūlo tai šian- 
dien. Korporacija siūlo rytoj. Juokinga! Ir vis dėlto kai 
kurie minkštagalviai renkasi nežinomą, neįrodytą ateitį. 

Pirmininkas neabejoja, kad Haris Danceris buvo liū- 
liuojamas tais pačiais miglotais pažadais. Liūliuojamas ir 
apgautas. Jis, matyt, yra išsilavinęs ir protingas žmogus. 
Nejaugi jis nėra girdėjęs, kad geriau žvirblis saujoje ne- 
gu briedis girioje? Arba jo verslo terminais: imk grynus 
ir nežiūrėk procentų? 

Kodėl, galvoja pirmininkas, kai kurie žmonės sąmo- 
ningai renkasi pareigos skausmą vietoje neribotų malo- 
numų? Jie turėtų suvokti gyvenimo netvarumą. Aha! Gal 
čia ir glūdi Korporacijos sėkmės laidas? 

Gal siūlydami amžinąjį gyvenimą jie žaidžia verbuo- 
jamųjų mirties baime? Pažadėk mirštančiam žmogui net- 
gi vieną papildomą gyvenimo dieną — argi jis neužmo- 
kės bet kokios kainos, kad tik ją gautų? Kuo labiau 
pirmininkas nagrinėja šią mintį, tuo labiau įsitikina, kad 
Korporacijos vilionės daugiausia remiasi mirties baime. 

Jeigu tai tiesa, tai Departamento verbavimo progra- 
mą vertėtų pertvarkyti. Dabar joje nekalbama apie kai- 
ną, kurią galų gale tenka mokėti už gaunamas malones. 
Bet tada tikriausiai reikėtų į apibrėžimą įvesti ne tik že- 
miškus malonumus, bet ir nerealų amžinąjį rojų. 

Pirmininkas žino, kad daugeliui žmonių būdingas 
jaudinantis polinkis atsisakyti dabarties džiaugsmų var- 
dan ateities malonumų. Pasiūlęs ir viena, ir kita, Depar- 
tamentas pranoktų Korporaciją, patraukdamas savo pu- 
sėn vyrus ir moteris, kurie suvokia, jog išmintingiausia 
vaišintis pyragu ir sykiu jį pataupyti. 

Pirmininkas nusprendžia, kad tai bus puikios gairės, 
ilgalaikės gairės, jo viršininkams. Siūlomi pakeitimai 
Departamentui patraukti savo pusėn galimus atsivertė- 
lius. 

Jis pergalingai pučia savo nosį. 


— A. tu manai, kad Briskas ten? — klausia Andžela 
Blis. Rodo į mašinų aikštelę. — Stebi mus? 

— Tikriausiai „— sako Selė Abadon. — Jis arba Šel- 
bis Jama. O gal vienas iš Tedo Šarono vyrukų. Ar tai tau 
kelia nerimą? 

— Man kelia nerimą tavo saugumas. Dėl savęs ne- 
sijaudinu. 

— O aš dėl tavęs jaudinuosi, — sako Selė. — Aš jau- 
dinuosi dėl mudviejų. 

Diena karšta. Ukanota. Dangaus nematyti pro karš- 
čio šydą. Išskydusi saulė. Vakarų vėjas nuo Evergleidso 
neša pulkus didžiulių laumžirgių. Jie suka ratus ir sklan- 
do. Sparnai žvilga. Vienas atsitupia ant Andželos stikli- 
nės su atšaldyta arbata krašto. Ji ranka nubaido jį. 

— Visi tie vyrai, — sako ji. — Briskas, Jama, Šaro- 
nas. Departamentas. Tiesiog keista, kaip aš dabar ma- 
Žai apie juos galvoju. Tai mano gyvenimo dalis, kuri 
visai pasitraukė į šalį. Net netikiu, kad kadaise ir pati 
tarp jų buvau. 

— Žinau, — sako Selė. — Kartais man tai atrodo 
kaip koks sapnas. O dabar aš atsibudau. 

— Viskas baigėsi, brangioji. Baigta ir pamiršta. 

Abi suglebusios. Abi paveiktos tvankios dienos apa- 
tijos. Sėdi po skėčiu prie stalo palei baseiną. Stengiasi 
nejudėti. Aplink zuja muselės, vabalai. Įdegęs iki juos- 
mens nuogas berniukas kitame baseino gale važinėja 

galinga vejapjove. Ore plauko sukapotos žolės kvapas. 
Malonus. 

Tingiai kalbasi apie savo vaikystę. Tėvus. Miestus, 
kur gyveno. Žmones, kuriuos pažinojo. Kaip pateko į 
Departamentą. Ką dirbo. Galvojo. Jautė. 

Nėra jokios skubos pažinti vienai kitą. Joms atrodo, 
kad abi pažįstamos jau labai seniai. Malonu viską išvy- 
nioti pamažu. Suartėti lėtai. Klausinėti. Apie kiekvieną 
smulkmeną. Atsiverti iki galo. Abiem tai nauja. Laisvė! 
Štai tokia aš esu. Su visom ydom. Išpažinties ekstazė. 

— Aš prieš tave galiu nusirengti nuogai, — sako Se- 
lė. — Visiškai. Sakyti tokius dalykus, kurių nesakiau nič- 
niekam. 

— Aš noriu, kad tu žinotum visas mano paslaptis, — 
sako Andžela. 

Įsmeigti žvilgsniai. Tokios intymios akys, kad net 
baugina. Visa tai taip nauja. Jos mokosi naujos kalbos. 
Su nuostaba tiria naują žemę. Net kvapą gniaužia iš bai- 
mės ir vilties. Meilė skleidžiasi, pražysta, veši. Nejaugi 
nėra ribų? 

— "Tu šįvakar susitinki su Hariu? — klausia Andže- 
la. Žiūri į šalį. 

— Taip, vakarieniausim. Manau, kad grįšiu anksti. 
Jis jau nebe mano. Žinojau tai dar net prieš sutikdama 
tave. Jis kažkur nutolęs. Sklando. Jis man atsiliepia, bet 
automatiškai. Su kažkokia stikline šypsena. Jo mintys bū- 
na už milijono mylių. 

— Su savo žmona? 

— Galbūt. Ko gero. Jis keistai elgiasi. Žiūri į mane 
su baisiai keista išraiška. Aš visiškai jo nesuprantu. 

— Galėtum pasakyti savo vadui, kad tau su juo ne- 
siseka ir nori būti pakeista. 

— Ir paskirta kitur? Nukelta galai žino kur? Žinoma, 
galiu tai padaryti. Ir būsiu atskirta nuo tavęs. 

— Ak mieloji. Aš tikėjausi, kad tu tai pasakysi. Pa- 
kentėk dar truputį. Paskui paaiškės, ką daryti toliau. 


13.-11 

Jos eina į baseiną. Vandens paviršiuje plauko rusvi 
nupjautos žolės lapeliai. Liečiasi rankomis. Kojomis. Sli- 
di oda dega. 

— Šįvakar, — sako Andžela, — kai grįši, ar ateisi pas 
mane? 

— Žinoma. 

— Brangioji, aš negaliu miegoti, jei žinau, kad šalia 
nėra tavęs. 

— Aš būsiu pas tave, brangioji, — sako Selė. 

Tą vakarą Hariui Danceriui, kaip sako jis pats, „už- 
ėjęs sumautumas“. Jis atsiprašinėja. Prašo, kad Selė va- 
žiuotų su juo į klubą Bokoje. Jiedu valgo pervirtą žuvį. 

— Lygiai kaip ir aš, — sako Danceris. — Sausas ir be 
syvų. 

— Išsikapstysi, — ramina Selė. — Nuvažiuosim pas 
tave, ir tu man imsi šokti fandangą. 

Jis vangiai šypteli jai. 

— Ačiū, bet ne šįvakar. Aš tam nepribrendęs. Ir tie- 
siogine, ir perkeltine prasme. Verčiau kitą kartą. 

Ji pasilenkia ir uždeda ant jo rankos delną. 

— Hari, kas atsitiko? Ar aš ką nors padariau? 

— O Viešpatie, — sako jis. — Žinoma, ne. Tai ne dėl 
tavęs, dėl manęs. Aš tiesiog mėginu iš naujo sulipdyti sa- 
vo gyvenimą. Tai lėtas procesas. 

— "Iu nori nutraukti mano čekius? Juk mudu susita- 
rėm — jokių klausinėjimų. Jeigu tu nori išbraukti mane 
iš savo išlaidų, viskas okei. 

— Kad tu vėl grįžtum į „Kaušo“ barą? Ar į kitą pa- 
našią vietą? Aš to nenoriu, Sele, manau, kad ir tu pati 
nenori. Tegu viskas būna kaip iki šiol. O aš kaip nors 1š- 
sikapstysiu, ir viskas bus gerai. Grįšiu į vėžes, kad ir ko- 
kion velniavon būčiau įklimpęs. 

Ji dairosi po puošnų kambarį. 

— Ar judu su Žmona čionai atvažiuodavot? 

— Taip. Dažnai. 

— Tu man apie ją labai mažai pasakojai. Norėčiau 
žinoti, kokia ji buvo? 

Ji atidarė šliuzą. Jis ima pasakoti ir negali sustoti. 
Silvija, Silvija, Silvija. Kaip ji atrodė. Ką sakydavo. Da- 
rydavo. Tenisas. Šokiai. Kaip ji rengdavosi. Jos juokai. 
Skonis. Mirštanti siela. Kvailiojimai. Jokios baimės. Jos 
nežabotumas. Kaip tik tai, ko jam reikėjo. Kas jį išjudin- 
davo. Teikė jo gyvenimui džiaugsmo ir lengvumo. 

Jo klausydamasi, Selė iš naujo supranta, kad Hario 
Dancerio ji nelaimės. Ir nė viena kita nelaimės. Nei De- 
partamentui, nei Korporacijai. Tas žmogus yra užrakin- 
tas dingusios meilės prisiminimuose. Gal jis kada nors 
pasveiks. Bet negreit. 

Jis baigia. Liūdnas. 

— Atleisk man. Nenorėjau taip įsivažiuoti. 

— Ji buvo labai laiminga moteris, — sako Selė Aba- 
don. | 

— Laiminga? 

— Kad turėjo tave. 

— Ji buvo verta daugiau, — sako Haris Danceris. 

Jis parveža ją namo. Ji tekina skuba į Andželos kam- 
barį. Ant veido ašarų žymės. Andžela ją apkabina. Guodžia. 

— Mieloji, kas yra? Kas tau atsitiko? 

Selė pasakoja apie Harį Dancerį. Apie tai, ką jis šne- 
kėjo. 

— Jis taip ją mylėjo. Ir neteko. Tai sukrėtė jį. Aš ge- 
rai suprantu, kaip jis jaučiasi. O kas būtų, jei aš netek- 
čiau tavęs? Tai mane irgi sukrėstų. 

— Tu neprarasi manęs, — sako Andžela. — Niekada. 

Jos, kaip visi įsimylėjėliai, iškilmingai susitaria, kad 
lova yra labai labai svarbu, bet ne svarbiausia. Kūniška 
meilė yra nuostabi, fantastiška, jaudinanti, svaiginanti. 
Bet ji yra tiktai torto glaistas. Pats tortas yra dvasinis at- 
sidavimas. Pasidavimas ir nugalėjimas. Absoliutus pri- 
klausymas. 

— Tai vienintelis man žinomas prasmingas daly- 
kas, — sako Selė. 

— Stimulas kvėpuoti, — sako Andžela. 

Gulėti kartu nuogoms yra ne tiek seksualinis spor- 
tas kiek būdas intymiau suartėti. Jos užtikrina viena ki- 
tą, kad galėtų miegoti apsikabinusios ir niekada nepa- 
busti. Tai ir yra artumas. Jeigu jos galėtų apsigyventi 
viena kitos kūne, tai taip ir padarytų. Jų meilė yra vie- 
na ir nedaloma. 

Bet jas išduoda aistra. Jei kūniškas kontaktas maiti- 
na dvasinį bendrumą, tai ši ištikimybė skatina mylintįjį 
teikti mylimajam malonumą. Jeigu jos siekia vienovės, tai 
jų glamonės tampa savišku pasitenkinimu. 

Dar tiksliau — abi jos dievina trečią. Savo sąjungą ir 
harmoniją. Tai tą Žėrinčią visumą jos bučiuoja, žnaibo, 
švelniai kandžioja. Meilės sąjungoje jos praranda savo 
asmenybes. Reiškia pagarbą. Sako priesaikas ir žada au- 
kotis. Pasiduoda likimui. 

Šitaip mąstant, lytinė aistra tampa aukojimu. Svaigus 
degančių žvakių kvapas. Jiedvi jau netoli saviplakos. Čai- 
žo save ir viena kitą, įrodinėdamos savo tikėjimą. Savo 
meilę. 

Jiedvi negali gauti tiek, kiek nori. Įrodyti, kiek nori. 
Ieškančiomis burnomis godžiai meldžia palaimos. Pamišę 
liežuviai slysta per viena kitos lygią odą. Jei reikės, pa- 
sižada mirti. Tai būtų aukščiausia jų pagarba naujajam 
dievui. 

Paskui išsekusios jos atvirsta aukštielninkos. Sukrės- 
tos savo religijos didybės. Guli ir tyli. Vėsta. Kūno geis- 
mas užleidžia vietą širdies balsui. 

— Aš myliu tave. 

— Aš myliu tave. 

Kalba vos girdimais balsais. Šnibždesiais ir murme- 
siais. Nuo to dar didesnis intymumas. Švelnus uždaru- 
mas. 

— Tu gerai jautiesi, brangioji? 

— Išsekusi, — sako Selė. — O tu? 

— Išsunkta. Ir išsigandusi. 

— Kodėl? 

— "Tai taip... taip stipru. Tarsi sunaikina mane. Aš tu- 
riu išmokti šitai branginti. Visiškai prarandu kontrolę. Aš 
visą laiką buvau tokia drausminga. O dabar staiga štai. 
Aš prie to nepratusi. Nežinau, kaip elgtis. 

— Tau nereikia niekaip elgtis. Priimk visa, kaip yra. 

— Taip, suprantu. Aš mokausi. Bet tai sukrečia. 

Jos guli, nemiega. Šnibždasi. Blausi šviesa sklinda 
pro žaliuzių plyšelius. Dūzgia oro kondicionierius. Vir- 
šuje gaudžia lėktuvas. Kažkas juokiasi gergždžiu balsu. 
Pasigirsta sirena, paskui nutolsta. Kliuksi vandentiekis. 
Bet jos yra vienos visame pasauly. 

— Aš jau galvojau, — sako Andžela. — Mes turim 
išeitį. 

— Kokią? 

— Dezertyruoti. Nueiti į Korporaciją. Paprašyti re- 
liginio prieglobsčio. 

TIVla. Paskui... 

— Ar jie mus priims? — klausia Selė. 

— Aš manau. Mes galim suteikti jiems reikalingos 
informacijos. Vardų. Metodų. Vadovavimo grandinių. 
Kodų. Panašių kitų dalykų. 

— Ar jie gali mus apsaugoti? 

— Jie turi skyrių visam pasauly. Gali pasiųsti mus 
bet kur. Reikia susitarti su jais. Kad niekada nebūsim at- 
skirtos. Tai bus mūsų pagrindinis reikalavimas. 

— Ir daugiau nesiimsim agento darbo, — sako Selė. 
Ima svajoti. — Mudvi spausdinsim, išmoksim dirbti kom- 
piuteriais, būsim sekretorės... bet kas. Kad tik galėtume 
būti kartu. 

— Teisingai! Pasikalbėkim apie tai, brangioji. Papla- 
nuokim, kaip viską darysim. Pas ką eisim ir ką sakysim. 
Aš kito išsigelbėjimo mums nesugalvoju. O tu? 

— Ir aš ne, — sako Selė. — Ničnieko. 
Jos ima greitai kalbėti. Snibždėtis. Apie tai, kaip ap- 
ginti savo tikėjimą šiame žiauriame pasaulyje. 


Lin slaptos Korporacijos instrukcijos naujiems verbuo- 
ti buvo kuriamos šimtmečiais. Dabar jos šiuolaikinės. 
Dabartinis operacijų šefas pats sukūrė modernią dalį 
apie kompiuterių specialistų ir technologijų darbuotojų 
perverbavimą. 

Storasis Departamento pirmininkas nelabai klysta, 
kai galvoja, jog Korporacijos sėkmę lemia apeliavimas į 
žmogiškąją mirtingumo baimę. Bet tai tiktai vienas iš mi- 
sionieriškų metodų, kurių mokoma rengiant vadus vyk- 
dytojus ir aktyviuosius agentus. 

Kitas yra „gyvenimo anapus“ gambitas: žadėtasis Ro- 
jus sumenkinamas ir suniekinamas. Trečioji strategija, 
vadinamasis placebo efektas, vilioja galimus darbuotojus, 
guodžiant, kad pasaulietiški vargai ir rūpesčiai įveikiami 
paprasčiausio tikėjimo poreikio. Pareiga panaikina ir nu- 
veja visas žemiškas negandas. 

Bet, ko gero, pati sėkmingiausia strategija yra grin- 
džiama Žmogaus poreikiu mylėti ir būti mylimam. Kor- 
poracija į meilę žiūri kaip į pačią stipriausią varomąją jė- 
gą. Atskiras specialistų rengimo kursas nagrinėja visą 
Žmogaus prieraišumo kitam įvairovę ir niuansus. 

Šis kursas pradedamas tuo, kad meilę apibrėžia kaip 
instinktą. Ir nors jį turi kiekvienas užgimęs žmogus, bet 
norint išsaugoti, reikia jį palaikyti ir puoselėti. Korpora- 
cija nepripažįsta, kad gali būti individų, senų ar jaunų, 
kurie nejaučia meilės alkio ir troškulio. 

Remiantis šia prielaida, agentai yra mokomi vesti po- 
tencialius rekrūtus „aukštyn meilės laiptais“. Iš pradžių 

subjektas gali rodyti tik paprasčiausią gerumą gyvūnė- 
liui — katei, šuniui, arkliui ir taip toliau. Arba gali būti 
pastebimas prisirišimas prie namų, miesto, tautos. Net 
menai — tapyba, muzika, literatūra — yra laikomi emo- 
cinio prieraišumo vertais objektais. 

Agento užduotis ir yra skatinti šitą troškimą. Didin- 
ti jį ir priversti taikinį mylėti žmogiškuosius santykius. Šis 
žingsnis dažnai užbaigiamas pokyčiu, kai agentas tampa 
subjekto aistros objektu. 

Šis paskutinis žingsnis, sėkmingai susiklosčius aplin- 
kybėms, ir atveda piligrimą prie šventos meilės didybės. 
Dievas tampa meilės objektu. O mainais už atsidavimą 
suteikia geranorišką rūpestį savo mylėtojais. 

Ši „meilės laiptų“ metodika toli gražu nėra neydin- 
ga. Bet procentais ji parūpino kur kas daugiau verbuo- 
jamųjų negu bet kuri kita Korporacijos strategija. Kom- 
piuteriniai tyrimai rodo, kad sunkiausias žingsnis šiame 
procese yra tas paskutinis laiptas nuo žmogiškosios iki 
šventos meilės. Daugelis potencialių rekrūtų nesugeba 
emociškai atsiduoti Aukščiausiajai Esybei be kūniško pa- 
vidalo. 

„Meilės laiptų“ planas buvo pasirinktas ir Hario 
Dancerio kampanijai. Operacijų šefas manė, jog subjek- 
tas savo santuokiniame gyvenime jau parodė, kaip pui- 
kiai sugeba mylėti. Šefas nusprendė, kad mirus Dance- 
rio žmonai, subjektas nekantriai ieškos kito asmens išlieti 
emociniam prieraišumui. Atvesti jį prie tos aukščiausios 
pakopos neturėtų būti sunku. 

Bet šefas pernelyg ilgai dirbo šioje srityje, kad tikė- 
tųsi garantuotos sėkmės. Kaip ir Departamento pirmi- 
ninkas, jis žino, kokia nepastovi ir nesuvokiama yra žmo- 
gaus prigimtis. Ir kokia nenuspėjama. Jei apskritai esama 
nuspėjamų dalykų. 

P os jam sako, kad jų gyvenimas negalėjo būti toks 
skaidrus ir be jokios nesantarvės. Bet atmintis spiriasi. 
Tai buvo gyvenimas, neapsunkintas pagiežos. Sunkumai 
buvo atmetami su juoku. Ginčo argumentai įveikiami bu- 
činiais ir meilės dejonėmis. 

Haris Danceris prisimena tai kaip saulėtą laikotarpį. 
Nejaugi niekada nelijo? Jis tegali prisiminti saulėtus te- 
niso kortus, baltą pliažą, šviesų hipodromą, pilną garsių 
riksmų ir ryškių spalvų. 

— Dieve, kokie mes laimingi! — vis sakydavo Silvija. 

Ir jiedu nusispjaudavo per kairį petį arba pabarben- 
davo į medį. 

Ar tiesa, kad visi šiame pasaulyje privalo užsimokė- 
ti už laimę? Koks Žiaurus požiūris! Ir vis dėlto... vis dėl- 
to... Aukoti labdarai. Per Kalėdas arba Velykas eiti į baž- 
nyčią. Vengti daryti bloga kitam. Ramiai slysti per 
gyvenimą, pakraščiais, ir viltis, kad aukštosios jėgos ne- 
pastebės tavo palaimos ir įsidėmės nuolankumą. 

Nepavyko. 

Jis vėl atiduotas atsitiktinumo baimei. Įvykiai nenuma- 
tomi. Tada gyvenimas tampa loterija — argi ne? Riedan- 
tis kauliukas arba neatversta korta. Nepaliekama jokios 
galimybės valdyti savo likimui. Visi mes gimę Las Vegase. 

Šitaip jausdamasis, prislėgtas nevilties, jis siurbia pri- 
siminimus kaip kokį narkotiką. Išalkęs veržimosi ir pa- 
kilumo. Jam jau neberūpi, ar jis sapnuoja, ar prisimena 
tikrus įvykius. Argi tai svarbu? 

Jiedu pramogų parke. Kažkur. Lekia karuselės. Lo- 
terijos bilietų pardavėjų šauksmai prie kioskų. Vaikų 
riksmai. Cukrinė vata. Kepamo maisto kvapai. Laimės 
rato spragsėjimas. Plaukianti minia, ieškanti spalvoto pa- 
žado: Laimė! Laimė! Laimė! 

Silvija su spalvinga skrybėle. Vasarinė suknelė iš dau- 
gybės jardų šifono. Spraudžiasi per minią. Viską nori iš- 
mėginti. Viską daryti. 


Jiedu mėto beisbolo kamuoliukus į medinius pieno 
butelius. Važinėja elektromobiliais. Žiūri į visą tą mar- 
gumyną iš apžvalgos rato. Valgo saldainius. Šaldytą siru- 
pą. Kiaulienos dešreles. Geria šiltą alų. Kvatodami eina 
per veidrodžių labirintą. Vėpso prie Storulės, Siamo dvy- 
nių, Skeleto, negyvo ėriuko su dviem galvomis, keisto 
daikto, vadinamo Mobi Dikas. 

Pagaliau jau persisotinus, prieš pat išeinant Silvija 
prašo paskutinį kartą pasisukti karuselėje. Haris negali 
atsispirti; elektriniai vargonai groja „Susitiksim Sent Lui- 
se, Luji“. Jie nusiperka bilietus. Karuselė sustoja. Jiedu 
įšoka. Silvija apžergia gauruotą liūtą. Haris atsisėda ant 
išdidžios lamos. 

Jie ima lėkti ratu. Dabar groja „Birželis veržias per 
kraštus“. Jiedu sukasi, sukasi. Kaskart mėgina pagriebti 
varinį žiedą. Bet nepataiko. Silvija nusiėmusi savo plačia- 
kraštę skrybėlę. Plaka per savo liūto šonus. Kaip rodeo 
kaubojus. Šūkčioja ir ūkauja. Vėjas plaiksto plonus sijo- 
nus. 

Haris Danceris, tiesus ant savo lamos, tvirtai suspau- 
dęs pavadį, kojas įspyręs į balnakilpes, niekaip negali ati- 
traukti akių nuo savo skriejančios žmonos. Ji lekia pir- 
ma jo. Juokiasi. Jis gali tiesti rankas, bet niekada jos 
nepasieks. 

Ji lekia pašėlusiais ratais. Galva atlošta. Kulnimis 
tranko medinio liūto pilvą. Patenkinta nepaprastu grei- 
čiu. Sužavėta. Klykauja iš džiaugsmo. Danceris pasijun- 
ta linkstąs į priekį. Kuo arčiau jos. Jis nori pagauti tą 
laisvą dvasią. Pasiimti ją sau. Bet žino, kad tai neįma- 
noma. 

Važiuodami namo, jiedu dainuoja karuselės melodi- 
jas. Viename žaidimų — mėtant žiedus ant smaigų — 
Haris už didelį mokestį laimėjo mažą meškiuką. Meškiu- 
ko akys kažkodėl žvairos. Silvija kedena jam gaurus. Rei- 
kalauja pavadinti jį Irvingu. 

Namo grįžta vėlai. Haris paruošia pirmą rimtą šios 
dienos gėrimą: džino kokteilius su citrinos griežinėliais. 
Nusimeta batus, gulinėja, kalbasi apie dienos įspūdžius 
ir nuotykius. 

— Buvo smagu, ar ne? — klausia Silvija. 

— Taip, smagu. Aš mokausi. 

— Mokaisi ko? 

— Linksmintis. 

Žiūri į jį. 

— Tau reikia šito mokytis? 

— Na taip. Juk daugybė žmonių... tarp jų ir aš... ne- 
moka linksmintis. Mus reikia mokyti. 

— Tu maustai mane, profesoriau. 

— Prisiekiu, ne. Tu gimei su ta dovana, mokėjimu ar 
menu... kaip nori, taip vadink. O aš negimiau. Tu dabar 
ir mokai mane, kaip tai daryti. 

— Ir tau patinka? 

— Labai. Bet mane slegia, kai pagalvoju, kiek laiko 
iššvaisčiau. | 

— Švaistyti laiką irgi malonumas. 

— Tu labai protinga, — sako jis jai. 

— Turiu smegenis, brolau. Žinau, kad tu vedei ma- 
ne dėl 88 C dydžio papukų ir tokių ilgų plaukų, kad ga- 
lėjau ant jų sėdėti, bet kai kada aš ir galvoju. 

— Ar aš kada nors sakiau, kad ne? 

— Nesakei, — sutinka ji.Žavingai šypsosi. — Tu ne- 
sielgi su manimi kaip su višta. 

— Kadangi tu nesi višta, — sako jis. — Gal kvailu- 
tė, bet ne višta. 

— Išalkai? 

— Juokauji? Kai tiek visko prisikimšom? 

— Aš pavargusi. Įsipilu dar, lipu į viršų, nusimaudau 
ir į lovą. Prisijungsi? 

— Netrukus. O tu eik. Aš užraktnsiu duris. 

— Pasimatysim vėliau, burbuliuk, — sako ji. Pamo- 
ja. Mirkteli jam. 


— Tikiuosi. 

Bet jai išėjus jis nejuda. Sėdi ir galvoja apie dienos 
įvykius. Tikrai buvo smagu. Ir jis jai nemelavo, kad ne- 
moka linksmintis. Kol sutiko ją. Bet ji moko jį ir jis pats 
mokosi. Visas tas naujas gąsdinantis pasaulis. Be jos jis 
nedrįstų. Kaip kraujo perpylimas. Karštas. Garuojantis. 
Tos pačios grupės. 

Jis įsipila dar vieną kokteilį. Dantimis traiško ledą. 
Paskui atsistoja, vaikšto, užrakina visas duris, išjungia 
pirmame aukšte šviesą. Bet viršuje šviesu. Jis girdi, kaip 
Silvija dainuoja. Jis ne vienas. 

Ji jau lovoje. Antklodė užtraukta iki smakro. Su pus- 
mėnuliniais skaitymo akiniais. Savo įprastiniu tempu ver- 
čia pigaus meilės romano puslapius. Per savaitę praryja 
jų pustuzinį. Atiduoda juos kubietei, kuri antradieniais ir 
penktadieniais ateina valyti jų buto. 

Haris nueina į vonią nusimaudyti. Išsiplauna galvą. 
Išsivalo dantis. Apsivelka plonus dryžuotus indiškos dro- 
bės marškinius. Atėjęs atsisėda ant lovos krašto. Švelniai 
paima iš jos rankų knygą. Padeda į šalį. 

— Kada nors aš, — prisiekia jis, — priversiu tave 
perskaityti Trolopą. 

— Trolopą? — klausia ji. — Ar tai tokia Žuvis? 

— Teisingai. Gaudo prie Kyso. Puikus valgis. 

— Kepta ar virta? 

Abu juokiasi. Jis pasilenkęs bučiuoja į skruostą. 

— Skaniai kvepi, — sako jis. — Muilu, odekolonu ir 
savimi. 

— Ne kiaulienos dešrelėmis, sirupu ir cukraus vata? 

— Nė trupučio. Kur Irvingas? 

Ji mosteli ranka. Meškiukas sėdi atremtas fotelyje. 
Žvairomis akimis žiūri į juodu. 

— Norėjau pasiguldyti jį į lovą, — sako Silvija. — 
Būčiau pasidėjusi ant tavo pagalvės. Bet pamaniau, kad 
tu pavydėsi. 

— Būčiau pavydėjęs. Noriu būti vienintelis vyras ta- 
vo gyvenime. 

— Ir esi, — užtikrina ji. — Tokia yra tiesa, gryna tie- 
sa ir daugiau niekas kitas. 

— Tikiu tavimi. Nori dar išgerti? 

— Ne, jau gana. O tu? 

— Turbūt ne. Ir taip gerai miegosiu. 

Jis paima jos ranką. Bučiuoja pirštų galiukus. Delną. 

Ji nusiima akinius. 

— Būk geras, pasakyk, kur tokios nežabotos aistros 
priežastis? 

— Tu pradedi kalbėti kaip tuose saldžiuose roma- 
nuose, kur skaitai. Nėra jokios priežasties. Paprasčiausiai 
šįvakar jaučiuosi labai jausmingas. 

— Tu maudeisi po karštu dušu ar po šaltu? 

— Drungnu. 

— Aišku, — sako ji. — Sugebėsiu. Lisk pas mane po 
paklode. 

— Išjungti šviesą ar ne? 

— Palik. 

Jis nueina prie fotelio. Pasuka meškiuką taip, kad jo 
galva remtųsi į atlošą. 

— Nenoriu, kad kas nors žiūrėtų. 

— Labai gerai sugalvojai. Tokie vaizdai gali sustab- 
dyti jo augimą. 

Haris nusimeta marškinius. Šmurkšteli į lovą šalia 
jos. Apkabina ją. Jaučia vėsą. Tarsi atlasinė. 

— Smagi diena buvo, Hari, — sako ji. — Ar ne? 

— Puiki diena. Reikės dar nuvažiuoti. 

— Nereikia, — sako ji. — Niekada nepakartosi pa- 
tirtos laimės. 

— Atsiminsiu, — sako jis. — Sakiau, kad mokausi. 

Jiedu neskuba. Mylisi pamažu. Lėtai ir mąsliai. Nuo 
to malonumas dar didesnis. 

— Vyras, — sako ji. 


— Žmona, — sako jis. — Ar tu kada pagalvojai, kad 
kas nors teisėta gali būti taip nuostabu? 

— Tas vedybų pažymėjimas buvo pati sėkmingiausia 
tavo investicija. 

— Nemanyk, kad aš to nežinau. Sutaupiau krūvas pi- 
nigų. 

— Paršas! — sako ji. Žnybia jam į ranką. 

Jos oda kaip šilkas. Šiltos, nekantrios jos vietelės. 
Mažos raukšlelės. Kampai. Slaptavietės. Visur kvepia. 
Dilgsi. 

— Aš niekada neištirsiu tavęs, — sako jis jai. — Net 
per milijoną metų. 

— Jei ištirtum, — sako ji, — prarastum interesą. 

Ji jaučia jo poreikį mylėti ją. Paprastai ji būna inicia- 
torė. Tokia judri, kad jis vos nulaiko ją ant lovos. Bet šį- 
vakar ji žiūri į jį išplėstomis akimis. Glosto jam plaukus. 
Ir priima jį. 

Ji yra vienintelė moteris jo gyvenime, su kuria jis už- 
simiršta. Ne dėl to, ką ji daro, bet dėl to, kad yra tokia. 
Atpalaiduoja jį. Priverčia pamiršti visas abejones ir ne- 
rimą. Meilė jį pakeičia ir transformuoja. Nauja būtybė. 
Naujai užgimusi. Iš jos. 

Tokia elastinga. Tampri ir minkšta. Karštai atliepian- 
ti. Jis sako jai, kad ji yra muzikantė. Groja juo. Ji juokia- 
si, bet tai tiesa. Ji iš jo išgauna muziką. Pirma buvo tik 
garsai. Bet ji Žino jo akordus ir sąskambius. 

Jis pasiduoda jai. Labai paprastai. Nusimeta visą ra- 
cionalumą ir nebesivaržo. Jos jėga kelia baimę, bet jis ne- 
gali atsispirti. Meilė tokia intensyvi. Jis verkia iš laimės 
ir baimės. Ne smulkmena visiškai atiduoti save kitam. 
Valios mirtis. Savanoriška. 

Jos kaklo duobutėje mato visą pasaulį. Nugaros lin- 
kyje visą amžinybę. Jos kūnas atskleidžia kosmines pa- 
slaptis. Bučiuodamas šilkinę šlaunį, jis patvirtina savo ti- 
kėjimą. 

Jis jaučia visa tai. Ar jaučia ji? Tai nesvarbu. Jai to 
neįmanoma paaiškinti. Niekam neįmanoma. Ir bailioji jo 
dalis atsitraukia. Nenori bandyti. Atskleisti savo silpnu- 
mą. Priklausomumą. Nuo peties blizgesio ar ausies odos 
švelnumo. Nuo elfiškos moters, kuri kulnais ragina le- 
kiantį liūtą. 

Jų mylėjimasis lyg menuetas. Atmerktos akys šviesia- 
me kambaryje. Lėtumas dar labiau žadina aistrą. Laikas 
išsitęsia. Meilė tai gali: minutę ištęsti iki valandos. Per 
vieną dieną nugyventi visą gyvenimą. 

— Tai įmanoma, — sako jis. Garsiai. 

Bet ji negali jo išgirsti. Akys išplėstos iš nuostabos. 
Spaudžia jį. Burna pravira nuo begarsio riksmo. Abu 
plėšriai šypsosi. Dalijasi savo triumfu. Jų pas de deux 
rimsta. Liko tiktai muzikos pabaiga. Reveransas. 

Gerokai vėliau jis sako: 

— Saldžių sapnų. 


Pieiiyėių regiono direktorius, tikras biurokratas, specia- 
lizuojasi savisaugos klausimais. Žino visus būdus, kaip 
siekti reputacijos, o kaltes suversti kitiems. Įžūlumą de- 
rina su atsargumu. Šypsosi viršesniems, šaiposi iš žemes- 
niųjų. Niekada nesako „taip“ ir niekada nesako „ne“. 

— Leiskit man apie tai pagalvoti, — sako jis. Mąs- 
liai. 

Ne tiek protingas, kiek gudrus. Rengiasi kaip banko 
prezidentas, galvoja kaip kilimų pardavėjas. Kitais laikais 
būtų galėjęs virti nuodus Bordžijoms. 

Išdidžiai sėdi prie poliruoto stalo savo kabinete. Žiū- 
rinėja paskutinius pranešimus iš Klivlendo. Tarp jų ne- 
kantrus pirmininko reikalavimas informuoti, ko jis gali ti- 
kėtis iš Hario Dancerio akcijos. Direktorius atideda šį į 

šalį. Brukšteli kelias pastabas, pasirašo kelis laiškus. Stai- 
ga pagalvoja apie naująją kompiuterių operatorę apati- 
niame aukšte. Ji jauna. Labai jauna. 

Direktorius yra mergišius. Beviltiškas maniakas. Jis 
mano, kad sugeba slėpti tai nuo personalo ir Departa- 
mento valdžios. Bet po jo vyskupišku apdaru glūdi 
šiurkštus eržilas. Departamentas, be abejo, toleruoja nu- 
krypimus. Bet ne darbo efektyvumo sąskaita. Direktorius 
mano, kad dirba efektyviai. Ir diskretiškai. 

Pasibeldžia Norma Greivsend, įėjusi paima pasirašy- 
tus dokumentus. Jis švelniai žiūri į ją. Kokia lojali dar- 
buotoja! Atiduotų visą save. Ji tai ir daro — kai liepia- 
ma. Keista moteris. Tokia nežymi kaip sienų apmušalai. 
Bet turi ir tam tikro žavesio. Kitokia negu visos. Savaran- 
kiška. 

— Ar Šelbis Jama dar tebedirba, direktoriau? — 
klausia ji. 

— Žinoma. O kodėl klausiat? 

— Tiesiog jau seniai nemačiau jo. Pagalvojau, gal 
perkeltas kur nors kitur. Ar norėtumėt peržiūrėti biudže- 
tą dabar? 

— Vėliau, — atsako jis. Žiūri, kaip ji išeina iš kabi- 
neto. 

Jos atsainus klausimas apie Šelbį Jamą sukelia jam 
nerimą. Kodėl ji paklausė? Anksčiau ji niekada nesido- 
mėjo šiuo vadu vykdytoju. O dabar teiraujasi apie jį. Įdo- 
mu. Direktorius šiame darbe turi didelę patirtį: jis neti- 
ki sutapimais ir atsitiktinumais. 

Šelbis Jama laukia sankcijos. Bet iš kur tai galėjo su- 
žinoti Norma Greivsend? Ji nematė leidimo iš Klivlen- 
do. Nedalyvavo jo susitikime su Tedu Šaronu ir Brisku, 
kai buvo nulemtas Jamos likimas. Taigi kodėl Norma 
staiga susidomėjo šituo žmogumi? 

Direktorius svarsto galimybes. Jis įsitikinęs, kad vi- 
si, tarp jų ir jis pats, gali išduoti, — jeigu kaina bus tin- 

kama. Jis visa širdimi yra už Departamento kredo, kuris 
paprasčiausiai reiškia viso pasaulio iševangelizavimą. Bet 
tokia pažiūra reikalauja visiškai atsisakyti tikėjimo. Ne- 
pasitikėti niekuo. Nei žmogum, nei Dievu. 

Norma Greivsend norėdama būtų galėjusi pamatyti 
pirmininko sankciją sunaikinti Šelbį Jamą. Ji pažįsta re- 
giono skyrių. Žino, kaip cirkuliuoja raštai. Kaip ateina ir 
kur laikomi itin slapti dokumentai. Jai būtų visai nesun- 
ku perskaityti ir nukopijuoti iškoduotą pranešimą iš Kliv- 
lendo. 

Direktoriaus žvilgsnis užkliūva už stalinio interkomo. 
Jis perbraukia pirštais per klavišus. O ką, jeigu per jo pa- 
sitarimą su Šaronu ir Brisku mygtukas, jungiantis jo stalą 
su Normos, buvo nuspaustas? Ar jis gali prisiekti, kad 
taip nebuvo? Ne. Ar įmanoma, kad ji girdėjo, kas buvo 
kalbama? Įmanoma. 

Tikimybė, jis tikina save, labai maža. Paranojiko įta- 
rimai. Bet biurokrato savisaugos instinkto nepaneigsi. Jis 
išeina iš kabineto. Šypsosi Normai. 

— Aš būsiu apačioje, mieloji, — sako jis. — Pažiū- 
rėsiu, kaip ten viskas. 

Ji supratingai linkteli. Nusisuka prie spausdinimo. 

Direktorius tučtuojau nueina į vidaus saugumo sky- 
rių. Nesibeldęs atidaro Tedo Šarono kabineto duris. 

— Noriu, kad tavo žmonės pradėtų sekti Normą 
Greivsend, — sako jis sunerimusiam Šaronui. — Tučtuo- 
jau. Visą parą. 

— Kaip liepsite, direktoriau. 

— Taip, aš liepiu. Kai tik turėsit ką pranešti, skam- 
binkit, ir aš ateisiu čia. Ar aišku? 

— Taip, sere. 

Direktorius pamažu nulipa laiptais į žemesnį aukštą. 
kams. Apsidairo. Pagaliau randa naująją kompiuterių 
operatorę prie savo stalo. 

Prieina jai už nugaros. Švelniai uždeda glostančią 
ranką ant jos šilto peties. 

— Kaip tau sekasi, mieloji? — klausia jis. Pačiu ma- 
loniausiu balsu. 


Lainė būdas, Briskas Žino, yra panaudoti Spe- 
cialiąsias Pajėgas. Nugnybti Šelbį Jamą ir Viloubį. Bet tai 
būtų kvaila. Po nepaaiškinamų Džeremio Bleino ir Her- 
mano Tišmano mirčių policija gali pradėti domėtis. Klau- 
sinėti. Ieškoti tarp aukų ryšio. 

Briskui patinka tokios problemos, kurioms spręsti 
reikalinga veikla. Jis rimtai galvoja apie tai. 

Pietų Florida išraižyta kanalų. Jie skirti sulaikyti po- 
tvyniams. Ir patogūs skandinti lavonams. Briskas skaito 
vietos laikraščius, jis žino. Pagalvoja, kad kanalas būtų 
puiki vieta atsikratyti Jama ir Viloubiu. Jų gali niekada 
nerasti. O jeigu ir rastų — tai kas? 

Jis apžiūri kanalus. Neranda nė vieno, tinkamo jo tiks- 
lui. Per arti prie važinėjamų kelių. Arba per seklūs. Arba 
prie jų pernelyg šviesu. Be to, kyla reikalas gauti mašiną. 
Jeigu jis nori įduoti policininkams kabliuką, ant kurio jie 
galėtų užkibti, tai reikia šalia palikti mašiną. Ir dar — mir- 
tis griovyje stokoja jo taip mėgstamo dramatiškumo. 

Kanalo scenarijų jis pamiršta. Apžiūri Dirfildo baž- 
nyčią, kur tiedu susitikdavo. Tučtuojau pamato galimybę. 
Ten yra šešių ar septynių aukštų varpinė. Su aptverta ap- 
žvalgos aikštele viršuje. Įdomu. 

Kruopščiai viską patikrina. Iki aikštelės kyla sukti 
plieniniai laiptai. Bažnyčia rakinama tik vidurnaktį. Bris- 
kas ten vaikštinėja keletą vakarų. Žvalgosi. Niekas jo ne- 
pastebi. Neklausinėja. Kai jis laipioja laiptais, mišios 
vyksta navoje. Įsidėmi laiką, per kurį užkopia viršun. 


14.-11 


209 


Viskas klostosi kaip reikia. Jam tai patinka. Nueina 
į Tedo Šarono arsenalą. Pasirašo už „švarų“ revolverį, 
kurio neįmanoma susekti. Trisdešimt aštuntas koltas, 
specialus detektyvo modelis. Puikios būklės. Užtaisytas. 
Dar Briskas pasiima kilogramą kokaino plastikiniame 
maišelyje. 

Dabar jis turi visą butaforiją. Vėl nuvažiuoja į Dir- 
fildo bažnyčios varpinę. Nešasi nedidelį veržlėraktį. Jis 
viršuje vienas. Per visus savo apsilankymus nė karto ne- 
sutiko Žmogaus, besižavinčio reginiais iš tos aukštos vie- 
tos. 

Atleidžia varžtus, kurie tvirtina galą turėklo prie be- 
tono grindų. Jis toks gudrus, jog rakto žiotyse įkloja sku- 
durėlį, kad ant veržlių neliktų nubraižymų. Pastumdo tu- 
rėklą. Jis pakankamai siūbuoja. 

Savaitę seka Jamos susitikimus su Viloubiu. Nu- 
sprendžia, kad tinkamiausias trečiadienio vakaras. Vaka- 
rinės pamaldos lankomos negausiai. Dešimtą valandą 
bažnyčia ištuštėja. Klauptuose pora maldininkų, galvos 
nuleistos. Kunigas nueina į kleboniją. 

Briskas dar ir dar kartą tikrina savo planą. Susirašo 
viską pagal laiko seką. Išstudijuoja, paskui sunaikina. 
Įmantriai sugalvota. Jis kliaujasi jų šoku, nesugebėjimu 
žaibiškai reaguoti. Jiedu dviese galėtų jį suriesti. Leng- 
vai. Bet jiedu ne veiksmo žmonės. 

Trečiadienio vakarą pasistato mašiną už dviejų kvar- 
talų. Nueina prie bažnyčios. Kantriai laukia butelinių 
palmių šešėlyje. Pagaliau bažnyčios durys atsidaro. Pasi- 
pila žmonės. Šelbis Jama ir Viloubis kartu. Kalba, juo- 
kiasi. Aukštas Korporacijos agentas pasilenkia, kad ge- 
riau girdėtų vadą vykdytoją. Aikštelėje Briskas užeina 
jiems už nugarų. Jie išgirsta jo žingsnius. Atsisuka. Jama 
krūpteli. 

— Ką tu čia... — pradeda jis. Paskui pamato revol- 
verį Brisko rankoje. 

Viloubis irgi jį mato. Jis Žiūri į ginklą, į Brisko vei- 
dą, į Šelbį Jamą. Agento lūpos pradeda judėti. Be gar- 
so. Meldžiasi? 

— Ei judu, — sako Briskas, — atgal į bažnyčią. Pro 
didžiąsias duris. Tada iš karto į kairę. Laiptais į viršų. 
Marš. 

— Klausyk, — sako Jama, — ką tai reiškia? Kas čia 
darosi? 

— Judinkis! — paliepia Briskas. Kilsteli revolverį. 

Varo juos prie bažnyčios durų. Dabar revolveris jo 
švarko kišenėje. Bet Žmonių nėra, niekas nemato. Lipa 
laiptais. Lėtai. Nesikalba. Įeina į tuščią apžvalgos aikš- 
telę. Malonus vakaras. Dangus giedras. Žvaigždės. Gai- 
vus vėjelis. Viskas gražu. 

Briskas žiūri pro turėklą į mašinų aikštelę apačioje. 
Ten dvi mašinos. Atsigręžia į savo aukas. Išsitraukia re- 
volverį. Atsuka į juodu. 

Šelbis Jama ima greitai kalbėti. Kas darosi? Jis nie- 
ko nesuprantąs. Tai ne pagal scenarijų. Juk jis sakęs Bris- 
kui, kad verbuoja Korporacijos agentą. Jis nori pasikal- 
bėti su direktoriumi. Jis jam viską paaiškinsiąs. Kažkas 
daro didelę klaidą. 

Briskas nesiklauso. Ir neatsako. Jo planui būtina 
nušauti Jamą iš karto. Palikti jo kūną aikštelėje. Ir nu- 
stumti Viloubį per atlaisvintą turėklą. Su viena kulka 
kūne. Prie Jamos lavono palikti maišelį su kokainu. Nu- 
šluostyti revolverį ir numesti jį apačion ant Viloubio 1a- 
vono. 

Nepasidalijo narkotikų pirkliai. Taip pagalvos polici- 
ja. Du prekeivos susiėmė dėl maišelio ir revolverio. Abu 
nušauti. Vienas mirė aikštelėje. Kitas nukrito ir mirė 
apačioje. Ant revolverio pirštų atspaudų nerasta. Tai su- 
kels policijai įtarimą, bet jie neturės nei laiko, nei žmo- 
nių pakapstyti giliau. Dar viena žmogžudystė dėl narko- 
tikų. Taip jiems ir reikia. 

Bet dabar, aukštybėse, Briskui šis planas atrodo lėkš- 
tas ir neįvykdomas. Vaizdas dieviškas. Viršuje juodas 
dangaus skliautas. Prismaigstytas Žibančių žvaigždžių. 
Apačioje irgi mirga žiburiai. Jis jaučia nakties galią. Ji 
pilna didybės. 

Jis viso to karalius. Nori parblokšti visus, kas prieši- 
nasi jo valiai. Jo tikėjimui. Jie negali užkopti į aukštu- 
mas, jie pasmerkti sunaikinimui. Privalo būti išmesti ir 
numesti. Pašalinti iš tamsos karalystės. 

— Klausyk, — sako Jama, — gal galim... 

Briskas staiga šoka ant Viloubio. Smarkiai trenkia 
jam petimi. Turėklai sugirgžda ir pasiduoda. Korporaci- 
jos agentas bejėgis. Griūva aukštielninkas. Kojos ir ran- 
kos išskėstos. Krinta. 

Departamento agentas nelauktai mėgina gintis. Gru- 
miasi. Draskosi. Kandžiojasi. Bet jėgos nelygios. Briskas 
privaro Jamą prie krašto. Nustumia. Pasilenkęs Žiūri, 
kaip tamsus pavidalas krinta ir trenkiasi. Ant Viloubio. 
Mirtinas apsikabinimas. 

Briskas numeta maišelį kokaino. Mato, kaip jis iš- 
tykšta į baltą debesėlį. Prisiverčia nusisukti ir lipa žemyn 
laiptais. Eina lėtai, ramiai. Revolveris vėl jo kišenėje. Jei 
gyvenimas šią akimirką pasibaigtų, jis būtų laimingas. 
Viskas išsipildė. 

Nužingsniuoja prie savo mašinos. Važiuoja namo. 
Prisimena, mėgaujasi momentu. Gavo, ko nusipelnė. 
Aukštai kilo, žemai tūpė. Nusileidimas iš dangaus. Ge- 
riausias Departamento stilius. Čia esama poezijos. Kaž- 
ko sukrečiančio. Jaudinančio. Religijos aktas. 

Nes Anie yra religingi. Saviškai. 

O sėračijų šefas klūpi savo klaupte. Toks sukrėstas, kad 
negali aiškiai galvoti. Todėl ima melstis. Už vargšą Vilou- 
bį. Už kitus agentus, kurie mirė vykdydami pareigas. Bet 
skausmas neslūgsta. Šefas norėtų turėti galią, panašią į 
kanonizaciją. Bet jis jos neturi. Yra bronzinis garbės są- 
rašas, kur bus išgraviruotas Viloubio vardas. Vienintelis 
jo apdovanojimas. Žemėje. 

Šefas pamažu nueina į savo kabinetą. Prisivertęs su- 
rašo Hario Dancerio operacijos aukų sąrašą. Džeremis 
Bleinas. Hermanas Tišmanas. Šelbis Jama. Viloubis. Visi 
žuvo kovoje dėl vieno Žmogaus. Ar verta? Keturios gy- 
vybės už vieną? Aritmetika jį nervina. Jis negali rasti mo- 
ralinio pasirinkimo. 

Jo ryžtą graužia depresija. Kaip jis gali pateisinti to- 
kią auką? Keturi už vieną? Šventvagystė. Nebent... ne- 
bent tas vienas būtų auksas, o kiti keturi atmatos. Bet tai 
suponuoja kokybę. Antidogma. Argi mes visi ne lygūs 
Dievo akyse? Galbūt. Bet tik ne šefo akyse. 

Jis paskambina Entoniui Glitneriui Floridoje. Kalba- 
si apsaugotu kanalu. 

— Toni, — sako jis, — noriu pareikšti užuojautą dėl 
mūsų brangaus draugo mirties. 

— Taip, — sako Glitneris. — Ačiū jums, sere. 

— Žinau, kaip tu jauties. Patikėk, tikrai žinau. Bet 
negalime leisti, kad šis nelaimingas atsitikimas sutrukdy- 
tų mums atlikti pareigą. Jis net turėtų sustiprinti mūsų 
ryžtą. 

IVla. 

— Tu sutinki? 

— Taip, sere. 

Šefui nepatinka Glitnerio tonas. 

— Toni, gal tu nori būti pakeistas? Tai nebūtų įtrauk- 
ta į tavo dosjė. 

— Ne, šefe. Ištversiu. 

— Tu tikras? 

— Taip. Šią akimirką aš kiek priblokštas. Bet išsi- 
kapstysiu. 

Šefas mėgina atrodyti nuoširdus. 

— Žinoma, išsikapstysi! Laikina krizė. Tu atsigausi. 
Mes visi atsigausim. Ar turi kokių prašymų? Dėl perso- 
nalo? Įrangos? 

— Šiuo metu neturiu, sere. 

— Kaip į tai žiūri aktyvioji agentė? 

— Be problemų. 

— Jokių? Keista. 

— Taip, — sako vadas vykdytojas, — iš tikrųjų keis- 
ta, ar ne? 

Padėjęs ragelį, Glitneris pagalvoja, kad tai tikrai 
keista. Žinia apie Viloubio nužudymą beveik nepavei- 
kė Evelinos Heimdal. Ji murma įprastinius užuojautos 
žodelius. Paskui tuojau grįžta jos lengvabūdiška manie- 
ra. Rezga savo gyvą istoriją apie vis aftimesnius santy- 
kius su Hariu Danceriu. Kaip tas vyriškis atsiliepia į 
evangelizaciją. . 

Vadas vykdytojas, kuklus, savikritiškas žmogus, nu- 
sprendė, kad dėl temperamento netinka vadovauti Dan- 
cerio operacijai. Jis neįveiks Brisko brutalumo. Glitne- 
ris yra proto žmogus; fizinė prievarta jam svetima. Kaip 
buvo svetima Viloubiui. Velioniui Viloubiui. 

Evelinos Heimdal klausimas subtilesnis. Bet taip pat 
keblus. Ir bauginantis. Jis mato jos nežabotą laisvumą. 
„Ji plyšta per siūles“, sako jis pats sau. Paskui pagalvo- 
ja, gal tai tik jo vaizduotė. Kontržvalgybos agentas Mar- 
tinas Frėjus praneša, kad ji švari. Bet Glitnerio abejonės 
nesisklaido. 

Ji apsvaigusi. Nesuvaldoma. Jis mato, kaip ji tolsta 
iš Korporacijos orbitos. Ir nežino, kaip ją sugrąžinti. 
Nusprendžia dar pastūmėti. Išsiaiškinti, ar toli ji nuė- 
jusi. 

— Man patinka Florida, — sako jis jai. — O tau? 

— Dievinu ją, dievinu, tiesiog dievinu, — sako ji. 
Spragteli pirštais. Padaro šokio žingsnelį. — Tikra palai- 
ma. Jaučiuosi šimtą metų jaunesnė. O kaip tu? 

— Mažiausiai, — sako jis. Šypsosi. — Reikės kurią 
dieną nueiti į pliažą. Pasideginti. 

— Būtinai nueik. Pasakyk man, kada. Pakaifuosim 
kartu. Papietausim lauke. Pasiimsim butelį šalto vyno. 
Dar ko nors. 

— Skamba puikiai. 

— Pamatysi mano naują bikinį, — sako ji. Juokia- 
si. — Du pašto ženklai ir batų raišteliai. Danceriui labai 
patinka. 

— Įsivaizduoju, — sako Glitneris. Jam tokia kalba 
nepatinka. Prieš jo valią suerzina. 

Jis beveik tikras, kad ji tuojau išduos. Bet tai reikš- 
tų, kad Martinas Frėjus yra arba baisiai nekompetentin- 
gas, arba jos išdavystės bendrininkas. Ir vienu, ir kitu at- 
veju Hario Dancerio operacija žlugusi. 

Tonis Glitneris, apsvarstęs visas šios nemalonios si- 
tuacijos galimybes ir variantus, nusprendžia nesiųsti ope- 
racijų šefui panikos signalo. Vadas vykdytojas yra atsa- 
kingas už savo aktyvųjį agentą. Jis jos neaukos tol, kol 
neįrodys išdavystės. 

Jis žino, kaip tai padaryti. Tai kelia jam baimę. 


— 1. žišs Šaronas antroje linijoje, sere, — sako Norma 
Greivsend. 

— Ačiū, mieloji, — sako direktorius. Paspaudžia kla- 
višą. 

— Klausau, Tedai? 

— Direktoriau, gal galėtumėt valandėlei užeiti pas 
mane į kabinetą? Turiu šį tą apie tą dalyką, kurį aptarėm 
prieš savaitę. 

— Tuojau būsiu. 

Direktoriui atėjus, vidaus saugumo šefas sako: 

— Pamaniau, kad apie Normos Greivsend tyrimą ge- 
riausia pasikalbėti pas mane. 

— Toks buvo mano paties pasiūlymas, — gaižiai sa- 
ko direktorius. — Kas paaiškėjo? 

— Mes ją įdėmiai sekėm visą pastarąją savaitę. Ji 
viešojoje bibliotekoje susitikinėja su pusamžiu vyriškiu. 
Kiekvieną kartą jį susitikusi perduoda jam kokią nors 
knygą. Mes pasekėm jį iki namų. Jam nesant padarėm 
kratą. Jo pavardė Leonardas Gabrielis. Jo namuose tiek 
radijo aparatūros, kad galėtų pasiekti net Marsą. Jokių 
šifro knygų nepavyko rasti. 

Vyrai žiūri vienas į kitą. Palengva rausvas direkto- 
riaus veidas darosi baltas kaip kreida. Suvokia, ką tai 
reiškia. Svarsto, kiek laiko savo kabinete laikė Korpora- 
cijos šnipę. Argi to paties nepaklaus pirmininkas? 

— Kaip jūs apie ją pagalvojot, šefe? — klausia Tedas 
Šaronas. Užjaučiamai, bet jau stengdamasis atsiriboti 
nuo šios spragos saugume. 

— Instinktas, — sako direktorius. — Įtarimų jau se- 
niai turėjau. Ką tu siūlai mums dabar daryti? 

Skatina mane pasidalyti kaltę, galvoja Šaronas. Ne 
ką man dabar daryti, o ką mums dabar daryti. Tas niek- 
šelis nori, kad aš išsrėbčiau košę. 

— Reikia čiupti tą Leonardą Gabrielį, — sako Šaro- 
nas. — Išsunkti sausai. Aš turiu specialistų, Gabrielis kal- 
bės. Paskui Normą. Pasakysim, ką žinom. Įtikinsim ją, 
kad vienintelis būdas jai išlikti — tai vėl pereiti pas mus. 
"Tapti triguba agente. Padėti mums maitinti Korporaciją 
dezinformacija. 

Direktorius pamato vilties kibirkštėlę. Gal vis dėl- 
to pasiseks išsaugoti sveiką kaklą. Jei jiems pavyks įti- 
kinti Normą vėl pakeisti pusę, tai pirmininkas gali su- 
švelninti paskirtą bausmę. Jis gali net palikti direktorių 

dabartinėse pareigose. Ir nubausti jį tik oficialiu papei- 
kimu. 

Po dviejų dienų jiedu pasikviečia Normą Greivsend 
į direktoriaus kabinetą. Užrakina duris. Parodo jai polia- 
roido nuotraukas, kas buvo daroma Leonardui Gabrie- 
liui. Įdėmiai stebi jos veidą. Tikisi ašarų ir isterijos. Bet 
mato tik akmeninę jėgą. 

— Ar jums būtinai reikėjo tai daryti? — klausia ji. — 
Tam mielam Žmogui? 

— Ar tu neigi šnipinėjusi? — klausia Šaronas. 

— Negaiškit laiko, — pataria ji. — Aš nieko nenei- 
giu. Su viskuo sutinku. Aš buvau Korporacijos agentė 
nuo pat tos dienos, kai atėjau dirbti pas šitą monstrą. 

Ji paniekinamai parodo į direktorių nykščiu. Jis pra- 
deda prakaituoti. 

— Norma, — sako jis. Stengiasi būti globėjiškas. — 
Ką nors sakydama, mieloji, pirma pagalvok apie pasek- 
mes. Tau nebūtinas Gabrieliaus likimas. Tu turi būdą iš- 
pirkti savo kaltę. Ir išsigelbėti. 

— Aš jau išgelbėta, — sako ji. 

— Dirbk mums, — spiria Šaronas. — Paprasčiausiai 
daryk, ką darei iki šiol. Mes tau pasakysim, ką siųsti Kor- 
poracijai. 

— Ne, — sako ji. Pakelia smakrą. — Aš tikėjausi, 
kad vieną dieną taip atsitiks, ir esu apsisprendusi. Man 
nesvarbu, ką man padarysit. Aš neisiu prieš Korporaci- 
ją. Tai viskas, ką aš turiu. 

“— Kvaila moteris! — šaukia jai direktorius. 

— Gal tu pakeisi savo nuomonę, — sako Šaronas. 
Pasisuka į direktorių. — Ar duodate leidimą ja užsi- 
imti? 

— Taip. Taip. Eikit iš čia ir daryk, ką privalai daryti. 

Jiems išėjus, direktorius sėdi suglebęs. Subliuškęs. 
Galvoja, kiek Greivsend žino apie veiklą Departamento 
viduje ir ką ji yra pranešusi Korporacijai. Blogiausia, kad 

ji daug Žino apie jo įpročius. Visa tai dabar guli jo dosjė 
Korporacijoje. Jis pasimuisto iš susierzinimo. 

Jos išdavystė pritrenkė jį, supykino. Juk buvo jai toks 
geras. Atsilygino pikta niekšybe. Direktoriaus akys pri- 
simerkia, kai jis ima galvoti, kaip tai neteisinga. Jo asme- 
ninis gyvenimas iškils viešumon. Pasipils šiurkštūs juokai, 
be abejo. Kils pavojus jo karjerai. Pati jo egzistencija ka- 
bo ant plauko. 

Dūsaudamas, šluostydamasis akis, jis išsitraukia 
bloknotą. Ima rašyti laišką. Svarsto, kaip galėtų infor- 
muoti pirmininką apie tai, kas nutiko, ir pats nepasiro- 
dyti apgailėtinas kvailys. Kandidatas į negailestingai su- 
naikintinus. 


Brisko žaidimo planas veikia nuostabiai. Po sankcijos 
Šelbiui Jamai jam atitenka vado vykdytojo pareigos. Ir 
galia. Dabar jis gali pareikalauti iš Selės Abadon rezul- 
tatų. Pagrasinti represijomis, jeigu ji nepaklus įsaky- 
mams. 

Net Normos Greivsend išdavystė į naudą — kalba vi- 
sas Pietryčių regionas. Briskas mano, kad tai reiškia di- 
rektoriaus galą. Jei tai atsitiks ir bus renkamas kandida- 
tas, kas gali geriau tikti už Briską? Ypač jei jis paspartins 
pergalę Hario Dancerio operacijoje. 

Problemų yra. Abadon prisiekinėja, kad baigia pri- 
sijaukinti Dancerį. Tik nepateikia įrodymų. Andžela Blis, 
kontroliuojanti aktyviąją agentę, praneša, kad Selė šva- 
ri. Bet Briskui visa ta operacija daro neigiamą įspūdį. Per 
daug rizikinga nepaisyti instinktų. 

Jis 1masi pats sekti Selę Abadon. Įsitikina, kad, kaip 
sako ji pati, susitinka su Danceriu du ar tris kartus per 
savaitę. Bet Briskas pastebi, kad jų susitikimai trumpi ir 

darosi dar trumpesni. Pietūs. Vakarienė. Kelios valandos 
Selės motelyje arba Dancerio namuose. Bet kartu jiedu 
nebenakvoja. 

Selė su Andžela kartu praleidžia naktis. Dažnai. Ir 
ištisas dienas prie baseino. Važiuoja apsipirkti. Eina į ki- 
ną. Vaikšto pakrante. Visa tai gali būti dalis Andželos 
darbo: suartėti su subjektu. Bet tai gali būti ir kitokio po- 
būdžio suartėjimas. 

Brisko tai nešokiruoja ir nepykdo. Departamentas 
toleruoja amoralų personalo elgesį. Jį jaudina tik tai, kad 
dviejų moterų santykiai gali sužlugdyti operacijos sėkmę. 
Jeigu jie trukdo laimėti Harį Dancerį, tai Selei Abadon 
teks išnykti. Ir Andželai Blis. 

Briskas beseksis žmogus. Jam reikia galios ir padė- 
ties. Net pinigai jam antrame plane. Bet prireikus jis mo- 
ka veikti. Ir tik veikdamas, nusprendžia jis, gali patikrinti 
Selės Abadon lojalumą Departamentui. 

Tas vaidmuo jam neteikia malonumo. Bet nuo šito 
žingsnio gali priklausyti jos ir jo paties ateitis. 


Mistantieji klausia tokių dalykų, į kuriuos neįmano- 
ma atsakyti. „Kodėl aš?“ Paskui pamažu ateina abejin- 
gumas. Bet pirma būna periodas neaiškaus pykčio gyvie- 
siems, laimingiems, sveikai gyvenantiems. Ir pagaliau: 
susitaikymas. Prisiminimai su liūdna šypsena. Praeities 
peržiūrėjimas. 

Haris Danceris mano, kad niekada neatsigaus, su to- 
kia nuotaika prisimena Silviją. Nostalgija viskam. Se- 
noms dainoms, seniems laikams, seniems draugams. Jis 
apsėstas: „Ar prisimeni...“ Atrodo, kad ji gali atkurti jo 
gyvenimą. Kad tuose keleriuose metuose galima rasti jo 
prasmę. Kad jie šviečia lyg aukso aureolė. 

Su kantria meile jis prisideda prie jos apibendrinimų. 
Nuolaidžiauja sau, kaip nuolaidžiauja jai. Tikisi prislo- 
pinti skausmą. Tačiau tik paaštrina jį kaip peilio ašmenis. 
Du pralaimėjėliai skaičiuoja savo turtą, kol dar jo nepra- 
rado. 

— Aš noriu važiuoti į klubą, — sako ji. — Viena. 

Jis žiūri į ją. 

— Gerai. 

— Noriu pasėdėti prie baro. Vieniša moteris. O ta- 
da įeini tu ir mane užkalbini. 

Kvaila mintis. Jam norisi verkti. Bet jis žino, ko ji 
siekia. Užsitikrinti. Kad vėl būtų geidžiama. Atgauti jau- 
nystę. Suvaidinti nuotykį. Apsimetimas ir fantazija. Bet 
jai tai svarbu. Gyvybiškai. Jis nusprendžia jai padėti. 

— Gerai, — sako jis. — Kada? 

— Rytoj vakare. Aš paimsiu taksi. Nuvažiuosiu ten 
apie aštuntą. O tu atvažiuosi apie pusę devynių. 

— Tvarka. O kaip tu apsirengsi? 

— Tu neturi žinoti. Aš tau būsiu nepažįstama. 

Kitas vakaras. Jis greitai apsivelka. Palieka ją miega- 
majame. Pasiima mažą taurelę džino ir išeina į terasą. 
Sėdi ten, kol išgirsta atvažiuojant taksi. Trinkteli namų 
durys. Taksi nuvažiuoja. 

Haris grįžta į virtuvę. Įsipila dar džino. Daugiau. Pa- 
sijunta, kad jo kumščiai sugniaužti. Meldžiasi, kad atlai- 
kytų šį vakarą nepalūžęs. Giliai atsikvepia. Vaikšto po 
tuščius namus. Svarsto, kokio vaidmens ji iš jo nori. 

Įėjęs į klubą, pamato ją tolimajame baro gale. Bai- 
gia degtinės kokteilį. Jis staiga sustoja. Ji su ta pačia suk- 
nele kaip ir per pirmą jų pasimatymą. Trumpa, vakarinio 
stiliaus. Jis nežinojo, kad ji dar tebeturi ją. Stebisi, kad 
suknelė taip nuostabiai tinka. 

Atsisėda per dvi kėdes nuo jos. Prieina barmenas. Jis 
pažįsta juodu. Sutrikęs žiūri čia į vyrą, čia į žmoną. Sė- 
dinčius atskirai. Nieko neklausia. 

— Labas vakaras, Džeimsai, — sako Haris. — Pra- 
šau „Byfyterio T“ su ledu. 

Kai gėrimas paduotas, jis dirsteli į Silviją, paskui sa- 
ko barmenui: 

— Gal paklaustum damą, ar aš galiu ją pavaišinti 
taurele? 

Džeimsas, manydamas, kad pateko į šeimyninį kivir- 
čą, eina pasikalbėti su Silvija. Grįžta prie Hario. 

— Atleiskit, sere. Dama prašo jums padėkoti, bet sa- 
ko, kad pasivaišins pati. 

Haris linkteli. Žiūri, kaip Džeimsas ruošia Silvijai 
naują kokteilį. Jiedu sėdi nesikalbėdami. Retsykiais pa- 
žiūri vienas į kitą baro veidrodyje. Ir tučtuojau vėl nu- 
sisuka. 

Jis mato, kaip ji išsitraukia pakelį ilgų mentolinių 
Benson and Hedges. Gobeleniniame rankinuke ieško deg- 
tukų. Beviltiškai apsidairo. Haris tučtuojau atsiduria šalia 
jos. Uždega žiebtuvėlį. 

— Leiskit man, — sako jis. 

— Ačiū, pone, — sako Silvija. Labai šaltai. 

Jis prikiša Žiebtuvėlį. Ranka kiek virpa. 

— Jūs klubo narė? — klausia jis. — Neprisimenu, 
kad kada būčiau jus čia matęs. 

— Neseniai įstojau. 

— Esu tikras, kad jums čia patiks. Aš esu Haris Dan- 
ceris. Gal galiu prisėsti prie jūsų? 

— Jei norit. 

Jis atsineša savo gėrimą. Atsisėda šalia jos. Barme- 
nas Žiūri patenkintas. 

— Jūsų labai graži suknelė, — sako Haris. — Ar pir- 
kot Floridoje? 

— Ne. Manhetene. 

— Štai kaip. Tai jūs iš Niujorko? Aš ten gyvenau. 

— Aš ten negyvenu, bet du tris kartus per metus nu- 
važiuoju apsipirkti. 

— Ar žaidžiat tenisą? 

— Taip. Todėl ir įstojau į klubą. 

Užsimezga pokalbis. Klausimai, atsakymai. Sužino 
vienas apie kitą. Kalba apie tenisą, orą, Floridos pliažus, 
restoranus. Ji pasisako jam pavardę. Silvija Loid. 

— Gal galiu pavaišinti jus, Silvija? — klausia jis. 

— Ačiū, Hari, — sako ji. — Būtų labai malonu. 

Jiedu vakarieniauja klube. Pirmą kartą susitikę jau- 
nuoliai. Ir po kiek laiko tai pasidaro tikra. Atsiranda 
įtampa. Kaip elgsis ji? Kaip elgsis jis? Jaudulys ir būgš- 
tavimai. Viltis ir baimė būti atstumtam. 

Geriant kavą su konjaku, jis sako: 

— Jūs gyvenat netoli, Silvija? 

— Visai čia pat. Atėjau pėsčia. Turiu mažą butuką 
bendrabuty, bet ieškau ko nors didesnio. O kur jūs gy- 
venat, Hari? 

— Kaip sakoma Floridoje, palei kelią. Turiu namą 
pakrantėje. 

— Pakrantėje? Skamba dieviškai. 

— Man jis per didelis ir įrengtas kaip baseinas. Bet 
nieko, šiaip gražu. Norėtumėt pažiūrėti? 

Žiūri vienas į kitą. Tada ji staiga užgesina cigaretę. 

— Būtų labai įdomu, — sako ji. — Bet tik kelias mi- 
nutes. Paskui man reikia grįžti namo. Rytą turiu Žaisti te- 
nisą. 

— Žinoma, — sako jis. 

Jiedu neima kvatotis iki ašarų ir pabaigia savo vai- 
dinimą iki galo. Staiga tai tampa labai svarbu abiem. Iš 
naujo gimsta jų bendras gyvenimas. Nervingi ir nekan- 
trūs. Bijo Žengti neteisingą žingsnį. Per daug užsispirti ar- 
ba per lengvai pasiduoti. 

Jis aprodo jai namus. Virtuvę. Terasą. Antrą aukštą. 
Viską. Jiedu nueina į pajūrį. Klausosi jūros. Žiūri, kaip 
keistai plaikstosi vėjo gūsiuose palmių šakos. Pareina at- 
gal į namus. 

— Gražu, —-sako ji. — Tikrai labai gražu. 

— Žinau, — sako jis. Juokiasi. — Bet čia dar daug 
ką būtų galima pataisyti. 

— Taip, žinoma. 

— (Gal išgertumėt dar taurelę konjako? 

— Nereikėtų, bet išgersiu. 

Jiedu nusispiria batus. Paskęsta giliuose foteliuose. 
Be šypsenų žiūri vienas į kitą. 

Dabar arba niekada, galvoja jis. 

— Silvija, — sako jis, — ar jums tikrai reikia grįžti 
namo? 

— Ar tai pasiūlymas? — klausia ji. 

— Taip. 

— Aš galėčiau atidėti tenisą. 

— Tai kaip? 

Miegamajame jiedu išjungia šviesą. Paskubom nusi- 
rengia tamsoje. 

— Noriu, kad tu žinotum, — sako ji, — aš paprastai 
taip nedarau... 

— Žinau, — nutraukia jis. — Aš paprastai irgi taip 
nedarau. 

Lovoje jiedu tyčia neįgudę. Graibosi. Realybė dingu- 
si, taip gerai jiedu vaidina savo vaidmenis. Tai vėl pirmas 
jų kartas. Jiedu nori, kad viskas būtų puiku. Jiedu vienu 
metu ir šiurkštūs, ir švelnūs. Tiria. Kaip jai padaryti ma- 
lonumą? Ką jis labiausiai mėgsta? 

Pagaliau ji pasiduoda. Ir jis. Paskui jiedu tampa gry- 
nu pulsu. Nėra to, ko jiedu nedarytų. Jis dar niekada ne- 
turėjo tokios pašėlusiai aistringos moters. O ji taip ryž- 
tingai siekiančio vyro. Aistra verda. 

— Čia. 

— Dabar. 

— Šitaip. 

— Oi! 

— Gerai. 

— Taip? 

— O Dieve! 

— Nesustok. 

— Ak! 

— Aš myliu tave. 

— Aš myliu tave. 

Įsimintinas mylėjimasis. Ir įvykis. Sukrečia abu. Jie- 
du kietai apsikabinę. Laiko apglėbę savo paslaptį. Žino, 
kad nuo to trumpo santykio jų gyvenimai pasikeitė. Jie- 
du įėjo vienas į kitą. Tapo vienu. 

Tebevaidindamas savo vaidmenį, Haris klausia: 

— Kada tu nori važiuoti? 

— Nenoriu, — sako ji. — Niekada. 

Dabar, kai Silvija mirusi, Haris tiki, kad tas vakaras 
tikrai buvo. Tiksliai toks, kokį jis prisimena. Jiedu iškrėtė 
laikui pokštą. Momentą iš praeities perkėlė į dabartį. Ir 
dabar tai vėl praeitis. 

Jis miglotai suvokia, ką daro: dvigubina savo mirš- 
tančios Žmonos nostalgiją prarastam gyvenimui. Dabar 
jis pats tiesia tiltą iš praeities į dabartį ir ignoruoja atei- 
tį. Tai buvo aukso laikai, ir jis juos šaukiasi atgal į atmin- 
tį. Jam neberūpi, ar tai vakarykštė realybė, ar šiandienos 
sapnas. 


| Glitneris susirietęs sėdi pliaže. Dangstosi nuo 
vidudienio saulės. Ant tamsių akinių užmaukšlinta plati 
skrybėlė. Ant blyškių strazdanotų pečių rankšluostis. Ki- 
tas rankšluostis ant pritrauktų kelių. Ir vis tiek jis jaučia 
saulės skaudumą. Ji siurbia jo syvus. 

Šalia jo kniūbsčia ant medvilninės antklodės guli 
Evelina Heimdal. Galva alkūnės linkyje. Liemenuko dir- 
želis atsegtas. Blizga ištepta nugara. Rankos irgi. Auksi- 

nė mergina orkaitėje. Ji atrodo kaip dalis saulės, smėlio, 
jūros. Glitneris stengiasi nespoksoti į ją. 

Jiedu pavalgė pietus lauke. Ištuštino pintinę su ant 
iešmo keptu viščiuku, bulvių mišraine, pomidorais ir 
agurkais. Likęs vynas per šiltas, kad galėtum nuryti. Jie- 
du neįstengia pajudėti. Persisotinę ir suglebę. 

— Kaip gera, — tingiai sako Evelina Heimdal. — 
Puiki diena. 

— Karšta, — sako Tonis. — Tau patinka kaitra, Eva? 

— Ji atšildo mane. Panaikina visus mano skausmus 
ir dieglius. Visos mano negalės išgaruoja. 

Jis žiūri jūron. Prieš vėją kasasi katamaranai su di- 
džiulėmis burėmis. Kilsčioja guminiai plaustai. Plaukikai 
klykdami puola į bangas. O virš viso to negailestingai 
akinanti šviesa. Dangus kiauras. Apskritai jo nėra. Tik- 
tai mėlyna tuštuma ir liepsnojanti saulė. 

— Dar aliejaus, — murma Evelina. — Patepk. Nuga- 
rą ir pečius. Nenoriu luptis. 

Jis klusniai pasilenkia ir tepa aksominę odą. Jaučia, 
kokia ji karšta. Kieti raumenys. Ji tampri. Savo kūno ap- 
valkale. 

Jis pradeda-savo misiją. 

— Man kyla noras, — sako jis. Masažuoja virpančią 
nugarą. 

— Šaunu, — sako ji. — Man irgi. Tavo geros rankos, 
Toni. Švelnios. 

— Ačiū Dievui, kad aplink žmonės. Jeigu ne, tai kas 
žino. Gal riaumodamas pulčiau ant tavęs. 

Ji juokiasi. 

— Būk mano svečias. Juk tu nevedęs, ar ne? 

— Ne. 

— Turi draugę? 

— Šiuo metu ne. 

— Vargšas Tonis, — sako ji. — Kaip gaila. Tave nu- 
stekeno taisyklės? 

— Ne, — sako jis. Nekenčia to, ką dabar daro. — 
Taisyklės mane kursto. 

Kai ji kikena, visas jos kūnas juda nuo sekso prie- 
puolio. Virpa, raibuliuoja. Jis tepa jos klastingas duobu- 
tes ties keliais. Žiūri, kaip jos bikinio kelnaitės įsirėžu- 
sios į sėdmenis. Gili raukšlė. 

— Atsipalaiduok, Toni, — pataria ji. — Taisyklės yra 
tam, kad jas laužytum; tu tai Žinai. 

— Neturiu su kuo jas laužyti. 

Ji pakelia galvą ir žiūri į jį. 

— Aš esu čia. 

Jis mėgina nusišypsoti. 

— Tai būtų krikščioniškas labdaros aktas. 

Ji nuleidžia galvą. Užsimerkia. 

— Aš labdaringa moteris. Mano auklėjimas... 

Jis sutrikęs. Tai, kas buvo paprasčiausias patikrini- 
mas, virto sudėtingu dalyku. Jis kovoja su pagunda. Vaiz- 
das prieš akis tirpdo jo valią. Susigundyti taip lengva. 

— Ar galėtume? — klausia jis. Balsas kimus. — Ne- 
žinau. 

— Neimk taip labai į galvą, — sako ji. — Tai ne taip 
svarbu. Visai negalvok apie Korporaciją. 

— Negaliu negalvoti. Sunkus klausimas. 

— Na gerai. Tada galvok. Aš būsiu netoliese. Pasi- 
ruošusi, norinti ir sugebanti. 

Jai nereikėjo to sakyti. Patvirtino jo būgštavimus. Jo 
trumpalaikis geismas dingsta. Dabar svarbu tik tai, kaip 
žiūrėti į jos hedonizmą. Kaip būtų geriausia Korporaci- 
jai? Hario Dancerio reikalui? 

— Aš tau būsiu gera, Toni, — sako ji. 

Tą vakarą, karštame Martino Frėjaus glėbyje ji pa- 
pasakoja jam apie popietę pliaže su Toniu Glitneriu. 

— Jis ėmė lįsti prie manęs, — sako ji. Juokiasi. — 
Gali įsivaizduoti? Aš visą laiką maniau, kad jis labai 
doras. 

Frėjus atsitraukia nuo jos. Atsisėda. Žiūri į ją. Pri- 
trenktas. 

— Ką tu pasakei? — griežtai klausia jis. — Tavo va- 
das pradėjo kabinėtis? 

— Ir dar kaip. 

— Ir kaip tu reagavai? 

— Normaliai. Erzinau. Jeigu jis to nori, tai puiku. Jei 
nenori, irgi puiku. Tai neturi nieko bendro su mumis. 

Jis sudejuoja. 

— Eva, tai turi labai daug bendro su mumis. Aš čia 
esu visų pirma todėl, kad jis pradėjo tave įtarinėti. Bet 
mano pranešimai apie tavo švarumą jo nepatenkino. Jis 
vis tiek mano, kad tu nepatikima. 

Ji ima kramtyti krumplį. 

— Martinai, ar tu tikras? 

— Žinoma, kad tikras. Juk tu pati man sakei, kad jis 
nuovokus žmogus. Akylas. Eva, jis tikrino tave. Ar kada 
nors anksčiau jis buvo nukrypęs nuo taisyklių? Kaip 
manai? 

— Ne. Niekada. 

— Vadinasi, jis tikrai yra doras. Tiktai nori susigau- 
dyti, kaip toli tu nuklydai. 

— Gal jį paveikė saulė, pliažas. Gal jis atsileido. Taip 
kaip aš. 

Frėjus purto galvą. 

— Aš ėjau mokslus kontržvalgyboje. Ir žinau takti- 
ką. Glitneris spendė tau spąstus. O tu patekai tiesiai į 
juos. 

— Aš maniau, kad jis iš tikro nori. 

— Ir klydai. Jis vaidino. 

Ji atsuka į jį priblėsusį veidą. 

— O Dieve, Martinai, ką mums dabar daryti? 

— Ar turim kokį pasirinkimą? Juk jau kalbėjom apie 
tai — pereiti pas Anuos. Kuo geriausiomis sąlygomis. 

— Ar mudu būsim kartu? 

— Žinoma. Arba nepereisim. Klausyk, yra labai 
daug itin slaptų duomenų, kuriuos galim pateikti. Depar- 
tamentas labai džiaugsis, kai gaus mus. Gal jie ir baisūs, 
bet ne kvaili. Ir jeigu jie mus išsunks sausai, tai mainais 
mudu kai ko pareikalausim. Pirmiausia, kad būtume kar- 
tu. Viskas bus gerai, brangioji, pamatysi. 

— Kaip mes tą padarysim? Kam pasiduosim? 

— Palik man sutvarkyti. Tokiais atvejais kaip šitas ge- 
riausia eiti pas patį bosą. Pas tą, kuris gali spręsti. 

Drebėdama iš baimės, ji krinta jam į glėbį. Juos ima 
kaitinti išdavystės mastas. Viską paneigti. Jiedu mylisi 
kaip sergantys maru. Su isterišku jautrumu. Liepsnos sū- 
kurys. Laukia žaibo, kuris gali juos sunaikinti. Arba dar 
blogiau — nuosprendžio, kuris gali pasmerkti juos amži- 
nai kančiai. 


P iaiaidkas sėdėdamas savo Karo kambario soste, 
peržiūrinėja paskutinius žvalgybos pranešimus iš Pietry- 
čių regiono. Iš pykčio sudejuoja. Šis padalinys kelia dau- 
giau sunkumų negu visi kiti devyni regionai drauge. 

Paskutinis lašas — asmeninės direktoriaus sekretorės 
išdavystė. Kas per žmogaus kvailumas! Savo paties kabi- 
nete priglausti Korporacijos šnipą! Jei pirmininkas veiktų 
impulsyviai, tai jis tučtuojau pažemintų direktorių. 

Bet pirmininkas retai vadovaujasi impulsu arba už- 
gaida. Pernelyg pavojinga. Savo paties karjerai. Todėl jis 
nuodugniai nagrinėja veiksmus, kurių turi būti imtasi po 
Normos Greivsend katastrofos. 

Reikės pakeisti kodus, tai aišku. Sukaitalioti vado- 
vaujantį personalą. Apsaugoti informatorius. Reviduoti 
ryšių sistemą. Ir visa tai dėl to, kad bukagalvis direkto- 
rius priėmė į darbą šnipą. Pirmininkas stengiasi, kad įnir- 
šis neužgožtų sveiko proto. 

Eliminuoti direktorių lengva. Bet svarbiau — to idio- 
to vadovaujamų kampanijų rezultatas. Kad ir Hario Dan- 
cerio. Kai vadas vykdytojas Briskas, pirmininkas tikisi, 
jog Danceris gali būti rimtas laimėjimas. Bet staigus di- 
rektoriaus pašalinimas gali pasunkinti varžybas dėl Dan- 
cerio ir dešimties kitų potencialių kandidatų. 

Taigi atsidusęs pirmininkas nusprendžia palaukti. 
Pietryčių regiono direktorių galima sumalti bet kada. De- 
partamento vadai nesidomi individais. Tik skaičiais. Nuo- 
lat augančia kongregacija. 

Jis leis direktoriui pasilikti. Kol kas. Be jokių prie- 
kaištų, be nieko. Tegu kretinas paprakaituoja svarstyda- 
mas, kada nukris kirvis. O tuo tarpu iš baimės gal kaip 
reikiant paspaus savo vadus vykdytojus. Pareikalaus at- 
sivertėlių. 

Tokių kaip Haris Danceris. 


Brišias ateina pas Selę Abadon anksti ryte. Nepaskam- 
binęs. Pasibeldžia į duris, ji atsiliepia, ir štai jis. Su po- 
liesterio kelnėmis, raštas baisus. Megzti marškinėliai su 
Departamento ženklu ant širdies. Iš po trumpų rankovių 
matyti plaukuotos raumeningos rankos. Kairys riešas 
šiurpiai randuotas. 

— Sveika, pupyt, — sako jis. Plieninė šypsena. — 
Nagi, pasikalbėkim. 

Ji įleidžia jį. Jis paprašo puodelio kavos. Apelsinų 
sulčių, alaus, bet ko. Ji atneša jam kavos. Paskui jis pa- 
prašo sausainio, skrebučio, bandelės, bet ko. Ji atneša 
jam cukruotą spurgą. Leidęs suprasti, kas čia viršininkas, 
jis atsilošia giliame fotelyje. Šliurbčioja kavą. Įdėmiai ste- 
bi ją vaikštančią. 

— Ta moteris, su kuria tu praleidi visą laiką, — pra- 
deda jis. — Tavo kaimynė — kas ji? 

— Andžela Blis. 

— Aha. Judvi su ja artimos? 

— Draugės. Aš negaliu visą parą praleisti su Hariu 
Danceriu. 

— Teisingai, negali. Tai štai, šita Andžela Blis yra 
iš Departamento. Vidaus saugumo. Tedas Šaronas at- 
siuntė ją iš Čikagos, kad tave patikrintų. Ar ji tau tą pa- 
sakė? 

Abadon nusisuka, pasiima cigaretę, užsidega. Atsa- 
ko jam nusisukusi. 

— Ne, ji man to nesakė. 

— Na, ji kieta agentė, kaip reikiant. Aš čia niekuo 
dėtas. Šelbis prieš prisidirbdamas ėmė įtarinėti tave. To- 
dėl įkalbino Šaroną prikabinti ją prie tavęs ir pažiūrėti, 
kaip tu elgsiesi. 

— Ir kas? — klausia Selė. Balsas virpa. 

— Tu švari. Andžela prisiekinėja, kad tu nekalta kaip 
angeliukas. Todėl teks ją atšaukti iš šitos užduoties. Nu- 
siųsti atgal į Čikagą ir duoti naują paskyrimą. Rytoj jos 
čia jau nebebus nė kvapo. 

Abadon pagaliau atsisėda. Žiūri į jį. Užsikelia koją 
ant kojos. Chalatas prasiskleidžia. Jis žiūri į jos kelį, ly- 
gų glotnų. Mato, kaip kilsčioja nuoga pėda. 

— Nervinies? — klausia jis. 

— Žinoma, ne. Kodėl turėčiau nervintis? Juk ji pa- 
sakė, kad aš švari, ar ne? Nesuprantu, ką įtarinėjo Jama. 

— Gal jis manė, kad tu per lėtai tvarkai Dancerio 
operaciją. Gal jam atrodė, kad tu per retai mataisi su 
juo. 

— Susitinku su juo šiandien. Pietausim. 

— Pietausit? O paskui seksas? 

— Jeigu jis norės. Klausyk, Briskai, vienus vyrus ga- 
lima paspausti, kitų negalima. Danceris yra iš tų tipų, ku- 
ris pats nustato savo tempą. Turiu prisitaikyti, kitaip ri- 
zikuočiau viską sugadinti. Aš savo darbą išmanau. 

— Aišku, kad išmanai, pupyte. Bet Klivlendą domi- 
na tik rezultatai. Pati Žinai. 

— Gausit rezultatus. 

— Taip? Kada? 

Ji užsidėga naują cigaretę. 

— Negaliu pasakyti. 

— Po savaitės? Po mėnesio? Apytikriai? 

Ji piktai dėbteli į jį. 

— Palik mane ramybėj, gerai? Tai sunkus atvejis. Tas 
žmogus vis dar sapnuoja savo mirusią žmoną. Tam reikia 
laiko. 

— Nelabai gerai, — sako Briskas. Purto galvą. — 
Artinasi tavo metinis tinkamumo įvertinimas. Norėčiau 
pasakyti apie tave ką nors gražaus. Numanai, kur suku? 

— Numanau, būk ramus. 

— Tu dar dulkiniesi su Danceriu? 

— Žinoma. 

— Tuo tu jį ir laikai prie savęs, ar ne? Paspausk jį. 
Pagrasink, kad paliksi jį, jeigu nepasiduos. 

— Nemanau, kad tai jį paveiktų. 

— "Tai kas, po velniais, paveiktų? — sušunka jis. Nu- 
tyla. Mėgina užgniaužti savo pyktį. — Gal nori parodyti 
jam įrašus? Videojuostas. Jis turi atsakingas pareigas. 
Jam pavaldūs daugybė žmonių. Pasakyk jam, kad jeigu 
nežiūrės į viską kaip mums reikia, tai jam baigta. 

Ji žiūri į jį. Stengiasi, kad veidas būtų bereikšmis. 

— Duok man dar vieną savaitę, Briskai. 

— Tu vilkini, — prikaišioja jis. 

— Ne, ne. Duok man savaitę, aš jį prisijaukinsiu. Jei- 
gu nepasiseks, pamėginsim įrašus ir juostas. 

— Savaitę? — klausia jis. — Gerai. Matai, kaip leng- 
va su manim susitarti? Tikras kačiukas, štai kas aš esu. 

— Žinoma, — sako ji. 

Ji tikisi, kad tuo viskas ir baigėsi. Jis išgėrė savo ka- 
vą su spurga. Ji nori, kad jis išeitų. Bet jis tebesėdi. Spok- 

SO į jos nuogas kojas. Ji užtempia chalato skverną. Jo 
žvilgsnis lėtai pakyla prie jos veido. Ji iki tol nebuvo pa- 
stebėjusi jo akių spalvos. Purvinas ledas. 

— Tu susitinki su Danceriu šiandien po pietų? — 
klausia jis. Balsas staiga malonus. Ir įsitempęs. Švelnus 
ir sykiu įsitempęs. 

— Teisingai. 

— Vadinasi, vakare esi laisva, — sako jis. — Su sa- 
vo vienatve. 

— Turiu reikalų. 

— Su Andžela Blis? Pamiršk tai. Ji jau keliauja na- 
mo. Su ja tavo reikalai baigti. 

Ji neatsako. 

— Aš ateisiu apie aštuntą, — sako jis. Stojasi. — 
Mudviem reikia geriau pažinti vienam kitą. Dabar, kai aš 
tavo vadas. 

Ji tebetyli. 

— Aštuntą valandą, — pakartoja jis. — Gerai? Ne- 
pamiršk tinkamumo įvertinimo. 

— Gerai, — sako ji. 

Ji žiūri pro žaliuzes, kol pamato jį nuvažiuojant su 
juodu „Mersedesu“. Tada pravirksta. Tik po penkių minu- 
čių tiek nusiramina, kad galėtų paskambinti Andželai Blis. 

— Ar gali ateiti? — prašo ji. — Dabar pat. 

— Brangioji, kas atsitiko? 

— Būk gera... 

— Tuojau einu. 

Jos sėdi susiglaudusios. Laikosi už rankų. Selė pasa- 
koja, ką sakė Briskas. Ką turėjo galvoje. Niuansus. Ir 
kaip jis Žiūrėjo į ją. 

— Jis Žino, — sako ji Andželai. — Apie tave ir ma- 
ne. Viską. Šįvakar jis ateina. Išbandyti manęs. Ir jis sa- 
ko, kad rytoj tu išvažiuosi. 

— (Gal jis melavo? 

— Jeigu ir melavo, tai tik laiko klausimas, ar ne? 
Mūsų išsiskyrimas. Be to, jis nori, kad aš šantažuočiau 

Harį įrašais ir videojuostomis, kurias turim. Andžela, aš 
negaliu taip elgtis. 

— Žinoma, negali. Mieloji, mudvi jau seniai apie tai 
kalbam, bet dabar atėjo laikas tai padaryti. Pereiti. Į Kor- 
poraciją. Tai mūsų vienintelė viltis. 

— Bet Briskas ateina čia šįvakar, — dejuoja Selė. — 
Mums reikia daugiau laiko, kad išsiaiškintume, kam pa- 
siduoti. Aptarti, ką sakysim. 

Andžela prideda jai prie skruosto ranką. Šypsosi. 

— Nesijaudink. Palik viską man. Aš Žinau, kaip tvar- 
komi šitie dalykai. Eik ir pietauk sau su Hariu. Kai tu 
grįši, aš jau turėsiu planą. 

— Ir man nereikės gulėti su tuo galviju? 

— Žinoma, ne. Net negalvok apie tai. Brangioji, ar 
tu pasitiki manim? 

— Žinai, kad pasitikiu. Kol mus išskirs mirtis. 

— Ar darysi, kaip tau liepsiu? Tai gali būti bjauru. 
Žema. 

— Ar tai reikš, kad mudvi būsim kartu? 

— Kaip tik tai ir reikš. 

— Tada padarysiu bet ką, — sako Selė Abadon. 


i I pačios dienos popietė. Direktorius blaškosi po sa- 
vo kabinetą. Plaukai sutaršyti. Kostiumas nelygintas. 
Dviejų dienų barzda. „Tegu kretinas paprakaituoja“, pa- 
sakė pirmininkas. Ir kretinas prakaituoja. Laukia nuo- 
sprendžio, kuris neateina. 

Tuo tarpu jis mėgina tvarkyti kasdieninius reikalus. 
Savo sekretore paskyrė naująją kompiuterių operatorę. 
Beviltiškai nesumani, bet tokia jauna. Švelni. Gaila, kad 
jis neturi noro išbandyti jos lojalumo. Normos Greivsend 
išdavystė ir sunaikinimas padarė jį belytį. Jis apimtas des- 
peracijos. 

Kai suskamba telefonas, jis kone apalpsta. Tai, be 
abejo, atpildas. Nutirpusia ranka pakelia ragelį. Kimiu 
balsu atsiliepia: 

— Direktorius klauso. 

— Sere, tai Marta iš komutatoriaus. Skambina žmo- 
gus, kuris nori būtinai pasikalbėti su jumis asmeniškai. 
Jis nesako nei savo pareigų, nei pavardės. Kaip man da- 
ryti? 

— Pasakyk, kad kreiptųsi į vidaus saugumą. 

— Aš jam tai jau siūliau, sere. Jis sako, kad padės ra- 
gelį, jeigu sujungsiu jį ne su jumis, bet su kuo nors kitu. 
Jis tvirtina, kad šis pokalbis bus jums naudingas. 

Direktorių tai sudomina. Jis svarsto. Jei pasirodys, 
kad skambina koks kvailys, jis bet kada gali padėti ragelį. 
Bet jei skambintojas tikrai turi ką pasiūlyti... 

— Gerai, Marta, — sako jis. — Sujunk. 

Vyro balsas: 

— Čia Pietryčių regiono direktorius? 

— Taip. Su kuo kalbuosi? 

Skambinantysis ignoruoja šį klausimą. Ir klausia pats. 

— Jūs vadovaujat Hario Dancerio operacijai? 

Direktorius sulaiko kvapą. Koks kvailys galėtų tai Ži- 
noti? 

— Ne visai suprantu, apie ką jūs kalbat, — atsako jis. 

— Nevaidinkit, — nekantriai atsako vyriškis. — Ha- 
rio Dancerio kampanija. Jūsų vadas vykdytojas yra Bris- 
kas, po to, kai Šelbis Jama buvo nudaigotas. Aktyvioji jū- 
sų agentė yra Selė Abadon. Ar dabar suprantat, kad aš 
žinau, apie ką kalbu? 

Smūgis. Nejaugi dar viena saugumo spraga? 

— Ko jūs norit? — klausia direktorius. 

— Prieglobsčio, — atsako vyriškis. — Aš esu Korpo- 
racijos kontržvalgybos agentas. Su manim yra aktyvioji 
Hario Dancerio operacijos agentė. Mes norim aptarti 
perėjimo galimybę. 


Direktorius patraukia nuo ausies ragelį. Nustebęs 
spokso į jį. Ima šviesti vilties kibirkštėlė. 

— Alio! Jūs klausot? 

— Taip, klausau, — sako direktorius. Skubiai. — Jūs 
kalbat apie perbėgimą? 

— Teisingai. 

— Ką gi, — sako direktorius. — Manau, kad tai ga- 
lima sutvarkyti. Mes turim programą, kuri... 

— Neskieskit, — nutraukia vyriškis. — Aš pasakiau, 
kad noriu aptarti galimybę. Žinot Atlanto aveniu tiltą? 

— Taip. 

— Jis pakeliamas kas pusę valandos. Lygiai kas va- 
landą ir kas pusvalandį. Kai šiandien antrą valandą jis 
bus pakeltas, mes susitiksim su jumis viduryje po arka. 
Tada ir pasikalbėsim. Ateikit vienas. 

— Jūs ten būsit abu? 

— Teisingai. 

— Tada ir aš galiu reikalauti kompaniono. 

Tyla. Paskui: 

— Kas? Tedas Šaronas, jūsų vidaus saugumo šefas? 

Direktorius vėl krūpteli. Tas žmogus, atrodo, puikiai 
informuotas. Ir tai rodo, kad jo pasiūlymas rimtas. 

— Taip, Šaronas, — atsako jis. — Du prieš du. Tai la- 
bai garbinga. 

Vėl tyla. Pagaliau: 

— Gerai. Ant Atlanto aveniu tilto. Tuojau po dvie- 
jų. Būsiu. 

Spragt. 

Direktorius atsilošia. Giliai atsikvepia. Jei tas skam- 
butis tikras, kokia sėkmė! Perimti du svarbūs Korpora- 
cijos agentai. Tai labai, gal net lemtingai, susilpnins jų 
Hario Dancerio operaciją. 

Dar daugiau — gal išsaugos direktoriaus galvą. 

Jis su Tedu Šaronu atvažiuoja ant tilto pusvalandį 
anksčiau. 

— Aš turiu dvi mašinas, — sako Šaronas. — Po vie- 
ną kiekvienam gale. Jose po tris vyrus. Jei nesusitarsim, 
tai mes galim juos pagrobti. Jei norėtumėt, sere, — pri- 
duria jis. | 

— Grokim iš klausos, — siūlo direktorius. — Prilai- 
kyk savo vyrus, — kol sužinosim, ko jie nori. 

Šaronas apsidairo. 

— Abipus tilto daugiau mašinų su žmonėmis nema- 
tau. Bent jau tokių, kurios būtų panašios į sunkiąją ar- 
tileriją. Gal jie ateis vieni? 

Jiedu nekantriai laukia. Antrą valandą tiltas pakyla 
ir išsiskiria. Apačioje praplaukia du turistiniai laivai ir 
burlaivis. Tiltas užsidaro. Pakyla užtvarai. 

— Gerai, — sako Šaronas. — Einam. 

Lėtai nueina iki arkos viduryje. Sustoja, nugarom at- 
siremia į turėklus. Dairosi į abi puses. Nieko. 

— Gal jie neateis, — sako direktorius. Vėl ima pra- 
kaituoti. — Gal pamatė tavo mašinas ir pasitraukė? 

Šaronas nenori prisiimti kaltės. 

— Ateis, — sako jis. — Juk tai buvo jų pasiūlymas, 
ar ne? 

Pagaliau nuo vakarinio tilto galo jiedu pamato lėtai ei- 
nančią porą. Vyras ir moteris. Laikosi susiėmę už rankų. 

— Čia tikriausiai jie, — sako Šaronas. Nusiima ke- 
purę. Nosine šluostosi kaktą. Duoda ženklą savo žmo- 
nėms. 

Ketvertas susitinka. Stovi ir žiūri vieni į kitus. 

— Direktorius? — klausia vyriškis. Jis jaunas. Gra- 
žus. Alyvinė oda. Moteris irgi beveik tokio pat tamsumo. 
Tvirto kūno. Trumpi, saulės nublukinti plaukai. Atrodo 
išsigandusi. 

— Taip, — sako direktorius. — O šis džentelme- 
nas — Tedas Šaronas, mūsų vidaus saugumo šefas. 

— (Gal galėtume pamatyti jūsų dokumentus? — 
klausia Šaronas. 

Nepažįstamieji susižvalgo. Vyriškis linkteli, išsitrau- 
kia piniginę. Moteris rausiasi rankinėje. Paduoda Šaro- 
nui plastikines korteles. Šis apžiūri jas. Palygina veidus 
su nuotraukomis. Atiduoda atgal. 

— Martinas Frėjus ir Evelina Heimdal, — praneša 
jis direktoriui. — Tai sutampa su mūsų žvalgybos duome- 
nimis. Ši dama yra Korporacijos aktyvioji agentė Dance- 
rio operacijoje. Frėjus priklauso kontržvalgybai Vašing- 
tone. 

— Judu norite pereiti? — klausia direktorius. 

— Jei gausime tai, ko norime, — sako Frėjus. 

— Konkrečiau? 

— Įprastinę globą. Plius pažadą, kad mudu būsim 
kartu. Kartu dirbsim. Mudu viena komanda. Į tai būtina 
atsižvelgti. 

— O ką mes gausim mainais? — klausia Šaronas. — 
Be komandos? 

Frėjus gūžteli pečiais. 

— Viską, ką mes turime. Kodus. Personalo sąrašus. 
Verbavimo techniką. Pavardes, datas, vietas. Mes nieko 
neslėpsim. Mes žinome, kad žaidžiame jūsų geranorišku- 
mu, bet taip pat norim pasinaudoti proga. Mes galim būti 
labai vertingi Departamentui. 

— Ir ne vien tik suteikta informacija, — sako Heim- 
dal. Pirmą kartą prabyla. — Galim būti naudingi Depar- 
tamentui kaip aktyvieji agentai. Mes išmanom savo dar- 
bą. Ir turim entuziazmo. 

— Judu suvokiat, ką tai reiškia? — klausia direkto- 
rius. — Iš Departamento taip paprastai neišeinama. Jūs 
tą žinote? 

Jiedu linkteli. Keturiese dar kalbasi penkiolika minu- 
čių. Pasidavimo smulkmenos. Kada, kur ir kaip. Profesio- 
nalai dalykiškai aptaria išdavystės sąlygas. Pasirašytinus 
dokumentus. Saugius namus. Sutartis. Naujus atsivertė- 
lių vaidmenis. 

Pagaliau direktorius pažiūri į Tedą Šaroną. 

— Kaip tu manai? — klausia jis. 

— Paimkim juos, — sako Šaronas. — Jie neturi kur 
kitur eiti. 


Las pačios dienos vakaras. Selė Abadon ir Andžela Blis 
keletą kartų pakartoja savo planą. Aptaria dalykus, ku- 
rie gali nepasisekti. Svarsto, kaip galėtų reaguoti. Mėgi- 
na nuspėti Brisko kontrėjimus. Jos bijo to žmogaus jėgos 
ir brutalumo. 

— Iš kur tu gavai šitą revolverį? — klausia Selė. 

— Jis mano, — sako Andžela. — Priklauso Departa- 
mentui. Kiekvienas iš vidaus saugumo jį gauna. 

— Ar tu kada juo naudojaisi? 

— Tik šaudykloje. Bet aš esu gera šaulė. Brangioji, 
ar tu tikra, kad ištversi iki galo? 

— Tikra, — sako Selė. — Juk mudvi neturim kito 
pasirinkimo, ar ne? 

— Jokio. 

Jiedvi svarsto, ar išsinuomos mašiną. Nusprendžia, 
kad tai tik sukomplikuotų viską. Aptaria, ar reikalinga 
virvė ir antrankiai. Švirkštas su narkotikais. Bet kas, kas 
Ji padarytų nejudrų. 

— Ne, — sako Andžela. — Reikia veikti kuo papras- 
čiau. Kuo mažiau tokių dalykų, kurie gali nepasisekti. O 
Dieve, aš jaudinuosi. O tu? 

Selė ištiesia drebančią ranką. 

— Pažiūrėk. 

— Žinau, brangioji. Aš irgi taip pat jaučiuosi. 

— Tai, ką mes darom... ką žadam daryti... juk ne pats 
geriausias būdas pradėti naują gyvenimą, ar ne? 

— Mums bus atleista. Tai pateisinama. Jis blogas, 1a- 
bai blogas žmogus. Jis jaučia malonumą kankindamas 
žmones. Aš žinau jo dosjė. 

Jos yra Selės kambaryje motelyje. Apsuptos visų tų 
saldžių dekoracijų, skirtų privilioti Hariui Danceriui. 
Dabar tai atrodo kaip seni apdulkėję nenaudojami sce- 
nos atributai. Jos negali Žiūrėti į mėsingas nuogales ant 
sienų. Oranžinio atspalvio veidrodžiai. Liūdni kičiški 
baldai. 

— Gal galim pasimylėti? — klausia Selė. Staiga. — 
Būk gera. Man tai svarbu. 

— Taip, — sako Andžela. — Žinoma. 

Nuogos, apsikabinusios. Dreba iš baimės ir malonu- 
mo. Jų sąmokslas prideda aistros. Arčiau prie pavojaus. 
Dėl viena kitos rizikuoja viskuo. Jų apsikabinimas des- 
peratiškas ir dėl to dar saldesnis. 

Jiedvi jau pažįsta viena kitos kūną. Prisipažintus no- 
rus ir slaptus malonumus. Jų glamonės nuoširdžios ir pa- 
siaukojančios. Jose yra naujumo, nuspalvinto meile. Jų 
naujasis pasaulis plečiasi, jos nemato jo ribų. 

— Leisk man, — sako Selė, — mano eilė. 

Liesas, kietas Andželos kūnas jai pasidarė brangus. 
Kažkas puoselėtina. Kaulai ir raumenys, oda ir venos. 
Visas karštas ir laukiantis. Burnos ieško viena kitos. 
Dviejų sąmokslas. Slapta sutartis. Meilė priklauso tik 
joms. Jos ją apgobia, gina ir maitina. 

Aistrai augant abejonės traukiasi. Nėra to, ko jos ne- 
galėtų padaryti. Bučiniai nuveja baimę. Ieškantys liežu- 
viai patvirtina jų apsisprendimą. Santykiaudamos jos pa- 
sidaro stipresnės. Jiedvi yra vienas kūnas, viena valia. 

Atsitraukusios jos Žiūri viena kitai į akis. Glosto, 
glosto. Murma žodžius. Jaučia švelnumą ir blizgesį. 
Spaudžia. Traukia. Šypsosi iš savo žaidimo, panašaus į 
šuniukų. Užlietos laimės. Persisotinusios palaima. Abi 
virpa vienu pulsu. 

— Nesvarbu, kas atsitiks... — sako Andžela. 

— Taip, — sako Selė, — nesvarbu, kas... 

Jos atsilošia. Dejuoja iš pasitenkinimo. Paskui išlipa 
iš lovos, apsirengia, atlieka paskutinius pasiruošimo dar- 

bus. Abi su juodais džinsais, juodais marškinėliais, juo- 
dais kedais. Vidurnakčio žudikės. 

— Svarbiausias dalykas, — sako Selė, — neleisti jam 
pasinaudoti Specialiosiomis Pajėgomis. 

— Jis neturės galimybės, — sako Andžela. — Pasiti- 
kėk manim. 

Jos išgeria iš vienos taurės — po gurkšnelį degtinės 
meilės vardan. 

— Išgėrusių drąsa, — sako Andžela. 

— Mums jos nereikės, — sako Selė. — Mudvi turim 
viena kitą. 

— Amžinai, — prisiekia Andžela. 

Briskas vėluoja. Tiktai dvidešimt po aštuonių Selė, 
dirsčiodama pro užuolaidas, pamato, kaip privažiuoja 
juodas „Mersedesas“ ir sustoja aikštelėje. 

— Jis čia, — praneša ji. 

Abi moterys apsikabina. Tvirtai prisiglaudžia. 

— Aš myliu tave. 

— Aš myliu tave. 

Andžela atsistoja už durų. Selė išjungia viršutinę 
šviesą. Palieka tiktai blausią lempelę prie lovos. 

Jo beldimas panašus į jį patį: griežtas, garsus, valdingas. 

Selė plačiai atidaro duris. 

— Sveikas! — sako ji. 

Jis įeina. Beveik šypsosi. Andžela užtrenkia duris. 
Užeina jam už nugaros. Prikiša revolverio vamzdį prie jo 
kairės ausies. 

— Revolveris, — sako ji, — užtaisytas. Nejudėk. 

Jis nejuda. Selė aptapnoja jį. Ginklų nėra. Ji paima 
jo raktus. Andžela vėl baksteli revolveriu. Jis nieko ne- 
sako. Jo tylėjimas jas baugina. Jos mato, kaip laksto jo 
blizgančios akys. Svarsto. 

— Eik, Sele, — sako Andžela. 

Abadon šmurkšteli pro duris. Tyliai uždaro. Blis at- 
sitraukia kelis žingsnius. Kad nebūtų užklupta, jei Bris- 
kas staiga apsisuktų. Tvirtai laiko revolverį kumštyje. 

— Jokių Specialiųjų Pajėgų, — sako ji jam. — Ne- 
bent nori mirti. 

— Per skystos jūsų blauzdos tam, — sako jis. Pirmi 
jo žodžiai. Balsas kimus. 

— Išmėgink mane, — sako ji. 

Toliau jiedu stovi nesikalbėdami. Andžela laukia, kol 
Selė privažiuos „Mersedesu“ prie pat motelio durų. Kad 
nereikėtų su ginklu varytis Brisko per visą aikštelę. Pa- 
galiau ji išgirsta signalo pyptelėjimą. Ženklas. 

— Gerai, — sako ji. — Dabar eisim lauk. Tu pirmas. 
Aš tuoj po tavęs. Sėskis į užpakalinę sėdynę. Pasitrauk 
kuo toliau į kampą. Rankas laikyk prieš save. Jei manai, 
kad gali mane apmauti, pabandyk. Mielai tave paklosiu. 

Bet jis nieko nemėgina. Klusniai vykdo įsakymus. Iš- 
eina pro duris. Sėdasi į galinę sėdynę. Kuo toliau. An- 
džela šalia. Laiko ginklą abiem rankom. Nutaikytas jam 
į krūtinę. 

— Jis drausmingas, Sele, — sako ji. — Važiuojam. 

Abadon išvažiuoja į plentą AlA. Suka į pietus. 

— Jūs išdavikės, — sako Briskas. Apsilaižo lūpas. — 
Bėgat į Korporaciją. Abi. 

— Teisingai, — sako Andžela. — Pasišalinam. 

— Gerai, — sako jis. Gūžteli pečiais. — O ką aš tu- 
riu su tuo bendra? Jūs norit perbėgti? Bėkit. Aš jūsų ne- 
galiu sulaikyti. Bet kam painiojat mane? Mes paprasčiau- 
siai paskirsim naują agentę Hario Dancerio operacijoje. 
Tai ne taip svarbu, kaip jums atrodo. 

— Jei tu būtum kuris kitas žmogus, — sako Andže- 
la Blis, — tai aš patikėčiau. Bet aš Žinau tavo dosjė, Bris- 
kai. Žinau, koks esi velnias. Gal tu ir leistum mums nu- 
eiti šalin, bet neleistum gyventi. Tu tokio pralaimėjimo 
neištvertum. Niekais nueina tavo planai, ambicijos. Kad 
ir kur tu eitum, visą laiką sektum paskui mus. Ir paga- 
liau rastum. Visą savo likusį gyvenimą mudvi turėtumėm 
žvalgytis atgal. Departamentas gal ir išbrauktų mus iš są- 
rašų ir paliktų ramybėje. Bet ne tu. Tu niekada neatleis- 

tum ir nepamirštum. Nes per mus tu atsidūrei kvailio vie- 
toje. Todėl tučtuojau imtum keršyti. Ar ne tiesa? 

Jis neatsako. Žiūri pro stiklą tiesiai į priekį. Žiūri, 
kaip Selė suka dešinėn į Atlanto bulvarą. Važiuoja į va- 
karus. Pravažiuoja tiltą, kur prieš kelias valandas Eveli- 
na Heimdal ir Martinas Frėjus pasidavė Departamentui. 
Tačiau to kol kas niekas nežino. 

— Susitarkim, — sako Briskas. 

— Jokio tarimosi, — atsako Selė. Balsas griežtas. 

— Paklausykit, — sako Briskas. — Tai protinga išei- 
tis. Nuvežkit mane į aerouostą. Pažadu būti ramus. Įso- 
dinkit mane į pirmą lėktuvą. Kur tik panorėsit. Tada 
jums užteks laiko susisiekti su Korporacija. Jie duos jums 
globą. O aš būsiu ore, daugeliui valandų išnykęs. 

— Pamiršk tai, — sako Andžela. — Tu grįši ir tuojau 
pradėsi mūsų ieškoti. 

— Duodu garbės žodį, kad neieškosiu. 

Kurį laiką važiuoja tylėdami. 

— Žinot, — sako Briskas, — aš dažnai pagalvoju 
apie perbėgimą. Pasakykit man, kodėl šitai darot. Man 
tikrai įdomu. 

Jos neatsako jam. 

— Artėjam, — sako Andžela Selei. — Dar viena ar 
dvi gatvės. Nėra kaip apsisukti. Reikės apvažiuoti kvar- 
talą. 

Dulksnoja. Mašinų nedaug. Selė įjungia valytuvus. 
Važiuoja lėtai. Pasilenkusi Žiūri į priekį. Daro posūkius. 
Vėl įvažiuoja į Atlanto bulvarą. Pasuka į rytus. Briskas 
žiūri pro langą. Lygiame kanalo paviršiuje pamato žibin- 
tų atspindžius. 

— Tik ne čia! — šaukia jis. Įžeistas jų mėgėjišku- 
mo. — Kai dega šviesos? Mašinos? Tokiu laiku? Jūs iš- 
protėjot! 

— Pamėginsim, — sako Andžela. 

— Mudvi neturim ko prarasti. 

— Dvi moterys su vienu vyru, — priduria Andže- 
la. — Kas gali pagalvoti ką nors negera? Mes padarysim 
tai, Briskai. Patikėk manim. 

Pirmą kartą jo balse jos girdi neviltį. 

— Klausykit, — sako jis, — pasikalbėkim. Jūs manot, 
kad Korporacija labai mielai priims porelę žmogžudžių? 

— Jie nežinos, — sako Andžela. — Iš kur? 

— Mašina! — šaukia jis. Smegenys sujauktos. Stvars- 
tosi kvailų smulkmenų. — Kur jūs padėsit mano mašiną? 

— Labai paprasta, — sako Andžela. — Švariai nu- 
šluostysim ir kur nors paliksim. Į šitą gatvę, Sele. Priva- 
žiuok. Variklio neišjunk. 

— Žinau, — sako Selė. 

Ji stabdo, sustoja. Iššoka laukan. Atidaro Brisko du- 
reles. Jis kone išvirsta ant žemės. Andžela išlipa paskui 
jį. Įremia revolverį jam į kaklą. 

— Prie kanalo, — sako ji. — Greitai! 

Jis Žiojasi šaukti. Ji trenkia revolveriu jam į smilki- 
nį. Apsvaigęs jis svirduliuoja pirmyn. Jos prilaikydamos 
pusiau neša, pusiau veda jį prie kanalo. Jis kažką mur- 
ma, purto galvą. Jos atveda jį prie putoto kanalo krašto. 

Andžela atsisuka. Žiūri į bulvarą. Palaukia, kol pro 
šalį važiuos didelis sunkvežimis. Tada pamoja Selei. Ap- 
suka Briską. Du kartus šauna jam į veidą. Trykšteli krau- 
jas. Jis virsta aukštielninkas. Galva ir pečiai pūkšteli į ! 
juodą vandenį. 

— Duok man revolverį, — sako Selė. 

— Ką? 

— Duok jį man! 

Andžela atiduoda. Selė nusitaiko, užsimerkia ir dar 
du kartus šauna Briskui į krūtinę ir pilvą. Atsimerkia. 
Žiūri į draugę. 

— Abi, — sako ji. — Abi padarėm. Kartu. 

Jos kojomis nardina Brisko kūną giliau į kanalą. La- 
vonas lėtai skęsta. Jos mato, kaip kyla balti burbulai. Ta- 
da nusisuka ir bėga prie mašinos. 

E iksiijs Glitneris pusę trijų nakties jaučia, kad viskas 
žlunga. Paskutines dvidešimt keturias valandas Evelina 
Heimdal nevykdo kontrolinių skambučių. Vadas pasky- 
rė žmones jos ieškoti. Bet ji dingo. 

Jis duoda žinią Vašingtonui. Be to, Korporacijos būs- 
tinė praneša jam, kad negali rasti Martino Frėjaus. Pra- 
nešimai laksto pirmyn ir atgal. Panika. 

Gal Glitneris ir pajėgtų atsilaikyti, bet jis vis dar pri- 
slėgtas Viloubio nužudymo. Tas malonus, energingas 
žmogus. Toks ištikimas. Nebėra. Iškeliavo į geresnį pa- 
saulį, nuoširdžiai tikisi Tonis. Bet vis dėlto sunku netek- 
ti brangaus draugo. 

Bet dar sunkiau ištverti tikinčiojo išdavystę. O kaip 
tik šitaip, neabejoja vadas, atsitiko Evelinai Heimdal. Ir 
Martinui Frėjui. Korporacija patyrė sukrečiantį nuosto- 
lį. Glitneris prisiima atsakomybę už dvigubą dezertyra- 
vimą. Jam reikėjo būti akylesniam, budresniam. Reikė- 
jo paprašyti pakeisti agentę, kai tik įtarė ją atsileidžiant. 

Jis vėl ima svarstyti, ar galės kada nuo to atsigauti. 
Išsekintas nuolatinės kovos su Departamentu. Nesibai- 
gianti kova. Pergalės ir pralaimėjimai. Tačiau niekada ne- 
ateina galutinis triumfas. Telieka jo tikėtis. Maža viltelė 
pusę trijų nakties. 

Net ir tvirčiausias tikintysis retkarčiais suabejoja. 
Korporacija gali būti tikra. Bet Korporacija yra tikėjimas. 
Įstatymų visuma. Jos pasekėjai yra Žmonės, individai. 
Jiems būdingas visas gyvenimo neracionaliame pasauly- 
je trapumas. Skausmas? Nepelnyta kančia? Kur yra tų 
Žodžio visatos anomalijų priežastis? 

Prislėgtas, sugniuždytas netikrumo, Entonis Glitneris 
žingsniuoja grindimis. Meldžia įrodymo. Nepaneigiamo 
įrodymo, kad gyvenimas turi prasmę. Kad jo gyvenimas 
yra prasmingas, jo darbas svarbus. Jis nori patvirtinimo. 
Kad kas paglostytų galvą, liūdnai pripažįsta jis. 

Kai suskamba telefonas, jis puola prie jo. Viliasi, kad 
pagaliau paskambino Evelina Heimdal. Dingtų ši proble- 

ma. Be reikalo būgštauta. Bet balsas nepažįstamas. Mo- 
teris. 

— Entonis Glitneris? 

— Taip. Su kuo kalbu? 

— Šiuo metu tai nesvarbu. Svarbu yra tai, kad aš esu 
Departamento agentė iš vidaus saugumo skyriaus. Ma- 
no draugė yra aktyvioji agentė Hario Dancerio operaci- 
joje. Mes abi norim dezertyruoti. Pereiti į Korporaciją. 
Gal galime susitikti ir tai aptarti? 

Glitneris pritrenktas. Netekęs žado. 

— Alio! Ponas Glitneris? Jūs girdit? 

— Taip, girdžiu. Kada norite susitikti? 

— Kuo greičiau. Jei galite, dabar pat. 

— Gerai. Kur? 

— Ar galite atvažiuoti pas mus? 

— Ar tai protinga? Jūs galit būti sekamos. 

Pauzė. 

— Taip, — sako moteris, — gal ir jūsų tiesa. Gerai, 
tada mes atvažiuosim pas jus. Adresą turim. Būsim po 
dvidešimties minučių. 

Tonis pamažu padeda ragelį. Gal tai spąstai, bet jis 
taip nemano. Jos žodžiai skambėjo konkrečiai, tvirtai, 
profesionaliai. Du Departamento agentai nori dezerty- 
ruoti. Pergalė! 

Bet jis nejaučia triumfo. Tiktai liūdesį. Ir nuovargį. 
Mąsto apie savo profesijos žmonių klaidas ir silpnybes. 
Vėliau ar anksčiau ateina atgaiva. Jie dirba tokioje įtemp- 
toje aplinkoje. Beveik karštligiškai. Ir kartais perdega. 

Dėl sprendimų tiesmukumo. Gyvenimas ar mirtis — 
ir nieko per vidurį. Kiekvienas pasirinkimas gyvybiškas, 
kiekvienas veiksmas esminis. Jie yra dvasios chirurgai. 
Tad argi nuostabu, kad kartais jų rankos sudreba? 

Jis veja šalin šias nelemtas mintis. Kad turėtų ką 
veikti, ima tvarkyti savo prišnerkštą motelio kambarį. 
Planuoja, kaip kalbėtis su tais dviem dezertyrais. Ko jie 
prašys, ką jis jiems pasiūlys. 

Tai nevisiškai atlygina už Viloubio mirtį ir Evelinos 
Heimdal išdavystę. Bet vis dėlto... 

Staiga liaujasi. Prisimena, kaip prieš valandą ilgėjo- 
si kokio ženklo. Patvirtinimo, kad jo tikėjimas turi pras- 
mę, gyvenimas turi vertę. Ar tokio ženklo jis nori? 

Suskamba durų skambutis. Jis eina atidaryti. Šypsosi. 


p puiki. Ankstyva ryto saulė skaisčiai šviečia mė- 
lyname danguje. Šnara palmių lapai, švelnus šiaurės vė- 
jelis džiovina ir vėsina. Ramus vandenynas verčia nepa- 
baigiamus savo puslapius ant kranto knygos. 

— Štai kodėl mes atvažiavom į Floridą, — sako kai- 
mynas, ir Haris Danceris linkteli ir nusišypso. 

Sėdi prie pat vandens. Su savo išblukusiomis chaki 
spalvos glaudėmis. Keliai pritraukti ir apkabinti. Žiūri, 
kaip smėlyje žaidžia vaikai. Bėgikai. Kriauklių rinkėjai. 
Tolėliau plūduriuoja keli ryškūs plaustai. Katamaranai 
beveik nejuda. Jauna neįgudusi mergina nukrinta nuo sa- 
vo burlentės. Baltos putos palei artimiausią rifą. Viskas 
pažįstama ir brangu. 

Žiūri tolumon, ten, kur žemė pradeda apvalėti. Van- 
duo ir dangus nuspalvina vieną didžiulį rutulį. Jokių ašt- 
rių kampų. Tik linguojančios arkos. Glostančios akį, ra- 
minančios sielą. 

— Gal paplaukiojam, Silva? — klausia jis. 

— Būtų gerai, — murma ji. — Vėliau. 

Ji guli kniūpsčia šalia jo. Ant didelio pliažinio rank- 
šluosčio su peliuko Mikio portretu. Jos bronzinis kūnas 
akina. Jis žiūri į ją su meile ir ilgesiu. Tos absoliučios mo- 
ters neįmanoma iki galo pažinti. 

— Geriausia meilė neišsemiama, — sako jis. 

— Jeigu taip sakai, profesoriau. 

Jis ištiesia ranką, paliečia degantį petį. Vienu pirštu. 
Trumpas kontaktas. 

— Kam taip padarei? — klausia ji. 

— Kad įsitikinčiau, jog tu esi. 

Ji vienu skiemeniu nusijuokia. 

— Esu, brangusis. Ir būsiu visada. 

— Pažadi? 

— Pa, pa, pa. Aš tavęs vieno nepaliksiu. 

— Ir gerai padarysi, — sako jis. — Atnešti sumušti- 
nį? Atsigerti? 

— Nieko, ačiū. 

— Ikrų? Šampano? Deimantų? Rubinų? Smaragdų? 

— Įsikalbėjai. — Ji pasikelia, pasiremia alkūne, žiūri 
į jį. — Šį rytą tu labai dosnus. Ir romantiškas. 

— Tokia nuotaika. Praeis. 

Ji prunkšteli, vėl padeda skruostą ant alkūnės. 

— Ne, — sako jis. — Nepraeis. Aš tave taip myliu, 
Silva. Net baimė ima. Prarasti tave būtų tas pats kaip 
amputacija. Geriausios mano dalies. 

— Tu manęs neprarasi. 

— Dažniau taip sakyk, — prašo jis. — Vien tai ir pa- 
laiko mane. 

— Ar nemanai, kad ir aš panašiai jaučiuosi? Ką aš 
daryčiau be tavęs? Neištverčiau. 

— Kartais... — sako jis. Jaučiasi kvailai, nori tai pa- 
sakyti. — Kartais aš apie mudu galvoju ne tik kaip apie 
vedusius. Kaip susijusius kraujo ryšiais. 

— Kaip brolis ir sesuo? 

— Taip, — sako jis, — bet dvyniai. Supranti? 

— Dėl artumo, — sako ji. — Taip, suprantu. Puikus 
palyginimas. 

— Tiesiog aš taip jaučiu. 

Ji užkiša rankas už nugaros. Užsega liemenuko dir- 
želį. Atsisėda. Užsikniaubia ant jo stačių kelių. Šypsosi. 

— Kraujomaiša, — sako ji. — Štai ką mudu darome. 

— Kažkas panašaus, — sutinka jis. — Kažkas nuo- 
stabaus. . 

Jiedu šypsosi, pasisukę į nematomą horizontą. Prisi- 
merkę nuo saulės šviesos. Jiedu žiūri į amžinybę. Pasaulį 
be ribų. Viskas plyti prieš akis. Silvija paima jo ranką. 
Kietai suspaudžia. 

— Visa tai mūsų, Hari, — sako ji. — Ar ne? 

— Buvo, — sako jis. — Kol sutikau tave. 

— Ir tai niekada nesibaigs, — prižada ji. — Prisiekiu 
Dievui. 

Jiedu sėdi čia. Taip arti, arti. Mato šviesų, judrų plia- 
žą. Yra jo dalis, bet kartu ir kažkas atskira. Jų vienų pa- 
saulis. Jiems užtenka ir dviejų. 

— Klausyk, — sako jis. — Laikas paplaukioti. 

— Ar tu tikrai nori, brangusis? 

— Reikia, — sako jis. — Privalau. Nėra kitos išeities. 

Ji kiečiau suspaudžia jo ranką. 

— Gerai, Hari. Aš einu su tavim. 

Jis lėtai atsistoja. Pasirąžo. Ištiesia pečius. Grakščiai 
eina palei vandenį. Įsibridęs iki kulkšnių, pastovi. Žiūri 
į švelnias gelmes. Jo žvilgsnis pasidaro pasklidas. Atro- 
do, kad mato atgal riedantį potvynį. Putojantį tolumoje. 
Galintį jį nunešti. Mojantį. Brenda į svaigią jūrą. Nene- 
ria, bet laukia, kol vanduo jį pakels. Paskui ima ramiai 
ryžtingai plaukti. Ritmingai. Iriasi į amžinybę. Kilnoja 
rankas, judina kojas. Į savo tikslą. 

Toliau ir toliau. Kvėpuoja lygiai. Laimingas šypsosi, 
jausdamas raumenų jėgą. Ribų nėra. Pro braidžiotojus, 
šūksnius. Pro valtis, plaustus. Į ramumą, kur girdėti tik- 
tai jo paties sukeltų bangelių šnarėjimas: Ssssilvija, Ssssil- 
vija, Ssssilvija. 

Ar toli? Jis nežino, jam tai nesvarbu. Retsykiais pa- 
kelia galvą. Apsidairo. Pasitikslina, kad plaukia į amži- 
nybę. Jaučia prasidedantį nuovargį. Malonią šilumą. Ko- 
jos ir rankos suglemba. Paskui ima plakti vandenį. Kūnas 
vartosi. 

Jis patenkintas, kad nusilpo. Jaučia galą. Girdi: 
„Ssssilvija, Ssssilvija, Ssssilvija“. Jam nereikia ištarti jos 
vardo. Ji su juo. Jį neša meilė. Siekia jos švininėmis ran- 
komis. Ieško. Net skauda. 
 Apsiverčia. Išsekęs kūnas rimsta. Žiopčiodamas lei- 
džia jūrai veržtis į jo pravirą burną. Ir su džiaugsmu pa- 
siduoda. Lėtai grimzta. Į viršų kyla burbulai. 

Jis namie. 


E aininias savo kabinete Klivlendo būstinėje kenčia 
Departamento generalinio inspektoriaus apklausą. Klas- 
tingas Žmogus su saldžia laidotuvių biuro darbuotojo šyp- 
sena. | 

— Mes praradom Selę Abadon ir Andželą Blis, — 
sako jis. Kaltinamai. 

— Bet laimėjom Eveliną Heimdal ir Martiną Frė- 
jų, — primena jam pirmininkas. 

— Buvo eliminuotas Briskas. 

— Ir Norma Greivsend. 

— O kaip Šelbis Jama? 

— O Viloubis? 

Jiedu dėbso vienas į kitą. Paskui kartu atsidūsta. 

— Operacija buvo baisi, — sako inspektorius. 

— Čia su jumis sutinku, — sako pirmininkas. 

— Bet esmė yra ta, kad mes praradom Harį Dancerį. 

— Esmė yra ta, kad niekas nelaimėjo ir niekas ne- 
prarado Hario Dancerio. Viską pasvėrus ir palyginus, 
tiek Korporacija, tiek Departamentas neįvertino šito 
žmogaus. Jis pasirodė sudėtingesnis, negu mes manėm. 

— Galėjot tai Žinoti. 

Pirmininkas gūžteli tukliais pečiais. 

— Kaip keletą kartų esu minėjęs, inspektoriau, mes 
turim reikalą ne su avižinių dribsnių paketais. Mūsų tai- 

kiniai yra gyvos, kvėpuojančios žmogiškos būtybės — su 
visomis viltimis, baimėmis, prietarais ir iš to kylančiomis 
kvailomis svajonėmis. Suprantate, tai — ne mokslas, 
tai — menas. 

— Vadinasi, jūsų artistai nepakankamai talentingi. 

Pirmininkas mėsinga ranka trinkteli per stalo viršų. 

— Mano sugebėjimų gal nesvarstysim, — piktai sa- 
ko jis. — Statistika jums prieinama. Ji labai aiškiai rodo, 
kad mano dosjė puikus. Aš laimiu dažniau, negu pralai- 
miu. 

— Gal ir dažniau, — prunkšteli inspektorius, — bet 
nelabai. Pirmininke, mūsų nusivylimas Hario Dancerio 
operacija ne vien dėl prarasto potencialaus kandidato. 
Čia turi reikšmės ir biudžetiniai sumetimai. 

— Pinigai, — suniurzgia pirmininkas. — Viskas visa- 
da baigiasi doleriais ir centais. 

— Mes vykdome pasaulinio masto operacijas, — sa- 
ko inspektorius. — Mūsų pareigos nebūtų atliekamos, 
jeigu mes nuolatos nežiūrėtume pajamų, išlaidų, perso- 
nalo biudžeto ir kasos. Peržiūrėkim jūsų planuojamą biu- 
džetą kitiems metams. Manau, kad kai kuriose jūsų... 
kchm... optimistiškose sąmatose reikalingos pataisos. 

— Taip, inspektoriau, — sako pirmininkas. Pasiduo- 
damas. 

Beveik tuo pačiu metu panašus skrodimas vyksta 
Korporacijos būstinėje Vašingtone. Operacijų šefas ir va- 
das vykdytojas Entonis Glitneris skaičiuoja Hario Dan- 
cerio operacijos balansą. 

— Beveik lygiosios, sere, — padaro išvadą Glitneris. 
Balsas kimus, prislėgtas. — Kai kas laimėta, kai kas pra- 
laimėta. 

— Ir Haris Danceris niekieno, — priduria šefas. Ieš- 
ko kišenėse tablečių nuo rūgščių. — Tai viena iš prastes- 
nių kampanijų. 

— Mano kaltė, — sako Tonis. — Paleidau iš savo 
rankų. 

— Niekai, — sako šefas. — Tu čia nekaltas. Viską 
nulėmė Hario Dancerio asmenybės ir charakterio bruo- 
žai. Mes pralaimėjom dėl nepakankamos žvalgybos. Aš 
jau parašiau šia tema atmintinę. Nuo šiol galimų kandi- 
datų analizė turės būti kur kas išsamesnė. Įvairiapusė. 
Kad gerai žinotume, su kuo turim reikalą. 

— Ar manot, kad tai mums būtų padėję ir šiuo at- 
veju, sere? 

Šefas žiūri į jį. 

— Ką norite tuo pasakyti? 

— (Gal to žmogaus tiesiog neįmanoma pažinti? 

Šefas randa vienintelę apdulkėjusią tabletę. Įsimeta 
ją į burną. 

— Toni, nenorėčiau veltis į diskusijas apie žmogaus 
sielos paslaptis. Svarbiausia susitelkti prie kandidatų ver- 
bavimo. Tai mūsų egzistencija. 

Kurį laiką jiedu sėdi tylėdami. Galvos nuleistos. 
Mąsto. 

— Sere, — sako Entonis Glitneris, — kaip manot, 
kur dabar Hario Dancerio siela? 

— Na... — sako šefas. Mosteli vangia ranka. — Kaž- 
kur ten. Sklendena... 


Ruth Harris | 
VYRAI IR MEILUZIAI 

2 laimės negana... 


Jaunystėje buvusi nelaiminga, Karlisė 
Vėber pasiekė viską — ji graži, turtinga, 
turi puikų darbą ir ištikimą vyrą Kirką 

Arnoldą, energingą klestintį verslininką. Jis 
myli žmoną, tačiau apsėstas darbo manijos 
nejučia pats pastumia Karlisę į Džordžo 
Kūraso, garsaus architekto, glėbį. Džordžo 
aistra Karlisei atgaivina prislopusį geismą 
mylimajai Džeidei Malen, nesutramdomo 
būdo madų stilistei, kuri myli 

Džordžą, bet labiausiai vertina savo laisvę. 


Ir štai šis painus raizginys plyšta, 
grasindamas sudraskyti į skutus 
net keturių Žmonių 
gyvenimą... 

Populiarus šiuolaikinio amerikiečių rašytojo 

geriausias romanas 


HARIO 
DANCERIO 
MEILĖS 


kurio jau parduota daugiau kaip 
23 milijonai egzempliorių. 


Dėl Hario Dancerio kovoja dvi galingos jėgos, 

dvi špionažo kompanijos. Vienai jų atstovauja Selė — 
seksuali blondinė, kurios uždavinys supančioti jį eroti- 
kos malonumais. Antroji - Evelina - gundo jį amži- 
nuoju moteriškumu. Tai tarsi dviašmenis kalavijas, 

